Societatea 
de Științe Istorice 
din România 
Filiala Constanţa 


i 


»P 
EX PON 


Societatea de Ştiinţe Istorice din România, 
Filiala Constanţa 


Făuritori ai României moderne 


Referate prezentate la Simpozionul ,,Făuritori ai României 
moderne ”, 
organizat la 18 mai 2018 de Liceu/ Tehnologic „I.C. Brătianu ” din 
comuna Nicolae Bălcescu (judeţul Constanţa), sub auspiciile 
Filialei Constanţa a S.Ş.I.R., 
în cadrul manifestărilor dedicate Centenarului Marii Uniri 


Societatea de Ştiinţe Istorice din România, 
Filiala Constanţa 


Făuritori ai României moderne 


Referate prezentate la Simpozionul „Făuritori ai României 
moderne”, 
organizat la 18 mai 2018 de Liceu/ Tehnologic „I.C. Brătianu ” din 
comuna Nicolae Bălcescu (județul Constanţa), sub auspiciile 
Filialei Constanţa a S.Ş.I.R., 
în cadrul manifestărilor dedicate Centenarului Marii Uniri 


Dragoş Dumitru DRAGOMIR (coord.) 


EX PONTO 
Constanţa 
2018 


Surse foto: 

e Tudor Vladimirescu — www.google.ro/imgres 

e Avram lancu - http://www.napocanews.ro/2017/08/laurian-stanchescu-scrisoare- 
deschisa-premierului-m-tudose-declarati-oficial-luna-septembrie-luna-avram- 
iancu.html 

e Logo Ro 100- http://www.antenasatelor.ro/vrem-sa-stii/romania-100/31481- 
sigla-romania- 1 00-deruteaza,-unii-cred-ca-tara-exista-de-numai-un-secol.html 

e Al.I]. Cuza - https://www.activenews.ro/prima-pagina/141-de-ani-de-la-moartea- 
lui-Al.-I.-Cuza.-Ce-spun-istoricii.-Care-este- ADEVAR ATUL-motiv-al-abdicarii- 
FORTATE-a-domnului-UNIRII-38290 

e  lonC. Brătianu - http://www.wikiwand.com/ro/lon_C. Brătianu 

e Iuliu Maniu - https://ziarulunirea.ro/actiunea-national-taranista-iuliu-maniu- 
initiativa-transilvaneana-pentru-refacerea-miscarii-national-taraniste-284008/ 

e Anghel Saligny - http://ro.ncemn.wikia.com/wiki/Fişier: Anghel Saligny.jpg 

e Pantelimon Halippa - http://vipmagazin.md/proiect/1 1-fete-ale-chisinaului-de- 
ieri/ 

e Take Ionescu - http://www.scoalatakeionescu.ro/despre-noi.html 

e  CarollIşi Ferdinand - https://www.pinterest.com/pin/571394271464789503/ 


Descrierea CIP a Bibliotecii Naţionale a României 
SOCIETATEA DE ŞTIINŢE ISTORICE DIN ROMÂNIA (Bucureşti) . 
Filiala Constanţa 

Făuritori ai României moderne: referate prezentate la Simpozionul 
"Făuritori ai României moderne", organizat la 18 mai 2018 de Liceul 
Tehnologic "I.C. Brătianu" din com. Nicolae Bălcescu (jud. Constanţa), 
sub auspiciile Filialei Constanţa a S.$.I.R., în cadrul manifestărilor 
dedicate Centenarului Marii Uniri / Societatea de Științe Istorice din 
România. Filiala Constanţa ; coord.: Dumitru Dragoș Dragomir ; pref. de 
Stoica Lascu. - Constanţa : Ex Ponto, 2018 

Conţine bibliografie 

ISBN 978-606-598-679-4 


I. Făuritori ai României moderne. Simpozion (2018 ; Constanţa) 
II. Dragomir, Dumitru Dragoș (coord.) 

II. Lascu, Stoica (pref.) 

94 


ISBN 978-606-598-679-4 
O EX PONTO 2018 


Prefaţă 


În Anul Centenarului Marii Uniri din 1918, când, într-un context 
internațional deosebit de prielnic, străvechile provincii istorice 
Basarabia, Bucovina şi Transilvania s-au întrupat la „mama România” — 
și, nu mai puţin, al Jubileului Dobrogei, 140 de ani de la Reintegrarea la 
Statul Român (14 noiembrie 1878) —, sub egida Filialei Constanţa a 
Societăţii de Științe Istorice din România au avut loc mai multe 
manifestări afectiv-memoriale, în școli din județ (dar şi din jud. Tulcea). 
Ele s-au încadrat în tradiția organizării, în ultimele trei decenii, a unor 
astfel de manifestări — practic, toți profesorii de Istorie (membri sau nu) 
constănţeni - şi, prin extensie, dobrogeni, s-au onorat pe ei înșiși 
rememorându-le elevilor, prin diferite forme, în afara clasei, momentele 
de seamă ale istoriei noastre naţionale, mai ales a evenimentelor-bornă 
şi a personalităților ce au însoțit și au marcat trecutul istoric al neamului 
nostru. 

În primăvara acestui an, în martie, sub genericul Zilele Basarabiei în 
România de la Mare — Dobrogea, astfel de acțiuni au avut loc la școlile 
gimnaziale din Râmnicu de Jos şi Gârliciu, la Şcoala Gimnazială 
„Adrian V. Rădulescu” din Murfatlar!, Școala nr. 12 „B.P. Hașdeu” din 
Constanţa, Școala Gimnazială „Constantin Brâncuși” din Medgidia?; la 
Liceul Tehnologic „I.C. Brătianu” din comuna Nicolae Bălcescu; la 
Liceul Tehnologic „C.A. Rosetti”, Colegiul Pedagogic Naţional 
„Constantin Brătescu” şi Liceul Tehnologic „Gheorghe Miron Costin” 
din Constanţa; respectiv, la Școala Gimnazială din Hamcearca (jud. 
Tulcea)” și Şcoala Gimnazială nr. 12 din Tulceaf. 


Iwww.ziuaconstanta.ro/stiri/cultura/sub-egida-filialei-constanta-a-societatii-de-stiinte-istorice- 
zilele-basarabiei-in-romania-de-la-mare-la-murfatlar-galerie-foto-654849.html 

“www .ziuaconstanta.ro/stiri/cultura/sub-egida-filialei-constanta-a-societatii-de-stiinte-istorice- 
din-romania-zilele-basarabiei-in-romania-de-la-mare-dobrogea-201 8-la-final-la-medgidia- 
655338.html 
*www,.ziuaconstanta.ro/stiri/cultura/sub-egida-filialei-constanta-a-societatii-de-stiinte-istorice- 
zilele-basarabiei-in-romania-de-la-mare-in-judetul-tulcea-galerie-foto-654957.html 
*www.ziuaconstanta.ro/stiri/cultura/o-noua-intalnire-sub-egida-filialei-constanta-a-societatii- 
de-stiinte-istorice-galerie-foto-655154.html 

Arătam, la prima dintre aceste acţiuni cultural-educative (la 8 
martie), „între altele: «Prima bornă din procesul istoric al făuririi Marii 
Uniri a românilor din 1918, anume revenirea teritoriului românesc 
dintre Prut şi Nistru, cunoscut și sub numele de Basarabia, la 
Ţara-Mumă, este marcat de Filiala Constanţa a Societăţii de Științe 
Istorice prin susținerea Zilelor Basarabiei în România de la Mare — 
Dobrogea. Vor avea loc, în acest sens, mai multe reuniuni 
afectiv-memoriale în școli din județul nostru — prima are loc astăzi (n.r. 
— 8 martie), la şcoala de aici, din străvechea aşezare Râmnicu de Jos, 
unde am învăţat şi eu în primele șapte clase —, precum şi din judeţul 
Tulcea —, elevii, tânăra generaţie în general, fiind acea parte a populaţiei 
care trebuie a fi mai cu responsabilitate conștientizată asupra trecutului 
nostru istoric, în speranța poziționării naționale — recte, a naţiunii 
române -— într-o lume tot mai uniformizată şi globalizată. Centenarul 
Marii Uniri va fi folosit, fără îndoială, o dată în plus, am convingerea, 
de către slujitorii lui Clio dobrogeni — foarte mulți dintre ei absolvenţi ai 
facultăţii de profil din cadrul Universităţii «Ovidius» —, în primul rând 
dascălii din instituţiunile de învățământ, în a insufla elevilor 
permanenţe ale istoriei naționale, dintre care procesul de făurirea unui 
stat național, unitar şi independent s-a finalizat în urmă cu o sută de 
ani, într-un context internaţional favorabil - anul istoric 1918, zenitul 
istoriei moderne a neamului nostru, dintre Carpaţi, Tisa, Nistru şi 
Dunăre». 

lar în nordul Dobrogei, la Hamcearca, arătam, la 24 martie, de 
asemenea, că „Reuniunea afectiv-memorială la care am avut onoarea a 
fi invitaţi astăzi, în acest colț de rai — şi cu generoasă şi... portocalie 
zăpadă! — al pământului României de la Mare se încadrează unui 
program mai amplu iniţiat de Filiala Constanţa a Societăţii de Ştiinţe 
Istorice din România, pus sub genericul Zilele Basarabiei în România de la 
Mare — Dobrogea. Gândurile noastre s-au împletit în mod fericit cu 
inițiativa inimoasei şi destoinicei dobrogence care este profesoara 
Vasilica-Lenuţa Mihail, director al Școlii Gimnaziale din Hamcearca — 
ce avea deja în planul activităţilor şi marcarea Zilei de 27 Martie 1918, 


*www,.ziuaconstanta.ro/stiri/cultura/sub-egida-filialei-constanta-a-societatii-de-stiinte-istorice- 
zilele-basarabiei-in-romania-de-la-mare-au-debutat-la-ramnicu-de-jos-galerie-foto- 
653673.html 

Unirea Basarabiei cu «mama sa România», cum spuneau unioniștii 
acum o sută de ani. lar românii din Moldova de dincolo de Prut, cărora 
le este dedicată manifestarea de azi, în semn de solidaritate frățească, 
trebuie a şti că şi dobrogenii sunt alături de ei în aceste vremuri de grea 
încercare pentru soliditatea neamului nostru, nutrind nădejdea, ca, în 
anii ce vin, Prutul să redevină un râu interior al «mamei noastre 
România» €. 

În suita acestor multiple manifestări se încadrează și lăudabila 
inițiativă a Liceului Tehnologic „I.C. Brătianu” din Nicolae Bălcescu — 
recte, a directorului adjunct, profesorul de Istorie Dragoş Dumitru 
Dragomir —, de a organiza în parteneriat cu Societatea de Ştiinţe Istorice 
din România, Filiala Constanţa, Sesiunea de Comunicări Științifice 
«Făuritori ai României Moderne», vineri, 18 mai 2018, ora 12.00. A fost un 
„Centenar, serbat cu lecţii de istorie, cântec şi poezie” — cum titra o 
publicaţie constănţeană” —, parte din comunicările prezentate la această 
manifestare formând substanţa volumului de faţă (cărora li s-au mai 
adăugat încă câteva). 

Sunt creionate, de către un mănunchi destoinici slujitori ai lui Clio 
la catedre din mai multe judeţe ale Ţării — Constanţa și Tulcea, din Alba, 
Brăila, Buzău, Dolj, Hunedoara şi Neamţ —, portrete ale unor veritabile 
personalități ce au contribuit la clădirea României moderne. 

Fie că sunt figuri-embleme — precum Tudor Vladimirescu, Avram 
lancu, Cuza Vodă (şi Elena Cuza), Ciprian Porumbescu, regele Carol 1, 
Brătienii, Take lonescu, regele Ferdinand, Marghiloman, Halippa, Maniu, 
Vaida-Voevod —, ori personalităţi regionale (dobrogenii Dimitrie Chirescu 
și Ibrahim Themo, respectiv reprezentativi fii ai Brăilei), ecleziastice 
(episcopii Melchisedec şi Nifon Niculescu) sau oameni de la începuturile 
modernizării (Mihail Sturdza) — sunt reînviate timpuri în care o seamă 
de adevăraţi patrioți s-au identificat cu idealurile înfăptuirii unității 
național-teritoriale și, nu mai puţin, ale modernizării României în 
„lungul secol” al XIX-lea, ca şi în deceniile interbelice ale României 
Mari. 


S http:/hwww.obiectivtulcea.ro/marea-unire-de-la-191 8-primul-pas-basarabia-la-hamcearca/ 
Twww,constantadeazi.ro/centenarul-serbat-cu-lectii-de-istorie-cantec-si-poezie-la-nicolae- 
balcescu/?preview=true 

Este o modernitate care s-a regăsit și în spaţiul României de la 
Mare, net accelerată după 1878, anul Reintegrării Dobrogei la Statul 
Român, Constanţa constituind, mai mult decât oricare altă localitate din 
Ţară, exemplul cel mai edificator al relevantei revigorări economice, 
politice și spirituale; corespunzător, caracterul cosmopolit al orașului se 
atenuează, în favoarea  accentuării elementelor de civilizaţie 
românească, Constanţa devenind un centru urban de seamă al Ţării, 
figurile sale reprezentative, până la jumătatea secolului al XX-lea, 
provenind din zone etno-confesionale tradiționale, în care românii 
ortodocşi deveneau, treptat, cei mai numeroşi - așa sunt primarii 
Antonio Alexandridi, Mihail Coiciu, lon Bănescu, George D. Benderli, 
Virgil P. Andronescu, Horia P. Grigorescu; fruntașii vieții publice, 
culturale și comerciale loan N. Roman, Petru Vulcan, Constantin N. 
Sarry, Petre  Ştefănescu-Dobromir, Anatole  Magrin, Marin 
lonescu-Dobrogianu, Nicolae T. Negulescu, Mamut V. Celebi, Selim 
Abdulachim, Pincus Şapira, Alexandru Logaridi, dr. Alexandru Pilescu, 
dr. Achile Zissu, Husein Rifaat, Dumitru Alessiu, frațea Blebea, Take 
Manicatide, Kevrok Manisalian, lon Berberianu, Tănase G. Dabo, fraţii 
Mihalache şi Vasile Cotta, Gheorghe Biciola, Ion Bentoiu, Constantin 
Pariano, Scarlat Vârnav, Jean Atanasov, frații Frangopol, preoţii 
Gheorghe Rădulescu și Nicolae Paveliu, Hector Serafidi, frații Oancea, 
frații Golea, Vasile Lepădatu, Vasile P. Sassu, Dan Alecu ș.a. 

Sunt, şi aceştia, nu mai puţin personalităţi ce se constituie în 
făuritori ai României moderne în partea ei transdunăerană — şi a căror 
pomenire se cuvine a fi făcută în Anul Centenarului Marii Uniri şi al 
Jubileului Dobrogea 140. 

prof. univ. dr. Stoica Lascu, 
preşedinte al Filialei Constanţa a S.Ș.I.R. 


Un deschizător de drumuri: Tudor Vladimirescu 


Prof. Titiroagă Constantin 
Școala Gimnazială „Gheorghe Brăescu” Calafat, jud. Dolj 


Născut in jurul anului 1780, la Vladimiri (Gorj), Tudor Vladimirescu a 
fost un om cu multă carte, după standardele de atunci. A urcat, încet-încet, de 
la starea de copil de ţăran, la cea de arendaș de moşii, apoi funcționar al 
statului („vătaf de plai”, echivalentul funcției de subprefect), iar, ulterior, a 
devenit negustor, apoi locotenent de panduri, pentru a ajunge, din păcate 
pentru foarte scurt timp, în postura de cârmuitor al Munteniei. Deși a rămas 
în istorie cu numele, neaoş românesc, Tudor, el se iscălea Theodor; o diferenţă 
care marca trecerea sa de la starea în care s-a născut la ceea ce a devenit prin 
educație.s 

Ascensiunea lui Tudor s-a dator, precum atâtor nume mari din istorie, 
existenţei unor împrejurări speciale. La sfârșitul secolului al XVIII-lea, Ţara 
Românească, deşi se bucura de autonomie internă, era secătuită de o 
fiscalitate excesivă, atât din partea feudalității autohtone şi a domnitorilor 
fanarioți, cât şi din prestațiile tot mai copleşitoare ale puterii suzerane, 
Imperiul Otoman, care încerca să recupereze măcar parțial veniturile pe care 
le aduceau teritoriile pierdute definitiv. Numai în perioada 1791-1806, s-au 
succedat la tronul Ţării Româneşti șase domnitori, aceasta fiind o perioadă în 
care samavolnicia și arbitrariul au atins limita superioară, fanarioții încercând 
să stoarcă maximum de venituri.* 

Un rezident străin, care stătea de mai mulţi ani în Principate, descria 
perioada domnie lui loan Gheorghe Caragea: „Toate funcţiile statului erau 
date la mezat, pe față; tot ce era avere publică şi privată era de drept a 
boierilor, mari și mici. Spătăria însăși, poliția generală a țării, încorona această 
operă de spoliere universală și sistematică, ce devenea lege prin obicei. 
Spătarul vindea căpeteniile de judeţe, instituite pentru apărarea hotarelor și 


5 http://www.descopera.ro/descopera-istoria-romanilor/5 154400-tudor-vladimirescu-domnul- 


din-inima-oltenilor 
9 Nicolae Ciachir, Istoria popoarelor din sud-estul Europei în epoca modernă, Bucureşti, 
Editura Oscar Print, 1998, p.100. 

liniştea publică; asemenea vistierul și vornicul vindeau funcţiile ce atârnau de 
dânșii. 

Plângerile către Poartă erau înăbușite de aurul lui Caragea, stors din 
spinarea poporului; promisiunile de îndreptare erau eludate de vicleanul 
gospodar; abuzurile mergeau crescând şi țăranul abandona coliba spre a 
migra sau deveni haiduc.”10 

Tudor a fost beneficiarul indirect al activităţii unui domnitor luminat, 
Constantin Ipsilanti, care, beneficiind de sprijinul Rusiei și profitând de 
izbucnirea mișcării revoluționare antiotomane din Serbia vecină, a inaugurat 
o politică îndrăzneață, printre măsurile sale fiind și aceea de a începe 
organizarea unei armate pământene. Cu ocazia luptelor din cursul războiului 
ruso-turc din 1806-1812, se vor distinge o serie de căpetenii ale pandurilor 
olteni, ca lon Solomon, Dumitru Gârbea, Ioniță Ceganu şi Tudor 
Vladimirescu. Astfel, generalul-maior Isaiev, comandantul detașamentului 
din Oltenia, atesta, la 17 aprilie 1808, faptul că Tudor Vladimirescu de bună 
voie a comandat peste 1.000 de panduri, timp de un an, şi a oprit toate 
atacurile turcilor. La 3 septembrie 1810, maiorul Redrikov atesta că Tudor 
Vladimirescu, comandantul batalionului de panduri, a participat şi s-a distins 
în bătălia de la Cladova, „...din ziua de 4 iunie am preluat comanda acestui 
post la ziua căderii cetății Cladova adică până la 3 septembrie. Acest sluger 
comandând pe pandurii creștini ce îi sunt devotați, tot timpul cât a fost 
bombardată cetatea acum căzută, el s-a aflat la bateria din faţa cetăţii și a 
întrerupt orice comunicaţie între garnizoana din Cladova și Adakale.” De 
asemenea, se preciza că Tudor, prin informatorii săi, pe care îi avea 
pretutindeni, ştia cu exactitate toate mişcările turcilor.!! 

Tudor s-a întors la vatră în vremuri de pace, dar, atât climatul general 
din societatea olteană, cât și câteva evenimente punctuale, au produs 
radicalizarea sa. Ispravnicul județului Mehedinţi, Nicolae Glogoveanu, fostul 
său prieten din copilăria, fiul celui căruia Tudor îi adusese atâtea servicii, 
într-un rând, i-a călcat moșia ca să-i dărâme moara. Oamenii care nu știau ce 
însemna pentru un moşnean o călcare de hotar l-au numit „răzăş iubitor de 
şicane”. Acest gen de experienţe l-au atins cel mai dureros şi l-au îndârjit. 
Contactul zilnic cu o administrație coruptă şi cu o justiție venală au exasperat 


10 C. D. Aricescu, Acte justificative la istoria revoluţiunei române de la 1821, Craiova, Editura 
Typographiei Române G, Chitiu şi |. Theodorian, 1874, p. 10. 
!! Nicolae Ciachir, op. cit., p. LOL et. passim. 

temperamentul său violent şi susceptibil și au dat expresiilor sale o notă de 
amărăciune şi de revoltă. Astfel, coborând scările clădirii divanului domnesc, 
unde pierduse un proces cu Nicolae Glogoveanu, Tudor i-a ameninţat pe 
boieri cu degetul, zicând: „Pe unde pun azi cocoanele voastre panglicile, vor 
pune într-o zi oltenii mei curelele opincilor”. Tudor ar fi declarat episcopului 
de Argeș, Ilarion: „De-oi trăi, voi face douăsprezece perechi de opinci din 
pielea a doisprezece boieri divaniţi”. În 1821, vorbind cu Ilarion despre boierii 
care se angajaseră în lupta contra stăpânirii otomane și au fugit apoi la 
Braşov, a izbucnit: „i voi scurta de o palmă, pe câți sunt boieri divaniți; îi voi 
umplea apoi cu paie şi-i voi trimite plocon din partea ţării la curțile 
împărăteşti, unde or să fie negreșit puşi la muzeu; căci acolo e locul lor, lângă 
hiarele sălbatece”.!? 

Scopul celor două înţelegeri secrete între Tudor Vladimirescu cu trei 
mari boieri din Ţara Românească, Grigore Brâncoveanu, Grigore Ghica şi 
Barbu Văcărescu, precum și cu fruntașii eteriști Iordache Olimpiotul și loan 
Farmache, privind declanşarea unei acțiuni militare cu ajutorul pandurilor 
săi, a fost depășit de desfăşurarea ulterioară a evenimentelor. Scrisoarea din 
11 februarie 1821, adresată marelui vornic Nicolae Văcărescu, deși începea 
protocolar, conform uzanțelor epocii: „Cu multă plecăciune sărut mâna 
cinstită dumitale”, s-a transformat într-un rechizitoriu la adresa clasei politice, 
cu relevarea legitimității autorității lui Tudor, conferită de adeziunea 
populară: „Dar, cum nu socotiți dumneavoastră că patrie se cheamă norodul, 
iar nu tagma jefuitorilor ? Și cer ca să-mi arăţi dumneata ce împotrivire arăt 
eu împotriva poporului ? Că eu alta nu sunt decât numai un om luat de către 
tot norodul țării cel amărât și dosădit din pricina jefuitorilor ca să le fiu 
chivernisitor în treaba cererii dreptăților 1”! 

Nu este de mirare că, după declanşarea mişcării sale, ocârmuirea a 
încercat să ia măsuri menite a o stârpi cât se găsea încă într-un stadiu 
incipient. Biv vel serdarul loan Dirzeanu enumera măsurile luate pentru 
blocarea mişcării lui Tudor: „S-au orânduit într-adins și dumnealui logofăt 
Dumitrache Bibescu comandir asupra tuturor pandurilor, ca să-i strângă pe 
toți cei din judeţele Doljului și Mehedinţului ce era în slujbă și să orânduiască 


12 https://www .istorie-pe-scurt.ro/cine-a-fost-tudor-vladimirescu-patria-este-norodul-nu-tagma- 
jefuitorilor/ 
15 Florin Constantiniu, O istorie sinceră a poporului român, Bucureşti, Editura Univers 
Enciclopedic, 1997, pp. 200-202. 

dintre dânșii cu căpetenii alese și credincioase ca să meargă împotriva 
slugerului Theodor, povâţuindu-i cu tot denadinsul a nu lăsa pe apostat să se 
întinză, ci să-l izgonească dîn părțile acelea. S-au pornit și de la Bucureşti un 
sluger Costi, trăitor în județul Gorjului, ca să meargă acolo şi după știința ce 
are dă toți pandurii acelui judeţ să-i strângă pe toți. Şi lăsând o ceată la 
isprăvnicat spre strejuire, cu ceilanţi să meargă la Tismana sau unde să va afla 
adunarea răzvrătitorului, ca să le stea împotrivă strejuind și părțile judeţului 
Gorj. S-au trimis și publicaţii către toți lăcuitorii judeţelor du peste Olt cu 
blesteme și afurisanii ca să nu să cuteze vreunul a să amăgi la prilostioarele 
propoveduiri ale răzvrătitorului. S-au tocmit din București şi patru căpetenii 
dă arnăuţi, cu 200 hargiuri, fieșcăruia câte 50, ca să se trimiţă la Craiova.(...) 
S-au întocmit și la Craiova zabitu Doljului şi al Romanaţului cu câte 50 beșlii 
și slugeru Solomon cu 80 panduri a fi dă străjuirea Craiovei.” 11 

Climatul general de nesiguranţă existent pe parcursul anului 1821 era 
redat de un martor ocular: „Aici în Craiova, după strejuirea ce ami făcuti, 
aflăndu-mă nelipsită, dănă mila lui Dumnezei s'aă iconomisită de ad scăpată, 
dară pă afară este mai mare jaf dă panduri şi haoțmani.” 15 

Acţiuni locale, neorganizate, ale țărănimii s-au produs și în afara 
drumului parcurs de oştirea pandurilor. Au fost semnalate cazuri de 
nerespectare a prestaţiilor pe moșiile boierești, de nesupunere la clacă, de 
neplata birului, de răzbunare împotriva zapciilor. Uneori, ţăranii i-au prins pe 
slujbaşii care, mai înainte, au abuzat de puterea lor și i-au dus în faţa lui 
Tudor pentru a fi judecaţi și pedepsiți, alteori, au aplicat singuri pedepse. Au 
fost izgoniți arendaşi de pe moșii, au fost atacate şi jefuite conace boiereşti, au 
fost luate „în zapt” unele pământuri sau vii. Multe dintre aceste acțiuni erau 
justificate ca pornind din ordinul lui Tudor Vladimirescu. Ţăranii, în genere, 
au exagerat conținutul proclamației de la Padeş și au tălmăcit-o potrivit 
intereselor lor. Ei afirmau de exemplu că: „moşiile nu mai sunt boierești”, că 
„nu mai este bir”, că li s-a poruncit „să caute de conace şi alte trebi ostăsești” 
și nu de moșiile boierilor. Aşa ne-a rămas mărturia lui Dumitrache 
Protopopescu, care s-a plâns că, în propria sa vie, un ţăran a ridicat sapa să-l 


14 *** Răscoala din 1821, Izvoare narative, vol. V, Bucureşti, Editura Academiei Republicii 
Populare Romîne, 1960, pp. 28-29. 
15 Nicolae Iorga, Situaţia agrară, economică și socială a Olteniei în epoca lui Tudor 
Vladimirescu. Documente contemporane, Bucureşti, Editura Ministerului de Agricultură, 1915, 
p. 163. 

omoare spunând că „nu mai sunt ciocoi în țară”. Este foarte sugestivă și 
caracterizarea de „războiul săracilor împotriva bogaţilor”, pe care un boier o 
dă mișcării lui Tudor. După 1821, a început urmărirea participanţilor la 
răscoală și darea în judecată a țăranilor „cu fumuri” sau „rău nărăviţi încă de 
pe vremea apostasiei”. care nu se mai supuneau prestaţiilor feudale și nu 
respectau nici alte drepturi ale stăpânilor. 1 

La 14 aprilie 1823, locuitorii satelor Dobreşti, Lăcusteni, Căciuleşti şi 
Vrăbeţi (Dolj), dădeau chezăşie pentru şapte săteni acuzaţi că dețin arme din 
vremea răscoalei: 

„Prea cinstite dumneata biv vel logofete, 

Noi patru sate jăluim milostivirii dumitale că, de sunt trei zile, ne-am 
pomenit cu dumnealui cîrsărdar viind la noi, de unde luându-ne șapte 
oameni, ce mai jos se arată, cărora făcându-le cerere de arme, cu cuvânt că 
le-au ascuns din apostasie, după ce le-au făcut destule cazne cu felurimi de 
chipuri, i-au trimis de aici la închisoare. 

Ci fiindcă aceştia, și de au fost unii închinați cu apostașii, după cum s-au 
amăgit şi mult norod, dar rău nimănui n-au făcut, nici niscarva păgubaşi nu 
se arată pă urma lor. 

De aceea încredințăm noi cu chizășie dată pentru dânşii că oricând să 
va fi dovedi la ei arme, ori că au cugetat spre fapte de tâlhărie, sau că niscarva 
jafuri să vor afla la dânșii, să fim noi răspunzători pentru toate.”!7 

Când Tudor s-a răsculat în Oltenia şi a pornit spre București, boierii care 
rămăseseră în scaunul domniei, temându-se de năpădirea acestor cete 
răsculate, l-au ales, pentru mai bună apărare şi străjuire a orașului - spun niște 
amintiri neiscălite -, pe căminarul Sava și „l-au îndatorat cu bună leafă ca să 
strângă oameni vrednici spre paza oraşului, care lucru l-au primit și el 
bucuros ştiindu-se cirac al lui Calimah Vodă şi vrând ca la venirea Măriii Sale 
aici în scaun să se arate plăcut prin păstrarea orașului București 
și să-și adaoge boeria”. Bimbașa Sava a găsit cu cale să nu lase pe Tudor să 
intre în București. Însă boierii, fie de frica vărsării de sânge, fie pentru a nu se 
răscula orașul sau fie că i-a amăgit Tudor cu momeli, n-au ținut seama de 
părerea lui Sava, cu toate că din povăţuirea lui se ridicaseră multe scânduri de 


16 *** Răscoala din 1821, Documente interne, vol. I, Bucureşti, Editura Academiei Republicii 
Populare Romîne, 1959, p. 14. 

17 *** Răscoala din 1821, Documente interne, vol. III, București, Editura Academiei 
Republicii Populare Romîne, 1959, p. 283. 

la intrările în oraș ale podurilor celor mari şi se lăsase slobod numai podul 
Calicilor prin care a și intrat în Bucureşti Tudor cu cetele lui. Tudor a voit să 
tragă la Mitropolie, dar n-a putut-o face, căci ea era apărată de oamenii lui 
Tănase Arnăutul, omul Savei. Acest căpitan era foarte dârz şi nebăgător în 
seamă de moarte. Toate căpeteniile Eteriei erau semeţțe, îndrăzneţe și 
încrezătoare în ele. Văzând dârjenia căpitanului Tănase Arnăutul, Tudor a 
tras la casele Brâncoveneşti - acolo unde, până mai deunăzi, a fost piața de 
zarzavat Bibescu-Vodă - şi a umplut curtea şi tot locul acela de oamenii săi. 15 

Conform unei mărturii anonime provenite din tabăra eteriştilor, 
Alexandru Ipsilanti, fiul fostului domn Constantin Ipsilanti şi, până de 
curând, aghiotant al țarului Alexandru I, a sosit pe 28 martie la Colentina dar 
„Slugerul Tudor n-a binevoit să vină să cunoască pe generalisimul, ci stătea 
închis în casa Brâncovenesei cu trei mii de panduri, trei tunuri şi cu munițiile 
necesare. Ah!, bărbaţilor greci, ce întristare simte sufletul meu să văd un 
simplu român să aibă spirit de răzvrătire şi să fie tare prevăzător, în timp ce 
bunul nostru generalisim şi toți ceilalți şefi să nu simtă lipsa mare a prafului 
de pușcă.” 

Se pare că încercările lui Tudor de a impune o disciplină de fier şi de a-şi 
ţine în frâu trupele de panduri nu au fost încununate de succes. Cu mult 
înainte ca turcii să treacă Dunărea spre a potoli și pedepsi răscoala lui Tudor 
Vladimirescu și a eteriștilor, țara începea să se împrăştie, biciuită de teamă. Își 
părăseau toți căminele, la voia întâmplării, goniți de jafurile și împilările 
arnăuților şi ale pandurilor, chiar dacă, la început „îi primiseră cu sufletul și 
brațele deschise, sau poate tocmai de aceea. 

La 3 aprilie 1821, Tudor Vladimirescu comunica mitropolitului Dionisie 
că nu se retrage în fața turcilor: „Prin prea plecatul meu pitac fac cunoscut 
prea sfinţiei tale că eu de aici nu mă aridic, nădăjduind la mila și ajutorul lui 
Dumnezeu, până ce vor veni cei de dincolo (lucru nenădăjduit), ca să vorbesc 
însumi cu dânșii, pentru ce au venit, ce caută şi din a căruia povaţă și cuvânt 
au venit, căci dintr-o auzire neînființată (şi aceasta stratăghimă fanarioțească), 
cu rușine ne va fi să ne spăimântăm, încât să ne şi tragem, în vreme ce suntem 


'Shttps://atelier.liternet.ro/articol/15832/Domenico-Caselli/Macelarirea-bucurestenilor-pe- 
vremea-lui-Chehaia-bei-si-alte-minunate-povestiri-din-Bucurestii-de-la-inceputul-veacului-al- 
19-lea.html 
19 *** Răscoala din 1821. Eteria în Principatele Române, vol. IV, Bucureşti, Editura 
Academiei Republicii Populare Romîne, 1960, p. 248. 
% Emil Vîrtosu, 1821. Date şi fapte noi, București, Cartea Românească, 1832, p. 3. 

datori să ne jertfim pentru patria noastră, pentru care sunt și eu venit 
dinpreună cu norodul.”2! 

Planurile lui Tudor au fost zădărnicite de trădare. Poate părea 
surprinzător faptul că mica trupă de eteriști care l-au luat pe Tudor de la 
Goleşti nu a întâmpinat nici o împotrivire din partea pandurilor. Excesiva lui 
severitate cu trupa, până la cruzime, poate fi o explicaţie. În momentul 
arestării, atârnau spânzurați într-un pom, din ajun, tânărul Urdăreanu, zice-se 
frumos ca un arhanghel, și un alt căpitan, ambii iubiți de trupă.? 

După moartea sa, în care răsculații nu au vrut să creadă mulă vreme, 
pandurii s-au risipit, nevoind să lupte alături de Ipsilanti. În august, 
detașamentele au fost complet nimicite de turci în bătălia de la Drăgășani. 
Programul maximal al răscoalei nu a fost îndeplinit, dar perioada cuprinsă 
între mișcarea lui Tudor Vladimirescu și adoptarea Regulamentelor Organice 
a fost una dintre cele mai interesante din istoria modernă a principatelor. 
Contemporanii s-au lăsat prinşi de frenezia speranţei, de nădejdea înnoirilor, 
au socotit că suferinţele lor și ale țării au încetat: „iată dreptatea; iată veacul cel 
înăurit”, exclama Ionică Tăutu, dând glas sentimentului generalizat de 
încredere în viitor. Între 1821 și 1830, muntenii și moldovenii au redactat zeci 
de memorii și proiecte de reformă, de apeluri și proclamații, discutând în fel 
și chip modul în care trebuie ctitorită epoca anunţată de P. Mumuleanu cu 
formula „fraților simpatrioţi, un veac nou ni s-a ivit”.2 

Tudor Vladimirescu, prin lupta și sacrificiul său, netezise trecerea de la 
feudalism spre modernitate a neamului românesc. 


BIBLIOGRAFIE 


A. Lucrări ştiinţifice 
*** Răscoala din 1821, Documente interne, vol I-III, Bucureşti, Editura 
Academiei Republicii Populare Romîne, 1959; 


21 *** Răscoala din 1821, Documente interne, vol. IL, Bucureşti, Editura Academiei Republicii 
Populare Romîne, 1959, pp. 21-22. 

% Neagu Djuvara, O scurtă istorie a românilor povestită celor tineri, Bucureşti, Editura 
Humanitas, 2007, p. 172. 

% Vlad Georgescu, Istoria românilor. De la origini până în zilele noastre, Bucureşti, Editura 
Humanitas, 1992, p. 114. 


15 


***, Răscoala din 1821. Eteria în Principatele Române, vol. IV, Bucureşti, 
Editura Academiei Republicii Populare Romîne, 1960; 

*** Răscoala din 1821, Izvoare narative, vol. V, Bucureşti, Editura 
Academiei Repubilcii Populare Romine, 1960; 

Aricescu, C.D., Acte justificative la istoria revoluțiunei române de la 1821, 
Craiova, Editura Typographiei Române G, Chitiu și |. Theodorian, 1874; 

Constantiniu, Florin, O istorie sinceră a poporului român, Bucureşti, 
Editura Univers Enciclopedic, 1997; 

Ciachir, Nicolae, Istoria popoarelor din sud-estul Europei în epoca modernă, 
București, Editura Oscar Print, 1998; 

Djuvara, Neagu, O scurtă istorie a românilor povestită celor tineri, 
București, Editura Humanitas, 2007; 

Georgescu, Vlad, Istoria românilor. De la origini până în zilele noastre, 
București, Editura Humanitas, 1992; 

lorga, Nicolae, Situația agrară, economică şi socială a Olteniei în epoca lui 
Tudor Vladimirescu. Documente contemporane, Bucureşti, Editura Ministerului 
de Agricultură, 1915; 

Virtosu, Emil, 1821. Date şi fapte noi, Bucureşti, Cartea Românească, 
1932. 


B. Surse online 

https://atelier.liternet.ro/articol/15832/Domenico-Caselli/Macelarirea-bu 
curestenilor-pe-vremea-lui-Chehaia-bei-si-alte-minunate-povestiri-din-Bucur 
estii-de-la-inceputul-veacului-al-19-lea.html 

http://www.descopera.ro/descopera-istoria-romanilor/5154400-tudor-vl 
adimirescu-domnul-din-inima-oltenilor 

https://www .istorie-pe-scurt.ro/cine-a-fost-tudor-vladimirescu-patria-es 
te-norodul-nu-tagma-efuitorilor/ 


16 


Mihail Sturdza şi epoca sa 


Prof. Bucur Mihai 
Școala Gimnazială Nr. 1 Dorobantu 


Domnia și politica principelui Moldovei, Mihail Sturdza, de 15 ani, din 
aprilie 1834 și până în iunie 1849, se încadrează într-un profund context 
regional al schimbărilor, cauzat mai ales de ascensiunea Imperiului Țarist şi 
de decăderea accentuată a influenței otomane, la nord de Dunăre, adică în 
Principatele Române. 

La 7 octombrie 1826, prin Convenţia ruso-otomană de la Akkerman, anume 
la Cetatea Albă, Poarta Otomană era obligată să respecte libertatea 
comerțului; suspendarea tributului pentru doi ani, cu condiţia asigurării cu 
grâu a Porții; lua sfârșit exilul boierilor români; domniile conducătorilor 
români, adică „pământeni”, deja existente, erau limitate la 7 ani, cu aprobarea 
țarului și a sultanului; alcătuirea unui Regulament pentru organizarea internă 
a Principatelor, prin activitatea unor comisii formate din boieri români, care, 
de fapt, va constitui baza Regulamentelor Organice. Toate aceste măsuri 
exprimau, în acelaşi timp, şi programul național formulat de către boieri. 

Ca urmare a Bătăliei de la Navarino, din 8/20 octombrie 1827, când flota 
anglo-franco-rusă, o distrugea pe cea turco-egipteană, se internaționaliza 
conflictul greco-turc și Principatele devin, din nou, teatru de război ruso-turc. 
În 1828, Principatele au fost ocupate de ruși, până în 1834, când armatele 
țarului trec Prutul, ocupă laşi şi Bucureşti, iar, pe ruinele Brăilei, se ridică 
orașul cel nou, cu străzi concentrice și radiale. 

La 2/14 septembrie 1829, la Adrianopol - azi Edirne -, s-a încheiat un 
tratat ruso-turc, în urma căruia dominaţia otomană lua sfârșit. Înalta Poartă 
trebuia să cedeze trei raiale către Ţara Românească - Turnu, Giurgiu și Brăila, 
toate pe Dunăre; se respecta autonomia Principatelor; libertatea comerțului 
pentru Principate, prin desființarea monopolului turcesc asupra vânzărilor; 
libertatea navigaţiei pe Dunăre și pe Marea Neagră, deci dreptul corăbiilor de 
a trece prin Strâmtori, fapt ce va duce la înviorarea agriculturii și a 
comerțului, în special cu vite și grâne, porturile Brăila şi Galaţi cunoscând o 

mare dezvoltare, un adevărat imbold pentru dezvoltarea agriculturii și a 
comerțului prin desființarea exporturilor de grâne, oi, lemne, adică a dării pe 
zaherea; deplina libertate a comerțului pentru toate produsele solului şi 
industriei lor. Acest moment a deschis calea pentru pătrunderea Principatelor 
în marele circuit economic european, adică integrarea în sistemul capitalist 
european, geneza capitalismului românesc, dar şi formarea burgheziei 
româneşti ca urmare a îndeplinirii a doua condiţii - înlăturarea climatului de 
insecuritate creat de dominaţia otomană şi de regimul fanariot și libertatea 
comerțului cu Occidentul, mai ales cu Anglia și Franţa, care, cu vapoarele lor, 
încep să ajungă în porturile dunărene și să încarce produse ale pământului 
românesc. Rusia devenea protectoare a celor două Principate, iar controlul 
puterii otomane căpăta accente de formalitate. Delta Dunării fusese anexată 
de Imperiul Rus. Ţarul Nicolae I l-a desemnat pe energicul general Pavel 
Kiseleff - educat în Occident și bun administrator - să pună în practică 
prevederile acestui tratat, dar, mai ales, ale Regulamentelor Organice, pentru 
fiecare principat. 

Regulamentele Organice, adoptate mai întâi de Ţara Românească - în 
iunie 1831, cu 371 articole - și, apoi. de Moldova - în ianuarie 1832, cu 425 
articole -, inspirate de cele peste 100 proiecte boierești, a constituit o altă etapă 
în modernizarea Principatelor Române, o mai veche inițiativă, propusă încă 
din 1826, la Akkerman, de către Grigore Ghica. Baza acestei prime constituții 
au constituit-o sintezele consulilor ruși din Principate, memoriile boiereşti, 
dar şi recomandările primite de la Petersburg - capitala țarilor. Comisiile 
speciale de redactare erau puse sub conducerea consulului general rus, 
Minciaki. Comisia de la Iași, este reprezentată de vornicul Mihail Sturdza şi 
vistiernicul Constantin Pașcanu - numiţi de ruși -, vornicul Costache Conache 
şi vistiernicul lordache Cataragiu - secretar, profesorul Gheorghe Asachi, iar, 
cea de la Bucureşti este alcătuită din banul Grigore Băleanu și vornicul 
Gheorghe Filipescu - numiți de ruşi -, iar logofătul Ștefan Bălăceanu și 
hatmanul Alexandru Vilara aleşi de Adunarea Obștească, secretar era Barbu 
Știrbey. Cele două comisii nu au dorit să modifice structurile social-interne în 
mod radical, cât, mai ales, să susțină unitatea celor două Principate, au 
adoptat Regulamentele Organice în mai, respectiv octombrie 1831. Proiectele 
Regulamentelor au fost adoptate de către Adunările Obşteşti Extraordinare, 
de la Iași și Bucureşti, dar şi cu acordul puterii protectoare. 

S-a instaurat separarea puterilor în stat. Astfel, puterea executivă a fost 
reprezentată de către domn, ales pe viață de o Adunare Obștească 
Extraordinară, dar, doar din 1842, s-a respectat acest principiu, până atunci 
domnii erau desemnaţi de Rusia şi Poarta Otomană. Domnitorii conduceau 
pe principiul centralismului, controlau problemele de la sate şi administrația, 
cu ajutorul unor oficialități numite în acest sens. 

Puterea legislativă aparţinea Adunării Obşteşti, formată din 42 membri, 
alcătuită din boieri fideli domniei și din negustori și meseriași. Ţăranii nu 
aveau nici un reprezentant. Elaborau legi şi prezentau rapoarte domnului 
despre starea economico-socială a țării, numite Anaforale. Domnii puteau 
desființa Adunarea, dar doar cu acordul Turciei și a Rusiei. Ţărănimea avea 
dreptul la folosința ogoarelor, păşunilor şi a fânețelor, dar trebuia să presteze 
pe moşiile boiereşti un număr de 12 zile de clacă pe an, care, în realitate, era 
de 40-50 zile, pentru că volumul mare de muncă planificat pentru o zi nu 
putea fi atins. Suprafața de pământ atribuită ţărănimii nu mai depindea, ca 
înainte, de nevoile lor, ci doar de cantitatea de muncă și de alte servicii 
prestate moșierilor. Puterea judecătorească s-a modificat prin înființarea 
tribunalelor judeţene, a instanţelor de apel, în peisajul juridic apar procurorii 
și avocaţii, drept pentru care procesele şi sentințele au fost corecte, 
evitându-se astfel abuzurile judiciare, se aboleşte pedeapsa cu bătaia, precum 
şi cea capitală. Înaltul Divan Domnesc reprezenta instanța superioară, care 
dădea și soluţii definitive. 

În domeniul administrativ s-au creat departamente, sistemul fiscal a 
fost modernizat prin promovarea unei taxe unice pe familie de 30 de lei, 
numită capitația, s-a instituit pentru prima dată bugetul bazat pe venituri şi 
cheltuieli și s-au lichidat vămile interne, fapt care a uşurat considerabil Unirea 
Principatelor Române, câteva decenii mai târziu. 

De asemenea, armata, arhivele și școlile au fost create pe baza 
principiului naţional, autoritatea statului asupra Bisericii Ortodoxe și 
reducerea puterii clerului în sferele vieții civile. Pe de o parte, Regulamentul 
Organic deschidea calea modernizării, pe de altă parte, frâna dezvoltarea, 
prin menţinerea privilegiilor boierimii și a clerului, scutiți, în continuare, de 
impozit. Datorită creării armatei naționale, mulți tineri entuziaşti s-au înrolat 
ca iuncări, adică subofițeri, printre aceştia numărându-se Vasile Cârlova, 
Alexandru loan Cuza, Nicolae Bălcescu şi Grigore Alexandrescu. În 1833, 
ambasadorul rus de la Constantinopol introducea „articolul adițional”, prin 

care orice modificare a Regulamentelor trebuia să obțină aprobarea celor 
două puteri. 

Mihail Sturdza, ca principe al Moldovei, a constituit întruchiparea 
absolutismului luminat din secolul al XVIII-lea. Fidel Rusiei, spirit 
gospodăresc, cu certe calități intelectuale şi politice, sigur că a beneficiat de 
acest context, în sensul că el a fost unul dintre autorii Regulamentelor. 
Descendent din vechi şi influente familii boiereşti, om de cultură europeană, 
s-a bucurat de sprijinul ţarului şi a consulului Rusiei de la Iași, de aceea i-a 
putut controla pe marii boieri, mai ales în cazul complotului din 1839, 
organizat de către Leonte Radu prin Conjurația Confederativă, prin care se 
preconiza unirea Moldovei, Ţării Româneşti și a Serbiei, într-un singur stat. 
Domnitorul era autoritar, iubitor de bani, vânzând titluri de boierie, om cult, 
luminat, a modernizat administraţia, a construit drumuri, a dezvoltat țara și 
chiar a luat măsuri revoluționare pentru epoca sa. A secularizat parţial averile 
mănăstirești în anul 1844 și a realizat dezrobirea țiganilor robi ai statului şi 
mănăstirilor. A reușit, cu acordul Adunării, introducerea articolului adiţional, 
în 1835. 

În timpul său, în 1843, marele istoric Mihail Kogălniceanu deschidea, în 
spiritul romantismului, primul curs de Istorie a Românilor, în ctitoria culturală 
a domnitorului, Academia Mihăileană, căreia îi donează 600 de cărți, 
corespunzătoare liceului și universității. Tot în această instituție de cultură au 
mai activat și alte mari personalități ale culturii, anume lon Ghica din 
Muntenia și Eftimie Murgu din Banat. Semnele progresului se observă: dacă 
în 1831, în Moldova, se aflau 22 de orașe, în 1845, existau 50 de orașe. Se 
modernizează orașele lași și Galaţi. 

Iașul a beneficiat de multe înfrumusețări, anume în 1834 a fost construit 
Obeliscul cu Lei din Parcul Copou şi a fost înființat Muzeul de Istorie Naturală, în 
1839 se deschidea prima expoziție de plante și flori exotice, iar din 1840 se 
redacta revista de cultură „Dacia Literară” şi tot atunci lua ființă primul 
Teatru Naţional, sub conducerea lui Costache Negruzzi, Vasile Alecsandri şi 
Mihail Kogălniceanu. În 1837, orașul Galaţi, alături de Brăila, devine oraș 
porto-franco, de aceea se iau măsuri pentru dezvoltarea navigaţiei pe Prut și 
Siret. Mihail Sturdza a reorganizat Seminarul de la Socola şi a instituit un 
control asupra bunurilor bisericești şi mănăstirești, fiind, deci, un precursor al 
lui Cuza. 

În 1846, în Moldova se găseau 6.633 de negustori aparținând clasei 
burgheze, 8.530 intelectuali şi funcționari. Mulţi burghezi din Moldova erau 
evrei, armeni, greci, alături de români, ajungând la un total de 80.000. Lacom 
de bani, Mihail Sturdza a vândut titluri de boierie, aşa încât, dacă la începutul 
domniei sale existau 853 boieri, la sfârșit erau 3.750 de boieri. În timpul său 
s-au construit 250 km de drumuri din piatră, 400 de podeţe, se deschid noi 
rute către lași şi Galaţi, a redus abuzurile proprietarilor față de țărani, a 
lichidat procesele restante și a înfiinţat tribunale de apel și de comerț la Galaţi, 
precum şi unul corecțional la Iași. 

Ca urmare a vidului de putere din Țara Românească, cauzat de 
părăsirea tronului, din motive medicale, de către domnitorul Alexandru 
Ghica, Sturdza s-a arătat interesat de funcţie, dar în ceea ce privea unirea 
Principatelor, arăta că aceasta nu se putea face decât cu sprijinul Occidentului. 
A avut bune relaţii cu omologul său valah, Gheorghe Bibescu, în sensul că în 
ianuarie 1848 a desființat vama dintre Moldova şi [ara Românească, cu 
excepția sării, fiind deci un promotor al unirii. În pofida manipulărilor 
alegerilor şi a controlului, domnul nu a putut stăvili valul de indignare la 
adresa politicii sale. La 27/8 aprilie 1848, la Iași, revoluționarii au crezut într-o 
cale paşnică, anume, în fața hotelului Petersburg, s-a adoptat o petiție, 
Petițiunea Proclamațiune în 35 puncte, pe care au înaintat-o domnului, cerând 
libertăți personale şi facilități pentru țărănime, desființarea cenzurii, reforme 
economice și administrative, dezvoltarea culturii. Mihail Sturdza a respins 
înființarea unor noi Adunări Obșteşti şi a unei gărzi civice. Domnul s-a 
refugiat la cazarma miliției, coordonând reprimarea revoluției, treisprezece 
lideri fiind arestați. Aproape 300 de revoluționari au fost arestați, mulți fugind 
însă, în Bucovina, iar de acolo în Occident. 

Mihail Sturdza moare la vârsta de 90 de ani, la Paris, fiind înmormântat 
în stațiunea germană Baden Baden. Fără îndoială, principele Mihail Sturdza a 
fost un patriot, măsurile sale constituind o bază de pornire pentru marele 
domnitor Alexandru loan Cuza, măcar prin fondarea învățământului 
superior, având ca prolog Academia Mihăileană, prin preocuparea față de 
viaţa țăranilor, dar și a stilului autoritar de conducere, tocmai pentru a 
implementa cele mai ample reforme, care vor schimba din temelii societatea 
românească. 

Avram lancu - tribun al poporului 


Prof. Dăescu Nicoleta 
Colegiul Tehnic „Apulum Alba Iulia 


„„„. a fost reprezentantul cel mai de seamă al revoluţiei române 
transilvănene și un veritabil erou al poporului, ale cărui virtuţi le-a făcut să 
strălucească peste veacuri ca o pildă vie urmaşilor iubitori de patrie şi ca un 
izvor luminos de mândrie națională”. (Silviu Dragomir) 

Avram lancu a jucat un rol important în revoluţia de la 1848 din 
Transilvania, fiind conducătorul de fapt al Ţării Moților, în anul 1849, 
conducând armata românilor transilvăneni în alianță cu armata austriacă 
împotriva trupelor revoluționar ungare, aflate sub conducerea lui Lajos 
Kossuth. 

Avram lancu s-a născut în anul 1824, în Munţii Apuseni, în comuna 
Vidra, într-o familie de țărani moţi înstăriți. Tatăl lui Avram lancu, Alisandru, 
a fost pădurar, apoi jude domenial, iar pe mamă o chema Maria Gligor. 

Datorită situaţiei materiale bune, Avram lancu a urmat școala primară 
în satul natal, Vidra, unde l-a avut ca învăţător pe Mihai Gomboș, apoi, la 
Poiana Vadului și Câmpeni. Gimnaziul l-a urmat la Zlatna, după care s-a 
înscris la Liceul Piarist din Cluj. În anul 1844, a urmat Facultatea de Drept la 
Cluj. 

După moda timpului, a încercat să ocupe o funcţie administrativă, 
solicitând să fie primit într-o slujbă de practicant fără salariu. Având în vedere 
că provenea dintr-o familie de iobagi, cererea sa a fost respinsă de guvernul 
din Cluj. Astfel, s-a înscris ca şi cancelist la Tg. Mureș, la Tabla Regească 
(Curtea de Apel a Transilvaniei). În anul 1848, îşi ia examenul de avocat. 

În perioada în care activează la Tg. Mureş i-a cunoscut pe tinerii români, 
care aveau să-i fie camarazi în timpul acţiunilor revoluționare. Printre aceștia 
se numără: loan Buteanu, Petru Dobra, Alex. Papiu Ilarian, Dionisie Pop 
Marțian, losif Sterca-Şuluţiu, Nicolae Mureșan. 

Izbucnirea revoluției pașoptiste din Ungaria și Transilvania l-a găsit pe 
Avram lancu la cancelaria de la Tg. Mureș, alături de alți români. La 26 
martie 1848, Avram lancu convoacă tinerii români la o întrunire la locuinţa sa, 

pentru a-l asculta pe Nicolae Bârle, care sosise de la Blaj, unde participase la o 
întrunire a intelectualilor români. Au decis organizarea unei adunări la Blaj, 
în duminica Tomii, cu scopul „de a se face paşii necesari în cauza națională”. 

După adunarea de la Blaj, unde au mai participa și Alex. Papiu-llarian, 
Samuil Poruţiu și Florian Micaș, Avram lancu a plecat în munți, la moții săi. 
S-au organizat întruniri la Abrud, Câmpeni și Bistra, pentru a dezbate 
punctele unui memoriu care urma să fie trimis guvernului. Avram lancu a 
perindat, alături de Simion Balint, satele de pe Râul Mare și Râul Mic, pentru 
a sta de vorbă cu oamenii, pentru a-i mobiliza prin acţiune politică. Drept 
urmare, Avram lancu a fost catalogat de către guvern drept „primejdios” şi 
s-a ordonat arestarea lui. A fost invitat la Tg. Mureş de preşedintele Tablei 
regești, dar scapă de arestare, deoarece guvernul nu a emis ordinul de 
arestare. La întoarcere spre casă, a făcut un singur popas, la Blaj, pentru a se 
pune la curent cu deciziile politice ale fruntașilor români. După această 
acțiune, adresează moților un apel: 

„Cereţi vârtos să se şteargă iobăgia, pentru că, lucrând pe nimica de 
vreo zece sute de ani în brazdele domnilor, aţi plătit şi de o sută de ori 
pământul care vă dădea hrana vieții de pe o zi pe alta, cu atât mai mult că l-aţi 
plătit degeaba, pentru că acela a fost al vostru şi pentru el s-a vărsat sângele 
strămoşilor voştri... Să caute de aceea cu toții a se uni cu poporul, declarând 
fără sfială ungurilor că nu se odihnesc până ce nu se va recunoaște prin lege 
națiunea română şi până ce nu va fi reprezentată în dietă, pentru a putea 
judeca în ce chip şi sub ce condiţii să se unească cu Ţara Ungurească” 

Autoritățile ungare din Transilvania au interzis ţinerea adunării 
programate pentru data de 30 aprilie 1848, la Blaj. Cu toate acestea, la 
Adunarea de la Blaj, Avram Iancu, alături de loan Buteanu, a participat în 
fruntea a 2000 de moți. Cei doi, împreună cu Al. Papiu-llarian, au sfidat 
samavolnicia lui Teleki și au prezentat revendicările românilor. 

La 1 mai 1848, Avram lancu, în fruntea moţilor, s-a întors acasă, în 
munți. A început să-i mobilizeze pe români pentru a participa la a doua 
Adunare Naţională de la Blaj, adunare programată pentru data de 3/15 mai 
1848. La acest eveniment, tânărul revoluționar a participat în fruntea a 10000 
de moți, care au asigurat paza și ordinea adunării. Tribunul a luat parte la 
toate discuţiile adunării. 

La sfârşitul lunii mai 1848, Avram lancu, alături de fruntașii români din 
Munţii Apuseni, a ținut, la Câmpeni, o consfătuire, prilej cu care tribunul a 

susținut îndeplinirea sarcinilor iobăgeşti până la clarificarea legală a situaţiei 
și a precizat că doar dacă nu se va rezolva situaţia legal să se recurgă la forţă. 

După masacrul de la Mihalţ, Avram lancu a hotărât să-i strângă pe 
moți, pentru a se putea apăra în caz de nevoie. Astfel, la Târgul de la 
Câmpeni, el le-a cerut moților să se înarmeze, dar să rămână liniștiți și să nu 
atace pe nimeni. A participat la cea de-a treia Adunare de la Blaj, din 12 
septembrie 1848, în fruntea a 6000 de moți înarmați și s-a aflat printre 
semnatarii procesului-verbal al adunării. 

După Adunare, Avram lancu s-a întors în munți, pentru ca, la 19 
octombrie 1848, să pună bazele Legiunii „Auraria Gemina” în Ţara Moților. 
Avram lancu a fost numit de Comitetul Român de Pacificaţiune de la Sibiu în 
rangul de „prefect” (echivalent cu cel de general). Primele tabere de 
instrucțiune ale Legiunii „Auraria Gemina”, numite în epocă şi lagăre, au fost 
înființate la Câmpeni, Bistra, Măgina și Bucium. Însă, lipsit de ajutorul promis 
de armata austriacă, Avram lancu organizează apărarea Ţării Moților prin 
mijloace proprii. 

În ce priveşte medierea dintre conducătorii celor două revoluții, română 
și maghiară, rolul de mediatori le-a revenit revoluţionarilor Nicolae Bălcescu 
şi Eftimie Murgu. În cazul lui Bălcescu, acesta ajunge în munţi şi îi prezintă lui 
Avram lancu oferta maghiară, ofertă venită, însă, prea târziu. Avram lancu 
i-a răspuns lui Lajos Kossuth în scris, arătându-i că, în condiţiile date, cu 
armata maghiară înfrântă şi armatele austro-ruse învingătoare și stăpâne în 
Transilvania, discuţiile sunt de prisos. În cazul lui Eftimie Murgu, acesta nu 
mai ajunge în munți, fiind oprit la Ilia. Oricum, aceste negocieri au venit prea 
târziu, în condiţiile în care armatele austro-ruse erau în ofensivă, iar armata 
maghiară în retragere. Avram lancu a dat trupelor maghiare asigurarea că nu 
le va ataca, lăsându-le să se retragă nestingherite. 

În ce privește activitatea politică a lui Avram lancu după anul 1849, 
trebuie menționate vizitele făcute la Viena, pentru a cere soluționarea 
problemelor românilor. Nu trebuie omise memoriile adresate, în numele 
moților, atât ţarului Rusiei, cât și guvernului austriac şi chiar împăratului 
Franz Josef. Pe acesta din urmă a refuzat să-l întâlnească în timpul vizitei 
acestuia în Munţii Apuseni, pe motiv că nu acceptată nici măcar împăratului 
Austriei tărăgănarea în recunoaşterea faptelor şi drepturilor românilor care 
au luptat și murit în anii 1848-1849 şi în folosul Austriei. Demn de reținut este 
și faptul că, din banii primiți de la împărat ca „recompensă”, după ce a achitat 

numeroasele datorii personale, Avram lancu, împreună cu Axente Sever şi 
Simion Balint, hotărăsc „fundarea unei societăți literare române”, care urma 
să aibă drept scop „cultura și dezvoltarea limbii române, și publicarea de cărți 
folositoare”. A fost depus la bancă „un capital de 2500 florini şi desemnaţi 5 
bărbaţi pentru compunerea statutelor”. Pe această temelie, a luat ființă, în 
anul 1861, Astra. 

În august 1852, „Crăişorul Munţilor” a fost arestat, împreună cu Mihai 
Andreica și Dionisie Daraban, de autorităţile austriece, deoarece au sabotat 
comisia care trebuia să măsoare pădurile pentru a putea fi introduse în 
cadastru. De frica unei revolte românești, a fost mutat de la Alba Iulia la Sibiu 
și, după un proces rapid, a fost achitat și eliberat. De asemenea, a refuzat 
slujbele de la Viena şi Sibiu, precum şi despăgubirile oferite de guvernul 
austriac pentru perioada cât a fost ținut de acesta în închisoare. 

În ultimele două decenii ale vieţii sale, a suferit de o boală psihică, dar, 
conform părerilor specialiștilor - printre care se numără și medicul specialist 
în neuropsihiatrie din Germania, Ovidiu Vuia -, Avram lancu „nu a fost 
nebun”. 

A murit în dimineaţa zilei de 10 septembrie 1872, în localitatea Baia de 
Criș, pe prispa brutăriei (azi muzeu) a lui loan Stupină. A fost înmormântat, 
cu funeralii naționale, la 13 septembrie, în Panteonul Moților de la Ţebea, jud. 
Hunedoara, lângă „Gorunul lui Horea”. Pe ultimul drum, l-au însoțit foştii 
comandanţi militari ai românilor care se mai aflau în viață și anume: Simion 
Balint, Axente Sever, Mihai Andreica, Nicolae Corcheş şi Clemente 
Aiudeanu. A fost declarat, de Comitetul de înmormântare, „erou al naţiunii”, 
iar, pentru a anunţa moartea sa, clopotele s-au tras în munţi timp de trei zile și 
trei nopți. 

Astăzi, Avram lancu este considerat cel mai mare erou național al 
românilor din Transilvania, iar memoria lui cinstită în mod deosebit de 
români și îndeosebi de moţi, între care trăiesc şi azi urmașii foștilor lăncieri ai 
lui Iancu, de la 1848. 

Melchisedec Ștefănescu - episcopul unirii 


Prof. Luchian Florin 
Școala Gimnazială „Episcop Melchisedec Ștefănescu”, Gîrcina, jud.Neamţ 


La data de 16 mai 1892, se 
stingea din viaţă, în târgul 
Romanului, cel numit de Bogdan 
Petriceicu Hașdeu, „personalitatea 
cea mai impunătoare a culturii 
române”. Astfel, în „Revista nouă”, 
numărul 1-2 din aprilie-mai 1892, 
apare un articol scris de Bogdan 
Petriceicu Haşdeu, în care autorul îl 
prezenta pe cel trecut în veșnicie: 
„Fiindcă nu aparținuse nici unui 
partid politic, moartea lui a trecut 
aproape neobservată; și totuși a fost 
un bărbat foarte remarcabil şi un 
român neaoș din moși și strămoşi (...) 
Episcopul Melchisedec Ştefănescu, 
fără îndoială, a fost bărbatul cel mai cu știință dintre prelații noştri 


contemporani și locul său în Academia Română, nu e o simplă conveniență 
politică sau numai o greşeală de adresă, i se cuvenea lui în toată puterea 
cuvântului(...)” 

Această apreciere, dată de B. P. Hașdeu, dar și de mitropolitul 
Moldovei losif Naniescu, care îl prezintă în fața mulțimii venită să-l 
întâmpine la peronul gării pe noul episcop al Romanului, la 22 februarie 1879, 
„cel mai învăţat episcop al românilor”, a rămas neclintită şi neştirbită de timp, 
posteritatea confirmând așezarea lui Melchisedec Ştefănescu în galeria 
marilor personalități ale culturii şi istoriei românilor. 

Dar, cine a fost episcopul Melchisedec Ștefănescu, personalitate 
cunoscută în special în lumea clerului ortodox român și universal, dar mai 
puţin cunoscut în lumea laică, om al bisericii, care a militat pentru autocefalia 

acesteia, mare patriot român, membru al divanului ad-hoc de la lași și 
susținător al războiului de independență, ministru al Culturii în 1860 şi 
membru al Academiei Române din 1870, savant și teolog. 

Mihail Ștefănescu, pe numele de mirean, s-a născut, la 15 februarie 1823, 
în Gircina, județul Neamţ. Tatăl și bunicul său au fost preoți în același sat, iar 
mama, fiica preotului lon Focşa din Negreşti, l-a educat de mic copil cu 
dragoste de Dumnezeu și de ţară. La 7 ani, merge la școala din sat, iar, la 9 
ani, este înscris la școala de la Biserica „Sf. lon” din Piatra Neamţ. „Părinţii 
văzând în Mihail deșteptăciune şi dor de învăţătură... și laude aduse de 
învățătorii lui de până atunci, s-au decis a-l da la o școală mai înaltă”2*. Este 
trimis să studieze la Seminarul de la Socola (1834-1841 și 1842/1843), apoi la 
Academia duhovnicească din Kiev (1848-1851), unde obţine titlul de 
„magistru în teologie şi litere”. Între 1841-1842, este învăţător la 
Şerbești-Neamţ, iar, în următorii ani, devine profesor la Seminarul de la 
Socola. Între anii 1856-1861, îl întâlnim ca profesor şi director la Seminarul din 
Huși%. 

S-a călugărit cu numele de Melchisedec în 1843, după care trece prin 
toate etapele ierarhice ajungând în cele din urmă la rang de episcop. 

Marile evenimente europene şi noile aspirații ce îi frământau pe români 
la mijlocul secolului al XIX-lea nu puteau lăsa indiferent pe un om de cultură 
și o fire aleasă cum era Melchisedec. Cea mai vie dorinţă a românilor, în care 
ei își puneau speranţele viitorului, era, atunci, unirea celor două state surori, 
Moldova şi Valahia. Acest vis al neamului a găsit în Melchisedec pe cel mai 
hotărât luptător şi pe cel mai devotat apostol al ei. În iunie 1856, Melchisedec 
a ținut, în catedrala de la Huşi, o predică înălțătoare în favoarea unirii. 
Predica, numită de el Jertfă pentru unirea principatelor, stabileşte legătura între 
rugăciunea bisericii creştine „pentru unirea tuturor” şi rugăciunea fierbinte a 
bisericii române pentru unirea celor două țări surori.% Predicatorul susține că 
unirea moldovenilor cu muntenii e cerută de unitatea credinţei, a limbii, a 
moravurilor, precum şi de identitatea originii. După ce arată foloasele unirii, 
îndeamnă să nu fim surzi la chemarea unei surori mai mari a naţiunii noastre 


24 Articolul Melchisedec Ştefănescu, în Mircea Păcurariu, Dicţionarul teologilor români, apud 
http://bisericahttps://ro.wikipedia.org/wiki/Melchisedec_%C8%98tefYC4%83nescu. 

74 Predica este publicată în ziarul.org/WhosWho/DTR/S/MelchisedecStefanescu.html. 

2 https://ro.wikipedia.org/wiki/Melchisedec_%C8%98tefY5C4%83nescu. 

25 Predica este publicată în ziarul „Steaua Dunărei”, 14 iun. 1856, şi a fost reprodusă în Acte și 
documente la istoria renașterii României, vol. II, p. 260 şi urm. 

- a Franţei -, care sprijină dorinţele noastre şi ne deschide drumul libertăţii şi 
al gloriei, oratorul adresează alternative stringente și frumoase fiecărei clase a 
societății moldovenești: 

„Ce voești tu, nobleţe română, floarea naţiei noastre și care mai mult 
decât toți datoreşti a te interesa de fericirea patriei! Voeşti oare ca în călătoriile 
prin ţările civilizate totdeauna să fii silită a te rușina de tine însuţi, să-ți 
ascunzi originea, să tăinuiești naţia şi țara ta şi să cauţi a te ascunde sub masca 
de Grec, Leah, Ungur sau alt oarecare, afară de fața cea frumoasă de Român? 
Dacă aceasta e înjosire, apoi dă mâna cu noblețea soră din Valahia şi atunci 
vei avea curaj a declara noblețea română înnaintea noblețelor europene și 
acelea te vor saluta şi stima după vrednicie. Voeşti să fii cinstită, mare și 
puternică? Ajută mai întâi patria ta să se facă cinstită, mare și puternică. 

Ce voești, cinstite clerule român! - urmașule al apostolilor, înnaintea 
căror Cristos s-a rugat pentru unire? Voești oare să rămâi în ignoranță și 
dispreţ deapururea și să priveşti cu întristare corupția și pierzarea sufletelor 
din neștiința legei lui Dumnezeu pe care eşti dator a o predica oamenilor? 
Dacă vrei să scapi de răspunderea cea înfricoşată, apoi dă mâna cu celălalt 
cler frate din Valahia și prin întrunite puteri să ne silim a merge pe urmele 
staturilor creştine, să înnavuţim biserica lui Dumnezeu, a patriei noastre cea 
lipsită de pâinea cerească; ca să nu mai aibă străinul pretext de a ne dezbrăca 
sub cuvânt de a ne păstra credinţa și biserica! 

Ce voiţi voi negustorilor? Veţi voi oare ca pentru siguranța persoanei şi 
a averei voastre să alegeți şi în viitor protecții străine în sânul țărei voastre, ca 
în relațiunile comerciale să vă ruşinați a spune ca sunteți români, şi în ţara 
voastră să fiți împiedicaţi și respinşi de viclenia dușmană, care ținteşte ca 
Românul în patria sa să nu aibă altă soartă decât munca cea ostenicioasă a 
câmpului? Dacă aveţi simţ național, iubire de patrie şi dorință de folosul 
vostru propriu, apoi înfiorați-vă de desbinare și alergaţi la unire cu frații 
voştri din vecinătate, ca în unire să fiți tari și respectabili și steagul comercial 
al patriei să fluture pe mările lumei și să vă aducă bogăţiile neamurilor. 
Păziți-vă de ceice prihănesc unirea; aceia sunt de simţuri evreeşti: doresc să 
fiți voi slabi ca să fie ei tari. 

Ce voiţi voi sătenilor? Voiţi să fiți orbi totdeauna, sclavi în rând cu 
dobitoacele; să robiţi braţele voastre și să vărsaţi sudoarea voastră în folosul 
străinilor ce încalcă țara noastră când vor? Voiţi ca pe totdeauna să fiți 
salahorii, podvodarii lor şi în loc de plată să nu luaţi decât jăfuire şi loviri și 

tratare de dobitoace? Dacă nu voiţi a lăsa aceste dureri și fiilor voştri ca 
moștenire și ca ei să vă blesteme în loc să vă pomenească, că i-aţi născut; apoi 
strigați şi voi unire cu frații voştri din Valahia şi Unirea aceasta vă va deschide 
și vouă o cale luminoasă şi vă va face să gustați din rodurile dreptăţei şi a 
lebertăţei, pe cari voi încă nu le-aţi gustat de mult”. 

Astfel pregătea Melchisedec norodul, prin sfera sa de activitate, pentru 
noile aspirații naționale.?8 

Melchisedec Ştefănescu se remarcă în activitatea politică din anul 1857, 
când este ales membru al divanului ad-hoc de la lași, ca reprezentant al 
eparhiei Huşilor, unde se manifestă ca unul dintre cei mai înfocați susținători 
ai unirii „În aceste momente mari ale națiunii - zice d-l Dimitrie A Sturdza - 
Melchisedec a fost la înălțimea preotului și patriotului. Modul cum trata el 
cestiunile venite în discuţie, claritatea cu care le analiza și argumenta... 
atraseră asupră-i de atunci atenţia bărbaților de stat, care au recunoscut în el 
un patriot convins, un bărbat de o cultură superioară..”.% 

Ca reprezentant al clerului, Melchisedec era un partizan înfocat al 
ideilor liberale ce se răspândiseră în toată Europa. În sânul divanului, a 
susținut şi a votat toate dezideratele partidului naţional progresist, iar, în 
afara divanului, a fost un om de acţiune și de luptă, făcând o puternică 
propagandă în favoarea unirii 
Principatelor Române. Propaganda 
o făcea prin convorbiri particulare, 
prin discursuri ocazionale şi, mai 
ales, în biserică, după sfârşitul 
liturghiei, prin predici înflăcărate, în 
care îi îndemna pe toți să lupte 
pentru unire. În Divan, a pledat 
pentru ridicarea morală şi materială 
a clerului, dar, cel mai important, 
pentru autocefalia bisericii române 


și stabilirea unei legături cât mai 
strânse între interesele statului și ale 


21 Ibidem. 

28 Constantin Diculescu, Episcopul Melchisedec — Studiu asupra vieţei şi activităţii lui, 
Bucureşti, Tipografia Cărţilor Bisericești, 1908, pp. 31-32. 

% Ibidem, p. ||. 

bisericii%. 

Venirea lui Al. |. Cuza pe tronul Principatelor Unite aduce în prim-plan 
reforma secularizării. Cum realizarea acestei reforme întâmpina greutăți, 
statul a încercat, mai întâi, să impună un control riguros asupra administrării 
averilor mânăstireşti. Încă din 1859, se înființează Comisia Regulatoare a 
averilor mânăstirilor neînchinate din Moldova, în care a intrat și Melchisedec 
ca reprezentant al clerului. Prin participarea sa la această comisie, 
Melchisedec și-a atras ura neîmpăcată din partea călugărilor, care nu-l puteau 
ierta că a dat concurs puterii civile la realizarea unei reforme ce a lovit direct 
în interesele lor.5! 

În 1860, la propunerea lui Mihail Kogălniceanu, șeful guvernului din 
Principatul Moldovei, Al. 1. Cuza îl numeşte ministru al Cultelor pe 
Melchisedec Ştefănescu. Numirea în această funcție îi atrage mulți adversari 
politici tânărului episcop, care, nedorind să dea curs polemicii și atacurilor 
virulente din partea lui Grigore Cuza, unchiul domnitorului, își dă demisia la 
scurt timp. Deşi a rămas cu o dezamăgire, după acest episod, față de politica 
dusă în principat, Melchisedec nu se dezice de ideile si simțămintele sale 
patriotice și acceptă să rămână doar simplu membru în Comisia de 
secularizare și, în această calitate, să ia parte activă la realizarea reformei, care 
va nemulțumi o mare parte a clerului monahal, ce îl acuză de trădarea 
bisericii*?. 

În 1864, a fost înfiinţată Episcopia Dunării de Jos, cu reşedinţa la Ismail, 
care cuprindea Brăila, Galaţiul, Ismailul, Bolgradul şi Covurlui. În fruntea 
acesteia, este numit episcopul Melchisedec Ştefănescu „persoană demnă de a 
ocupa asemenea funcțiune” %. 

Nici în această funcție nu a avut o viață ușoară, deoarece lupta între 
biserica română - controlată încă puternic de la Constantinopol - și guvernul 
român era in toi. lerarhii ortodocşi îi cer episcopului să-și dea demisia şi 
aproape că îl conving, dar dându-și seama că acest lucru va da curs tendinței 
de subordonare a bisericii marilor puteri străine, Melchisedec revine asupra 
acestei demisii, spunând „Eu ştiu una că am lucrat şi voiu lucra ca arhiereu 


30 Ibidem, p. 40. 

31 Constantin Diculescu, op. cit, pp. 41-42. 

3 Ibidem, p. 44. 

3 Astfel se exprimă ministrul Cultelor şi Intrucţiunilor de atunci, N. Creţulescu, în referatul său 
cu nr. 52046, din octombrie 1864, către Consiliul de Miniştri. „Monitorul Oficial”, 21 nov.-3 
dec. 1864. 

ortodox, pe atâta și ca Român. Pe cât mă îngrozesc de a lovi în biserică, pe 
atâta mă feresc și de a fi taxat că aş face cauză comună cu străinii contra ţărei 
mele." 3% 

După înlăturarea lui Al. |. Cuza din 11 februarie 1866 și venirea pe 
tronul țării a lui Carol | de Hohenzollern, confruntările dintre cele două 
puteri, laică şi ecleziastică, încetează, datorită Legii Organice a Bisericii, votată 
de Parlament în 1872. 

În 1868, Melchisedec a fost trimis, împreună cu Ion Cantacuzino - fost 
ministru de Finanţe -, în misiune diplomatică la Curtea Rusiei, cu scopul de a 
înmâna împăratului Alexandru al II-lea o scrisoare a Suveranului nostru şi a 
intra în tratative cu guvernul imperial asupra problemelor politice 
nerezolvate. Misiunea nu se anunţa deloc a fi ușoară, Rusia fiind total ostilă 
României, mai ales în ce priveşte modul în care s-a făcut secularizarea în țara 
noastră. 

Într-o scrisoare către principele Carol, din 27 februarie 1868, Bismark se 
exprima astfel asupra acestei misiuni: „Nu mă îndoiesc că misiunea la 
Petersburg, va avea un efect cu atât mai favorabil, cu cât episcopul de Ismail 
va reuși să-şi asigure simpatiile colegilor și coreligionarilor săi din Petersburg 
şi a arăta în chip public acest succes”%. 

Într-adevăr, Melchisedec a fost bine primit de împărat, mitropolit și de 
înalții demnitari ruși. Împăratul îi sărută mâna și se exprimă în felul următor: 
„Bunele dispozițiuni ale principelui Carol se văd deja în persoanele ce a ales 
intermediari!" 5 

Sunt admirabile răspunsurile cumpătate ale lui Melchisedec în toate 
problemele discutate. Totdeauna îşi exprima convingerile cu finețe, dar, în 
mod hotărât. Relațiile politice dintre Rusia și România s-au îmbunătățit cu 
totul în urma acestei misiuni. 

După întoarcerea din Rusia, domnitorul Carol comunică lui 
Melchisedec dorinţa sa de a-l face consilier al tronului și a insistat să accepte 
ministerul Cultelor, dar episcopul, ştiind cât de acute sunt patimile și luptele 


34 Corespondenţe şi lucrări particulare pe anul 1865. Scrisoarea respectivă s-a publicat de 1. 
Kalinderu în Discurs de recepțiune, pp. 79-82. 
35 Constantin Diculescu, op. cit., p. 51. 
36 Ibidem. 

politice de la noi, a declinat această onoare, preferând să se ocupe, în liniște, 
numai de interesele bisericii. 

Totuşi, şi din această postură, de Episcop al Dunării de Jos, apoi, de 
episcop al Romanului, el a continuat să servească intereselor naționale ale 
tânărului stat român. În 1877, când izbucnește războiul de independenţă, 
Melchisedec a oferit statului suma de 1.000 de lei pentru cumpărarea de 
arme, iar, după război a făcut o listă cu subscripții, atrăgând de la diferite 
persoane suma de 17.000 de lei pentru îngrijirea ostaşilor răniți. Pentru a 
mişca inimile credincioşilor şi a-i convinge să susțină războiul de 
independenţă, Melchisedec foloseşte, cu patos, un stil avântat, repetând 
îndemnuri: ,... să ne grăbim cu toții, bărbaţi și femei, avuţi şi săraci, să ne 
grăbim a ajuta pe aceşti bravi ostași răniți; să ne grăbim a ajuta la restabilirea 
sănătății și a vieţii acestor ostaşi; să iubim pe aceşti bravi ostaşi răniți; să ne fie 
scumpă viața lor, căci ei, uitând durerile lor, se vor mândri că sunt Români și 
creştini, văzând că România creştină toarnă balsamul dragostei pe ranele lor, 
îi poartă în braţele sale şi prin rugăciunile şi ajutoarele sale le trimite înger 
păzitor la patul durerii”.% Când sudul Basarabiei este răpit de Rusia, 
Melchisedec refuză să predea conturile gestiunii financiare ale Eparhiei 
Dunării de Jos, Imperiului Țarist și răspunde că „orice bani voi fi primit dela 
consistoriul de Ismail, aceia sunt bani ai eparhiei Dunărei de Jos... 
Întrebuinţarea lor mă priveşte numai pe mine ca episcop, și eu nu am a da 
nimănui cont afară de Sinodul bisericei române.” % 

Chiar şi activitatea în cadrul Academiei Române - al cărei membru 
devine în 1870 - este subordonată marelui deziderat al unirii tuturor 
românilor într-un singur stat. Melchisedec promovează formarea unei limbi 
literare a tuturor românilor din spaţiul locuit de ei, idee susținută și de poetul 
V. Alecsandri, care spune că „cestiunea cărţilor religioase e o cestiune 
delicată: limba lor trebuie să se purifice treptat, pas cu pas, pentru a nu 
îngreuia înțelegerea prin termeni neobișnuiți şi echivoci."4% 

Din această postură, de membru al Academiei, Melchisedec militează 
pentru formarea unei arhitecturi și culturi bisericeşti, dar şi laice, naționale pe 


37 Procese verbale ale şedinţelor acelui Sinod, în „Almanahul Cultelor”, 1868, pp. 41-96. 

35 Paul Mihail, 1877-1977 Centenarul Independenţei de stat a României, în „Biserica Ortodoxă 
Română, Buletinul Oficial al Patriarhiei Române”, XCV, nr. 5-6, mai-iun. 1977, pp. 420-421. 
39 Constantin Diculescu, op. cit., p. 140. 

+ Ibidem, p. 126 

baza studierii arhitecturii, inscripțiilor şi tuturor artefactelor bisericeşti din 
toate provinciile locuite de români. În şedinţa din 3 decembrie 1882, după ce 
lecturează memoriul său, O vizită la câteva mânăstiri şi biserici din Bucovina, 
Melchisedec propune Academiei: 

„Mânăstirile noastre ne-au păstrat multe resturi din vechea cultură a 
Românilor. Bisericile noastre, dacă nu în totul, cel puţin în parte, reprezintă 
motive sublime de arhitectură cari și astăzi fac onoare geniului străbun. 
Pictura bisericească ne dă tipurile şi modelurile, după care trebue să se cultive 
la noi această artă. Deasemenea: sculptura, argintăria, desemnul și cusătoria 
găsesc aici modele vrednice de imitat și continuat. Ele ne îndeamnă la 
formarea tipurilor de arte naționale. Mânăstirile deasemenea prin 
monumentele lor istorice ne dau o mulțime de date spre a ne complecta și 
desvolta istoria trecutului nostru în toate privirile. Academia ar face un mare 
serviciu culturei noastre intelectuale și artelor, dacă ar lua măsuri prin oameni 
competinți a se aduna toate resturile culturei noastre antice păstrate prin 
mânăstiri şi a se publica într-un album, care să poată fi pus la dispozițiunea 
publicului, a scriitorilor şi a artiștilor români. Arhitectura noastră bisericească 
lipsită de modeluri tipice a ajuns la anarhie, lăsată la caprițiul arhitecților cari, 
cea mai mare parte, se conduc or de modeluri streine, or inventate de dânșii și 
adeseori fără gust şi rău nemerite. Dacă ar fi adunate într-un album 
frumoasele motive antice de arhitectură bisericească, s-ar forma după ele o 
arhitectură bisericească, proprie națională și totodată frumoasă, unitară. 
Şcoalele noastre de pictură, desemnuri și cusătorie încă ar căpăta o mulțime 
de modeluri pentru arta şi industria naţională”. 

Fire pragmatică, Melchisedec cere Academiei să dispună: 

1. adunarea și studierea tuturor inscripțiilor din toate provinciile 
locuite de români, din biserici, mânăstiri și alte monumente; 

2: angajarea unui arhitect care să aleagă modelele şi motivele cele 
mai reprezentative din arhitectura noastră veche, să le deseneze și descrie, 
compunând, după ele, modele de arhitectură bisericească națională; 

CĂ angajarea unui pictor pentru a întocmi un album de pictură 
veche, de sculptură, de desene ornamentale bisericești, de cusături şi 
argintărie. 


+! Ibidem, p. 129. 

Pentru a pune în practică aceste propuneri, Academia urma să aloce o 
sumă oarecare. Melchisedec argumentează aceste propuneri și prin faptul că, 
în toate țările civilizate, s-a făcut deja acest demers, iar o asemenea lucrare va 
fi o mare onoare pentru națiunea noastră. „Ea va da dovada cea mai pipăită 
despre cultura şi inteligența românească nu numai în prezent dar și în 
veacurile de mult trecute; va lega cultura actuală cu cea trecută și în multe ne 
va emancipa de robia spirituală, care ne împinge a căuta și adopta toate dela 
străini.” Această propunere a fost pusă în aplicare câţiva ani mai târziu. 

În şedinţa din 13 noiembrie 1882, Melchisedec prezintă un memoriu 
asupra descoperirii adevăratului portret al lui Ştefan cel Mare, în 
Evangheliarul de la Humor. În acel an, călătorise în Bucovina (provincie 
stăpânită de Imperiul Austro-Ungar) şi a descoperit, în cancelaria palatului 
mitropolitan din Cernăuţi, două exemplare de evanghelii moldovenenști, 
unul dăruit de Ştefan cel Mare mânăstirii Humorului, altul dăruit mânăstirii 
Voroneţ de mitropolitul Moldovei, în 1550. Prima este deosebit de importantă 
prin faptul că în ea se găseşte portretul lui Ștefan cel Mare, iar Melchisedec 
subliniază că acesta este singurul şi adevăratul portret al marelui voevod 
moldovean, deoarece evangheliarul respectiv a fost făcut din ordinul și cu 
cheltuiala lui Ștefan și a fost în posesia sa înainte de a-l dărui mânăstirii 
Humorului. Opinia lui Melchisedec a fost aprobată de toți membrii 
Academiei, mai puţin de B. P. Haşdeu, care şi-a exprimat îndoielile, susținând 
că portretul poate fi al lui Petru Rareş.“ Studiile făcute de alți cercetători, la 
începutul secolului XX, au dat câștig de cauză episcopului Melchisedec. 

Ultimii ani ai vieții şi-i petrece în funcţia de episcop al Romanului 
(1879-1892), unde duce o activitate ştiinţifică şi canonică prolifică. 


4 „Analele Academiei” seria II, 5, pp. 19-21. 
4% Constantin Diculescu, op. cit., p. 130. 

Sfântul Sinod al Bisericii Ortodoxe Române Autocefale (1890) avându-l ca membru fondator 
pe Episcopul Romanului Melchisedec Ştefănescu 


Slujirea pentru ţară continuă şi după trecerea sa la cele veşnice, lăsând, 
prin testament, o bogată colecție de cărți bisericeşti, de o inestimabilă valoare, 
Academiei Române, iar toată averea agonisită a lăsat-o pentru scopuri 
filantropice. 

Dând la o parte figura politică, religioasă şi aceea a savantului episcop 
Melchisedec Ştefănescu, rămânem cu „omul” Melchisedec Ştefănescu, descris 
atât de bine de Constantin Diculescu. 

”...era bun şi afabil cu toată lumea, avea o privire blândă, o înfăţişare 
plăcută, o inimă largă și simţitoare. Suflet sincer şi caracter neșovăitor, 
Melchisedec, atât în scris cât și în vorbire, spunea verde ce simţea şi cugeta: 
fățărnicia nu-i plăcea. Era comunicativ și vesel, dar nu vorbăreţ. Persoana lui 
avea un fel de demnitate impunătoare, o noblețe pe care i-o da nu vechimea 
familiei sau strălucirea nașterii, ci cultura şi superioritatea spiritului. În 
întregul ființei sale se vedea o notă aristocratică, ceva care atrăgea; la el totul 
era natural, nimic afectat. Admirator entuziast al naturei, iubia mult florile și 

din grădina episcopiei atât la Ismail cât și la Roman făcuse un adevărat raiu 
pământesc. În legătură cu aceasta, un lucru mai caracteriza gingășia inimei 
sale: dragostea ce avea către copii în genere, pe care şi-o manifesta atât în felul 
vorbirei, cât şi în faptă, cumpărându-le haine, cărți și orice fel de daruri 
plăcute lor; de multe ori dându-le chiar bani. 


Înmormântarea episcopului Melchisedec Ştefănescu — mai 1892 


În toate actele și manifestările sale, în felul său de a trăi și a lucra, păstra 
ordinea şi regula. Era un om de acțiune și inițiativă: îşi urmărea aspirațiunile 
cu o stăruință neobișnuită şi prezenta lor nerealizare nu-l descuraja. 

Ca toți oamenii distinşi, Melchisedec era foarte darnic, nu însă risipitor. 
În tot cursul vieţei, de când a îmbrăcat rasa călugărească şi până când 
pământul a acoperit rămășițele sale, a lăsat urme neşterse de pietate şi de 
iubire către aproapele. După moarte, toată averea agonisită de dânsul în 
lumea aceasta a lăsat-o pentru scopuri filantropice, nu ca de obiceiu 
rudelor...”44 

Teolog desăvârşit, om de cultură de o mare valoare, patriot şi filantrop, 
episcopul Melchisedec Ștefănescu rămâne una dintre figurile cele mai 
importante din panoplia oamenilor politici ai vremii care au pus bazele 
formării statului naţional român modern. 


Ibidem, pp. 134-135. 

Alexandru loan Cuza și Carol 1: 
continuitate și dezvoltare la începuturile Statului 
Român modern 


prof. Mihai PARIS, 
Colegiul Naţional „Mihai Eminescu” din Constanta 


Între anii 1859 şi 1914, România a trăit una dintre cele mai faste și 
mai rodnice etape ale devenirii ei. Tot ceea ce s-a realizat în această 
perioadă a stat sub semnul a două mari personalități: Alexandru loan 
Cuza și Carol 1 de Hohenzollern-Sigmaringen. 

De obicei, ne-am obișnuit să punem în opoziţie cele două domnii, 
când, ele se înscriu în cartea evoluţiei statului modern român într-o 
succesiune logică şi apar într-o strânsă corelare. În cele ca urmează, 
vom scoate în evidență asemănările şi deosebirile dintre cele două mari 
personalităţi, care prin realizările lor au contribuit la edificarea Statului 
Român modern. 

Deşi au lucrat amândoi cu devotament la construcţia Statului 
Român modern, erau diferiți, nu numai prin origine, unul descendent al 
unei însemnate familii boierești moldovene, iar celălalt al unei vechi 
case domnitoare germane, ci și prin educaţie, prin fire, prin 
temperamentf5. Născut la 20 martie 1820, la Bârlad, în sudul Moldovei, 
AL.I. Cuza provenea dintr-o veche familie de boieri moldoveni. Studiază 
la Iași și apoi la Paris, Pavia, Bologna. În 1844, se căsătoreşte cu Elena 
Rossetti, fiica lui lordache Rosetti și a Ecaterinei Sturdza, înrudindu-se 
astfel cu două dintre marile familii din Moldova. Se află în primele 
rânduri ale revoluţionarilor de la 1848. După un scurt exil, revine în 
Moldova şi serveşte în armata princiară, unde, în 1858 ajunge colonel. 
Se face cunoscut în 1857, când, pentru a protesta împotriva amestecului 
Austriei şi Turciei în alegerile pentru divanurile ad-hoc ale Moldovei, 
îşi dă o demisie răsunătoare, din funcţia de pârcălab al județului 


+5 Dan Berindei, Vieţi paralele: Al. 1. Cuza și Carol 1, în „Dosarele Istoriei”, IV, nr. 3 (31), 
1999, p. 4. 

Covurlui. Era francmason și liberal în concepții. Era inteligent, abil în 
relaţiile cu oamenii, hotărât să ducă un lucru început la bun sfârșit“. 

Principele Carol avea 27 de ani în 1866. Se născuse la 8 aprilie 
1839, la Sigmaringen, ca al doilea fiu al principelui Karl Anton de 
Hohenzollern-Sigmaringen şi al Josefinei de Baden. După ce primise 
educaţie în familie, intră în armată în 1857, doi ani mai târziu fiind 
sublocotenent, iar din 1863, locotenent în Regimentul Dragonilor de 
Gardă din Prusia. Urmează cursuri de Istorie la Universitatea din Bonn 
şi, în răstimp, călătoreşte în Franţa, Spania şi Africa. la parte la războiul 
contra Danemarcei din 1864 și este înaintat la gradul de căpitan. Era 
înrudit, în același timp, cu regele Prusiei și, prin mama sa, o 
Beauharnais, cu împăratul Franţei”. 

Pentru amândoi, domnia a fost un lucru neașteptat. 

Alexandru loan Cuza a fost desemnat pentru a ocupa domnia — pe 
care Adunările ad-hoc voiseră a o încredința unui domnitor străin, ceea 
ce puterile garante nu acceptaseră -— și a fi depozitarul ei, un mandatar 
al națiunii, în așteptarea unor împrejurări favorizante împlinirii voinței 
naționale exprimate la Iași şi la Bucureşti în 1857. 1 s-a încredinţat acest 
„depozit sacru” tocmai pentru că nu era unul dintre aspiranţii la 
domnie și el a fost cel mai surprins de marea onoarea pe care i-o 
făcuseră ceilalți fruntași ai mișcării naționale. A fost ales, poate, înainte 
de toate, tocmai pentru că era dezinteresat și cinstit. 

Principele Carol, la rândul său, nu fusese destinat să domnească, 
ci carierei armelor, principe succesor la Sigmaringen urmând să fie 
fratele său mai mare, Leopold. Ca şi pentru Cuza, în ianuarie 1859, şi 
pentru Carol de Hohenzollern tronul care i s-a oferit a însemnat un 
lucru neaşteptat. Dar o trăsătură le este comună amândurora: deși nu 
erau destinaţi iniţial a domni, și-au onorat amândoi cu cinste înalta 
misiune ce li s-a încredințat, Cuza însuflețit de un înalt patriotism şi 
simţ civic, iar Carol I, îndeplinind sarcina pe care un principe 
aparținând unei case domnitoare trebuia să o îndeplinească, când i se 
oferea, şi aceasta cu un înalt simţ de datorie şi de responsabilitate“. 


+ Ion Bulei, O istorie a românilor, Editura Meronia, Bucureşti, 2007, p. 102. 
+! Ibidem, p. |LL. 
+8 Dan Berindei, op. cit., pp. 4-5. 

Cuza ales domn a apărut contemporanilor cu totul altfel decât ei îl 
ştiau un om de lume, iubind plăcerile vieţii, femeile frumoase, jocul de 
cărți. Din momentul în care cele două Adunări Elective de la Iași și de la 
Bucureşti l-au ales domn al Moldovei şi al Ţării Româneşti, Cuza a 
devenit domnitor, modificându-şi comportamentul şi asumându-și 
sarcina cu maximă responsabilitate”. 

Noul domn, principele Carol I, avea să cunoască domnia cea mai 
lungă (1866-1914) din istoria românească. Cu un remarcabil simț al 
datoriei, el avea să-și îndeplinească îndatoririle de suveran cu 
conștiinciozitatea şi rigoarea caracteristice spiritului prusac. Deși 
declara la venirea în ţară: „Punând piciorul pe acest sfânt pământ, am 
devenit român”, Carol nu s-a integrat moravurilor bizantino-orientale 
ale clasei politice românești, a rămas întotdeauna fidel patriei şi rasei 
sale și a tratat altitudinal pe oamenii politici români. Puşi în paralel, cei 
șapte ani de domnie ai lui Cuza întrec, dacă se ia în considerare 
amploarea și, mai ales, ritmul problemelor abordate şi soluționate, cei 
patruzeci şi opt de ani ai domniei lui Carol. Și totuşi, rolul lui în 
edificarea României moderne a fost considerabil pentru că, aşa cum a 
relevat I.G. Duca: „el avea tocmai însușirile care ne lipseau nouă”, 
românilor”. 

Alegerea lui Cuza ca domn a produs o cotitură în relaţiile dintre 
Principate și Poartă. Demnitatea a luat locul slugărniciei şi străduințele 
pentru dobândirea neatârnării, umilinţelor. Măsurilor militare otomane, 
Principatele Unite le-a răspuns cu îndrăzneală în 1859, arătându-se gata 
de luptă. Pe plan diplomatic, domnitorul și consilierii săi au căutat să 
schimbe natura legăturilor  româno-otomane.  Ceremoniile de 
investitură au fost minimalizate în toamna lui 1859. Tendinţa spre 
neatârnare față de Poartă s-a manifestat și când Costache Negri cerea 
domnitorului să nu supună Porții „ceea ce este în propriile sale 
atribuţiuni”. 

Apărarea fermă a autonomiei țării a caracterizat noile relaţii 
româno-otomane. Încălcările malului muntean al Dunării nu au fost 
îngăduite şi, totodată, Principatele Unite n-au admis includerea celor 


* Ibidem, p. 5. 
5 Florin Constantiniu, O istorie sinceră a poporului român, Editura Univers Enciclopedic, 
Bucureşti, 1999, pp. 222-223. 

două ţări în prevederile unui nou tratat comercial dintre Poartă și 
Marile Puteri. Vizita din 1860 a lui Cuza la Constantinopol a indicat 
noul stadiu al legăturilor româno-otomane. Rupând cu tradiţia 
umilitoare a predecesorilor, noul domn nu a cedat presiunilor și a 
amânat mai bine de un an vizita sa la sultan. Găzduit la Palatul 
Emirgian, vizitat de ambasadori și de ministrul de externe al Turciei, a 
fost condus de vizir și primit ca un suveran de sultan. Reîntors în ţară, 
el aprecia călătoria drept „o simplă vizită de curtoazie”, pentru a 
sublinia caracterul formal al vasalităţii ţării”!. 

Marile Puteri l-au recunoscut în mod formal pe Carol ca domnitor 
în a doua jumătate a anului 1866 şi la începutul anului 1867. N-au 
impus nici un fel de condiții speciale, dar nu au acţionat decât după ce 
Carol ajunsese la o înțelegere cu guvernul otoman. Negocierile dintre ei 
s-au prelungit pe tot parcursul verii, nici una dintre părți nevădind vreo 
înclinație să cedeze în punctele esenţiale, definitorii pentru relaţiile 
dintre ele. Carol și Consiliul de Miniştri insistau asupra menținerii 
deplinei autonomii a ţării, aşa cum era specificată în vechile capitulaţii 
şi în tratatele internaţionale ulterioare şi cereau ca ţara lor să se 
numească România, Principatele Române Unite sau Principatele Unite, dar 
fără adăugirea ale Munteniei şi Moldovei, care ar fi implicat posibilitatea 
separării lor. În ceea ce le privea, oficialitățile otomane cereau ca 
Principatele Unite să-şi accepte statutul de parte constitutivă a 
Imperiului Otoman şi să renunţe la dreptul de a încheia tratate cu alte 
state. În cele din urmă, răscoala din Creta şi mișcările din Serbia, 
împreună cu hotărârea guvernului român, au convins oficialităţile 
otomane să facă o serie de concesii importante. La 19 octombrie 1866, 
marele vizir îl recunoaște pe Carol drept domn ereditar, dar nu cedează 
în chestiunea autonomiei, stipulând că Principatele vor trebui să 
rămână parte integrantă a Imperiului Otoman. Un astfel de statut 
impunea, după părerea sa, păstrarea legăturilor seculare între 
Principate şi suzeranul lor, precum şi respectarea tratatelor şi 
convențiilor dintre acesta şi ţările străine cel puţin în măsura în care nu 
ştirbeau drepturile moldo-vlahilor. Marele vizir şi-a exprimat și 
speranţa că Principatele Unite vor creşte tributul anual, că vor lua toate 


5! Dan Berindei (coord.), Istoria românilor, vol. VII, tom I, Editura Enciclopedică, Bucureşti, 
2003, pp. 499-500. 

măsurile practice pentru protejarea supuşilor otomani angajaţi în negoț 
în Principate și că nu vor permite „elementelor revoluționare” să se 
concentreze pe teritoriul lor. În răspunsul său din 20 octombrie 1866, 
Carol a acceptat aceste condiţii, iar a doua zi a plecat la Constantinopol 
pentru a primi firmanul din partea sultanului prin care i se acorda 
recunoaşterea formală ca domnitor*?. 

Pentru principele Carol lucrurile au fost şi mai ușoare şi mai grele: 
mai ușoare deoarece, odată acceptat de puterile Europei, el avea în 
spate apartenenţa sa la o mare casă domnitoare; mai grele, deoarece 
tocmai originea sa făcea mai umilitoare dependenţa de Poarta otomană. 
Nu întâmplător, când s-a înfățișat la palatul sultanului, ignorând ce i se 
spusese, a trecut cu calul său prin poarta rezervată monarhilor 
neatârnaţi! Situaţia aceasta de vasalitate l-a apăsat nespus și 
corespondenţa sa dezvăluie acest lucru și în consecinţă, nu a fost adept 
mai aprig al luptei pentru independenţă decât tânărul principe! Dar 
regele Carol 1 avea totuşi o problemă care l-a apăsat întreaga domnie, 
grăbindu-i și sfârşitul! Era născut german şi, în mod firesc, această 
origine nu s-a putut şterge vreodată din mintea şi mai ales din sufletul 
său. S-a străduit să strângă într-un singur mănunchi cele două patrii ale 
sale, cea de naştere și cea de adopţiune, dar s-a văzut incapabil de a o 
face. Formal, în 1883, România a aderat la Tripla Alianţă, dar niciodată 
românii n-au putut renunța la idealul întregirii lor naţionale şi 
principala aliată a Germaniei era Austro-Ungaria, deținătoarea atâtor 
teritorii locuite majoritar de români! De asemenea, deși avea sânge 
francez în vene, Carol I era înainte de toate german și ca atare l-a iritat 
și dragostea românilor pentru Franţa, atât de puternic manifestată, 
chiar la începuturile domniei sale, în vremea războiului franco-german 
din 1870-1871 şi necontenit vizibilă printre altele și prin aderarea la 
cultura franceză a majorităţii clasei conducătoare. În întreaga sa 
domnie, contradicția aceasta fundamentală l-a apăsat şi mai ales când, 
în 1914, marea înfruntare a devenit o tragică realitate și când națiunea a 
refuzat prin reprezentanţii ei cei mai autorizaţi să-l urmeze în lupta 
nefirească în care el voia s-o antreneze alături de aliați nefirești. 


52 Keith Hitchins, România 1866-1847, Humanitas, București, 1994, pp. 30-31. 

În cei 55 de ani, statul naţional român s-a constituit prin unirea 
Moldovei și Ţării Româneşti în succesivele etape ale domniei personale 
și ale unirii depline politico-administrative, când România a devenit o 
realitate ireversibilă, trecând, apoi, în 1866, la instituirea temeiurilor 
monarhiei constituționale sub o dinastie străină pentru a dobândi în 
1877-1878 Independenţa, prin implicarea în luptă și vărsarea sângelui 
fiilor ei şi obținând recunoașterea noului ei statut de către puterile 
lumii. De Unirea Principatelor și de desăvârşirea «i, 
politico-instituțională, se leagă numele lui Cuza. El a fost domnul unirii, 
cel care a simbolizat-o, dar a și realizat-o, printr-o implicare și stăruință 
neostenită. Lui îi revine meritul că de la începuturile sale, Statul Român 
a fost instituţional unitar, că nu s-a ales calea federală care, în zona 
primejdioasă a continentului căruia îi aparținem, ar fi putut pune în 
primejdie stabilitatea și chiar ființarea statului naţional. Dacă de 
personalitatea lui Alexandru loan Cuza se leagă marele moment al 
Unirii Principatelor, de cea a domnitorului Carol 1 se leagă marea clipă 
a cuceririi independenţei și a obținerii confirmării ei de către Marile 
Puteri. 

Domnia lui Cuza (1859-1866) a fost, fără îndoială, una din 
perioadele cele mai pline de înnoiri din istoria modernă a României. 
Din octombrie 1863 şi până în ianuarie 1865, Cuza a încredinţat 
conducerea țării unui guvern de orientare liberală condus de Mihail 
Kogălniceanu, adeptul unor reforme interne radicale; în decembrie 
1863, a fost adoptată Legea Secularizării averilor mânăstireşti, o măsură 
care figurase încă din anii „20 ai secolului în programele politice și prin 
care un sfert din teritoriul ţării, închinat până atunci locurilor sfinte, 
reintra în circuitul economic național”. Apoi, în primăvara anului 1864, 
guvernul a adus în discuţie Legea agrară, propunând împroprietărirea 
clăcașilor, cu despăgubire, pe loturile pe care le aveau în folosință. În 
fața opoziţiei parlamentare, domnul a hotărât suspendarea lucrărilor 
Corpului Legiuitor (mai 1864) şi și-a arogat puteri depline, guvernând 
ţara prin decrete şi legi; Legea agrară a fost promulgată imediat, urmată 
de o nouă Constituţie numită Statutul dezvoltător al Convenției de la Paris 
din 1/14 august 1858. Guvernarea autoritară nu a fost lipsită de unele 


55 Dan Berindei, Vieţi paralele..., pp. 5-6. 

avantaje, domnul reușind să introducă în scurt timp un mare număr de 
legi şi reforme, cum ar fi cele privind instrucția publică sau 
reorganizarea sistemului judecătoresc. În 1865, au fost de asemenea 
adoptate noi coduri penale, civile şi de procedură penală”. 

Se cuvine să precizăm faptul că suportul moral şi material extern 
cel mai de seamă în procesul de consolidare şi modernizare a Statului 
Român l-a constituit Franţa. Pentru modificarea armatei şi 
administraţiei, Cuza a solicitat o misiune militară şi civilă care au sosit 
în România şi au avut un rol important în edificarea instituțiilor 
administrative românești, care au urmat în linii mari, modelul celei 
franceze. Astfel au lut naștere Curtea de Conturi, Casa de Depuneri și 
Consemnaţiuni, Universitatea, Conservatorul, Consiliile Permanente 
judeţene și comunale. Au fost preluate și adoptate regulamentele civile 
și militare şi s-a introdus o întreagă terminologie de specialitate. În 
administraţia centrală şi locală, în justiție, în armată și la finanţe, în 
comunicații şi lucrări publice, în toate sectoarele administrative, în 
învățământ şi sănătate, termenii de origine franceză au predominat. La 
faţa locului, Cuza a beneficiat în permanenţă de sprijinul împăratului 
Napoleon al III-lea prin implicarea diplomaților francezi. Desăvârşirea 
Unirii în 1861, secularizarea averilor mănăstirești, lovitura de stat, 
reforma agrară, Statutul dezvoltător sunt doar câteva din actele lui Cuza 
care s-au bucurat de acceptul și sprijinul Franţei. Umbrela protectoare a 
Franţei, asistența diplomatică, sprijinul politic, inspiraţia modelului 
francez au fost toate posibile după 1859, datorită aceleiaşi politici a lui 
Napoleon al III-lea, care a sprijinit mişcările naţionale la confluență cu o 
strategie mai largă şi proprie în răsăritul Europei. Perioada 1860-1865 
scoate în evidenţă însă şi o serie de tensiuni în relațiile Principatelor 
Unite cu Franţa, sugerând o anumită epuizare a politicii răsăritene a 
acestei puteri, pe măsură ce problema unificărilor naționale în centrul și 
estul Europei întră într-o nouă etapă, iar năzuinţele românilor începeau 
a depăși limitele convenabile Franţei lui Napoleon al III-lea%. 


51 Vlad Georgescu, Istoria românilor. De la origini până în prezent, Humanitas, București, 
1995, p. 167. 

55 Iulian Oncescu, Politica orientală a lui Napoleon al III-lea și destinul României moderne, în 
„Historia”, IX, nr. 92, 2009, p. 63. 

Alexandru loan Cuza a demonstrat în ceea ce a privit politica 
externă a tânărului stat, destoinicie şi inteligenţă politică, îndrăzneală în 
limitele posibilului și dăruire către patrie, nu doar în vorbe ci și în fapte. 
Cu puterile garante relaţiile s-au desfășurat ca şi cum Principatele Unite 
ar fi fost neatârnate. Relaţii bune au fost întreținute și cu Piemontul și 
mai apoi Italia, dar relaţii normale au existat în timpul lui Cuza între 
România și toate Puterile Europene, stabilindu-se și începuturile 
relaţiilor cu Statele Unite ale Americii. Promovând o activitate de 
politică externă la nivelul general al diplomaţiei europene, aproape 
similară cu cea a statelor suverane, având în permanenţă viziunea unei 
Românii desăvârşite, Cuza a conferit tinerei diplomaţii româneşti o 
nouă dimensiune. Politica externă a statului național modern român 
constituie un moment important în evoluţia statală a unei Românii 
libere și independente, un model de comportament și un exemplu de 
urmat*. 

Așadar, toate domeniile vieții publice au fost supuse unui proces 
de reînnoire și de europenizare. În ceea ce privește opera reformatoare a 
lui Carol I, trebuie să precizăm că acesta a fost un continuator. 
Neîndoielnic, în lunga sa domnie, opera de reformă a putut fi realizată 
într-un ritm mai lent, mai ales că ceea ce fusese fundamental fusese 
înfăptuit în domnia predecesorului său, dar ceea ce este important, este 
că direcția reformatoare inaugurată de Cuza n-a fost stăvilită și că 
România şi-a continuat pe toate planurile, procesele de modernizare şi 
de aliniere europeană, având loc, totodată, o evidentă consolidare a 
instituțiilor şi structurilor moderne realizate în cei şapte ani de domnie. 
Amândoi atât Alexandru loan Cuza, cât și Carol I, au fost cum se 
cuvine adevăraţilor conducători de state şi de naţiuni, ocrotitori ai 
culturii. Este adevărat că şi în această privință, Carol 1 este cel care, 
desăvârşește şi consolidează lucrurile poate prea grabnic înfăptuite, dar 
efectiv realizate, în vremea lui Cuza. În 1860 şi 1864 au fost create cele 
două universităţi ale României dinainte de 1918: cea de la lași și cea de 
la Bucureşti și tot lui Cuza i s-a datorat prima lege modernă a 
Instrucțiunii Publice din 1864. Sub Carol I, viaţa universitară în cele 
două mari centre s-a consolidat și s-a dezvoltat, atât în ceea ce priveşte 


5% Dan Berindei, Alexandru loan Cuza și politica externă a statului naţional român, în 
„Historia”, IX, nr. 91, 2009, pp. 26-27. 

cadrele didactice, din ce în ce mai competitive și mai „europene“, cât și 
numărul catedrelor şi calitatea procesului de învățământ. 

Spre sfârşitul veacului al XIX-lea, o bună parte dintre cadrele 
necesare Statului Român puteau să fie pregătite în ţară. Un rol 
important a revenit, în timpul domniei regelui Carol 1 şi noilor legiuiri 
privind învățământul ale lui Spiru Haret, din ultimul deceniu al 
secolului al XIX-lea. În 1866, a fost constituită Societatea Literară, 
devenită în 1867 Societatea Academică și care, din 1879, va fi Academia 
Română - înalt for de ştiinţă şi cultură, ale cărei proiecte fuseseră 
elaborate încă în vremea lui Alexandru loan I, dar care s-a bucurat de 
sprijinul și deosebita prețuire din partea lui Carol I. Tot regele va fi 
creatorul importantei fundaţii, care i-a purtat numele și prin care a 
căutat să sprijine procesele de dezvoltare a culturii naționale”. 

Din portretul antologic făcut regelui în amintirile sale politice de 
către I.G. Duca, reținem următoarele rânduri, poate cele mai 
edificatoare: „Într-o ţară care n-avea noțiunea timpului, regele Carol 
aducea simţul exactităţii matematice. Într-o ţară de aproximaţie în toate, 
el a adus conştiinciozitatea impusă până la meticulozitatea germană. 
Într-o ţară de zvâcnituri, de entuziasm violent şi de descurajare pripită 
sau cel puțin de rapidă plictiseală, el a adus o stăruință nezdruncinată, 
liniştită și regulată ca bătăile numeroaselor orologii ce umpleau 
apartamentele sale. Într-o ţară plină de nerăbdare și de neastâmpăr, el a 
adus răbdarea care ştie să pregătească și astâmpărul care știe să-i 
menţină seninătatea, într-o ţară cu mentalitate orientală, el a adus un 
spirit occidental în vremea tocmai când acea ţară se străduia să se 
avânte în marea vâltoare a civilizațiunii occidentale, într-o ţară care, din 
cauza vicisitudinilor ei istorice, nu era obișnuită cu planuri dinainte 
făcute şi bine definitivate, el a venit urmărind un scop precis, a făcut un 
program şi l-a îndeplinit întocmai”'5. 

Programul lui Carol I a avut trei obiective fundamentale: 
stabilitate politică prin regim constituțional, modernizare și continuitate 
dinastică. În primii ani ai domniei, rodajul politic a fost foarte anevoios 
și formula părea să falimenteze. Caracterul acerb al luptei politice s-a 
răsfrânt şi asupra domnitorului, astfel că prinţul străin, cerut atât de 


57 Dan Berindei, Vieţi paralele..., pp. 6-7. 
55 Florin Constantiniu, op. cit., p. 223. 

stăruitor, a fost şi el atacat cu violențele de limbaj al unei vieți politice 
încă primare. Începutul de domnie a lui Carol stă sub semnul 
modelului belgian. România se voia o Belgie a Orientului, adică prosperă 
în interior și la adăpost de primejdiile din exterior. Constituţia 
României din 1866 a fost, în bună parte o copie a celei belgiene din 1831. 
Aceasta din urmă era croită pentru o ţară în care secole de viață urbană 
creaseră un climat de disciplină și o tradiţie solidă de ordine în viața 
publică. Liberalismul constituției belgiene era perfect adecvat societății 
pe care era chemată să o cârmuiască. Nu acesta era cazul în România, 
unde secole de-a rândul obiceiul pământului fusese invocat împotriva 
legii, iar legea împotriva obiceiului pământului, pentru ca arbitrarul 
domnesc şi corupția dregătorilor să desăvârșească haosul”. 

Cu toate acestea, Carol I a reuşit să stăpânească, respectând 
Constituţia din 1866, lumea politică. A fost cu adevărat arbitrul ei, cu 
imensul merit al unei neimplicări personale. A beneficiat și de 
posibilitatea unei alternative simple, liberală sau conservatoare și 
pragmatic a instituit sistemul rotativei constituționale. A rămas un 
model de comportament pentru un monarh constituțional și a avut 
marea înțelepciune de a renunţa la proiectul unei modificări a 
Constituţiei printr-o accentuare a puterilor pe care aceasta i le conferea. 

România modernă datorează mult celor doi conducători ai 
începuturilor ei - Cuza Vodă şi lui Carol 1. În perspectiva istoriei ei nu 
trebuie văzuți antinomic, ci succesiv, ca factori de seamă ai unui proces 
evolutiv, pozitiv și ascendent. Moartea i-a unit, aşezându-i pe amândoi 
acolo unde se cuvenea: în Panteonul națiunii asupra căreia au domnit 
cu cinste“. 


5 Ibidem, p. 224. 
% Dan Berindei, op. cit., p. 7. 


49 


BIBLIOGRAFIE 


Berindei, Dan, Vieţi paralele: Al. 1. Cuza și Carol 1, în „Dosarele 

Istoriei”, IV, nr. 3 (31), 1999; 
(coord.), Istoria românilor, vol. VII, tom I, Editura 

Enciclopedică, Bucureşti, 2003; 
Alexandru loan Cuza şi politica externă a statului național 
român, în „Historia”, IX, nr. 91, 2009; 

Bulei, lon, O istorie a românilor, Editura Meronia, București, 2007; 

Constantiniu, Florin, O istorie sinceră a poporului român, Editura 
Univers Enciclopedic, București, 1999; 

Keith Hitchins, Keith, România 1866-1847, Humanitas, Bucureşti, 
1994; 

Georgescu, Vlad, Istoria românilor. De la origini până în prezent, 
Humanitas, București, 1995; 

Oncescu, lulian, Politica orientală a lui Napoleon al III-lea şi destinul 
României moderne, în „Historia”, LX, nr. 92, 2009. 


50 


Doamna Micii Unirii — Elena Cuza 


Prof. lacob Magdalena 
Școala Gimnazială „George Coşbuc“ din 23 August 


Intro: In spatele oricărui om politic mare se află, adesea în modestie şi 
anonimat, un mare şi ales suflet de femeie. Capricioasă cum e, viața scoate 
uneori la iveală oameni-giuvaer, precum această sfioasă doamnă. Nouă nu ne 
rămâne decât să le prețuim strălucirea. 

Roxana Roseti 

În ciuda unei povești de dragoste destul de tumultoasă, Elena 
Rosetti a fost una dintre cele mai puternice femei care a reușit să țină în 
frâu conflictele politice care au afectat România în perioada revoluţiei 
de la 1848, devenind Înalta Doamnă a României după Unirea din 1859 
înfăptuită de domnitorul Alexandru loan Cuza. 

Pe numele ei întreg, Elena Rosetti Solescu, viitoarea Doamnă a 
României a făcut parte dintr-o familie boierească cu importante 
încrengături de rudenie cu marile familii din Moldova, în primul rând 
cu cei din familia Sturdza. Copilăria şi-a petrecut-o la moşia părinților 
din Soleşti, în ţinuturile Vasluiului, iar educaţia intelectuală şi-a făcut-o 
la Miclăuşeni, acolo unde familia Sturdza a construit un pension de 
mare calitate. 

La vârsta de 15 ani, cu ocazia unui bal, ajunge la laşi, intrând, 
astfel, în societatea ieşeană, ocazie cu care îl cunoaște pe Alexandru 
loan Cuza. Se îndrăgostește de acesta pe loc, ca un adevărat „coup de 
foudre“. Doreşte din tot sufletul să se căsătorească cu el şi, peste doar 
patru ani, reușește să își realizeze acest vis. De la bun început, însă, 
mama Elenei, Catinca Rosetti, o persoană energică și autoritară, nu are 
o părere bună despre viitorul ginere. Din această cauză, viitoarea 
doamnă a României va fi sfâșiată pur și simplu, fiind nevoită să aleagă 
între dragostea profundă pentru mama ei şi iubirea totală, până la 
sacrificiu, pentru Cuza. 

Peste puţin timp, la Galaţi, apar primele semne ale unei posibile 
rupturi între cei doi. În ciuda faptului că Alexandru loan Cuza era 

cunoscut ca fiind un soț nu prea statornic, soţia lui trece peste orice şi va 
ilustra ataşamentul și devotamentul său în timpul revoluţiei de la 1848 
când, cu ajutorul consulului englez din Galaţi, îi salvează pe 
revoluționarii care trebuiau exilați în Turcia. Un moment notabil este 
acela când îi îmbată pe vâslași, iar aceştia vor îndrepta luntrele pline cu 
revoluționari nu spre malul turcesc, ci spre cel românesc. 

Îl va urma pe soțul ei şi pe ceilalți revoluționari în peregrinările lor 
la Brașov, Cernăuţi sau Paris. Trăiește cu toată intensitatea sufletească 
posibilă momentul Unirii și îl sprijină din toate puterile pe soţul ei ca să 
ajungă pe tronul celor două principate. 

Anturajul nu o găsea frumoasă: mică, subţire, cu o expresie severă, 
timidă. O micuță conservatoare ce gândea că viaţa politică nu li se 
potriveşte femeilor. Dubla alegere ca domnitor a lui Cuza din ianuarie 
1859 a venit ca o surpriză pentru ambii soți. Deși şi-a controlat emoţiile 
față de cei din jur, teama Elenei a sporit. Era tânără și lipsită de 
experiență, complet nepregătită pentru noua situaţie. lată ce îi scria 
mamei ei: "Mâine voi merge la o recepție şi mărturisesc starea de 
confuzie. Am trăit întotdeauna departe de societate și nu cunosc nici 
eticheta, nici obligaţiile pe care trebuie să mi le asum. Sper în 
generozitatea compatrioţilor mei, care-mi vor ierta naivitatea și 
simplitatea”. (cf. Magazin istoric, ian. 1998). 

Cu ţinuta dreaptă, cu părul negru pieptănat în două părți, în 
rochii dantelate, cu camelii albe în păr, Elena se străduia din răsputeri 
să se ridice la nivelul așteptărilor şi al îndatoririlor sociale ce îi reveneau 
ca primă doamnă a ţării. Lua parte la ceremoniile de la palat, prezida 
dineuri, organiza baluri și spectacole de teatru, primea personaje 
importante în audienţe particulare. Dar... într-una din sălile palatului, 
prietenii o găseau deseori croind haine pentru săraci. 

Atenţia ei s-a îndreptat mai ales asupra orfanilor. A creat azilul 
care îi poartă numele, instalat la Cotroceni, în 1862. S-a preocupat și de 
educația femeilor, de problemele bătrânilor, de îmbunătățirea 
condiţiilor din spitale, a întemeiat muzee şi a ctitorit monumente 
publice. Alecsandri îi va dedica "Măriei Sale Doamnei" volumul de 
poezii populare, ca un semn al legăturii dintre sufletul ei şi al poporului 
român. Deja, în cercurile înalte, era numită "minunata principesă". 

Curând după instalarea la București, Cuza cade în mrejele Mariei 
Obrenovici, o adevărată devoratoare de personalități, printre amanții ei 
oficiali fiind și un rege sârb și un mare duce austriac. Profund umilită ca 
femeie, Elena se retrage, pentru un timp, la Paris, unde dragostea sa 
pentru Cuza rămâne la fel de fierbinte. O dovedeşte, printre altele, 
sprijinul diplomatic pe care ea i-l oferă soțului ei. Se împrietenește cu 
Eugenia, soţia împăratului Napoleon al III-lea şi, prin acesta, reuşeşte să 
sprijine autonomia proaspătului stat român. 

Elena a călătorit în Italia, a citit mult, a purtat corespondenţă cu 
Hermiona Asachi - căsătorita cu Edgard Quinet şi exilată cu soțul în 
Elveţia -, a frecventat spectacole, expoziţii şi saloane culturale, fiind 
primită şi de împăratul Napoleon. Astfel, sfioasa doamnă Elena s-a 
schimbat radical, încât, la întoarcerea acasă (1862), părea o altă femeie 
uimindu-l pe soț şi uluindu-și rivala care s-a retras smerită într-o casa 
mică din mahalaua Amzei lângă Podul Mogoşoaiei (azi Calea Victoriei). 

Doamna Elena a luat comanda palatului domnesc. Organiza 
primiri, se ocupa de educația femeilor, lua în grijă bătrânii, iniția acțiuni 
sociale ca o politiciană de „culoare roşie“ - cum spunea soțul lui C. A. 
Rosetti -, înființa Azilul pentru copii, vizita oraşe, spitalele și școlile 
ajutându-le prin competenţa instruirii parisiene. Oamenii o consideră, 
cu adevărat, prima Doamnă a României, cea care avea să înfrunte 
alături de Cuza orice adversitate. Se dedică din tot sufletul acţiunilor 
caritabile care sporeau, și mai mult, prestigiul familiei domnitoare. 

Fiindcă Cuza cumpărase Palatul de la Ruginoasa (1862), doamna 
Elena s-a ocupat de înzestrare și mobilare. Ruginoasa era locul ei de 
refugiu, numai cu soţul, unde rivala nu avea acces. 

Pentru puterile străine dușmănoase actelor Unirii românilor, cum 
ar fi Turcia sau Rusia, un divorț între Elena Cuza şi domnitor ar fi fost 
cel mai bun pretext pentru a anula Unirea românească. 

Din păcate, situaţiile umilitoare se înmulțesc. Maria născând un 
băiat, cu gândul de a deveni doamnă oficială cum se spunea, în familie 
apărea altă problemă. Într-o zi, Alecu i-a propus să-l înfieze, drept copil 
orfan găsit, dar doamna Elena a refuzat simțindu-se jignită. Asistând 
însă din balcon la o întâlnire a lui Cuza cu țăranii veniţi la Ruginoasa 
(septembrie 1864) să-i mulțumească pentru legea rurală ce transformase 
„trei milioane de clăcași în trei milioane de proprietari“, i-a considerat 


53 


„păcatul“ minor, pe lângă marile acte patriotice. Astfel, generoasă, i-a 
îndeplinit dorința spunându-i că înfiază copilul din datorie de suflet 
„cum tu îţi faci o datorie de sânge“. 

Maria Obrenovici, care se pare că era în legătură cu mai multe 
servicii secrete străine, a mai dat naştere unui fiu despre care toată 
lumea ştia că este tot al lui Alexandru loan Cuza. Elena nu putea avea 
copii și i-a crescut și i-a iubit pe cei doi băieți ai domnitorului, 
Alexandru (Sașa) şi Dimitrie, de parcă ar fi fost ai ei. Oficial, s-a spus ca 
fuseseră adoptați doi orfani, dar toată lumea ştia adevărul. Mama 
Elenei, Catinca Rosetti, nu era de acord cu această situație, considerând 
inadmisibilă prezenţa la Curte a copiilor din flori. Binevoitoare, cum îi 
era felul, Elena le-a luat apărarea copiilor, gândind că așa este mai bine 
pentru toată lumea. 

Gestul întărea căsnicia, Cuza știindu-și soția o mamă desăvârșită, 
mai bună decât Maria. Viaţa continua, doamna Elena ocupându-se de 
copiii pe care mama lor avea motiv să-i viziteze adesea la palat. Acolo 
au găsit-o pe Maria Obrenovici şi ofițerii complotişti intrați cu pistoalele 
în dormitorul domnitorului pe la cinci dimineaţa, în 11 februarie 1866, 
cerându-i să semneze abdicarea. 

Arestat, după semnare, a fost dus în casa unui conspirator, apoi la 
Cotroceni, unde, cu ajutorul consulului francez Tillot, l-a putut vedea și 
Elena, înțelegându-se ca dânsa să mai rămână câteva zile (până în 17 
februarie) pentru a pregăti copiii de drum şi a rezolva inerentele 
probleme de familie și gospodărie. 

Urcat într-o trăsură specială, în seara de 13 februarie 1866, 
ex-domnitorul păzit de trei militari era condus la Predeal și exilat peste 
graniță. Spre surprinderea tuturor, pe drum i s-a alăturat și Maria care a 
plecat de bunăvoie cu omul proscris, care nu mai reprezenta nimic 
pentru o femeie interesată de mărire sau materialistă, cum o 
categoriseau contemporanii. Deşi era bănuită că ar fi fost unealtă a 
complotiștilor, nu a dat nici o lămurire. A păstrat legea tăcerii. 

Fiindcă omul care crease România, scosese din robie țărănimea şi 
bisericile, ctitorise universităţi la lași și București și introdusese marile 
reforme europene, pleca din ţară hulit și păzit ca un tâlhar, l-a însoțit 
până la Viena. Acolo, trecând peste unele neînţelegeri, a ajuns și 
doamna Elena cu copiii şi fratele Constantin, înnegurați de întâmplare 

şi supăraţi de prezenţa ei. În preajma lor apărea uneori și Maria, dar 
asta nu o mai supăra pe buna doamnă Elena, intrată definitiv în 
drepturile sale matrimoniale şi îngrijindu-şi cu dăruire soțul, care îi 
aprecia bunătatea şi înțelepciunea. Doamna Elena o primea pe Maria cu 
milă şi înțelegere să-şi vadă copiii, considerând-o „o biată rătăcită“ în 
drumurile ei. (Lucia Borş, „Doamna Elena Cuza“). 

Anii de exil ai lui Cuza au fost cei mai fericiți pentru ea: au 
călătorit împreună la Ems, Paris, Aix les Bains, Reichenhall, şi-au 
cumpărat o casă la Dabling, lângă Viena, o altă vilă lângă Florenţa, 
pentru a se stabili în final la Heidelberg. Își câștigase respectul lui Cuza, 
chiar dacă nu şi dragostea. L-a îngrijit, cât a fost bolnav, în ultima 
perioadă a vieţii, l-a vegheat când i-a murit în brațe... 

După moartea sa, Elena s-a întors în ţară. Această doamnă 
deosebită a murit la puţin timp după aniversarea unei jumătăți de veac 
de la Unirea Principatelor. „În dimineaţa de 2 aprilie 1909, la ora 5, îşi 
dete sfârşitul, desfăcându-se de legăturile sale pământeşti. (...). Fu 
îmbrăcată în rochia neagră, pe care și-o pregătise singură. (...) În urma 
morţei sale, Mitropolitul Moldovei trimise ordine ca pe tot întinsul 
Moldovei să se tragă clopotele bisericilor și mânăstirilor, «pentru ca 
râul, pădurea și muntele să afle că a murit Doamna Elena Cuza», (cf. 
Lucia Borş — „Doamna Elena Cuza”). 

Elena este apreciată de istorici pentru iubirea pe care a păstrat-o 
nestinsă pentru cel care a fost eroul României și eroul iubirii sale. 
(opinia istoricului vasluian Dan Răvaru) 

loan Neniţescu — o mare personalitate a Dobrogei 
moderne 


prof. Anisia EMILEAN, 
Școala Gimnazială nr. 12 din Tulcea 


Reintegrarea Dobrogei la Statul Român, în noiembrie 1878, 
reprezintă, după Unirea Moldovei cu Ţara Românească, la 1859, o nouă 
și importantă etapă în procesul formării statului naţional unitar român, 
proces încheiat prin Marea Unire de la 1918. 

Importanţa istorică a unirii actului de la 14 noiembrie 1878 trebuie 
văzută atât sub aspectul consecinţelor benefice pentru întreaga societate 
românească, cât şi prin prisma schimbărilor fundamentale petrecute în 
viaţa dobrogenilor în perioada care a urmat. 

După revenirea Dobrogei la Ţară, Parlamentul, guvernul și regele 
Carol găseau necesară o perioadă de tranziţie pentru depășirea marilor 
decalaje de ordin economic şi social și pentru armonizarea legilor și 
cutumelor locale din noua provincie cu legislaţia întregii ţări. Pentru 
dobrogeni unirea a însemnat conectarea la noile exigente ale epocii, o 
deschidere spre progres și civilizație. 


Pe umerii prefecţilor 
județelor Tulcea și Constanţa, 
apăsau grele răspunderi. Legea 
de organizare a Dobrogei din 
1880 le atribuia acestora puteri 
mai mari decât ale prefecţilor din 
celelalte judeţe ale țării. Erau 
numiți prin decrete regale, 
puteau numi și revoca primari, le 
erau subordonate Consiliile 
Judeţene, ca și poliţia locală. De 
prestația lor depindea 

repopularea Dobrogei, prin încurajarea revenirii musulmane refugiată 
în vremea războiului și prin împroprietărirea unor români-moldoveni, 
munteni și ardeleni — veterani de război, „însurăţei” și „coloniști”€!. 

Ei trebuiau să vegheze la respectarea legilor, la eliminarea 
corupției din aparatul administrativ și să impulsioneze activitatea 
economică și culturală. 

Cel mai vrednic dintre prefecţii Tulcei a fost, în primele decenii de 
după 1878, loan Neniţescu. 

S-a născut la Galaţi în 1854 şi a murit la vârsta de numai 47 de ani, 
în 1901. A fost nu numai unul dintre poeţii care au slăvit în versurile lor 
eroismul ostașilor români în Războiul de Independenţă ci şi unul dintre 
participanți. 

În anul 1877, odată cu intrarea României în Războiul 
Ruso-româno-Turc, studentul loan Neniţescu se înrolează voluntar în 
armata română. Astfel, la 18 august părăsește casa părintească, scriind 
poezia Adio mamei, subintitulată „Plecând spre câmpul luptei“, în care 
emoția plecării de acasă este copleșitoare: Rămâi cu bine, dragă mamă, azi 
eu mă rup de l-al tău sân, Cu fruntea plină de mândrie, cu pieptul plin de 
mult senin,/ Mă duc spre Dunărea bătrână, cu frații mei să mă-ntâlnesc,/ Și cu 
duşmanii țării mele, mâini piept în piept să mă lovesc./ lar de e scris să mor, 
atuncea să nu mă plângi, ci cu mândrie! Să-ţi aminteşti de fiu-ți care drept a 
păşit spre datorie. 

Face parte din cadrul Regimentului 13 Dorobanţi, ca 
sublocotenent, în această calitate luând parte la asediul redutelor 
Griviţa 1 şi Griviţa 2, în luptele cărora va fi rănit. Pentru faptele de 
vitejie este decorat cu distincţiile „Steaua României“ şi „Virtutea 
Militară“ 2. 

La 1878 pleacă în Germania unde-și completează studiile la 
universitățile din Berlin şi Lipsca, şi astfel pregătit se reîntoarce în țară 
doctor „Magna Cum Laude” în Filosofie și Pedagogie” &. 

A funcționat ca profesor de Istorie și Pedagogie la Şcoala Normală 
de Institutori din Bucureşti, apoi ca inspector general în Ministerul 


$! Iosif Colcer, Personalități tulcene, Editura Karograf S.R.L., Tulcea, 2011, p. 9. 

% Adrian Portase, loan Nenițescu — poetul „simţirii românești “, în Ziarul „Lumina”, 4 martie 
2010. 

6 Stoica Lascu, Mărturii de epocă privind Istoria Dobrogei(1878/1947), vol. 1 (1878-1916) 
Muzeul de Istorie Naţională şi Arheologie Constanţa. Bibliotheca Tomitana II), 1999, p. 531. 

Instrucțiunii Publice, deputat de Covurlui, își desfășoară activitatea de 
prefect al judeţului Tulcea în perioada iunie 1897-august 1900. 

Pasiunea sa pentru literatură“ îl fac să se înscrie „ca audient“ la 
Facultatea de Litere din laşi, unde începe să frecventeze asiduu 
ședințele Societăţii Literare „Junimea“ (1875). Din această perioadă 
datează și primele versuri ale lui loan Neniţescu, pe care le închină lui 
V. Alecsandri, mentor spiritual. Deşi își va face debutul publicistic în 
ziarul „Gardistul civic“ din Galaţi (august 1874), debutul său literar se 
va întâmpla în revista „Convorbiri literare“ din 1878 cu poeziile 
Sfârşitul toamnei, Când ceața, Viorica. Debutul editorial va veni mai 
târziu, odată cu volumul de versuri Flori de primăvară (1880), urmat de 
poemul Șoimii de la Războieni (1882). 

De asemenea, la ședințele Junimii va fi printre primii auditori ai 
poemului eminescian Luceafărul, după cum notează Titu Maiorescu în 
Însemnări zilnice din data de 28 octombrie 1882: „Aseară Junimea cu 
Alecsandri, Zizin, Gane, Beldimanu, Anette, dna. Rosetti, Mite 
Alduleanu, Caloianu, Hermes-Popescu, ]. Cerchez, Jipescu, Chibici, 
Eminescu, Slavici, Păucescu, Burghele, Neniţescu, în total 23 de 
persoane. O frumoasă nouă nuvelă a lui Gane pentru Almanahul 
studenţilor de la Viena, 4 poezii drăguţe de Neniţescu, scrisoarea lui 
Slavici din Italia, frumosul Luceafăr al lui Eminescu, şlefuit. Apoi 
Alecsandri a povestit din viaţa sa, în special din Montpellier. Până la 
ora 1 noaptea. Încântătoare seară“%. 

Cu scopul declarant de a contribui la „ridicarea naţiei pe o treaptă 
mai înaltă a culturii”, a editat în 1885 revista „Ţara Nouă” care s-a 
bucurat de o frumoasă apreciere din partea lui Nicolae Iorga. În 
editorialul acestei publicaţii („ştiinţifică, politică, economică şi 
culturală“) se putea citi: „Numai deșteptarea tuturor elementelor 
sănătoase și energice, însuflețite de pasiune pentru adevăr şi pentru 
bine şi înzestrate cu atâta tărie de caracter încât convingerile lor să 
devină fapte, numai o puternică mișcare intelectuală și moral, de care să 
fie cuprinsă ţara de la un unghi la altul, va stârpi relele de care suferim 
astăzi, va regenera moravurile, va răspândi instrucția până în cel mai de 


64 Axenia Hogea, Personalia. Dicţionar biobibliografic (Biblioteca Judeţeană „Panait Cerna” 
Tulcea), Ex Ponto, Constanţa, 2000, pp. 129-130. 
6% Adrian Portase, op. cit. 

pe urmă cătun, într-un cuvânt va ridica naţia la o treaptă mai înaltă a 
culturii” 6. 

Același crez patriotic este exprimat şi în poeziile sale adunate în 
volumele Flori de primăvară (1880), Șoimii de la Războieni (1882), Pui de lei 
(1891), ca şi în drama istorică în cinci acte Radu de la Afumați (1897). 
Binecunoscutele versuri din Ţara mea şi Pui de lei au pioșenie imnică: 
Acolo este țara mea! Și neamul meu cel românesc! Acolo eu să mor aş 
vrea/ Acolo vreau eu să trăiesc; respectiv, Eroi au fost, eroi sunt încă/ Și-or fi 
în neamul românesc! Căci rupți sunt ca din tare stâncă/ Românii orişiunde 
cresc. 

A mai publicat poeme de inspiraţie istorică, precum Moartea lui 
Decebal, „Mihai Vodă Craioveanul, Voievodul Ștefan, Spătarul Coman, Paul 
Chinezul, La ospățul Dunării; ş.a. 

În 1895 a primit titlul de membru corespondent al Academiei 
Române, obţinând din partea acestui înalt for de cultură şi un premiu 
pentru lucrarea De la românii din Turcia europeană. Pe plan politic s-a 
remarcat ca deputat în Parlament, dar mai ales ca prefect al județului 
Tulcea. 

Sosit în orașul de la Porţile Deltei în 1897, într-un judeţ periferic de 
mare întindere teritorială, cu drumuri impracticabile și sate izolate, cu 
oameni care se zbăteau în nevoi de tot felul, cu o administraţie în care 
se găseau destui neaveniţi și profitori, a reuşit în scurt timp să câştige 
încrederea şi respectul tulcenilor. A făcut dreptate în împroprietărirea 
dobrogenilor şi a noilor veniţi, a înființat noi sate, ajutându-i pe 
localnici să-și construiască case, școli şi biserici. Vedea în sporirea 
numărului de locuitori ai Dobrogei calea spre dezvoltarea activității 
economice și culturale a provinciei”. 

Ca administrator a înființat mai multe sate în Delta Dunării: 
Regele Carol, Principele Carol, Carmen Sylva, Romula, Floriile, 
Piatra-Roşie, Iglanii și localitățile Principele Ferdinand și Fântâna 
Dulcest. A procedat și la românizarea denumirii unor localități mai 
vechi, ținând seama de sporirea populaţiei româneşti în Dobrogea și de 


6% Iosif Colcer, op. cit., p. 10. 
S! Ibidem, p. ||. 
6 Lascu Stoica, op. cit., p. 531. 

necesitatea unei mai bune comunicări între locuitorii întregului spaţiu 
naţional. 

A încurajat, de asemenea, inițiativele întreprinzătorilor particulari 
şi a reușit să dea o nouă înfăţişare edilitară oraşului Tulcea și multor 
localităţi din judeţ. Au fost aduse îmbunătăţiri drumurilor comunale; 
au fost construite podurile dintre lacurile Razelm şi Babadag și au fost 
extinse legăturile telefonice pentru scoaterea din izolare a multor 
localități. 

Monumentul („Reanexării” — cum era denumit în epocă) Dobrogei, 
aşezat pe vârf de stâncă — „Colnicul Hora” —, care domină Dunărea și 
orașul, și Monumentul Voievodului Mircea cel Bătrân, o podoabă a 
orașului Tulcea, s-au ridicat prin iniţiativa sa, ca amintire nepieritoare a 
drepturilor noastre istorice“. 

Pentru prefectul-poetul loan Neniţescu impulsionarea vieții 
culturale a fost o prioritate. S-a străduit să răspândească lumina ştiinţei 
de carte până și în cele mai îndepărtate sate din deltă. În oraşul Tulcea a 
înfiinţat o tipografie și o librărie şi a reușit să ducă la îndeplinire două 
dintre cele mai arzătoare dorințe ale localnicilor: transformarea 
gimnaziului înființat în 1883 în liceu şi construirea unui monument 
dedicat cinstirii memoriei eroilor Independenţei şi ai reunirii Dobrogei 
cu Ţara. Ridicarea unui asemenea monument era şi unul dintre 
obiectivele „Ligii pentru propășirea Dobrogei”, înființată de loan 
Neniţescu împreună cu Grigore Tocilescu în 1896. 

În urma demersurilor la Ministerul Instrucțiunii Publice au fost 
obținute aprobările necesare, iar pe plan local au fost obţinute 
aprobările necesare. La 1 septembrie 1897, a transformat primul 
gimnaziu din Tulcea în primul liceu din Dobrogea, cu deschidere în 
acel an a clasei a V-a, liceală” (Liceul de Băieți din Tulcea, astăzi 
Colegiul Dobrogean „Spiru C. Haret”). Tot el a cerut și a obținut 
înfiinţarea Şcolii Secundare de Fete (gradul 1) din Tulcea (2 
noiembrie 1897), devenită apoi Liceul „Principesa Ileana”. Cele 
două şcoli au avut un rol uriaș în dezvoltarea vieții economice și 
culturale din Dobrogea. Mulţi dintre absolvenţii lor au ajuns ingineri, 


$9 Ibidem. 
1 Nicolae C. Ariton, Tulcea. Amintirile unui oraş, Ed. ZOOM print & copycenter, Iaşi, 2017, 
p. 136. 

profesori, medici, ofițeri, arhitecţi, scriitori, muzicieni; câţiva ilustrând 
chiar la nivel naţional știința și arta românească. 

A pus bazele Tipografiei „Naţionale” (cu librărie) și a strâns 
fondurile necesare renovării Bisericii „Sfântul Nicolae”. 

Pe 17 octombrie 1879, suita regală, însoţită de oficialități tulcene și 
un numeros public local, se deplasează pe Colnicul Hora, unde așază 
piatra de temelie a viitorului Monument al Independenţei. Doctorul 
Carol Davilla își donează decoraţiile personale, care sunt învelite 
într-un pergament şi așezate şi ele la baza monumentului”!. Lucrările au 
trenat, mai apoi, din lipsă de fonduri. Şansa realizării monumentului a 
fost marele român loan Neniţescu, care s-a implicat cu toate forțele 
sufletului și cugetului său. A fost creat un comitet condus de primarul 
oraşului I. Dinescu, format din 8 membri (industriaşi, comercianţi şi 
profesori), el asumându-și rolul de preşedinte de Onoare. Comitetul a 
reuşit să adune suma foarte mare de 120.000 lei, din care au fost 
cheltuiţi pentru Monument doar 110.000 lei, restul fiind destinaţi 
ridicării unei statui care să-l imortalizeze pe domnitorul Mircea cel 
Bătrân. Arhitect-şef a fost numit sculptorul Giorgio Vasilescu, iar după 
decesul acestuia (1898), munca a fost continuată de Constantin 
Bălăcescu. Soclul a fost realizat din granit dobrogean, iar Obeliscul (22 
m înălțime), din granit de Bavenno, a fost lucrat în atelierul de pietrărie 
al lui Innocenţie Piragano din Milano. Statuile din bronz Dorobanțul şi 
Vulturul (5 m înălțime), împreună cu decorurile implantate pe obelisc, 
au fost turnate în celebrul atelier al lui Munarelti din Veneţia?. 

Pentru contribuţia adusă la dezvoltarea cultural-spirituală şi 
economică a Tulcei, lui loan Neniţescu i s-a ridicat un bust, în 
19115 

În lucrarea Mărturii de epocă privind istoria Dobrogei, este 
inserat un articol din „Conservatorul Tulcei”, nr. 24 din 6 
noiembrie 1911, în care este descrisă solemnitatea de dezvelire a 
bustului lui loan Neniţescu: „Cu o deosebită solemnitate, și în fața 
unei numeroase asistenţe, a avut loc Duminică 30 Octombrie, 


7! Idem, Tulcea. Ghidul călătorului romantic, nostalgic și rafinat, Ed. ZOOM print & 
copycenter, Iaşi, 2015, p.71. 

2 Losif Colcer, op. cit., p. 13. 

7% Viorel Dima, Enciclopedia personalităţilor tulcene, Ex Ponto, Constanţa, 2017, p. 193. 

desvelirea bustului regretatului bun român, fost prefect al 
județului Tulcea. 

Din București au sosit şi au asistat la această solemnitate d-na 
Elena Neniţescu, văduva defunctului, împreună cu fiii, d. 
Haralambie Neniţescu, frate; d. dr. Mendonie, prim ajutor al 
Capitalei, d. Curelescu, consilier comunal și delegat din partea 
consiliului comunal al Capitalei, d. V. Bălăcescu, din partea 
Ministerului Cultelor și Instrucțiunii Publice și numeroși amici ai 
regretatului lon Neniţescu. 

Numeroase delegaţiuni, venite din județ, compuse din 
subprefecţii plăşilor, din învăţători, preoţi, primari şi secretari, 
sute de locuitori şi veterani, ocupau tot interiorul şi exteriorul 
parcului «Carmen Sylva», unde se oficia  solemnitatea. 
Populaţiunea orașului nostru, fără deosebire de origine și 
naţionalitate, a fost splendid reprezentată la grandiosul festival. 

Membrii comitetului, în frunte cu preşedintele d. prefect 
Petru Th. Sfetescu, iau loc pe estrada din fața monumentului. 
Elevii liceului și elevele, ocupă partea din stânga estradei din 
mijloc, iar persoanele oficiale ocupă tribuna din dreapta 
monumentului. 

Restul spaţiului parcului e ocupat de numerosul public din 
oraș şi județ. 

De odată se face liniște profundă; P.C. sa protoiereul Em. 
Bogatu, înconjurat de întreg clerul local începe oficierea serviciului 
religios. Corul catedralei dă răspunsurile D. prefect Sfetescu, în 
calitate de președinte al comitetului, citește actul comemorativ, 
care e zidit în piedestalul monumentului, iar muzica militară 
intonează Deşteaptă-te române. 

Pânza albă care acoperea bustul, e dată jos, și chipul 
imortalizat în bronz al marelui român, apare vederei publicului. 

Aplauze şi urale răsună din toate părţile. Monumentul e 
solemn. Pe când unii aplaudă și admiră chipul măreț al bravului 
român, văduva defunctului își şterge ochii de lacrimi. Corul 
intonează Pui de lei, nemuritoarea poezie a marelui Neniţescu, 
pusă pe muzică de d. G. Zavalide, dirigintele corului catedralei, 
după care d. prefect Sfetescu, trece la tribună: 

Onorată Doamnă, 

Onorată familie, 

Domnule Primar, 
Doamnelor şi Domnilor, 

„„„. Activitatea acestui fruntaş este întinsă şi variată: ostaş, poet, 
scriitor, profesor, prefect, îl găsim pe primul plan. Cultura sa vastă, 
energia fără seamăn şi iubirea de neam, i-a deschis calea nemuririi „Marilor 
Români”. 

Sărbătorind astăzi memoria dispărutului mare şi bun român, ne rămâne 
mângâierea şi mândria că mai trăiesc din acelaş neam aceleaşi podoabe: d-l 
Dimitrie Neniţescu, ministrul Industriei şi al Comerțului, şi fiii lui lon 
Neniţescu „Pui de lei”. 

Domnule Primar, vă încredințez spre îngrijire şi pază, monumentul lui 
lon Neniţescu, icoană vie a românismului. 

Cuvântarea de răspuns a d-lui primar: 

Domnule Preşedinte, 

Primesc cu cea mai mare mulțumire şi recunoștință această frumoasă 
podoabă întrupată în persoana lui lon Neniţescu şi ridicată prin bine-voitorul 
concurs al tulcenilor, cari au recunoscut calitățile marelui roman lon 
Neniţescu. Poet din fire, cu o cultură vastă; naționalist înfocat, care nu dorea 
decât unirea românilor de pretutindenea; viteaz ostaș, care nu s-a dat în lături 
de a-și vărsa sângele pe câmpul de luptă pentru țara lui, şi-a sacrificat viața 
prin încordarea la muncă şi desfăşurarea de forte supra-omeneşti, luptând 
pentru binele ţărei şi prosperitatea acestui oraș şi județ pe cale culturală a 
naționalismului şi administrativă. A cinsti memoria lui lon Neniţescu, care s-a 
jertfit pentru deşteptarea neamului în această parte a locului, e un act de 
recunoștință ce dovedeşte virtutea unui popor”. 

Din anul 2005, Şcoala nr. 11 din Tulcea îi poartă numele. Bustul 
său, opera a sculptorului Alexandru Galai, se află astăzi pe Aleea 
personalităților tulcene ale ştiinţei şi culturii româneşti, de lângă Biblioteca 
Judeţeană „Panait Cerna”. 

loan Neniţescu a crezut până la sfârşitul vieţii sale în propriile 
cuvinte: „A munci conştiincios pentru un adevăr şi încă pentru acel 
ce este temelia viitorului, nu poate fi niciodată o lucrare pierdută, 


14 Stoica Lascu, op. cit., pp. 532-533. 

chiar când lucrarea ar rămânea deocamdată izolată, chiar când ar 
întâmpina nepăsare și nepricepere”. 

Episcopul Nifon Niculescu - figură emblematică a 
Eparhiei Dunării de Jos, la început de veac XX 


prof. Vasilica-Lenuţa MIHAIL, 
Școala Gimnazială din Hamcearca (jud. Tulcea) 


Anul 2018 este momentul în care sărbătorim evenimentul politic 
major al anului 1918: desăvârşirea statului național unitar român. 
Realizată prin unirea provinciilor românești cu România — la început a 
fost Unirea Basarabiei cu România la 27 martie, mai apoi Unirea 
Bucovinei cu România în 28 noiembrie, iar în final Unirea Transilvaniei, 
Banatului, Crișanei și Maramureşului cu România -Țara-Mamă —, pe 1 
Decembrie 1918. Cele trei uniri formează împreună Marea Unire de la 
1918, pentru ca acum, în 2018, la 100 de ani de la acele evenimente, să 
sărbătorim CENTENARUL MARII UNIRI. 

Istoria zbuciumată a pământului românesc, cuprins între Carpaţi, 
Dunăre şi Marea Neagră, ne demonstrează tăria de caracter a poporului 
român, care până în anul de graţie 1918, a mai avut etape importante în 
desăvârșirea sa ca stat naţional. Să nu uităm anul 1859 şi remarcabila 
personalitate a primului domn al Principatelor Unite Moldova şi Ţara 
Românească, Alexandru loan Cuza, să nu uităm anul 1878, când la 
finalul unui război, nu pornit de noi, dar de care nu ne-am ferit — şi 
miile de soldaţi căzuți pe redutele turcești sunt mărturie a sacrificiului 
suprem pentru Independenţa naţiunii române — mica, dar străvechea 
Scythia Minor — Dobrogea, a revenit în cadrul Statului Român, din 
ansamblul căreia, după moartea lui Mircea cel Bătrân, a fost smulsă din 
trupul Ţării Românești 

Şi toate acestea s-au făcut cu credință, credința creştină a 
românilor a făcut Unirea — 1859-1878-1918 —, pentru că toată suflarea 
românească trebuia să trăiască împreună, într-un singur stat, 
ROMÂNIA. 

Dobrogea, pământ legendar dintre Dunăre și Mare, leagănul 
creştinătăţii româneşti, are propria istorie, dar care armonios se 

împletește cu istoria poporului român. Despre începuturile 
creștinismului în spaţiul carpato-danubiano-pontic, Pr.Prof. Mircea 
Păcurariu, ne spune că a ajuns foarte timpuriu în provincia romană 
Scythia Minor de unde s-a difuzat în Dacia, posibil prin intermediul 
trupele imperiale până în anul 271, iar după Retragerea Aureliană, 
creştinii din interiorul regiunilor estice ale Imperiului roman au putut 
căuta refugiu la nord de Dunăre, pentru a scăpa de persecuțiile 
autorităților împăraţilor de dinaintea domniei lui Constantin cel Mare. 

Creștinarea acestei zone este urmarea vizitei Apostolului Andrei, 
fratele Sfântului Petru, ca şi a discipolilor direcţi ai acestora, cu mult 
înainte de cucerirea romană. Tradiţia creştină afirmă că Sfântul Andrei 
s-a adăpostit într-o peșteră din Dobrogea, în timp ce îşi mărturisea 
credința, nu cu mult înainte de a fi martirizat. Apostolul Andrei este 
socotit de Biserica Ortodoxă Română ca fiind Sfântul ocrotitor al 
neamului românesc, deoarece Eusebiu, scriitor din Antichitatea, îl 
menționează ca Apostol al Daciei și al Sciţiei inferioare: „Sfinţii Apostoli 
ai Mântuitorului, precum şi ucenicii lor, s-au împrăștiat în toată lumea 
locuită pe atunci. După tradiţie, lui Toma i-au căzut sorții să meargă în 
Parţia, lui Andrei în Sciţia, lui loan în Asia” 5. 

Timp de secole, după organizarea Bisericii, vlădicile din această 
zonă s-au trudit pentru împărtăşirea sfintei credinţe, dar și pentru 
ridicare de lăcaşuri de cult într-o zonă, unde timp de 460 de ani 
minaretele turcești erau cu mult mai înalte decât turlele bisericilor 
creştine. 

În ceea ce priveşte jurisdicției bisericești, teritoriul Dobrogei de 
Nord ţinea de Mitropolia Proilaviei, cu sediul în oraşul Brăila (a cărei 
activitate însă încetează în anul 1828), iar ţinutul sud-dobrogean, de 
Mitropolia Dristrei (vechiul Durostor). O perioadă scurtă de timp, între 
anii 1813-1828, întregul ţinut al Dobrogei a fost subordonat, sub raport 
bisericesc, Mitropoliei Proilaviei, la aceasta adăugându-se și Mitropolia 
Dristrei. 

În condiţiile dificile în care se manifesta viaţa religioasă în acest 
ţinut aflat sub stăpânire turcească, românii dobrogeni au căutat să aibă 
relații bune cu creștinii de peste Dunăre şi mai ales cu eparhiile cele mai 


15 Mircea Păcurariu, Sfinți daco-români şi români, Editura Mitropoliei Moldovei şi Bucovinei, 
Iaşi, 1994, p. 13. 

apropiate din Moldova, Basarabia și Ţara Românească. Acestea au fost 
şi locurile de unde au venit cărți de slujbă tipărite în ateliere nemţene și 
transilvănene și tot din teritoriile românești de la nord de Dunăre 
veneau atât preoți pentru lăcașurile creştine cât şi dascăliînvăţători 
pentru ai învăţa carte pe localnicii din satele şi orașele Dobrogei.” 
Eparhia Dunării de Jos a fost cea care a ştiut într-o perioadă de zbucium 
să fie liantul dintre creştinii din Ţara Românească și Dobrogea. 
Episcopia Dunării de Jos a fost înființată prin Decretul nr. 1617 din 17 
noiembrie 1864, al domnitorului Alexandru loan Cuza, în condiţiile în 
care, după înfăptuirea istoricului act al Unirii Principatelor Române, la 
1859, se impunea şi în plan bisericesc o mai bună organizare 
administrativă. Noua eparhie cuprindea judeţele Covurlui, Brăila, 
Ismail și Bolgrad şi avea sediul la Ismail. 

După încheierea Războiului de Independenţă și urmare a 
Tratatului de Pace de la Berlin, la 1878, judeţele din sudul Basarabiei 
vor intra în componența Rusiei, sediul Episcopiei se va muta la Galaţi. 
Eparhia primea, în schimb, judeţele Tulcea şi Constanţa, fapt petrecut în 
martie 1879, când prin Decretul domnesc” semnat de regele Carol 1 
„districtele de peste Dunăre, până la o dispozițiune ulterioară se alipesc 
la Eparhia Dunării de Jos, pentru a se putea da curs lucrărilor relative la 
administraţia bisericească din acea parte“7. Pentru o perioadă scurtă de 
timp, Episcopia Dunării de Jos va administra și două judeţe din 
Cadrilater, respectiv Durostor şi Caliacra. Odată cu înființarea 
Episcopiei Constanţei, în 1923, teritoriul canonic se reducea la zonele 
Galaţi și Tulcea. 

Eparhia Dunării de Jos, acest spaţiu geo-spiritual a fost hărăzit, 
prin rânduială divină, spre a fi păstorit de ierarhi, care, prin mărturiile 
lăsate, s-au așezat cu cinste în galeria slujitorilor Sfintei Bisericii 
Creștine Române. lerarhii Dunării de Jos, ce-și au rădăcinile în slujirea 
vechilor ierarhi tomitani, urmând apoi marilor mitropoliți ai Proilaviei, 
au strălucit, în istoria multiseculară a eparhiei, printr-o slujire sfântă, 


7 Tudor Mateescu, Din legăturile religioase ale Dobrogei cu Moldova înainte de 1877, în 
„Mitropolia Moldovei şi Sucevei”, LI, nr. 9-12, 1975, pp. 716-720. 

77 Decretul nr. 633 din 16 martie 1879. 

73 Diac. Anghel Constantinescu, Monografia Sfintei Episcopii a Dunărei de Jos. Alcătuită la 
împlinirea a 40 de ani de domnie a M.S. Carol I, Regele României, Socec, Bucureşti, 1906, 
pp. 126-127. 

prin jertfa lor misionară, prin râvna pastorală şi nu în ultimul rând, prin 
pasiunea lor pentru cultură şi civilizaţie. 

Este și cazul Episcopului Nifon Niculescu (1909-1922), ajuns în 
scaunul episcopal în anul de graţie 1909, care poate fi considerat fără 
nici un dubiu, o personalitate providenţială care, depășind greutățile 
acelor timpuri de început de secol XX, şi-a dedicat toată priceperea atât 
pentru ridicarea vieţii bisericeşti, cât şi a celei culturale și din Dobrogea. 

Născut în Bucureşti, la 1 iulie 1858, primeşte la Botez numele 
Nicolae. A urmat Școala Primară „Silvestru“, iar apoi Seminarul 
Teologic Central din București. Și-a început activitatea „de jos”, fiind o 
vreme cântăreț bisericesc la Biserica „Albă” din Bucureşti, pentru ca 
mai apoi să fie hirotonit diacon tot în această biserică. Ca diacon slujește 
puţină vreme și la Biserica „Kretzulescu” (Creţulescu), iar după 
primirea harului preoţiei, în 1882, slujeşte la Biserica „Albă” în locul 
socrului sau. Însă bucuria acestui moment este ştirbită de trecerea la 
cele veșnice a soţiei sale, chiar a doua zi după hirotonirea ca preot. 
După ce a rămas văduv, a fost tuns în monahism la Mănăstirea 
„Cernica”, primind numele Nifon. În 1892 îşi finalizează și studiile 
teologice universitare, la Facultatea de Teologie din București, a fost 
numit „revizor eclesiastic al eparhiei Sfintei Mitropolii a Ungrovlahiei”, 
iar ulterior a deţinut și titulatura de profesor cu titlu provizoriu la 
catedra de „religiune” de la externatul de fete din Ploiești. A fost 
profesor de Religie, Limbă română, Muzică și Psaltichie la mai multe 
școli din București. Profesor de Psaltichie a fost şi fiului său Simeon 
Niculescu (1888-1941), care va continua tradiția pe linie muzicală, 
devenind dirijor-profesor, compozitor și fondator al Societăţii Simfonice 
„Muzica”. 

ÎPS. Mitropolitul Primat, văzând calitățile acestuia, i-a încredințat 
postul de director al Cancelariei Sfântului Sinod. A candidat la postul 
de arhiereu cu titlul de Nifon Ploieșteanu, pe care l-a câștigat, fiind ales 
de regele României, Carol 1. La 25 Martie 1893 a fost hirotonit arhiereu, 
iar în ziua de 1 aprilie Mitropolitul Primat l-a numit pe P.S. Nifon 
Ploieşteanu pe postul de vicar al Sfintei Mitropolii”. A primit harul 
arhieriei prin osteneala mâinilor mitropolitului Ghenadie Petrescu, ale 


79 *** Schiţă biografică, în „Vocea Bisericii”, IL, nr. 4 şi 5, 1895, pp. 3-4. 

episcopului Silvestru Bălănescu al Hușilor și ale episcopului Partenie 
Clinceni al Dunării de Jos. Astfel, a împletit pasiunea pentru muzica 
bisericească cu activități administrative însemnate, fiind protopop şi 
revizor eclesiastic al Mitropoliei Ungrovlahiei, apoi secretar al Sfântului 
Sinod. 

Foarte pasionat de muzică, episcopul Nifon Niculescu a fost un 
bun cunoscător al psaltichiei și al muzicii liniare, pe care, așa cum 
mărturisea deseori, le deprinsese de la profesorii săi de la Seminarul 
Central, Ştefanache Popescu și Atanasie Verzianu. A fost înzestrat de 
Dumnezeu cu darul elocinţei, avea o caligrafie de mare frumuseţe, iar 
eleganța ținutei impunătoare impresiona pe oricine. „Arhiepiscopul de 
Galaţi arăta de parcă tocmai a coborât de pe vitraliul unei ferestre!”%. 
Dar dintre harismele cu care a fost înzestrat cea mai de preţ, care 
strălucea cu precădere, era vocea de excepţie. Atunci când oficia slujbe 
la Biserica „Domnița Bălașa“ toată lumea bună a Capitalei și nu numai, 
venea pentru a-i asculta cântarea și predica. În acea epocă, se zicea că 
singurul cu care putea concura era cunoscutul arhiereu Evghenie 
Humulescu, compozitor de piese psaltice și interpret virtuoz. 

În timp ce era arhiereu vicar la Bucureşti a scris o Carte de muzică 
bisericească pe psaltichie şi pe note liniare pentru trei voci. Această carte a 
fost publicată cu suportul financiar oferit de lorgu Dumitrescu, care a 
plătit pentru ca notele psaltice să fie lucrate la Viena. Apărută la început 
de secol XX, este una dintre lucrările semnificative în domeniul muzicii 
bisericești de la noi, iar conţinutul dezvoltat pe două coordonate: istoria 
muzicii și cântări bisericești. Lucrarea face un itinerariu în istoria 
muzicii, începând cu vechii greci, continuând cu descrierea evoluţiei 
muzicii bisericești în primele secole creștine, subliniind contribuția 
marilor sfinți imnografi, făcând referire şi la principiile reformei 
hrisantice, ca mai apoi să fie trecute în revistă toate numele și lucrările 
realizate de marii psalţi şi compozitori români de secolul al XVIII-lea şi 
al XIX-lea, nefiind uitate nici personalitățile reprezentative ale muzicii 
bisericești liniare din epocă. În următoarele 400 de pagini ale cărţii sunt 
redate cântările utilizate de cântărețul bisericesc şi de preot la Liturghie 
şi celelalte slujbe bisericești. Apărută în 10.000 de exemplare, Carte de 


50 Ethel Greening Pantazzi, România în lumini şi umbre (1909-1919), Humanitas, Bucureşti, 
2015, p. 43. 

Musică Bisericească pe psaltichie şi pe note lineare pentru trei voci este 
însoțită de următoarea prefață: „Piosul creştin și inimosul Român, d-l 
Iorgu Dumitrescu, comerciant în comuna Podu Bărbierului, județul 
Dâmboviţa, care a tipărit mai multe cărți religioase și le-a împărțit 
gratuit Creştinilor, observând lipsa unei cărți de cântări bisericeşti pe 
ambele musici, şi apreciind lucrarea mea ca folositoare bisericilor, mai 
ales de la sate, a binevoit a o tipări cu cheltuiala sa, în 10.000 de 
exemplare; și ne-am decis, a o împărţi în daru, tuturor preoților, 
cântăreților, învăţătorilor şi seminariștilor, spre vecinică pomenire a 
smereniei mele, care m-am ocupat multă vreme cu întocmirea ei, cum și 
a d-lui lorgu Dumitrescu, care a cheltuit, spre a se tipări”t!. 

Pe lângă aceasta, a editat „Vieţile sfinților“ în 12 volume, şi alte 
cărți pentru credincioşi: Mântuirea păcătoşilor, Catehismul ortodox, Bolnavi 
şi bătrâni şi Mângâitorul celor întristați. Din multele sale prelegeri la 
diverse manifestări, a publicat într-o lucrare şi Patru conferințe religioase 
tinute la Societatea Femeilor Române. 

Scaunul Episcopiei Dunării de Jos a rămas vacant în urma alegerii 
P.S. Pimen al Dunării de Jos ca Mitropolit al Moldovei. În data de 22 
martie 1909 au avut loc alegeri de episcop pentru acest scaun. În urma 
votului, P.S. Nifon Ploieșteanu a primit 128 de voturi, P.S. Meletie 
Gălăţeanu, 30 de voturi iar P.S. Sofronie Craioveanu, 1 vot — așadar, 
noul episcop al Dunării de Jos a fost ales P.S. Nifon Ploieșteanu, care 
imediat după ce s-au anunţat rezultatele alegerilor spune că cele trei 
coordonate ale păstoririi sale vor fi „Patria, Biserica și Coroana”. În 
data de 24 martie 1909 a avut loc ceremonia de învestire, fiind rostite 
discursuri de către P.S. Nifon al Dunării de Jos şi de regele Carol 1, 
prezent la ceremonie. La 26 martie 1909 a avut loc ceremonia de 
instalarea P.S. Nifon ca episcop al Dunării de Jos, păstorind la Galaţi 
până în toamna lui 1921, când s-a pensionat. În discursul pe care l-a 
rostit P.S. Nifon, în Catedrala din Galaţi, cu ocazia ceremoniei de 


5 Nifon N. Ploeșteanu, Carte de Musică Bisericescă pe Psaltichie şi pe note liniare pentru trei 
voci. Întocmită de..., Vicarul Sfintei Mitropolii a Ungro-Valachiei, profesor de Religiune la 
şcola secundară de fete, gradul al II-lea din capitală, şi Arhiereu al bisericei Domnița Bălașa. 
Tipărită în tipografiile: Joseph G5bl (Gutenberg), a Cărților Bisericeşti şi Carol G5bl, 
Bucureşti, 1902, p. 8. 

82 *** Alegerea, învestitura și instalarea noilor episcopi, în „Biserica Ortodoxă Română”, 
XXXIII, nr. 1, 1909-1910, pp. 12-36. 

întronizare ca ierarh al Dunării de Jos, la 26 martie 1909, a spus, între 
altele: „Caracteristica veacului în care trăim este ambiția după a ști tot. 
Cercetările sale nu cunosc nici obstacole, nici margini; şi tocmai în 
cucernicia aceasta, de multe ori pierde drumul adevărului și al virtuții. 
Biserica, care însoţeşte pe om, ca o mamă iubitoare în toţi paşii, aduce 
aminte la urechia oricui că adevărul şi virtutea vin de la Dumnezeu și 
că acolo unde tronează EI e pace, linişte și bunăvoire între oameni” 8%. 

În ceea ce priveşte activitatea sa ca episcop al Dunării de Jos, 
continuă pe aceiași linie a înaintașului său, Pimen Georgescu, şi acordă 
o mare atenţie păstoririi zonei Dobrogei, pentru care hirotonește preoți, 
ridică și sfințește biserici, susține mănăstirile, pe care le dezvoltă și face 
vizite pastorale. Intensă activitate edilitară în eparhie, se remarcă 
îndeosebi la mănăstirile din Dobrogea. Biserica din piatră a Mănăstirii 
Celic Dere a fost construită între anii 1901-1916, ctitorită de episcopul 
Partenie Clinceni. În anul 1909 lucrările se reiau de către PS. Nifon 
Niculescu care a ridicat zidurile şi acoperișul, inclusiv biserica de la 
subsol, pe baza planului întocmit de arhitectul Toma Dobrescu din 
București. 

La Mănăstirea Saon în 1 septembrie 1909, Episcopul Nifon a pus 
temelia bisericii celei noi, cu trei turle, zidită din piatră şi cărămidă, cu 
Hramul „Acoperământul Maicii Domnului”. Însă construcția ei a fost 
întreruptă din cauza evenimentelor din timpul Primului Război 
Mondial. În cadrul reorganizării Mănăstirii Cocoş, la 23 aprilie 1910 
Episcopul Nifon Niculescu pune temelia celor 24 chilii noi ce se leagă 
de clopotniţă după planul întocmit de arhitectul Toma Dobrescu şi care 
la capătul dinspre răsărit se termină cu o frumoasă clădire cu două etaje 
(în prezent, aici se găsește muzeul). Între anii 1911 și 1932, vechile 
biserici de la mănăstire au fost demolate şi s-a ridicat, impunătoarea 
biserică de astăzi. Pictura în ulei a fost realizată de pictorul italian 
Francesco de Biase“. În încăperile de la parterul clopotniţei a fost 
așezată tipografia pe care Episcopul Nifon o obţine de la Bucureşti, cu 


5 Nifon Niculescu, Cuvântări rostite de Episcopul Nifon al Dunărei-de-Jos la diferite 
ocasiuni. 1909-1916, Tipografia Profesională, Dim. C. Ionescu, Bucureşti, 1916, pp. 42-52. 
54Arhim. Ieronim Motoc, Mănăstiri dobrogene şi din părțile Dunării de Jos, în xxx De la 
Dunăre la Mare. Mărturii istorice și monumente de artă creştină. Ediţia a II-a, Editura 
Arhiepiscopiei Tomisului şi Dunării de Jos, Galaţi, 1979, p. 191. 

aprobarea ministrului Instrucțiunii și Cultelor, Spiru Haret. Era o 
tipografie cu litere chirilice, împachetată în lăzi, adusă din străinătate, la 
comanda şi pe cheltuiala Mănăstirii Neamţ şi care stătea la Tipografia 
Cărţilor Bisericești din București, fără utilizare. „Maşina a fost instalată 
provizoriu lângă clopotniţă“. În timpul Primului Război Mondial 
tipografia a fost luată de trupele care se retrăgeau și transportată în 
Bulgaria, fără să mai fie restituită mănăstirii%. În memoria acestuia, 
tipografia a fost numită „Spiru Haret”. 

Pasiunea pentru cultură şi civilizaţie o transpune şi în lucrările 
sale ca eparh la Dunărea de Jos. Astfel, este întemeiată Școala de Pictură 
Bisericească de la Mănăstirea Celic Dere şi Școala de Cântăreţi 
bisericeşti de la Galaţi. Aceasta din urmă avea să dăruiască absolvenţi — 
dascăli de biserică — pentru județele cuprinse în Eparhia Dunării de Jos 
din acea vreme (Covurlui, Tulcea, Constanţa, Durostor, Caliacra), dar şi 
pentru cele învecinate, ca Brăila, Vrancea, Bacău, Vaslui — de unde 
veneau mereu candidați. Într-unul din rapoartele privind activitatea 
acestei școli, episcopul Nifon se exprima despre muzică în aceiași 
termeni în care, odinioară, Sfântul Vasile cel Mare scria despre Psalmi, 
zicând că ea „dezvoltă simţirile, ridică moralul, cadenţează pasul, 
înfrânge patimile și transportă pe om în sfere mai senine, ridicându-l cu 
mintea la Dumnezeu“. 

După înființarea Școlii de Cântăreţi Bisericești de la Galaţi, 
episcopul Nifon îi încurajează pe cântăreți pentru a se organiza și a se 
întruni în primul Congres al Cântăreţilor Bisericeşti din România 
(1912). Întrucât crescuse „de mic pe piatra Bisericii, ascultând şi 
aprofundând frumoasele melodii ale muzicii orientale“&, a susținut în 
Sfântul Sinod al Bisericii Ortodoxe Române, în repetate rânduri, o 
consolidare a statutului cântărețului bisericesc, militând totodată 
pentru cultivarea muzicii bisericeşti „românite“ de maeștrii săi înaintaşi 
și cerând tipărirea operelor fundamentale ale acestora, operă 


5 Arhimandrit Roman Sorescu, Monastirile dobrogene, Tipografia Profesională Dim. C. 
Ionescu, Bucureşti, 1914, p. 23. 

5 Conform publicaţiei „Cartea bună”. Revistă a tipografiei Mănăstirii Neamţ, I, nr. 1, 15 
februarie 1923, pp. 3-9. 

57 Sfântul Vasile cel Mare, Tâlcuire duhovnicească la Psalmi, Editura Institutului Biblic şi de 
Misiune al B.O.R., Bucureşti, 2000, p. 45. 

5 Nifon Niculescu, op. cit., p. 215. 

considerată „clasică” pentru muzica psaltică a Bisericii Ortodoxe 
Române. Făcea referire în special la operele lui Dimitrie Suceveanu, 
Ştefanache Popescu sau a lui Macarie leromonahul. La Galaţi s-a îngrijit 
de definitivarea frumoasei şi unicei Catedrale de aici. Lucrările de 
construcție s-au desfășurat între anii 1906 şi 1917, planurile fiind 
întocmite de mari arhitecţi ai vremii: Petre Antonescu (1873-1965) şi 
Ştefan Burcuş (1871-1928). După trecerea în scaunul de mitropolit al 
Moldovei a predecesorului său, episcopul Pimen, sarcina de ridicare a 
măreţei biserici a fost preluată de noul episcop al Dunării de Jos, Nifon 
Niculescu, care se va strădui să finalizeze lucrările și să doteze 
Catedrala cu toate obiectele necesare slujirii. Pereţii interiori vor fi 
pictaţi în ulei, în stil realist, în acest sens fiind angajat pictorul Costin 
Petrescu (1871-1954). 

La 6 august 1917, în toiul luptelor de la Mărăşeşti, din Primul 
Război Mondial, ierarhul Dunării de Jos sfințește Catedrala, „în vremea 
unui năprasnic răsboi, când tunurile dușmane răsună deasupra 
orașului“, aşa cum şi documentul de sfințire consemnează: Această 
sfântă biserică cu hramul Sf. lerarh Nicolae — Catedrala Episcopală din Galaţi 
— s-a ridicat din temelie cu cheltuiala statului român, în anul 1906, prin 
osârdia P.S. Episcop Pimen, astăzi Mitropolit al Moldovei, subt domnia regelui 
Carol 1 şi s-a desăvârșit şi sfințit de Episcopul Nifon al Dunării de Jos, în ziua 
de 6 august 1917, subt domnia M.S. Regelui Ferdinand 1 al României şi pe 
vremea marelui Război european“. 

Nu doar mănăstirile fac obiectul preocupării sale, în anii de 
păstorire a eparhiei Dunării de Jos, grăbeşte finalizarea bisericilor 
începute, încurajează construirea de noi lăcașuri de cult, contribuind cu 
bani, acolo unde a fost nevoie. Și era nevoie... după secole de ocupaţie 
turcească mai ales în Dobrogea era nevoie de un astfel de „curent“, 
aducător de miresme duhovniceşti. Amintim aici pe cele din localități 
ale județului Tulcea: Parcheş (1897-1912), Beştepe (1897-1914), lazurile 
(1900-1914),  Nufăru (1905-1912), Izvoarele (1906-1912), Traian 
(1907-1914), Sulina 1 (1910-1912), Ceamurlia de Jos (1912-1914), 
Ţiganca-Nifon (1911-1912), iar unele finalizate după pensionarea sa: 
Revărsarea (1912-1922), Babadag 1 (1903-1923), Turcoaia (1897-1924), 


5 Pisania Catedralei Episcopale din Galaţi. 

Chilia Veche (1897-1925). Toate aceste fac parte din pleiada de lăcașuri 
de închinăciune ridicate în timpul Episcopului Nifon al Dunării de Jos, 
având ca scop redresarea și încurajarea vieţii religioase din această 
parte a țării, conform tradiției de veacuri a Bisericii Ortodoxe Române. 

De numele Episcopului Nifon Niculescu al Dunării de Jos se leagă 
și istoria micii localități de la izvoarele Taiţei, Țiganca, pe numele vechi, 
azi Nifon, sat în care, de aproape 19 ani, mi-am întemeiat un cămin 
împreună cu familia mea, actualmente soțul meu fiind preotul paroh al 
Parohiei Nifon, Protoieratul Niculiţel — Episcopia Tulcii. 

Piatra de temelie a noului locaş este pusă de însuși P.S. Nifon, la 
11 august 1911, când hotărăşte ca biserica din satul Țiganca să aibă ca 
prim hram „Sf. lerarh Nifon”, în amintirea acestui sfânt care a fost 
patriarhul Constantinopolului și apoi mitropolitul Ţării Românești, iar 
al doilea Hram „Adormirea Maicii Domnului”, în amintirea fostei 
Mănăstiri Taiţa. La slujba oficiată cu acest prilej au fost de față starețul 
Mănăstirii Cocoş, arhimandritul Roman Sorescu, preoţii Paul Popescu 
şi Artemie Taischi, ieromonahul Grigore Dinescu, contabilul Casei 
Bisericii Alexandru Philimon, dar şi şeful Ocolului Silvic lon S. 
Ionescu”. Ridicarea bisericii a durat doi ani, iar construcţia 
impunătoare ce domină cu privirea împrejurimile nu s-ar fi putut înălța 
fără ajutorul material venit din partea episcopul Nifon, care a donat în 
acest sens suma de 12.000 lei, ştiut fiind faptul că bugetul Primăriei 
comunei Balabancea, de care aparţinea satul Nifon, nu a permis 
decontarea cheltuielilor de întreținere nici în cazul Mănăstirii Taiţa”!. 
Acesta este și motivul pentru care autorităţile locale vor propune 
schimbarea numelui localității din Țiganca în Nifon, noua denumire 
fiind aprobată prin Legea pentru modificarea tabloului comunelor 
rurale, satelor, cătunelor din ţară, alăturat la Legea pentru organizarea 
rurală și administrării plășii din 12 aprilie 1913. 

Activitatea Episcopului Nifon se regăseşte și în sprijinul acordat 
campaniilor militare din Primul Război Mondial. Noul an 1916 este 


%Arhivele Episcopiei Tulcii. Fond Parohia Nifon, dos. 82. 

9! Aşezare monahală cu o existență de aproape jumătate de secol (1830?-18807?), înființată la 
izvoarele Taiţei, în apropierea localităţii Țiganca-Taiţa, mănăstire care a dispărut şi ca urmare a 
problemelor financiare apărute după prădarea sfântului locaș de bandele de cerchezi, în timpul 
Războiul de Independenţă. 

întâmpinat cu teamă şi speranţă de către înaltul prelat, iar după intrarea 
în război a României de partea Antantei, reuşeşte să pătrundă în inimile 
celor cel ascult, cu cuvinte blânde și înțelepte: „Ca român, sufletul meu 
e stăpânit de grija vremurilor atât de grele prin care trece scumpa 
noastră Românie. Este adevărat că suntem o ţară mică, că jur-împrejurul 
nostru para focului se înalță tot mai cotropitoare, că totuşi, prin acest 
foc va trebui să răzbim pentru a realiza idealul nostru național, oricâtă 
durere ne-ar pricinui. Ca ierarh al vostru însă, sufletul meu este plin de 
cea mai caldă speranţă, neîndoioasă, că neamul nostru va izbuti, cu 
ajutorul lui Dumnezeu, și prin puterile lui, să-şi îndeplinească marea și 
frumoasa datorie la care este chemată generaţia de astăzi (...). Ca păstor 
al vostru, ca român şi ca mai bătrân frate al vostru, vă zic: Sus inimile 
noastre către floarea de aur a idealului nostru naţional! Steagurile 
noastre de luptă sunt steaguri de vitejie încercată, totdeauna biruitoare! 
Așa vor fi și acum” ?. 

Nu putem să nu amintim în biografia lui Nifon Niculescu al 
Dunării de Jos şi participarea acestuia la momentul emoţionant al Unirii 
Ardealului cu Țara-Mamă de la 1 Decembrie 1918. În vederea primirii 
delegaţiei ardelene, alcătuită din episcopul dr. Miron Cristea al 
Caransebeşului, episcopul greco-catolic luliu Hossu, Alexandru 
Vaida-Voievod şi Vasile Goldiș, la Palatul Regal din București, pentru a 
preda Regelui Ferdinand „Actul Unirii“, protocolul regal a prevăzut, 
mai întâi, o slujbă de Te-Deum. Slujba a fost săvârșită în Catedrala 
Mitropolitană „Sfinţii Împărați“, de către episcopul Nifon Niculescu al 
Dunării de Jos, recunoscut drept un liturghisitor neîntrecut. În 
monografia pe care o dedică Patriarhului Miron Cristea, lon 
Rusu-Abrudeanu arată că Te-Deum-ul s-a săvârşit „în prezența 
membrilor Guvernului prezidat de lon I.C. Brătianu, a corpului 
diplomatic, a delegațiunei ardelene și a reprezentanţilor autorităților 
militare și civile“%. De altfel, în pregătirea acestui moment solemn și 
copleșitor, episcopul Nifon emisese o circulară pe care a îndreptat-o 
către toți preoţii, credincioșii şi ostaşii români din Eparhia Dunării de 
Jos. Textul arăta, discret, decăderea morală și spirituală creată în 


% Scrisoare pastorală nr. 373, în „Bibliotheca Septentrionalis” [Baia Mare], 16 iunie 2018, 
ediţie on-line(https://ebibliothecaseptentrionalis.wordpress.com). 
% Ion Rusu-Abrudeanu, Miron Cristea, Cartea Românească, Bucureşti, 1929, p. 282. 

Moldova de Nord, cu precădere în Basarabia de retragerea trupelor 
ruseşti şi îndemna la echilibru, linişte, pace şi susținerea, în continuare, 
a proiectului uriaş ce stătea înainte, Marea Unire: „Aţi auzit că spre 
răsărit de noi, rău-sfătuitori au îndemnat mulțimea suferindă și lipsită 
să se răzvrătească: au ucis inteliginţe, au distrus averi și au prefăcut în 
cenuşe așezăminte de interes obştesc... A ucide frate pe frate nu-i 
libertate, ci anarhie; a distruge totul nu este civilizaţie, ci barbarie... 
Suntem la o răspântie unde totul putem câștiga, dar și unde putem 
pierde totul. Pentru a câștiga întregirea neamului şi scăparea fraților 
noştri de sub jug; străin, ne trebue liniște, pace, muncă și înțelepciune. 
Când este vorba de întemeerea României Mari, suferințele, nedreptățile 
şi neegalităţile sociale să le lăsăm pentru moment și să lucrăm cu puteri 
unite, mai întâiu la mărirea și statornicirea noastră înlăuntru hotarelor 
noastre lărgite şi la vreme toți vom găsi libertatea așteptată şi buna stare 
dorită“.% În aceeași circulară, episcopul Nifon îndemna preoțimea să 
sfătuiască pe toţi, credincioşi, civili şi ostaşi să menţină ordinea în sate 
şi oraşe. Este lesne de înțeles că mesajul ierarhului, receptat de toţi, a 
avut un efect mai mult decât benefic”. 

Data de 8 decembrie 1920 este nefastă în istoria modernă a 
României: se înregistra primul atentat cu bombă, petrecut chiar în 
clădirea Senatului. Pregătit şi derulat de adepţi ai unei formaţiuni 
extremiste a timpului, momentul a şocat opinia publică şi a creat o mare 
panică în lumea politică, prin faptul că în urma deflagraţiei au decedat 
atunci episcopul greco-catolic Demetru Radu, ministrul Justiţiei, 
Dimitrie Greceanu, care a murit de septicemie câteva zile mai târziu, şi 
Spirea Gheorghiu, care a decedat, de asemenea, în zilele care au urmat, 
din cauza complicaţiilor survenite în urma exploziei. Episcopii Nifon 
Niculescu și Roman Ciorogaru, dar și preşedintele Senatului, generalul 
Coandă au fost răniți grav. Pentru că îi purta un mare respect, regele 
Ferdinand l-a vizitat pe episcopul Nifon în spital și s-a interesat mereu 
de starea lui. Urmare a acestui episod nefericit, sănătatea Episcopului 
s-a șubrezit mult şi acest lucru s-a văzut în diverse situaţii, chiar și 


% Nifon, Episcopul Dunării de Jos, Circulara nr. 1053, Galaţi, 15 noiembrie 1918. 
% Pr. Lucian Petroaia, Aspecte din slujirea ierarhilor Dunării de Jos, pentru susținerea unităţii 
de neam (1), în „Călăuza Ortodoxă”. Revistă a Arhiepiscopiei Dunării de Jos [Galaţi], nr. 353, 

atunci când slujea. Starea de sănătate s-a înrăutățit simţitor, culminând 
cu un sever atac de paralizie, care i-a şi anunţat sfârșitul. În legătură cu 
pensionarea petrecută în toamna anului 1921, preotul profesor loan 
Mihălcescu scria cu tristeţe că Episcopul Nifon, care avea atunci doar 61 
de ani, „ar mai fi putut păstori încă multă vreme dacă n-ar fi căzut 
victimă criminalului atentat... “. 

La 1 ianuarie 1922 se retrage din viața bisericească*, iar la 27 
februarie 1922 trece la cele veșnice. Trupul său a fost depus la Biserica 
„Domnița Bălașa“, unde, timp de trei zile, credincioşii care veniseră 
cândva să îi asculte glasul său minunat i-au depus omagiile. La 
înmormântare au slujit mitropolitul Pimen Georgescu şi arhiereii 
Evghenie Humulescu (Piteșteanul), Teofil Mihăilescu, locţiitor al 
Eparhiei Buzăului, Platon Ciosu, locţiitor al Eparhiei Dunării de Jos, şi 
Sofronie, fost episcop al Râmnicului. 

Despre activitatea defunctului arhiereu la cârma Episcopiei 
Dunării de Jos, în cuvântul său, episcopul-vicar Evghenie a subliniat: 
„Prin munca depusă pe tărâmul bisericesc și cultural, s-a ridicat la 
demnitatea de episcop al Dunării de Jos, în care calitate s-a ilustrat în 
eparhie prin clădiri şi sfinţiri de biserici, prin restaurări de mănăstiri, 
prin înfiinţarea în ele a unor școli şi ateliere de lucru, cârmuind clerul 
cu dragoste şi păstorind poporul părinteşte. Mai ales în Dobrogea și 
Cadrilater, unde populaţia este de mai multe neamuri, a căutat să se 
facă tuturor toate, ca pe toţi să-i dobândească, fără a slăbi, a ştirbi şi a 
jigni ceva din demnitatea Statului“. 

Pentru toate acestea și multe altele care nu au fost amintite aici, 
atât în istoria Bisericii Ortodoxe Române, dar în mod special în istoria 
Arhiepiscopiei Dunării de Jos, Episcopul Nifon Niculescu rămâne un 
model de ierarh luminat şi jertfelnic, un patriot sincer, iar cunoașterea 
trecutului nostru spiritual de aici, de la Gurile Dunării, reprezintă un 
omagiu adus înaintaşilor, şi, angajează în acelaşi timp, actualele și 
viitoarele generaţii de creștini, dar și de istorici şi teologi, pe calea 
cunoașterii și valorificării trecutului Bisericii și a neamului nostru 
românesc. 


9% *x* Cronica bisericească. Demisia P.S. Nifon Episcopul Dunării de Jos, în „Biserica 
Ortodoxă Română”, XL, nr. 3, 1921-1922, pp. 226-227. 
97 *** Moartea Episcopului Nifon, în Ibidem, XLI, nr. 5, 1922-1923), pp. 379-380. 


77 


Biserica Catedrala 


Episcopul Nifon Niculescu Catedrala Episcopală din Galaţi 
(1909-1922) 

Ciprian Porumbescu (1853-1883) — simbol al 
românilor bucovineni 


prof. Carmen-Elena ȚILIVEA, 
Școala Gimnazială nr. 3 „Ciprian Porumbescu ” din Constanţa 


Familia acestui simbol al românismului din străvechea provincie 
Bucovina este de origine polonă, dar românizată, numele adevărat fiind 
Golombiovski pe care tatăl său, Iraclei, și l-a schimbat în Porumbescu. 
„Preotul Iraclie Porumbescu, tatăl lui Ciprian, abia de la 5 aprilie 1881 
ajunge să se cheme (şi oficial) Porumbescu, în loc de Golembiowski, 
corespondentul, oarecum polonez, al numelui românizat: Porumbescu. 
La data de 5 IV 1881, «căpitănatul» (prefectura) județului Suceava îl 
înștiințează pe parohul Iraclie, de la Stupea (jud. Suceava), că Guvernul 
Ţării (= guvernul Bucovinei) îi recunoaște această schimbare de nume. 
Cochetarea cu numele Porumbescu e de dată veche. În importantele 
sale Amintiri despre Vasile Alecsandri (care ni-l evocă pe bardul din 
Mirceşti refugiat în Bucovina, la 1848), Iraclie Porumbescu mărturisește: 
„Pe mine când veneam la el (= la Alecsandri), ori când mă chiar întâlnea 
pe drum, totdeauna mă bineventa, respectiv mă saluta cu: «Porumbiță 
întristată, Și-ntr-o ţară depărtată, Eu ca tine sunt străin, Tu cânțţi tristă, 
eu suspin», primul cuvânt, adică din strofa aceasta a lucrului său 
propriu, aluziune şăgalnică la numele meu. La fel, în acesteaşi Amintiri, 
Iraclie înseamnă: «Alecsandri, intrând eu pe uşă și încă neavând când 
a-l saluta cu «bunădimineața», mă şi bineventa cu stereotipul 
Porumbiţă întristată - şi, la fel: «Vii Porumbiţă întristată?» şi celelalte 
zise de el... Dr. Valeriu Branișce, istoriograf al lui Ciprian Porumbescu, 
interpretează și dânsul șăgalnicul salut al lui Alecsandri pentru 
studentul în teologie lIraclie Golembiovschi, ca aluzie la numele 
Porumbescu, mai adăugând că «lraclie încă la 1848... își zicea 
Porumbescu, care nu era numai pseudonimul său literar, ci și numele 
lui în viaţa de toate zilele». E deci locul să lămurim - pe cât ni-i posibil 
(întrucât avem în față-ne unele din primele publicaţii ale lui Iraclie 

Porumbescu) — cum numele Porumbescu fu «pseudonimul» lui Iraclie 
Porumbescu. 

Versiunea a II-a din stihuirea studentului Iraclie — Cătră zimbrul 
Moldovei după pătimirile ei în Martie 1848 — filadă în patru pagini — cu 
indicaţia: «Jărtvit junilor Patrioţi Români de I.G...wski, vădește încă tot 
semnătura Golembiowski»”. 

Viitorul părinte-paroh Iraclie Porumbescu a făcut liceul la 
Cernăuţi și Lemberg, iar Institutul Teologic la Cernăuţi (1847-1850). El a 
început să scrie poezii patriotice în ziarul „Zimbrul”, referitoare la 
românii bucovineni, ceea ce a atras atenţia fraților Hurmuzachi, care îl 
angajează ca secretar la redacţia ziarului „Bucovina”. Se împrietenește 
cu pleiada de intelectuali români, le dă ajutor pentru trecerea graniţei, 
mai ales cu Vasile Alecsandri; de altfel, la îndemnul acestuia el va 
culege poezii poporale şi va frecventa cursurile lui Aron Pumnul de 
Limba şi Literatura Română. Începând cu 1850 a fost preot în mai multe 
comune din Bucovina (Șipote, Boian, Stupca şi Fărăuţii Noi). Iraclie 
Porumbescu a militat şi el pentru unirea tuturor românilor, dar sub 
sceptrul Austriei; el a avut nouă copii dintre care doar trei vor rămâne 
în viață: (Ciprian, Mărioara şi Ştefan); după moartea lui Ciprian, 
Mărioara va publica și populariza creaţiile inedite ale lui Ciprian 
Porumbescu. 

Ciprian Porumbescu a văzut lumina zilei în comuna Șipotele, din 
zona Sucevei, la 12 octombrie 1853. În ce privește înclinația spre muzică 
un rol important îl are și mediul de viață în care a trăit, toţi cei din 
familie erau înzestrați cu un asemenea dar. Primul profesor de Muzică 
l-a avut pe Carol Miculi, prieten cu tatăl său (a ajuns director al 
Conservatorului din Lemberg). Din 1860 va urma cursurile Şcoalei 
Poporale române din comuna Ilișești; n 1863 a dat examenul de clasa a 
IV-a primară la Suceava, iar apoi va intra la Liceul de Băieți. În 
primăvara anului 1865 familia Porumbescu s-a mutat la Stupca — noua 
parohie a lui lraclie Porumbescu devenind adevărata patrie a lui 
Ciprian. Aici se afla o colonie de ţigani lăutari, de aici se împrăştiau 
lăutarii prin Bucovina şi Moldova. Când petrecea vacanţele acasă el 
stătea de vorbă cu ei, asculta cântecele lor şi învăţa. De studiul muzicii 
nu s-a putut ocupa sistematic din cauza lipsei de instructor. Un rol 
deosebit în activitatea sa de muzician a avut-o Chir Grigore-Vindireu 

un lăutar din Bucovina, această influenţă se vede în compoziţiile de mai 
târziu ale lui Ciprian. 

La 15 august 1871 va fi unul dintre principalii animatori la 
Serbarea de la Putna, organizată de Eminescu şi Slavici. Tineretul 
bucovinean a ajutat la lucrările pregătitoare pentru primirea oaspeților 
care se anunţaseră din toate părțile locuite de români, printre aceşti 
tineri se afla şi Ciprian Porumbescu. Participând la festivitate şi cântând 
„Daciei întregi”, simbolizată de adunarea de la Putna, se va situa alături 
de toţi intelectualii români care va milita toată viața prin intermediul 
artei şi direct pentru desăvârşirea unităţii naţionale. Peste doi ani, 
Ciprian Porumbescu a intrat la Institutul Teologic Greco-Oriental din 
Cernăuţi (de la 1875 Facultatea de Teologie). La Seminar munca lui a 
început să dea roade, el a compus cântări bisericești pe care corul 
seminariilor le cânta la slujba din Catedrală și a compus şi alte cântări — 
Hora națională, Dorinţa. Studenţii români ajunşi la Universitate au 
căutat să beneficieze de toate avantajele pe care le oferea noua 
organizare universitară. Primul lor gând a fost să fondeze o societate 
literară-culturală a românilor universitari, a luat fiinţă la iniţiativa lui 
T.V. Stefanelli la 10/22 decembrie 1875 Societatea „Arboroasa”. 
Asociaţia era condusă de un comitet format din patru membri în frunte 
cu un preşedinte. Ciprian Porumbescu a fost cel de-al doilea președinte 
- calitate în care el va stabili legături cu alte societăți studenţeşti 
românești, anume la lași (Clubul Studenţilor), Viena („România Jună”), 
Budapesta (Societatea „Petru Maior”), cu societăți din Transilvania 
(„Șincaiana din Gherla” şi „lulia” din Cluj). Din decembrie 1875 până în 
septembrie 1876 s-au ținut șapte conferinţe, iar la 4 aprilie 1876 a avut 
loc prima şedinţă literară. Manifestările social-culturale începeau 
printr-o conferință în legătură cu istoria poporului român, urma un 
program muzical literar, se citea din foile memoristice „Leuştean” 
(1875-1877) şi „Cocoveica Arboroasei” (1877) litografiate de studenți și 
se petrecea până târziu. În cadrul acestor manifestări erau prezentate 
compozițiile muzicale ale tânărului Ciprian: Primăvara, Tabăra română, 
Patria română. Societatea „Arboroasa” avea o bibliotecă proprie, 
cuprindea cărți și ziare românești, deşi autoritățile habsburgice au 
interzis intrarea lor în Bucovina. Astfel, Mihai Eminescu în toamna 
anului 1875 a adus în Bucovina câteva broșuri scrise de Mihail 

Kogălniceanu, precum Răpirea Bucovinei (interzisă de autoritățile 
habsburgice); această broșură arăta pe baza documentelor autentice 
aflate în arhiva secretă a Curţii de la Viena, felul în care, prin minciuni, 
viclenie şi corupţie Bucovina a fost anexată la Austria. Împlinindu-se în 
octombrie 1877 o sută de ani de la decapitarea lui Grigore Ghica se 
făceau la laşi mari pregătiri pentru serbarea Centenarului morții 
acestuia. 

La 12 octombrie 1877 Ciprian Porumbescu a convocat Comitetul 
de conducere al „Arboroasei” hotărându-se de comun acord, trimiterea 
unei telegrame la lași: Primăriei lași. Arboroasa societatea junimii 
române din partea detrunchinată a vechii Moldove aduce condoleanţe 
membrilor săi pentru tutorul decapitat. Comitetul. În cursul aceleiaşi 
ședințe s-a adus la cunoştinţa Comitetului faptul că Ministerul 
Instrucțiunii Publice și Cultelor din Bucureşti acordase Societăţii 
„Arboroasa” un ajutor de 250 de lei hotărându-se trimiterea unei 
scrisori de mulțumire adresată Ministerului și Adunării Deputaţilor de 
la Bucureşti. Ambele telegrame au fost expediate de vicepreședintele 
„Arboroasei”, Zaharia Voronica, în dimineaţa zilei de 1/13 octombrie 
1877. În aceiași zi telegrama trimisă primăriei ieşene a ajuns la Iași, fiind 
citită de primarul Emanuel Pastia cu prilejul procesiunii organizate de 
autoritățile locale la mormântul lui Grigore III Ghica. La serbarea din 
lași a asistat şi consulul austriac unde a auzit telegrama de condoleanţă, 
a copiat textul telegramei și l-a trimis Ministerului de Externe austriac. 
La 5 noiembrie 1877, guvernul austriac cerea guvernatorului Bucovinei 
să procedeze la anchetarea condiţiilor în care au fost expediate 
telegramele. Guvernatorul l-a însărcinat pe Franz Steiner să facă un 
control în localul Arboroasei, care era adăpostită în Mitropolia ortodoxă 
. El a ridicat o parte din actele societăţii între care și procesul verbal în 
care se consemna solicitarea ajutorului de 250 de lei. La 11 noiembrie 
1877, guvernul Bucovinei a hotărât dizolvarea „Arboroasei” pe motiv că 
şi-a depășit obiectivul statutar. Tot în aceiași zi a fost confiscată întreaga 
arhivă, inclusiv două scrisori ale societăţilor studențești „Claineana” 
din Blaj şi „Şincaiena” din Gherla care felicitau pe colegii lor pentru 
telegrama trimisă la lași, s-au mai confiscat banii în numerar și două 
carnete de depunere, suma de 500 de florini eliberată de Banca 
Românească din Gura Humorului . 

Autorităţile însă căutau acte să furnizeze dovezi despre o acțiune 
politică de trădare a tinerilor români, îndreptată împotriva statului 
austriac. S-au făcut astfel noi cercetări la locuinţele membrilor Societăţii 
„Arboroasa”, inclusiv la foşti membri ai societăţii. Guvernatorul 
Bucovinei a sesizat totodată pe procurorul orașului care a ordonat 
deschiderea instrucției penale formale dispunând arestarea preventivă 
a celor cinci membri ai Comitetului societăţii. La 15 noiembrie 1877, 
practicantul de tribunal Beno Straucher, însoțit de patru gardieni s-a 
prezentat la internatul Facultăţii de Teologie unde i-au arestat pe cei 
patru membri ai comitetului Zaharia Voronca - vicepreședinte, 
Constantin Morariu, Orest Popescu şi Eugen Sireteanu. 

De asemenea, Ciprian Porumbescu, absolvind studiile se găsea la 
Stupca, a fost arestat şi dus de la un post de jandarmi la altul. 
Tribunalul din Cernăuţi a constatat că Seminarul Ortodox din Cernăuţi 
a fost „utilizat” ca centru de „propagandă”. Mitropolitul a fost vizat să 
aibă grijă ca în viitor “să nu se mai abuzeze de seminar în scop de 
propagandă naţională politică”, să se creeze un spirit care va face din 
seminarişti preoți conştiincioși şi cetățeni austrieci. Ziarele româneşti au 
protestat împotriva tratamentului aplicat celor întemnițați. S-a 
manifestat mai ales solidaritatea românilor bucovineni și în special al 
colegilor arestați. În pofida riscurilor, judecătorul de instrucţie Zotta i-a 
facilitat lui Porumbescu întrevederea cu tatăl şi sora sa și tot el a adus 
celor cinci arestați vestea cuceririi Plevnei de armata română. S-au făcut 
și încercări de eliberare pe cauţiune. Redactorul C. Tomasciuc a 
intervenit cu autoritatea funcţiei sale pentru eliberarea provizorie a 
celor cinci arestaţi, iar boierul Alecu Niculiţă Popovici de Stupca şi-a 
oferit zălog moşia sa evaluată la 200000 florini pentru a obţine 
eliberarea pe cauţiune a celor arestați. 

Capetele de cauzare au fost: a) Comitetul trimisese telegrama la 
lași; b) cu ocazia unei serbări, membrii Arboroasei au toastat în 
sănătatea poporului şi a ostașilor armatei române că s-au jertfit la 
Plevna și Griviţa; c) studenții au fluierat la curs un profesor de drept 
roman care a insultat poporul român; d) au scris Ministerului Culturii 
din București pentru a le trimite bani ca să-și doteze biblioteca . La 1 
februarie 1878, în marea sală a Palatului Mitropolitan — în aceeaşi în 
care 40 de ani mai târziu se va vota Unirea Bucovinei cu România a 

început procesul intentat celor cinci tineri fiind evidentă intenţia 
autorităților judiciare de a-i scoate vinovaţi pe cei aflați pe banca 
acuzaților. Timp de trei zile cât au durat dezbaterile acuzaţii s-au 
transformat în acuzatori punând în încurcătură chiar pe procurorul 
imperial. Aceştia au dat dovadă de curaj și demnitate susținând dreptul 
românilor la viața naţională proprie și la manifestarea ataşamentului lor 
față de românii din țară și de pretutindeni. 

Principala atenţie a autorităţilor judiciare s-a îndreptat asupra lui 
Ciprian Porumbescu. Un schimb de replici între procuror şi acuzat în 
jurul semnificației expresiilor „maica noastră națiune română comună” 
și „detrunchiat” din cuprinsul telegramei. Militantul patriot român 
arată că expresia „fraţi detrunchiaţi” reprezintă ca şi cum o ramură s-a 
desprins de trunchi, iar „detrunchiat” înseamnă că națiunea română 
este despărțită o parte din români sunt aici în Bucovina, cealaltă parte 
dincolo (recte — în România). Și ceilalți patru acuzaţi au dovedit în 
afirmațiile lor fermitate, dârzenie în afirmarea dreptului de exprimare 
liberă a tuturor naționalităților din Bucovina. 

În pledoariile lor, avocaţii apărării Dr. Roth, dr. Tabora şi dr. Atlas 
au căutat să nege caracterul politic al acţiunii tinerilor studenţi români, 
Bucovina sublinia unul dintre apărători, avocatul Roth — „nu are nevoie 
de procese politice”, deoarece trebuie să se spună că aici „umblă 
stafiile”; în decizia adoptată după o oră şi jumătate de deliberări, jurații 
s-au pronunţat pentru nevinovăția celor cinci acuzaţi. Era ora 11 
noaptea celei de-a treia zi de dezbateri. Autorităţile au hotărât însă 
desființarea Societăţii „Arboroasa”, a fost o grea lovitură aplicată 
studențimii române. Cum fără societăți nu puteau exista, frații membri 
ai Societăţii şi ceilalți studenţi români au înființat în 1878, noua 
societate, numită „Junimea”, care a continuat tradiția începută de 
„Arboroasa”. Timp de trei decenii Societatea „Junimea” a fost la 
Cernăuţi singura societate studenţească românească care a făcut 
membrilor ei educația socială şi națională. Temniţa şi procesul înscenat 
n-au putut să-l oprească pe Ciprian Porumbescu să militeze mai 
departe pentru idealurile generaţiei sale, el înscriindu-se mai întâi la 
Asociaţia internaţională „Academische Lesehalle”, unde a fost o vreme 
vicepreședintele, iar apoi a trecut la Societatea „Junimea”. 

Apoi, Ciprian Porumbescu se va înscrie la Facultatea de Filozofie a 
Universităţii din Cernăuţi. Viaţa, necesitățile luptei pentru unitate i-a 
îndreptat atenţia spre trecutul de luptă a poporului. „După echivalarea 
unor examene de la Facultatea de Teologie, va trece la Facultatea de 
Filozofie cercetând cu asiduitate istoria”. În 1880 pleacă la Viena unde 
pe lângă continuarea cursurilor începute la Cernăuţi, urmează şi 
cursurile la Conservator dându-și examenele de armonie, compoziţie, 
violină, contrabas. În acest oraș va fi găzduit de pictorul Epaminonda 
Bucevschi, fiul preotului din Ilișești. La Viena face parte din Societatea 
românească „România Jună” care în fiecare an angaja câte un bal şi 
invita elita vieneză. În 1880 este dat acest bal, el compune valsul 
Camelii. La Viena a compus imnul Pe-al nostru steag, care va fi imnul 
„României June”. Dar greutăţile materiale în care se zbătea Ciprian 
Porumbescu și întreaga sa familie l-a determinat să întrerupă studiile și 
să-şi găsească o ocupaţie pentru a putea trăi. Fiind informat că în 
Transilvania sunt vacante catedrele la gimnaziile din Braşov și Năsăud, 
Ciprian optează pentru Braşov. Unul din motive l-a constituit vechile 
legături pe care familia Porumbescu le-a întreținut cu intelectualii 
acestui oraș, un alt motiv era acela că Ciprian a strâns legături de 
prietenie cu unii tineri la Viena şi prin intermediul prietenilor săi 
compoziţiile sale erau cunoscute în Transilvania și Banat înainte de 
sosirea sa la Brașov. 

Pe lângă catedra de profesor pe care a obținut-o la un liceu 
ortodox începând cu 11 noiembrie 1881 el va solicita şi postul de dirijor 
al Corului Bisericii „Sf. Nicolae” din Șchei datorită salariului mic. Cu 
sănătatea șubredă Ciprian Porumbescu va începe o activitate fără răgaz 
în afara orelor de clasă, făcând repetiţii, dirijând concerte și 
compunând. La sfârșitul anului 1881 şi începutul anului 1882 Ciprian 
Porumbescu a stimulat sprijinul pe care îl acordase românii braşoveni, 
definitivează partiturile operetei Crai Nou. Anii petrecuţi la Brașov au 
fost cei mai rodnici din viaţa lui C. Porumbescu. Aici a realizat cele mai 
de seamă opere muzicale, s-a afirmat ca unul din cei mai de seamă 
compozitori naționali .Ioată lumea îşi pusese speranţe în talentul lui 
Ciprian Porumbescu, dar boala făcea progrese rapide. Se simţea rău și 
medicul l-a sfătuit să plece la Nervi în Italia pe malul Mării Mediterane, 
o stațiune cu climă dulce. Medicii l-au sfătuit să nu-și ia vioara 

considerând-o dăunătoare căci în executarea cântecelor punea prea 
multă pasiune și el avea nevoie de o viaţă liniștită fără emoții. 

Ajuns la Nervi dorul de a cânta îl învinsese și prietenii au fost 
nevoiți de a-i trimite vioara. Ciprian l-a vizitat pe compozitorul 
Rigoletto în vila sa de lângă Genova . Dar iarna pentru Italia a fost rece 
şi boala lui se agrava, la 10 martie 1883 după ce a vizitat Florenţa, Pisa și 
Roma, Ciprian Porumbescu s-a întors la Stupca, iar la 6 iunie 1883 va 
muri istovit de boală. 

Constantin Morariu scria atunci: „Cu chipul său falnic şi cu 
privirea sa simpatică Ciprian îi magnetiza pe oricine, astfel încât puterii 
lui atractive nu-i putea rezista nimeni, era blând plăcut la vorbă, foarte 
onest, de o rară bunătate de inimă, duios chiar și atunci când părea a fi 
foarte revoltat. Nu e de mirare că în orice societate el era matca pe lângă 
cei ce se adunau. Puterea aceasta de cucerire o recunosc toți membrii 
societăților studențești: «Arboroasa», «Junimea», «România Jună» al 
căror membru a fost, mărturisesc brașovenii care l-au cunoscut pe când 
era la ei profesor, o mărturisesc toți cei ce l-au întâlnit cu diferite 
prilejuri”. 

În deceniile ce au urmat, idealurile naţionale ale generației lui 
Ciprian Porumbescu -— și ale lui însuși, părăsind această lume la doar 30 
de ani —, crescută în şcoala naționalistă a Junimii a început să revendice 
drepturi în conducerea politicii naționale. Ea a început o propagandă 
pentru noul ei crez, pe care boierimea nu dorea să-l accepte. lar în 
perioada următoare, în politica românilor din Bucovina aveau să se 
cristalizeze tot mai mult ideile naţionale pentru care a militat şi Ciprian 
Porumbescu -— idea înfăptuită la 15/28 noiembrie 1918, când Congresul 
General al Bucovinei, întrunit la Cernăuţi (sub președinția lui lancu 
Flondor), a hotărât, în unanimitate, Unirea pe veci a Bucovinei cu 
Ţara-mamă - România: „După sforțări și jertfe uriaşe din partea 
României şi a puternicilor şi nobililor ei aliaţi, s-au întronat în lume 
principiile de drept și umanitate pentru toate neamurile și când în urma 
loviturilor zdrobitoare monarhia austro-ungară s-a zguduit din 
temeliile ei şi s-a prăbuşit şi toate neamurile încătușate în cuprinsul ei 
şi-au câştigat dreptul la libera hotărâre de sine, cel dintâi gând al 
Bucovinei dezrobite se îndreaptă către Regatul României, de care 
întotdeauna am legat nădejdile dezrobirii noastre. De aceea, noi, 

Congresul General al Bucovinei, întrupând suprema putere a Ţării și 
fiind învestit singur cu puterea legiuitoare, în numele suveranității 
naționale, hotărâm: unirea necondiționată și pentru vecie a Bucovinei în 
vechile ei hotare, până la Ceremuș, Colacin și Nistru, cu Regatul 
României”. 

Visul lui Ciprian Porumbescu - de unirea a tuturor românilor 
într-un singur stat — era, în sfârşit, împlinit! 

„„„ Memoria marelui patriot şi simbol naţional Ciprian Porumbescu 
avea să fie, după moartea sa atât de timpurie, cu pioșenie întreținută — 
școli, cămine culturale, asociaţii cultural-artistice, ansambluri corale din 
întreaga ţară inclusiv la Constanţa) poartă astăzi numele celui care a 
fost Ciprian Porumbescu. 

Prezentăm, în încheiere, un document elocvent , din anul 1922, ce 
prezintă o sinteză a activităţii, la începutul secolului al XX-lea, a unei 
astfel de asociaţii culturale. 

Reuniunea de cântare „Ciprian Porumbescu” în Suceava 
Nr. 12 Suceava, în 17 lanuarie 1922 
Domnule inspector, 

Reuniunea noastră, înființată în toamna anului 1903, a desfăşurat 
în tot decursul existenței sale o activitate vie şi rodnică pentru 
propagarea muzicei naţionale și prin aceasta pentru întreținerea 
sentimentului național românesc în acest colţ de sud al Bucovinei 
înstrăinate. La concertele ei s-au executat compozițiuni de compozitori 
bucovineni ca Flondor, Porumbescu, Mandicevschi și Vorobchievici, 
dar și compozițiuni de Musicescu, Vidu, Dima, Teodorescu, Șorban, ]. 
Movilă, Mezzetti, T. Brediceanu ş.a. Reuniunea a cultivat şi muzica 
bisericească, executând cântările liturgice la sărbătorile mari în bisericile 
din Suceava. S-a făcut şi muzică instrumentală, aşa d. e. la marele 
concert comemorativ din 25 Mai (7 lunie) 1908, când se împlineau 25 de 
ani de la moartea talentatului compozitor, cu al cărui nume se 
mândreşte reuniunea; s-a executat atunci uvertura din opera „Litus” de 
Mozart şi „Rapsodia română" de Ciprian Porumbescu. Din îndemnul 
reuniunii noastre, tot atunci s-a sărbătorit amintirea lui Ciprian 
Porumbescu în centrele mai însemnate ale românimii și anume la 
Bârlad  („Armonia”), București  („Carmen”),  Coşteiu (Banat), 

Oradea-mare („Hilaria”), Reșiţa-montană („Reun. de cântări”), Sibiu 
(„Reun. rom. de muzică"), Turnu-Severin („Doina"). 

În același timp, reuniunea a întreprins și marea operă a tipăririi 
compozițiunilor inedite ale lui Ciprian Porumbescu, din care au apărut 
11 fascicule, conţinând coruri mixte, coruri bărbăteşti, piese pentru voce 
cu acomp. de pian şi compozițiuni pentru pian. Activitatea intensivă a 
reuniunii se evidențiază și prin faptul că încă în 1908 ea a putut 
întreprinde un turneu, dând concerte şi la Câmpulung şi la Vatra 
Dornei, cuprinzând astfel în raza sa tot sudul Bucovinei. Această 
activitatea bogată a fost întreruptă prin răsboiul mondial, când, sub 
ocupaţiunea rusească, reuniunea a îndurat mari pierderi materiale, mai 
ales în ce privește mobiliarul. în Noemvre 1919 reuniunea s-a reactivat 
și acum e în plin progres. Cultivând în trecutul său și teatrul, reuniunea 
a putut să se avânte astăzi la încercarea de a reprezenta opereta „Crai 
nou” de Ciprian Porumbescu, încercare ale cărei sorți de reuşită le-aţi 
putut aprecia chiar D. Voastră în persoană, în seara de 16 lanuarie 1922, 
când, sosind în mijlocul nostru, cu o spontaneitate vrednică de 
admirare și recunoștință, v-aţi oferit să daţi prețioase îndrumări pentru 
punerea în scenă și regia piesei. Pe temeiul acestei activități vă rugăm, 
d-le inspector, să binevoiţi a interveni la on. ministeriu al artelor ca să se 
acoarde reuniunii noastre o subvenţiune din fondurile bugetare, 
destinate pentru sprijinirea şi încurajarea societăților corale. 

În numele comitetului: Grigorie Solinteg, viceprezident Victor 
Morariu, secretar | 
Domniei Sale 

Dlui Grigorie de Pantazi, inspector al Artelor. 

Doi preoţi români: Dimitrie Chirescu și Alexei 
Mateevici 


Prof. dr. Dascălu Vincențiu - Armand 
Colegiul Tehnic „Nicolae Titulescu” Medgidia 


1. Un preot şi învăţător dobrogean - Dimitrie Chirescu 

Dobrogea pare definită precis în imaginarul colectiv. Se trece cu 
vederea că, mai curând decât Marea cea mare, Delta mirifică, Munţii cei 
vechi, Dobrogea este expresia vieţii locuitorilor ei. Existenţa, luptele şi 
victoria impresionantă a unui preot din Podișul Dobrogei de Sud este 
pledoarie în acest sens. 


Rădăcinile 

Părintele Dimitrie Chirescu se naște în 1842, la Rasova, cel dintâi 
din cei cinci copii ai familiei lui lorga Chirea. Tatăl este venit din părțile 
Ialomiţei în Dobrogea, pe la 1830-1835. Era ştiutor de carte şi iscusit în 
cântarea bisericească. Există posibilitatea ca înaintașii lui să se fi băjenit 
din Dobrogea, iar descendentul lor să fi revenit la matcă. Cu siguranţă, 
la scurt timp după stabilirea în Rasova, se impune drept pildă 
comunității. Iniţial, drept psalt al bisericii satului. Apoi ca înălțător al 
școlii româneşti. Conform opiniei învățătorului Vasile Helegiu, era fost 
elev al uneia dintre școlile întemeiate de vestitul Macarie leromonahul 
în Valahia. 

Apără de atacurile cerchezilor comunitatea şi este numit ciorbagiu 
(primar) al Rasovei. Cel numit, cu admiraţie de către turci, Deli-lorga, 
pentru virtuțile morale și îndrăzneala afirmării drepturilor românilor 
dobrogeni, pentru încăpățânarea ce frânge ezitările orientale și 
ambiguitățile mai marilor unei provincii de margine a Imperiului 
Otoman, demonstrând că loialitatea înseamnă asumarea ei deschis, ca 
mijloc de dezvoltare a comunităţii, încredințează fiului său, ca 
moștenire, continuarea muncii. Pentru aceasta, îi este alături de 
cumnatul său, preotul Encică, îndrumător nu lipsit de severitate, iar, 

după absolvirea școlii primare, aflat sub îndrumarea mitropolitului 
Grigore de Silistra, care, potrivit cercetărilor profesorului Gheorghe 
Dumitrașcu, „îl remarcase în biserica din Rasova, ţinându-i isonul la 
cântările slujbei”, elev al Seminarului din Silistra. Grija părintească 
rodeşte, deoarece potrivit părintelui Niculae M. Popescu, „băiatul 
întrecea în virtuți pe tatăl său” nu doar în privința cunoştinţelor - 
stăpânind limba fiecărei naţii locuitoare a Dobrogei, pe lângă latină, 
elină, engleză, franceză -, dar şi în viziunea asupra croirii viitorului 
provinciei. 


Înălţarea ramurilor 

Prima schiță a proiectului său - contactul cu lumea. Profesorii, 
colegii - parte dintre ei cei dintâi elevi ai lui Dimitrie în cadrul pregătirii 
la disciplinele studiate, cunoscuţii, bulgarii, evreii, grecii, armenii, 
turcii, tătarii, cerchezii, negustorii, bijutierii, țârcovnicii, mica burghezie, 
nobilii scăpătați sunt piesele caleidoscopului care oferă imaginea 
cărămizilor aflate la dispoziţia sa. Întors la Rasova, pare doar succesor 
al părintelui său. Obţinerea calității de cântăreţ al bisericii se constituie, 
la primă vedere, drept reazem acestei opinii. De asemenea, statutul de 
învăţător la Alimanu, din 1862. 

Se căsătorește cu Gherghina Drăguşin, fiica primarului satului. 
Uciderea, în 1864, a tatălui său, determină revenirea lui Dimitrie la 
Rasova, ca învăţător. 

Ajuns în satele din vecinătate, până la Cernavodă, ascultă, învaţă, 
se străduieşte a îndrepta erori. Şi, mulțumită drumurilor parcurse, 
limpede îi este că Biserica și Școala sunt răspuns al efervescenţei ce la 
Stambul purta numele proiectelor reformiste ale Tanzimatului, iar, în 
vecinătățile Rasovei, a rostirii limpezi a drepturilor românilor. (Eugen 
Drăgoi). 

Coagularea demersurilor izolate se realizează prin constituirea, în 
1870, a Societăţii Române de Limbă și Cultură, al cărei țel dintâi este 
cultivarea limbii române. Patronajul mitropolitului Silistrei îngăduie 
inspectarea de către Dimitrie a școlilor dintre Silistra şi Tulcea. 

Cele dintâi roade 

Hirotonirea are loc în 1871, devenind preot al bisericii din Rasova, 
parohia unchiului său. Predica devine unealtă modelării conştiințelor şi 
vremurilor. În 1872, mutat la Cernavodă, construieşte casa parohială, 
una dintre camere devenind şcoală. Reface biserica Sfântul „lerarh 
Nicolae”. Devine un nou Solomon, căci o singură biserică ortodoxă 
existând în vechiul Axiopolis, fiecare dintre seminţiile drept creştine 
consideră că are dreptul a participa la Sfânta Liturghie săvârşită în 
limba sa. Cunoscător al fiecăreia dintre acestea, noul paroh se impune 
drept slujitorul potrivit. 

Eforturile constituirii unei parohii unite prin credință și prin 
slujirea unui scop comun se reflectă în numărul sporit de enoriași. Şi, 
firesc, de elevi. O odaie este insuficientă. Cum și obţinerea de manuale, 
din România, nu este chiar ușoară. Cucernicul Părinte Dimitrie pune 
temelie clădirii corespunzătoare unui spațiu de învățământ demn de 
inscripţia străjuind camera - școală Studiul român 1875. După patru ani, 
în 1879, noua şcoală, construită cu sprijinul noilor autorități, este 
inaugurată. 

Însă, așa cum menţiona fiul său, lon D. Chirescu, nu este doar 
preot, ci şi revizor şcolar. Mulțumită râvnei sale, „a împânzit malul 
drept al Dunării cu şcoli româneşti.” La Cochirleni și Topalu. La 
Seimeni şi Ivrinezu. Clădiri modeste, în care se învaţă carte românească. 
Căutarea învăţătorilor. Convingerea familiilor ce află în munca celor 
cărora le-au dat naştere folos sporit față de învăţătură. Înfruntarea 
ostilității autorităților, temătoare de apariția focarelor de răzvrătire față 
de stăpânirea otomană - organizațiile subversive greceşti şi bulgărești 
nefiind puţine -. Aceste preocupări sunt completate de dobândirea de 
însărcinări noi de către fostul paroh din Rasova, devenit, în 1875, 
protopop al județului Silistra Nouă, subprotoiereu al județului 
Constanţa, în 1879. Ultima ascultare transcende  conotaţiile 
administrative, reflectând prețuirea strădaniei unui bun român de către 
autoritățile instalate, în noiembrie 1878, în Dobrogea, după revenirea 
provinciei la România. Înfruntând adversităţi, riscându-și, nu în rare 
ocazii, viaţa, sfidând cutume, păstrează vie românitatea între Dunăre și 
Mare, împotriva unora dintre cercurile bucureștene care defineau 
Dobrogea drept ilustrare unei terra deserta, încredințând prefectului 

Ion Bănescu școlile îndrumate. Pe durata războiului ruso-româno-turc 
din 1877-1878, se preocupă de protejarea turmei sale, facilitând trecerea 
pe malul stâng al Dunării, iar, pe perioada administraţiei ruse în 
Dobrogea, intermediind între autorităţi şi populație. 

După 1878, mulțumit de înălțarea celor două şcoli din Cernavodă, 
se dedică misiunii duhovnicești. În 1882, este pusă piatra de temelie a 
unei noi biserici. Ca în situaţiile similare, implicarea este deplină. 

La slujba Sfântului Maslu participă, ca şi în anii anteriori, 
musulmani, siguri că ar putea datora tămăduire suferințelor prin 
rugăciunea preotului. Ca și înainte, este prezent la mănăstirea de la 
Celic Dere, de hramul sfântului locaş. 

Predicile, odinioară în română, turcă, bulgară, rusă, continuă să 
tâlcuiască universalitatea mesajului Sfintei Scripturi şi folosul 
nefrângerii credinţei. Străbaterea localităţilor dobrogene odrăsleşte 
culegerea de folclor. Cunoașterea pământurilor fostei Sciții Minor îl 
transformă în consilier măsurătorilor topografice şi cercetărilor 
arheologice. 

Viaţa de familie completează, prin cei doisprezece copii, imaginea 
unuia dintre preoții ce au devenit model de împlinire. 


Amurgul 

La 9 octombrie 1890, la Cernavodă, este pusă piatra de temelie a 
podului peste Dunăre proiectat de Anghel Saligny. Slujitorul serviciului 
religios - Părintele Dimitrie Chirescu. Cel felicitat, la sfârșitul 
cuvântului duhovnicesc, de însuși suveranul țării, Carol I. Sănătatea îi 
devine tot mai fragilă. Este internat la Spitalul Brâncovenesc din 
Bucureşti. Părăsește această viață la 13 decembrie 1890. Regele pune la 
dispoziţie un vagon pentru aducerea trupului vrednicului preot la 
Cernavodă. Este înmormântat în cimitirul ortodox. O cruce albă. O 
lespede amintind de cea de la Curtea de Argeș a lui Radu de la 
Afumaţi. Asemenea aceleia, şi cea a Părintelui Dimitrie cuprinde fiecare 
dintre luptele purtate. Biruinţa cea mai de seamă nu diferă de cea a lui 
Deli-lorga. Cinci dintre copii au continuat slujirea la catedră. Unul a 
urmat cariera armelor. Altul - avocat. Cât despre faima înaintaşilor, 
aceasta pare a fi revenit compozitorului |. D. Chirescu, compozitor de 
muzică corală de primă mărime , cel care, în memoriul din noiembrie 

1972, prin care solicita acordarea numelui părintelui său uneia dintre 
străzile orașului Cernavodă, menţiona —,„nu este altă persoană care să fi 
activat ca Preotul Învățător Dimitrie Chirescu pe teren cultural, naţional 
şi religios în Dobrogea, în timpul stăpânirii turceşti. [...] Preotul 
Chirescu are pentru Dobrogea aceleași merite pentru învățământ, 
credință şi românism, pe care le-a avut Gheorghe Lazăr în Muntenia 


za) 


2. Alexei Mateevici — 100 

„Înalt și sprinten ca un paltin, pe umerii rotunzi avea chip de Crist 
blajin, încadrat în plete lungi, castanii, şi o barbă blondă, despicată în 
două. Pe faţa-i blândă, cu pistrui mici sub bolta unei frunţi înalte și 
luminoase sclipeau doi ochi căprui, puţin înmuiați în lacrimi şi de o 
melancolie nespusă.” (lon Buzdugan) 


Începuturi 

Născut la 16 martie 1888, la Căinari, actualul raion Căușeni, la 50 
de kilometri sud de Chișinău, iul preotului Mihail Mateevici și al 
Nadejdei, fiica protopopului din Căuşeni. Şcoala primară o urmează la 
Zaim, unde familia se mută în 1893. 

În 1897, este înscris la Seminarul Duhovnicesc din Chișinău. O 
alegere firească, nu doar ca rod al tradiţiei familiale - stră-străbunicul, 
străbunicul, bunicul şi un unchi pe linie maternă fiind slujitori ai 
altarului -, ci ca purtare a unei îndatoriri, deslușită treptat, mulțumită 
rolul bisericii satului dintr-o gubernie imperială, care, dincolo de 
fireasca misiune spirituală, aparține nevoii de nestingere a conștiinței 
naţionale. Absolvă, în 1902, cursurile seminarului, continuând studiile 
la Seminarul Teologic din Chişinău. Participă la dezbaterile privind 
proiectele de reformă iniţiate în domeniul învățământului. În aceeaşi 
măsură, realităţile sociale sunt cu aceeași atenţie cântărite. Cel dintâi 
prag - moartea, la 42 de ani, a părintelui Mihail Mateevici, la 24 iulie 
1906. Nu doar pierderea tatălui, ci şi competiția pentru obţinerea 
parohiei Zaim îl tulbură. Cu această ocazie, publică primul articol,- 
Chestiunea preoţțască în „Basarabia”, denunțând lăcomia, ipocrizia și 
lipsa de scrupule a unui sistem profund corupt. 

Publicistul, poetul, preotul 

Materialul constituie începutul unei activități publicistice 
impresionante, nu doar prin numărul materialelor, ci, mai cu seamă, 
prin domeniile abordate, de la viața Bisericii, problematica socială şi 
culturală, la etnografie, folclor, arheologie, critică de artă, reportaj şi 
traduceri din literatura rusă. 

De asemenea, susține predici în Catedrala ortodoxă din Chișinău. 
În 1907, devine membru al redacţiei „Basarabiei”. Începe să publice cele 
dintâi poezii. În același an, Nadejda Mateevici se mută la Chișinău. 
Seminarul se închide, ca măsură de coerciţie pentru tulburările elevilor. 
Este prilej pentru dedicarea activității publicistice, pentru cel care, trei 
ani mai târziu, absolvă seminarul ca şef de promoție. Rezultatul - 
înmatricularea ca student al Academiei Duhovnicești din Kiev, fără 
susținerea examenului de admitere, în calitate de bursier. La Kiev, 
activitatea publicistică continuă, la „Luminătorul”. Devine membru al 
Societăţii Cultural-Naţionale „Deşteptarea” a studenţilor moldoveni. 
Principala doleanţă - revenirea la folosirea, în şcolile primare, a limbii 
române. 

În „Buletinul Eparhiei Chișinăului” publică studii și articole 
despre tradiţii basarabene, despre istoria Bisericii „moldovenești. De 
asemenea, începe colaborarea cu publicația „Cuvântul moldovenesc ”. 


Anul 1914 

Este anul ce lesne poate fi definit ca apogeu al existenţei lui Alexei 
Mateevici. Susţine lucrarea de licență: Concepţia religioasă şi filozofică 
a lui Fechner, clasându-se al șaselea din cei patruzeci şi opt de 
absolvenţi ai prestigioasei Academii kievene. O lucrare de peste 800 de 
pagini, care îi îngăduie să devină magistru în ştiinţe fără probe 
suplimentare. În acelaşi an este hirotonit preot, pe seama catedralei 
Sfânta Sofia din Kiev. Se căsătorește cu Teodosia Noviţki, profesoară la 
Școala Eparhială din Kiev. În septembrie, la solicitarea sa, devine 
profesor de omiletică, liturghie la Seminarul Teologic din Poltava. Nu 
după multă vreme, se transferă la Seminarul Teologic din Chişinău, 
unde predă limba greacă şi Sfânta Scriptură. Este ales membru al 
Societăţii Bisericești de Istorie și Arheologie din Basarabia. 

Amurgul 

Continuă să publice. Susţine discursul de despărțire la serbarea de 
absolvire a promoţiei 1915. În vara acestui an, este prezent la Căușeni, 
pentru studiul trecutului şi a arhitecturii bisericii „Sfânta Adormire a 
Maicii Domnului”. Rezultatul — prelegere în ședința Societăţii de Istorie 
și Arheologie. Demersul relua truda bunicului matern, preotul loan 
Neaga, ce publicase, în 1862, un material despre locaș. 

La 16 septembrie, ca preot militar, este mobilizat pe frontul din 
Galiţia, în regimentul 41 infanterie. La 23 decembrie, se naște fiica sa, 
Nina. Un an mai târziu, pe fondul intrării, la 15 august, a României în 
război, solicită să fie transferat în România. Este încadrat în brigada 71 
rusă de artilerie, pe linia frontului Tecuci-Mărăşești. Continuă să trimită 
materiale pentru „Buletinul Eparhial” și Societatea de Istorie și 
Arheologie, al cărui membru al comisiei editoriale devenise anul 
anterior. 

Prezenţa în țara-mamă este, de la început, fructuoasă. Atât prin 
întâlnirile cu oamenii de cultură, cât şi pentru colectele de carte pentru 
Basarabia. Revine frecvent la Chişinău. La 20 mai 1917, participă la 
Congresul studenţilor români din Basarabia. O săptămână mai târziu - 
la cel al învăţătorilor moldoveni din Basarabia. Ambele, la cea dintâi 
întrunire. La mijlocul lunii iunie, susține lecţii de istoria literaturii 
române la cursurile de limba română pentru învăţători, cursuri 
prefaţate de recitarea „Limbii noastre”, înaintea unei audienţe 
impresionante. Poezia fusese scrisă pe front, la Mărăşeşti, la 17 iunie 
1917. Există mărturii despre drumurile sale în satele Moldovei. A slujirii 
la Cosmești şi Movileni. 

Revenit pe front, contractează tifos abdominal. Este internat la 
Tecuci. Solicită să revină în Basarabia. Trece la cele veşnice la 13 august 
1917. Este înmormântat, a doua zi, în cimitirul central din Chișinău. În 
octombrie 1917, Congresul ostașilor moldoveni declară autonomia 
Basarabiei, alegând, ca organ reprezentativ, Sfatul Ţării. La 27 martie 
1918, Sfatul Ţării hotărăşte unirea Basarabiei cu România. Se împlinește 
visul căruia îi închinase, el şi buneii săi, întreaga trudă și deplina 
nădejde. Visul, de asemenea, al lui Simeon Murafa și Andrei 
Hodorogea, luptători pentru unirea Basarabiei cu România, ucişi la 20 
august 1917. 

Comparat cu Mihai Eminescu, căci, „numai Eminescu a mai știut 
să scoată atâta mireasmă din ritmurile poporane” (George Călinescu), 
cu Nicolae Labiş, prin vârsta fragedă a muririi și forța talentului (Î.P.S. 
Antonie Plămădeală), Alexei Mateevici ne este, la un secol de la trecerea 
sa la Domnul, mai cu seamă întrebare. Despre ceea ce simțim, încă a ne 
defini. Despre idealuri. Despre conştientizarea, de către fiecare dintre 
noi, a noțiunii de patrie. Răspunsul nu ne este dat a-l putea amâna. 

Rolul mocanilor în modernizarea Dobrogei 


Prof. Nedelcu Monica Izabela 
Şcoala Gimnazială „Dumitru Gavrilescu” Gârliciu 


Românilor băștinași din Dobrogea, supranumiți și „dicieni”, li s-au 
alăturat, în anumite momente, alţi români veniţi din celelalte teritorii din 
stânga Dunării, mai ales din judeţele Ialomiţa, Buzău și Brăila, așa-numiții 
„cojani”, şi din judeţele vecine ale Moldovei, cunoscuți sub numele de 
„moldoveni”. Unii dintre aceştia se refugiau în Dobrogea pentru a scăpa de 
obligaţiile fiscale, de îndeplinirea corvezilor și a zilelor de muncă datorate 
boierilor, de serviciul militar etc. Alții veneau ca lucrători sezonieri în timpul 
muncilor agricole de vară, pe baza unor înțelegeri între domnitori și Poartă. 
Acestora li se adăugau români ardeleni, în special cei din satele de pe direcția 
Braşov-Făgăraş-Sibiu-Orăştie, zonă în care oieritul a fost întotdeauna ocupația 
principală a localnicilor. Cunoscuţi în Dobrogea sub numele generic de 
mocani, aceştia erau supranumiți după locul de baștină „bârsani”, „săceleni”, 
„brăneni”, „moroieni”, „făgărăşeni”, „mărgineni” etc.% Termenul de „cojan” 
însemna, în graiul muntenilor, locuitor de la câmp, în opoziție cu mocan, care 
însemna cioban de la poalele Bucegilor, păstor din Carpaţi. 

Păstorii transilvani, cunoscuţi sub numele de mocani, au jucat un rol de 
o deosebită importanţă în viața economică, socială și culturală a Dobrogea. 
Transhumanţa mocanilor a luat proporții, mai ales după ce în Transilvania 
s-au luat măsuri mai aspre pentru apărarea ogoarelor contra stricăciunilor 
turmelor. Atunci, o parte din numeroasa populaţie de mocani, de la poalele 
Carpaţilor Meridionali, cca. 200.000 - după Johan Hinz -, a fost nevoită să se 
reverse spre întinsele câmpii ierboase și puţin cultivate extracarpatice şi 
sud-dunărene. Păstorii sau oierii transilvani - cei din Ţara Hațegului, cei din 
jurul Sibiului, mărginenii - numiţi și țuţuieni -, apoi, mocanii sau bârsanii din 
jurul Braşovului, cât şi românii din Secuime (Covasna-Breţcu), au coborât 
până la Dunăre, Prut, Nistru și în Dobrogea, ba au ajuns chiar în Crimeea, la 


% Ion Penişoară, Unele aspecte dialectale în entopica dobrogeană, în „Dacoromania”, Cluj- 
Napoca, serie nouă, VII-VIII, 2002-2003, p. 193. 

Marea Azov, în Caucaz, Cuban și pe Volga, duși de interese, cu turmele lor 
numeroase.” 

Pe la jumătatea secolului al XIX-lea, istoricul Andrei Papadopulo Vretos 
arăta că în Dobrogea se aflau aproximativ 3.000 de mocani, mulţi dintre 
aceştia fiind păstori. De asemenea, legea de împroprietărire în Dobrogea din 3 
aprilie 1882 a permis venirea unui număr însemnat de români originari din 
Transilvania, atraşi de facilitățile oferite de stat. 

Ion lonescu de la Brad, în corespondenţa cu lon Ghica, oferea informaţii 
importante cu privire la mocanii stabiliți în provincia dintre Dunăre şi Mare: 
„Mocanii se numesc românii din Ardeal care în puterea tratatelor dintre 
Austria și Turcia vin de iernează cu vitele în Dobrogea. Din acești români, 
unii rămân de vărează, cumpărând suhaturi de la meregii (arendașii) ce le iau 
câte pe un an în arendă din Constantinopol şi de pe la satele ce îi primesc. Cei 
mai mulți mocani vin din Săcelele Brașovului, din Săliștea, Vale, Talâșca, 
Galișu, Răşinari din ţinutul Sibiului, din Poenari și Rădeni, din ţinutul 
Miercurii. Cei mai mulți mocani după iernatic se duc de vărează vitele la 
munţi în Ţara Românească, numai acei din Săcele, Săliște şi Poenari rămân 
aici de vară. Mocanii (din Dobrogea) se despart în trei clase: clasa întâi au 
târlele celor bogaţi, puţini la număr, clasa a doua este formată din asociația 
mai multor mocani care se pun sub şef şi pe numele lui păstoresc; clasa a 
treia, cea mai numeroasă din toate, este alcătuită din mocani cu 100 până la 
500 oi şi care n-au relaţii cu guvernul, ci cu oamenii și satele care le vând 
merele cu paguba visteriei.” 

Cităm şi din alte surse: „Din toate părțile nu se auzea decât «pământ, 
pământ, cumpăraţi pământ!» Nimeni ca mocanii nu au înţeles mai bine acest 
strigăt. Singuri ei au prevăzut valoarea economică a acestor terenuri peste ani 
de zile. Pe când cojanii se rugau de ingineri să nu li se dea pământ că nu au ce 
face cu el, mocanii tăceau și cumpărau mereu. Se împrumutau de bani, unii 
vindeau din oi şi luau pământ pe numele lor. De atunci ei sunt cei mai mari şi 
mai numeroși bogătași din Dobrogea.” (A. Culea, Mocanii în Dobrogea, în 
„Iribuna”, Arad, 1912, nr.17) 

„Majoritatea mocanilor sunt stabiliți pe lângă şi în satele tătărești, 
locuitorii acestor sate sunt prea puţini activi și nu mult inteligenți, având 
singura calitate de a fi buni și docili. Mocanul, definitiv stabilit, are vocațiunea 


”*Doina Duciu, Dobrogea și transhumanţa transilvană, p. 152, în 
http://diam.uab.ro/istorie.uab.ro/publicatii/colectia_bcss/bess_1/20_duciu.pdf 


101 


în aceste părți, între altele, de a face din tătar un bun cultivator; în absenţa 
mocanilor, tătarul nu ştie decât orz, puţin mei şi mult iubita lui bostănărie..., 
de la venirea mocanilor, s-a introdus pe lângă celelalte culturi și aceea a 
porumbului.” (P. Chihaia, în „Gazeta Transilvaniei”, 11-12 iulie 1881) 

Teodor Burada, folclorist, etnograf și muzicolog; român, relata, în urma 
călătoriei efectuate pe aceste meleaguri, în 1880: „Locurile imense din 
Dobrogea pentru pășunat au dezvoltat într-o proporție colosală agricultura 
pastorală. În alte ţări și chiar la noi în părțile de dincoace de Dunăre, 
principala ocupaţie a cultivatorului este îngrijirea ce o are de a aduna de cu 
toamna nutrețul trebuitor pentru ernatul vitelor; fiecare gospodar se îngrijește 
ca să aibă nutreţ îndeajuns pentru cel puţin cinci luni de iernat; în Dobrogea, 
însă, unde earna nu durează de cele mai multe ori decât 5-6 s&ptemăni, 
îngrijirea nu e chiar atât de mare; adeseori vitele, în cursul acelor săptămâni 
de earnă, găsesc earba uscată cu care se nutresc. Aceste împrejurări dintre cele 
mai favorabile au fost causa pentru care sute de păstori romăni mocani, 
căl&toresc in toți anii din Transilvania în Dobrogia, spre a duce la ernatic 
nenumărate turme de oi. Numărul oierilor şi al meilor se ridicau înainte de 
r&sboiu la aproape un milion, acuma însă după nenorocirile suferite, acest 
număr a scăzut foarte mult. Păstorii mocani sunt foarte primitori și 
indatoritori. În călătoria mea, mi s'a intămplat mai de multe ori a mănca pe la 
stăni, şi pe ori unde am fost găsduit cu cea mai mare bunăvoință; voind a-i 
mulțămi pentru ingrijirea și merindele ce mi se dăduse, nicăiure n 'au vrut să 
primească vre-o plată, spunendu-mi-se că merindele sunt date de Dumnezeu, 
și nu se cade a se lua plată de la drumeţ pentru hodina şi măncarea lui. Acest 
obiceiu se păstrează la toți păstorii romăni ori în ce ţară se află ei. Mulţi din 
acei păstori mocani cu timpul nu se mai întorc în locul de unde au venit, ci se 
aşază în Dobrogia pentru totdeauna, căsătorindu-se cu fetele romănilor, și nu 
s'ar pute intămpla altfel, căci părinţii nu consimţesc niciodată a-şi da fetele ca 
să meargă în țară străină; obiceiu vechiu şi nestrămutat la romăni, care explică 
contopirea diferitelor rase ce au emigrat în ţerile romăne, cu poporul de 
baştină“.(sic)1% 

Alexandru P. Arbore realiza observaţii similare, la 1922: „Câmpia goală 
și întinsă a Dobrogei, pe lângă asemănarările topografice cu şesuri întinse, cu 
uşoare ondulațiuni ici colea, cu ținuturi pustii sau prielnice pentru cultură, cu 


100 Teodor T. Burada, O călătorie în Dobrogea, laşi, Tipografia Naţională Strada Alecsandri, 
1880, pp. 7-8. 


102 


mlaștini și bălți, oferă, ca şi câmpiile mai sus pomenite, aceiaşi vegetațiune 
caracteristică prin aspectul său ierbos, rigid și uscat. Suprafaţa plană, foarte 
întinsă, condiţiunile climatului continental, care determină starea secetoasă, 
vânturile continue fac ca perioada de vegetațiune, necesară pentru săvârşirea 
actelor interne de nutrițiune, să devie mai scurtă şi insuficientă pentru 
cerințele arborilor fructiferi. Starea secetoasă face ca aceste ierburi, ce cresc 
iute şi abundent primăvara, să se usuce la începutul verei când pământul 
devine uscat, iar atmosfera se umple de de vârtejuri de praf, care dau un 
aspect așa de trist şi de curios ținuturilor continentale dobrogene. Ciclul de 
desvoltare anuală a plantelor unor asemenea regiuni trebuie să aibă o scurtă 
durată, adaptată acestui climat. Așa se explică și primăvara timpurie şi 
desvoltarea grabnică a ierburilor ce durează puțină vreme şi apoi se usucă. Pe 
lângă aceasta, influența mării face ca iarna să fie mai dulce. Asemenea 
condițiuni, pe lângă care se mai adaugă şi raritatea localităților locuite, (...) au 
favorizat o intensivă desvoltare a vieții păstoreşti. (...) Lâna de Dobrogea însă 
era renumită, căci Brașovenii o întrebuințau probabil la facerea postavurilor 
cu care făceau un întins comerț. Pentru ocrotirea ogoarelor săsești de 
stricăciunile oilor şi de focurile provocate de pe urma sălaşurilor păstoreşti, 
s'au luat severe măsuri împotriva păstorilor, de către diferiți stăpânitori ai 
Ardealului. Ne mai având unde să-și păşuneze oile, ciobanii bârsani au fost 
nevoiți să-și caute în altă parte iarba necesară, creindu se astfel mișcările 
turmelor cu păstori dincoace în Ţară (...) Înaintarea treptată în seşul muntean 
i-a adus la Dunăre, pe care au trecut-o apoi ajungând astfel până în 
Dobrogea'”.10! 

La 1850, mai mult de un milion de oi cutreierau Dobrogea întreagă. 
Oierii trebuiau să plătească următoarele dări: un piastru de oaie, patentă 
consulului austriac; taxa pentru a putea străbate țara, dată mudirului, 
aproape un piastru pe oaie; chiria pământului de care aveau nevoie pentru 
hrana turmelor, care se plătea mudirului, subașei, satului (uneori, la toți trei) 
sau antreprenorului care închiriase pământurile neocupate; beilicul sau 
zeciuiala oilor. Preţurile crescuseră, dacă ținem seama de faptul că, la 1830, se 
plătea numai 4 parale de cap de oaie și una din cincisprezece. Treptat, 
„dezvoltarea agriculturii, care a dus la restrângerea întinderii pământului, 
noile așezări ale cerchezilor şi tătarilor ce și-au întins stăpânirea asupra 


101 Alexandru P. Arbore, O încercare de reconstituire a trecutului românilor din Dobrogea, 
Constanţa, Tipografia „Victoria”, George I. Georgescu, 1922, pp. 29-31. 

câmpiilor pline de ierburi şi care amenințau, prin felul de a fi a acestor două 
populațiuni, siguranța turmelor, creşterea dărilor pentru pășunat și noile 
impozite, necunoscute până acum pricinuiră o grabnică decăderea a vieții 
păstoreşti. (...) Cu acestea decăzuseră și o mulțime de negustori greci și 
bulgari, cari se ocupau cu comerțul cașului și al brânzei...” Drept urmare, 
mocanii au fot obligați să se stabilească permanent în satele dobrogene, 
alături de ceilalți români şi de tătari, turci sau bulgari. Astfel, mocanii trec de 
la nomadism la viaţa de plugari.!? 

Mocanii au jucat un mare rol în istoria Dobrogei, valorificând, secole 
de-a rândul, dar mai ales după 1800, bogatele și întinsele pășuni dobrogene. 
În egală măsură, s-au îndeletnicit și cu comerțul, iar cei statorniciți definitiv în 
Dobrogea au practicat agricultura. Astfel, se poate afirma că, din punct de 
vedere economic, mocanii au constituit elementul cel mai activ al provinciei, 
depășindu-i în multe privințe şi pe românii autohtoni, striviți de 
multiseculara stăpânire otomană. În același timp, păstorii transilvăneni au 
contribuit la dezvoltarea, pe toate planurile, a legăturilor dintre românii din 
Dobrogea și cei din teritoriile de la stânga Dunării. Stabilirea mocanilor în 
satele și orașele dobrogene a întărit elementul românesc, grăbindu-i, în același 
timp, la trezirea conştiinţei naționale pe românii autohtoni, deoarece, aşa cum 
arăta lon Ghica: „Toţi mocanii sunt naționaliști și prin ei cauza națională 
poate înainta pretutindenea pe unde pleacă și merg, ei”. Este, de asemenea, 
remarcabil aportul lor la viaţa spirituală a Dobrogei, atât din punct de vedere 
cultural, cât şi religios.!% 

|. Simionescu constata, la 1928, că „toate satele de pe aici (...) au fost la 
început tătăreşști. Războaiele au împrăștiat tătarii. Locul lor l-au luat unde 
nemții, unde mocanii presărați în drumul oilor. Satele ajung mari, cu 
gospodării temeinice, căci dacă săcelenii și mocanii nu-și părăsesc obiceiul 
străvechi de a avea casa în mijlocul curții și nu s-au deprins încă să o alinieze 
la stradă, în schimb gospodăria lor nu e mai prejos de a neamţului vecin, din 
același sat, sau vecini cu satele.” 194 


1% Jbidem, pp. 36-37, 39, 47. 

10% Robert Stănciugel, Permanența și continuitatea românilor autohtoni în Dobrogea, în 
/coord.Virgil Coman, Luminiţa Stelian, Nicoleta (Grigore) Paraschiv/, Profesor universitar 
Valentin Ciorbea la 70 de ani. O viaţă în siajul muzei Clio, Bucureşti, Editura Etnologică, 
2016, p. 313. 

104 [. Simionescu, O țară din povești. vol.l Dobrogea, Bucureşti, Editura „Cartea românească”, 
1928, p. 76. 

Mihail Sadoveanu relatează în nuvela Povestea baciului Tomegea, despre 
„vremea când cucereau Mocanii Dobrogea”. Pentru ciobanii tineri, viitori 
colonizatori ai acestor meleaguri, Dobrogea a fost, la început, o poveste spusă, 
la focul de seară, de bacii mai vechi. La 1878, față de perioada interbelică, 
Dobrogea „tot așa era, numai lume mai puţină și satele mai rare. Şi erau 
păgâni mulţi, şi hoți”. Transhumanța mocanilor ardeleni a constituit o 
adevărată epopee: „Şi noi mergeam spre Dobrogea prin târguri şi sate, 
poposind aici, întârziind colea, Se rădica o pulbere până la nouri pe drumul 
nostru; par că trecea o oaste mare. Ai văzut cum vin oile de la munte. Sună 
tălăngi în toate părțile şi trec berbecii şi oile răpegior, dând mărunt din cap 
după pas; măgarii cu samare se văd de departe peste lâna oilor, 
cumpănindu-şi poverile. În desage, la oblâncuri, câte-o mioară cu piciorul 
betejit; numai cu capul scos afară, se uită în toate părţile şi behăește dulce 
câteodată. Printre saricele ciobănești se țin în cumpănă cățelandri cruzi care 
nu pot face drumul pe jos, se uită şi ei ca nişte proști la lumea prin care trec, 
şi-şi țin cumpăna în mers, ca să nu cadă de pe samar. lar dulăii cei mari și 
cățelele umblă cu limbile scoase săltându-și blănile băţoase și par că se trezesc 
dintrun vis şi tresar ageri, când bârâie ciobanii, ori fâşcăie ascuțit, 
înălțându-și bâtele. Așa am umblat noi am trecut Dunărea pe nişte vase late, 
după aceia ne-am împrăştiat pe pășuni (...) Ciobanii și bacii cei vechi au 
durat stâni și aşezări ca pentru o vreme mai lungă. Şi astfel o duceam noi 
bine, numai ne eră dor de munte; și cânta câte unul seara din caval de jale”.19% 

Din documentele şi relatările de epocă putem contura figurile câtorva 
mocani ardeleni care au marcat, prin viața şi activitatea lor, destinul 
tărâmului dintre Dunăre și Mare, în perioada de după revenirea la patria 
mamă. 

Pe 23 noiembrie 1880, s-a permis stabilirea definitivă a lui Aldea Nestor, 
român din Transilvania, „de profesiune econom de vite”, în comuna 
Danachioi, ocolul Constanţa. Prefectura a dispus totodată „a se da numitului 
pământ pentru casă și arătură”, rămânând „a fi supus condițiunilor ce se vor 
impune tuturor de categoria cea mai în urmă”. Aldea Nestor a devenit o 
figură importantă în comună. În ianuarie 1905, în urma unei consfătuiri a 
marilor proprietari desfășurată la Constanţa, a fost confirmat candidat pentru 
Consiliul Judeţean și a fost ales cu 33 de voturi. De menţionat că respectivul 


105 *** Antologia Dobrogei. Prozatori şi poeţi cu prilejul cincantenarului,/ coord. Alexandru 
Lascarov-Moldovanu, Apostol D. Culea/, Bucureşti, Casa Şcoalelor, 1928, pp. 52-54. 

se afla la al doilea mandat în această funcţie. În vara lui 1907, Consiliul 
Judeţean, plasa Constanţa, a fost dizolvat, iar el nu a mai candidat. În 
februarie 1908, în plasa Constanţa, erau consemnați cinci mari proprietari care 
își cultivau singuri moșiile; printre ei se număra și Aldea Nestor, care deținea 
o moșie de 1.346 ha, care îi aducea un venit anual de 19.680 lei. La sfârșitul 
anului 1913, A. A. Nestor din comuna Carol I, scotea spre vânzare 100 ha 
pământ arabil, o moară cu trei perechi pietre prevăzută cu motor de benzină 
42 Hp, împreună cu o casă de locuit în sat.1% 

Nu este de mirare că Petru Vulcan îi făcea o frumoasă prezentare în 
lucrarea sa: „S'a născut la 1845 în Satu-Lung, comitatul Brașov. Sa stabilit în 
Dobrogea la Comuna Carol 1 încă de la anul 1879, unde posedă proprietățile 
d-sale. Pe o întindere de 800 hectare pământ arabil cultivă grâu, orz, ovăz, 
porumb, mei, dughie şi vie, iar 600 hectare de pe domeniul său le are 
destinate pentru pășunea vitelor a căror economie a dezvoltat-o la noi prin oi 
de rasă, cai, boi, vaci, etc. D. Aldea Nistor posedă mai multe proprietăți şi în 
Constanța unde se bucură de multă vază prin excelentele sale calități de bun 
român. A fost ales în mai multe sesiuni Membru în Consiliul județean, fapt 
care ne dă măsura popularității sale.” 1 

Familia Roșculeț a venit în Cartal (Vulturu) din Săcele, după 1877, şi a 
obținut mari proprietăți în Dobrogea. Părinţii lui Nicolae Al. Roșculeţ, născut în 
Săcele, în 1878, s-au stabilit, în 1881, în comuna Cartal. Au venit aici cu 7.000 
oi şi 300 vite mari, dar au fost obligaţi să abandoneze economatul de vite din 
cauza preţurilor mari pentru islaz. În 1910, Nicolae Al. Roşculeţ era proprietar 
a 600 ha pământ arabil și a unui mare număr de oi şi vite. În 1911, îl găsim 
înregistrat ca proprietar şi comerciant în Șiriu. Alex. N. Roșculeţ deținea, prin 
1912, pe mereaua comunelor Runcu și Vulturul, peste 1.000 ha. În 1912, 
deținea 650 ha în satul Terichioi (Runcu), 230 ha în comuna Enghez (General 
Scărişoreanu), 1000 oi si 100 vite mari. Acesta deținea, în 1922, 139 ha - pe care 
le cultiva singur - în Terzechioi. În 1924, N. Roșculeț era înregistrat cu o 
cârciuma la Cobadin, iar, în 1916, la Enghezu, 200 ha, arendate lui Constantin 
Rainu. În 1916, AL. Roşculeţ, care apare ca moştenitor, deținea, în comuna 
Cartalu, 400 de ha, pe care le cultiva singur. În aceeași localitate, tot cu titlu de 


1% Dragoș Dumitru Dragomir, Luigi Frigioiu, Istoria unui sat dobrogean. De la Danachioi la 
Nicolae Bălcescu, Constanţa, Editura Dobrogea, 2016, p. 33. 
107 Petru Vulcan, Albumul naţional al Dobrogei. 1866-1877-1906, Bucureşti, Tipografia 
Regală, 1906, p. 34. 

moştenitor, apare şi Nicolae Roşculeţ, cu 800 de ha, pe care le muncea singur. 
În 1924, Al. M. Roşculeţ şi moştenitorii erau înregistraţi ca mari proprietari la 
Cartal.198 

N. Golea s-a născut în Satul Lung din comitatul Braşovului şi a venit în 
România în 1865, ca econom de vite, în 1872, a trecut în Basarabia, iar, în 
Dobrogea, s-a stabilit în 1878. Odată stabilit pe aceste meleaguri, pe lângă 
negustoria cu vite, s-a ocupat şi cu agricultura. Om integru, a ajuns unul 
dintre marii proprietari ai judeţului Constanţa și a fost ales consilier judeţean 
în mai multe rânduri. Fiul său, C. Golea, născut, în 1875, în comuna Satu-Lung 
din comitatul Braşov, cu studiile făcute în Transilvania, a trecut, în 1897, în 
Dobrogea, s-a stabilit la Medgidia și s-a ocupat cu agricultura, fiind numit și 
primar al acestui oraș. 

Irimia 1. Blebea, născut în 1862, în Săcele, tot comitatul Braşov, absolvent 
al Şcolii Comerciale Superioare din Braşov, după o „ucenicie” de cinci în 
Brăila (1881-1886), unde părinţii săi se ocupau, de 25 de ani, cu agricultura şi 
negoțul de vite, a trecut în Dobrogea, unde a practicat agricultura până în 
1899, când a fost angajat la nou-înființata Bancă de Scont, iar, la 18 septembrie 
1903, a fost numit director al acestei instituţii financiare. 

loan Gh. Popa, născut în 1849, ploieştean cu origini transilvane, negustor 
și crescător de vite în Basarabia până la retrocedarea acesteia, s-a retras în 
Dobrogea, ocupând un loc de frunte între marii proprietari de vite, în plus, 
fiind aproape neîntrerupt membru în consiliul comunei urbane Cernavoda, 
ocupând și demnitatea de primar. „S-a remarcat în cultivarea diverselor rase de 
vite şi a fost medaliat la expoziția regională din județul Constanţa pentru excelentele 
sale produse economice.” Gheorghe Gh. Popa, născut, în 1851, în Satu Lung, 
comitatul Brașov, a trecut, în 1867, în Basarabia, iar, de aici, în 1879, în 
Dobrogea, la Peletlia (azi, Săcele) din județul Constanţa, unde a cumpărat o 
moșie, pe care realiza cultură raţională, „obținând cu produsele sale la 
expoziția agrară din Bucureşti medalia de argint. Paralel cu cultivarea moşiei 
sale s-a ocupat și cu creşterea vitelor, şi îndeosebi cu creşterea oilor a căror 
rasă a reușit să o amelioreze obținând medalia de aur la expoziţia regională 
din Constanţa în anul 1899. Din cele de mai sus reiese clar că mulțumită 


1% Lavinia-Dacia Gheorghe, Personalități mocane în județul Constanţa (secolul XIX - 
începutul secolului XX), în „Acta Musei Porolissensis”, Zalău, XXXI-XXXII, 2009-2010, 
p. 76. 

românilor noştri care au descălecat de peste munţi, Dobrogea a progresat 
mult în ramura agriculturii”. 

loan Moţoiu, născut, în 1847, în satul Cernatu din comitatul Braşov. 
După un periplu prin lalomiţa şi Basarabia, s-a oprit, în 1878, în comuna 
Taşpunar (azi Siliştea, județul Constanţa). A fost mare proprietar de pământ 
şi negustor de vite. „Pe vremuri, când bandiții jefuiau și prădau satele 
Dobrogei, într-o luptă cu acești bandiți a fost rănit la un picior.” A fost ales 
consilier comunal și numit primar în mai multe rânduri și a fost decorat cu 
„Coroana României” în gradul de cavaler. 

Nicolae Gheorghe Nica Popa, născut, în 1859, în comuna Satu Lung, din 
Transilvania, a trecut, la 1878, în Dobrogea, unde deținea 120 hectare, pe care 
le semăna cu grâu, orz, ovăz, porumb și lucernă.!% 

Acestea sunt doar câteva exemple de oameni veniți din inima 
românismului pentru a pune umărul la ridicarea și dezvoltarea unui nou, 
dar, de fapt, atât de vechi, teritoriu național. 


N. GOLEA IOAN GH. POPA 


CONSILIER JUDETEAN 
PROPRIETAR RURAL 


1% Petru Vulcan, op .cit., pp. 39, 56, 61, 82, 88, 91,93. 

IOAN MOȚOIU 


NICOLAE GHEORGHE NICA POPA onumaau. COMUNEI RURALE TASPUNAR 


PROPRIETAR RURAL PROPRIETAR RURAL 


Sursă foto: Petru Vulcan, Albumul național al Dobrogei. 1866-1877-1906, 
București, Tipografia Regală, 1906 

Personalităţi ale Medgidiei - dr. Ibrahim Themo 
(1865 -1945) 


Dr. Ilie Adrian 
Prof. dr., Director adj. Școala Gimnazială „Constantin Brâncuşi” Medgidia 


Albanez la origine și musulman 
practicant, Ibrahim  Ehtem, după 
numele real, sau Ihemo, cum a fost 
cunoscut, s-a născut la Struga, în 
sudul Macedoniei, în sânul unei 
familii ce provenea din satul Piatra 
Albă (Gur i Bardh&), regiunea Mati 
din Albania'!0. Încă din tinereţe a fost 
un luptător și un revoluționar ce a 
luptat pentru interesele conaționalilor 
săi. Profesor și medic oculist de 
renume, a ales să se stabilească în 
Medgidia şi să contribuie la 
dezvoltarea orașului. 


Un om care, prin poveţe și 

îngrijiri părintești, a izbutit să facă 

populaţia tătară și turcă să-l cheme la nevoie. A izbutit să-i facă pe 

musulmani „accesibili higienei”!!! şi să contribuie la propășirea spirituală a 

acestora. Naționalist de marcă, a militat pentru emanciparea Albaniei, „pe 

care o dorea imperiu... ...dacă se poate”!!? şi a iubit necondiționat Dobrogea 
şi Medgidia. 


110 Richard Constantinescu, Ibrahim Themo-medic, revoluţioner, om politic şi umanist, în 
„Viaţa medicală”, nr. 42 (1396), oct. 2016, f. 1. 
1! Petru Vulcan, Albumul naţional a Dobrogei 1866-1877-1906, Bucureşti, Tipografia Regală, 
1906, p. 29. 
12 Ibidem. 

Îi AI) 


Revoluţionari albanezi la Istanbul!!3 
A întemeiat organizațiile „Junii turci” şi „Uniune şi progres”, fiind arestat 
de autoritățile otomane de patru ori. În aceste condiţii, îşi va schimba numele, 
în Themo, fiind urmărit de agenţii sultanului Abdul Hamid al II-lea, în 
vremea căruia s-a încercat un asasinat asupra sa şi a fost condamnat la moarte 
în contumacie, de un tribunal din Istanbul. Și-a finalizat studiile medicale în 
anul 1892, activând în cadrul Spitalului Haydarpaşa din Istanbul. După 
echivalarea studiilor, a activat în cadrul Spitalului „Colţea” din Bucureşti, 
refugiindu-se la Constanţa, în anul 1895. Cel care l-a sprijinit permanent a fost 
primarul Kemal Hagi Ahmed, care i-a oferit și slujba de medic la spitalul 
orăşenesc Medgidia!!1. Pentru acest tratament pe care l-a primit, va oferi, la 
rândul său, servicii medicale gratuite şi găzduire pentru cei sărmani și 
bolnavi în locuinţa sa. În Medgidia, există o locuință unde și-a petrecut o 
parte din viaţă!??. 

Petru Vulcan făcea o descriere a calităților medicului albanez ce era 
„medic de plasă de un deceniu aproape şi aducând reale servicii populației 
musulmane prin faptul că, așa fatalistă cum e la orice caz de boală sau 
epidemie, în loc de ajutor medical, recurge la hoge sau se resemnează. Prin 


113 Attp:/Awww.pashtriku.org; Ibrahim Themo se află pe rândul al doilea, a treia poziţie, de la 
stânga către dreapta. 

114 Richard Constantinescu, op. cit, f. 1. 

115 Locuinţa se află pe strada Mărgăritarului, din Medgidia. 

poveţe și printr-o îngrijire părintească, doctorul Themo a izbutit să facă 
populaţiunea tătară și musulmană să-l cheme în caz de nevoie, știut fiind că 
femeile musulmane mai bine ar prefera să moară, decât să cheme lângă ele 
un doctor creştin” 116. 

Ibrahim Ethem (Themo), a fost o importantă personalitate a Medgidiei. 
Date importante despre biografia sa, se găsesc în „lttihat ve Terakki”, 
publicată la Medgidia în anul 1939, nefiind tradusă în limba română!”. 

Ibrahim Themo absolvise facultatea de Medicină militară „ Gihane” 
din Istanbul, devenind membru al organizației „Junilor Turci”. Datorită 
tensiunilor politice şi a faptului că devenise o persoană indezirabilă pentru 
regimul sultanului Abdul Hamid, a fost nevoit să se refugieze la Constanţa în 
anul 1895, unde va primi cetăţenia română peste doi ani, în 1897. Se stabilește 
la Medgidia, ajungând medic oficial, fără a renunţa la activitatea din cadrul 
organizației „Junilor turci” 118. 


116 Petru Vulcan, op. cit., p. 30. 

!!7 Lavinia Gheorghe, Ibrahim Themo — revoluționarul democrat balcanic, personalitate 
albanezo-turco-română, în 90 de ani în slujba istoriei şi muzeografiei militare. 1923-2013, 
Bucureşti, Editura Muzeului Militar Naţional „Regele Ferdinand I”, 2013, p. 214; Idem, The 
revolutionary doctor Ibrahim Themo in Romania, în „Annals of the Academy of Romanian 
Scientists Serie son History and Archeology”, vol. 5, nr. 4, 2013, p. 25-26; Autobiografia a fost 
dictată cumnatului său Ahmed Mecsi, fiind bătrân şi bolnav; Mehmet Ali Ekrem, Din istoria 
turcilor dobrogeni, Editura Bucureşti, Kriterion, 1996, p. 181; această apariţie are loc în 
condiţiile înființării Asociaţiei „Uniune şi progres”. Doctorul Themo mai publicase anterior o 
lucrare de medicină foarte bine documentată şi plină de sfaturi pentru populaţia turcă şi tătară. 
118 Lavinia Gheorghe, Ibrahim Themo — revoluționarul..., p. 215. 

La Medgidia este ajutat de primarul Kemal Hagi Ahmet, împreună 
înființând, între anii 1896-1897, mai multe secții ale mişcării în Dobrogea şi 
Bulgaria!!. 

Activitatea sa a fost deosebit de complexă, contribuind la înființarea 
unor școli musulmane în localitățile Dobrogei, îndemnând populaţia să-și 
trimită copiii la școală și militând pentru emanciparea femeii musulmane. În 
anul 1902, și-a dat demisia de la Spitalul din Medgidia, părăsind ţara și 
stabilindu-se la Paris, unde avea să-și desăvârșească pregătirea medicală. ÎL 
vom regăsi în anul 1903, la Hârșova, unde se implica în fondarea unei şcoli. 
Același lucru îl va întreprinde şi la Constanţa, unde va înființa o școală medie 
cu predare în limba turcă. În anul 1906, se mută la Constanţa și își stabileşte 
reședința în cartierul Anadalchioi!?0. 

Între anii 1909-1911, a deţinut funcţia de medic şef al Inspectoratului 
Sanitar și director al Institutului de Caritate din Istanbul!?!. 

Se implică şi în activitatea politică, făcând parte din rândul 
conservatorilor democrați ai lui Take Ionescu. Va lua parte la cel de-al doilea 
război balcanic şi la Primul Război Mondial, activând ca medic pe frontul din 
Moldova și având gradul de maior. Deşi avea origine albaneză, nu a ezitat să 
participe la Primul Război Balcanic din anul 1912, fiind trimis de statul român 
în fruntea unei echipe medicale, la Istanbul. Pentru serviciile aduse, statul turc 
le-a oferit celor din echipa medicală, câte un ceas din aur, iar statul român i-a 
decorat la întoarcerea în patrie!?. 

În anul 1914, va fi trimis din nou, în fruntea unei alte echipe medicale, în 
Albania, unde bântuiau frigurile galbene!?, fiind în fruntea unui detașament 
de voluntari ai Crucii Roşii. Experienţa sa în tratarea acestei boli era 
cunoscută, de nenumărate ori ocupându-se de locuitorii Medgidiei care 
sufereau de această maladie, cunoscută și sub numele de febră 
palustro-pernicioasă. Pe de altă parte, era atras de locurile de baştină, oscilând 
între ţara de origine şi patria de adopție, acționând ca revoluționar și ca 
apărător al comunității musulmane din Dobrogea. 


19 Ibidem, p. 216. 

% Jbidem, p. 217. 

2! Richard Constantinescu, op. cit., f. 1. 

* Lavinia Dacia Gheorghe, Aspecte privind afirmarea intelectuală a turcilor şi tătarilor din 
Dobrogea, în perioada 1878-1914, în „Din istoria tătarilor”, vol. I, Constanţa, Editura New 
Line, 2010, p. 51. 

2 Ibidem. 


114 


După cele două confruntări militare balcanice, se va întoarce la 
Medgidia, unde își va ocupa locul în Spitalul orășenesc. A activat și în cadrul 
Seminarului musulman din Medgidia, unde a ţinut cursuri de igienă, în 
perioada 1908-1923124. 

A susţinut revenirea insulei Ada Kaleh sub administraţie românească și 
a sprijinit acţiunile lui Mustafa Kemal Ataturk. 

A publicat numeroase articole și a pus bazele unor publicații precum: 
„Sada-yi Millet” („Vocea naţiunii”), Conducătorul conversațiunei în româneşte şi 
turceşte (Tipografia Ișik, Medgidia, 1915) şi a publicat Dicţionarul turc-român 
(două volume)!%. Coordona Tipografia Isîk (Lumina), din Medgidia , militând, 
încă din anul 1902, pentru înlocuirea alfabetului arab cu cel latin. Se va 
implica în transferarea Seminarului Musulman de la Babadag la Medgidia.!? 
Va preda elevilor de la Seminar disciplinele Medicină populară, Reguli de 
îngrijire şi sănătate. Frecvent, făcea parte din comisii de examinare a 
absolvenților, fiind foarte apreciat de conducere și de elevi. 


Dr. Ibrahim Themo și prof. Mircea Dragomirescu:27 


124 Adrian Ilie, Comunitățile turcă și tătară din Medgidia. Aspecte privind organizarea 
politică, socială, economică, religioasă și culturală, Constanţa, Editura Ex Ponto, 2015, 
pp. 40-41. 

125 Lavinia Gheorghe, Ibrahim Themo — revoluționarul..., p. 221; ldem, Aspecte privind 
afirmarea intelectuală a turcilor şi tătarilor... p. 41. 

126 Adrian Ilie, Comunitățile turcă şi tătară din Medgidia...., p. 135 ; ldem, Sistemul 
educaţional Islamic. Seminarul musulman din Medgidia (1), în „Ziua de Constanţa”, 
24 oct. 2017; Corneliu Marinescu, Medgidia. Studiu monografic, Constanţa, Editura Dobrogea, 
2006, p. 125. 

127 Colecţia Adrian Ilie. 

Va continua activitatea politică, fiind un conducător local al Partidului 
Poporului (ce-l avea lider la nivel naţional pe generalul Alexandru Averescu), 
devenind senator de Caliacra al acestui partid, în anul 1920. Se va implica și în 
viaţa politică a urbei Medgidia, fiind, în anul 1928, membru al Consiliului 
Comunal. Va continua să fie un membru marcant al Partidului Poporului, 
atât în calitate de lider local, la Medgidia (poziție pe care o va ocupa şi în anul 
1934), dar şi la nivel judeţean, unde ocupa funcţia de membru în Consiliul 
Judeţean al partidului!?. Va participa la Congresul Uniunii Balcanice 
Medicale, din anul 1936, fiind reprezentantul României!”. 

După cum povestea avocatul Dan Alecu, fiul fostului director al 
Seminarului musulman din Medgidia, Alexandru Alecu, doctorul Ibrahim 
Themo „era pe lângă un bun curant și un bun doctor al sufletului. Era blând, 
se apropia de oameni și le alina suferințele fiind iubit de toată populația” !%. 


Medicul Ibrahim 'Themo în tinereţea 


12 Lavinia Gheorghe, Ibrahim Themo — revoluționarul ..., pp. 218-220. 

129 Richard Constantinescu, op. cit., f. |. 

130 Constantin Ionașcu, Rezistenţa anticomunistă din Dobrogea, ediţia a II-a, Constanţa, 
Editura Ex Ponto, 2005, p.70. 

151 http:/Aww.pashtriku.org 

Medicul oculist Ibrahim Themo 

Dr. Ibrahim Themo la o vârstă înaintată: 


153 www.pasthriku.org; „Viaţa medicală”, nr. 42, oct. 2016. 

ai DOCTOR 

literat mentii. 1911 = 1002 E Se 


Piatra funerară a familiei Ihemo'5 

A murit la vârsta de 80 de ani, în 1945, fiind înmormântat în sicriu 
căptuşit cu tablă de zinc și învelit în tricolorul patriei adoptive, în cimitirul 
musulman din Medgidia. În scrisoare lăsată pentru a fi citită după moartea sa 
scria că „nu doreşte obișnuita pomană pentru că toată viaţa sa a făcut destulă 
pomană prin: tămăduirea bolnavilor, redarea vederii orbilor prin tratamente 
și intervenţii chirurgicale gratuite, prin ajutorarea nevoiaşilor şi prin ocrotirea 
celor 23 de orfani, astăzi medici, avocaţi, ofițeri, învățători, meseriași etc. În 
locul mesei de pomană, la care se îndeasă cei înstăriți, iar cei nevoiași îi 
privesc cum se-ndoapă, vreau să împărțiți săracilor din localitate, timp de trei 
zile, câte 100 de pâini calde și câte un sfert de kilogram de caşcaval pentru 
fiecare din ei, chiar la brutărie” 15. 


134 Colecţia Corneliu Marinescu 
155 Richard Constantinescu, op. cit., f. |. 

Este un important reper pentru comunitatea musulmană din Medgidia, 
pentru care a luptat, susținând cu tărie emanciparea și afirmarea acesteia. 


15 Bust dezvelit în anul 2016 — Arhiva fotografică a Primăriei Medgidia. 

Kemal Hagi Amet 


Tătar la origine, s-a stabilit la Medgidia odată cu valul de coloniști veniți 
din Crimeea. A acumulat bunuri și proprietăți. A deținut mai multe funcții 
de-a lungul vieții, fiind respectat de membrii etniei sale, dar şi de românii care 
începuseră a se stabili în provincie. Datorită stării materiale bune, a fost 
posibilă plecarea sa în hagialâc la Mecca, primind, ulterior, şi titlul de hagi 
(haci, agi), pelerin la „locurile sfinte”. 

Funcția de primar a deținut-o în mai multe rânduri, din 1886 până în 
1898, cu întreruperi!7. În situația unor crize politice, prefectul judeţului 
Constanţa apela la fostul primar, ca urmare a experienţei pe care acesta o avea 
în domeniul administraţiei. 

S-a implicat în realizarea construcției Bisericii ortodoxe „Sf. Petru şi 
Pavel” din Medgidia, care a fost construită în perioada 1890-1899. În anul 
1897, zidurile se ridicau la înălțimea de un metru, dar stagnau din lipsa 
fondurilor. În aceste condiţii, se constată intervenţia primarului musulman 
Kemal Hagi Amet (Ahmed), însoțit de preotul localității, Cristache 
Georgescu, şi de negustorul lordan Stoianoff, care s-au deplasat la Bucureşti 
pentru a obține fonduri de la Ministerul Cultelor. A intrat în audienţă la 


137 Adrian Ilie, Medgidia. Istoria orașului de la 1918 până în prezent, Constanţa, Editura Ex 
Ponto, 2012, p. 81. 

ministrul Culturii de atunci, Take Ionescu, și a început să îl certe într-o 
română aproximativă şi plină de culoare, cuvintele sale rămânând 
consemnate în documentele vremii: „Domn menistră, la mine primar 
Medgidia este. Acolo ai ceput biserica pentru creştini, ai făcut temelia, ama 
para pusin şi nu putem merge mai departe. Treba dau ajutor ispraim a la 
Biserica”. 

Take lonescu îi răspunde tătarului că nu există destule fonduri, dar 
acesta nu renunţă, continuând în acelaşi stil: „La mine tatar musulman este, la 
tine urman (român) şi cristian este. La mine vrei facem biserică Medgidia, la 
tine nu vrei? Ruşine bre, aman, aman!” 1%. 

Ca urmare a acestui demers, a fost obținută de la ministrul Take 
Ionescu, suma de 10.000 de lei, pentru finalizarea lucrărilor bisericii, lucru 
care se regăseşte și în articole din presa vremii. Contribuţii financiare au avut 
și oamenii locului, printre care comerciantul și viitorul primar, Nicolae 
Șteflea, care, alături de alţi enoriași, au reuşit să strângă suma de 38.000 lei. 

Interesant este faptul că și comunitatea musulmană, destul de 
numeroasă în oraș, a contribuit cu suma de 18.000 lei, iar autoritățile judeţene 
au completat cu alți 2.000 lei. Fără îndoială, exemplul primarului musulman a 
reprezentat un imbold pentru comunitatea musulmană, care va dona o sumă 
importantă necesară finalizării unei construcții religioase creştine. Putem 
trage concluzia că, la Medgidia, exista un respect reciproc între diversele 
confesiuni și că oamenii trăiau în bună pace şi armonie. 

Din alte surse, se pare că suma se ridica la valoarea de 70.000 lei. 
Biserica va fi sfințită la 15 martie 1899, iar slujba va fi oficiată de Prea Sfinţitul 
Episcop al Dunării de Jos, înconjurat de clerul local!%. 

Kemal Hagi Amet a participat le adoptarea unor importante decizii 
pentru comunitate, atât în calitate de consilier local (după 1878), cât, mai ales, 
în calitate de primar. În anul 1882, realiza o evidenţă a proprietarilor așezării 
cifrată la 62 de proprietari, care aveau în posesie 2186 hectare, alți 22 de 
proprietari deținând 1345 ha, din totalul suprafeței de 5100 ha. Populaţia 
așezării era, la acel moment, cifrată la 1003 locuitori!*. 


158 Idem, Aportul primarului Kemal Agi Amet la construcția Bisericii „Sfinţii Apostoli Petru şi 
Pavel” din Medgidia, în „Tomisul ortodox”, I, nr. 2, feb. 2017, pp. 28-30. 
139 Ibidem, p. 29. 
14 S J.A.N.C., Fond Inspectoratul Cadastral Constanţa, dos. 126/1880-1889, ff. 1-3. 

În anul 1885, se realiza o parcelare și delimitare a terenurilor. În zona de 
nord a orașului, către Târgul Panair, terenurile erau oferite creștinilor, iar, în 
partea de sud a așezării, erau în posesia musulmanilor și a creştinilor cu titluri 
de proprietate mai vechi!!. În 1890, cu aprobarea primarului, se construia de 
către Primărie, un abator comunal, necesar crescătorilor de vite!2. 

În 1893, în condiţiile unei crize politice accentuate, va fi numit primar, 
moment în care Kemal Hagi Amet deţinea funcţia de consilier comunal. Va 
deține funcția o perioadă scurtă de timp, până la 13 iunie 18941%. S-a implicat 
în pietruirea străzilor orașului, aducând piatră din cariera „Maria”, pe care o 
exploata personal!*. 

Se va implica personal în construcția Palatului Comunal - în 1893 -1%5, 
care, deşi a avut de suferit de-a lungul timpului, se păstrează și în prezent, 
fiind sediul administraţiei locale şi una din construcțiile emblemă ale 
orașului. În anul 1899, Kemal Hagi Amet era înregistrat cu peste 40 de hectare 
de teren, devenind unul din marii proprietari funciari ai zonei!“. 

Poate fi considerat una din personalitățile marcante ale orașului, 
implicându-se activ în dezvoltarea acestuia, două construcții emblematice ale 
localităţii, fiind realizate în vremea conducerii sale: Biserica ortodoxă cu hramul 
„Sfinții Apostoli Petru şi Pavel” şi Palatul Comunal. 

O stradă din oraş îi poartă numele, pentru ca acesta să dăinuiască peste 
vremuri, iar municipalitatea i-a conferit titlul de cetățean de onoare al orașului, la 
data de 2 septembrie 2006. 

Ex Ponto, 2015; 

Constanţa, Editura Ex Ponto, 2005; 

Regele Carol I, Brătienii și Dobrogea 


prof. univ. dr. Stoica LASCU 


Schiţam, la începutul anilor '90 ai secolului trecut, în publicaţii 
constănţene, câteva pagini - printre primele, după al Doilea Război 
Mondial, în spaţiul dobrogean — despre personalitatea și locul în istoria 
românilor!” și a Dobrogei!“ a lui lon C. Brătianu (1821-1891) (când am 
avut şansa a organiza şi vernisa şi o expoziție fotodocumentară: „din 
câte știm, unica manifestare de acest gen inițiată în ţară cu prilejul 
aniversării a 170 ani de la naştere și a comemorării a 100 ani de la 
moartea marelui patriot român”1!*); respectiv, câţiva ani mai târziu, a 
legăturilor lui lonel Brătianu (1864-1927) cu spaţiul României de la 
Mare; tot în acei ani, era făcută propunerea „ca memoria marelui bărbat 
politic al României moderne, lon C. Brătianu, să fie eternizată prin 
atribuirea numelui său unei localităţi constănțene” 1%; iar în mai 1998, 
arătam că „Dobrogenii, mai cu seamă - față de care regele Carol 1 şi-a 
manifestat constant atașamentul —, trebuie să-și recupereze valorile 
istoriei, Căpitanului de la 1877 conferindu-i-se cinstea cuvenită; una 
dintre comunele mari şi bine gospodărite ale Dobrogei — cum ar fi Cumpăna 
sau Comana de pildă — ar trebui să-şi dispute întâietatea în a purta numele 
de Carol 1, în joc nefiind vorba, se înțelege, de simpatii politice, ci de 
recunoştinţă naţională”. 


+7 Stoica Lascu, Jon C. Brătianu — făuritor al României moderne. 100 de ani de la moarte, în 
„Cuget liber”, III, nr. 362, 4 mai 1991, pp. 1-2; „Jon C. Brătianu nu e al nimănui în parte. Ion 
C. Brătianu e al țării întregi”. lon C. Brătianu, în „Farul”, II, nr. 63, 10-17 mai 1991, p. 3. 

48 Idem, Jon C. Brătianu și Dobrogea. In memoriam, în „Cuget liber”, III, nr. 382, 1-2 iunie 
1991, p.3. 

* dem, La muzeul de istorie naţională și arheologie din Constanţa. Expoziţia 
fotodocumentară „Ion C. Brătianu”, în Ibidem, III, nr. 374, 22 mai 1991, p. 2. 

50 Idem, Însemne ale recunoștinţei noastre întru perpetuarea memoriei înaintaşilor. Opinii 
(Marea Unire din 1918), în Ibidem, V, nr. 1.018, 4-5 decembrie 1993, p. 2. 

Însemne ale recunoştinței noastre întru perpetuarea memoriei 
înaintaşilor 

În mod obișnuit, într-un stat democratic, în care componentele 
societăţii civile se constituie ca osatură a acestuia, inițiativele relevării 
personalității unor înaintaşi, semeni cu merite aparte în varii domenii, 
revin nu atât statului — precum în situaţia unui regim totalitar —, cât 
diverselor categorii de cetățeni și instituții apolitice, social-culturale ori 
chiar și administrative. lată de ce, în urmă cu un an, Asociația 
Cultural-Istorică Dobrogeană „România de la Mare” din Constanţa a 
propus, în paginile acestui cotidian, ca în fiecare an, la 23 Noiembrie — 
ziua intrării autorităţilor civile şi militare în oraș, în 1878 - să fie 
marcată Ziua Recunoștinței Constănţenilor sub perpetuul memento IN 
MEMORIAN ILLUSTRUM CIVIUM TOMITANORUM, propunere care 
nu a găsit, din păcate, din partea autorităților municipiului, ecoul 
așteptat. Singurele manifestări ca atare s-au limitat doar la adăugarea, 
de către Asociaţie, la patrimoniul afectiv al Cetăţii, a patru plăci 
memoriale!5! — altele două sunt în curs de executare în momentul de față 
—, precum şi la lansarea, tot în „Cuget liber”, a unui zadarnic apel!? 


151 Cele patru plăci memoriale au următorul conţinut: 
În acest loc s-a aflat „Hotel d'Angleterre”, la mansarda căruia a locuit zece zile, în iunie 1882, 
MIHAI EMINESCU (1850-1889), Poetul Naţional al românilor. (Placă memorială pe faţada 
Hotelului „Intim”, str. N. Titulescu nr. 9). 
În acest loc s-a aflat casa în care a locuit, în perioada 1908-1931, IOAN N. ROMAN (1866- 
1931), avocat, poet, publicist, om politic, istoric, numit de N. Iorga „patriarhul Dobrogei”. 
(Placă memorială pe fațada Magazinului „Romarta copiilor” din bd. Tomis, vis-a-vis de Parcul 
Teatrului). (La începutul mileniului nostru, fațada clădirii fiind reamenajată — placa a 
dispărut...) 
În această casă a locuit, în perioada 1907-1922, funcţionarul român, născut în Macedonia, 
PETRU VULCAN (1869-1922), poet, romancier, publicist, animator al vieții culturale din 
Dobrogea. (Placă memorială pe faţada casei din str. Decebal nr. 31, colţ cu str. Răscoalei din 
1907). 
În această casă s-au aflat, în perioada 1923-1944, tipografia și redacţia ziarului „DOBROGEA 
JUNĂ” (1904-1944, cel mai important ziar interbelic dobrogean, condus de Constantin N. 
Sarry. (Placă memorială pe faţada imobilului din str. Răscoalei din 1907 nr. 27, colţ cu str. C. 
Brătescu). 
152 Conţinutul este: 

Apel pentru ridicarea bustului primului prefect al jud. Constanţa (1873-1881; 1882-1883) 

Remus N. OPREANU (1844-1905) 

În noiembrie 1993 se vor împlini 115 ani de când teritoriul dintre Dunăre şi Mare, 
DOBROGEA, „această veche posesiune a prinților noştri de mai înainte” — cum se sublinia în 
manifestul Domnitorului Carol | către Armată, „Dat la Brăila la 14 noiembrie, anul 1878” — a 
„devenit din nou pământ românesc”; se consfințea, astfel, recunoaşterea pe plan internaţional a 

drepturilor istorice ale României asupra provinciei ce aparținuse cândva şi lui Burebista şi lui 
Mircea cel Bătrân, şi în care sălăşluiau, din epoca de etnogeneză a poporului român, în chip 
neîntrerupt, strămoşii noştri. 

În tot cuprinsul lunii noiembrie 1878, autorităţile militare şi civile române sunt primite de către 
populaţia Dobrogei într-o atmosferă de veridică sărbătoare, momentele de bucurie colectivă ale 
românilor transdunăreni regăsindu-se şi la Chiustenge (Constanţa) începând cu 23 noiembrie — 
ziua sosirii armatei şi autorităților administrative, în frunte cu prefectul numit — magistratul 
bucureştean REMUS N. OPREANU. 

Personalitatea acestui prim prefect al judeţului Constanţa (1878-1881; 1882-1883) — el 
respinsese titlul de guvernator al Dobrogei, care i se propusese, în credința patriotică şi 
conştiinţa că structura administrativă a noului teritoriu trebuie să fie, din primul moment, 
aidoma celei din restul Ţării — a fost recunoscută ca atare atât în timpul vieții sale, cât şi în 
deceniile de după trecerea sa în neființă, la numai 64 de ani; ea era judecată mai ales din 
perspectiva înrâuririi extrem de benefice a sa asupra organizării şi administraţiei județelor 
Constanţa și Tulcea, a revigorării naționale a populației românești autohtone, a promovării, în 
același timp, a unei politici de toleranță naţională şi confesională în spaţiul transdunărean al 
tânărului principat independent din 1877 şi transformat în Regat în 1881; era personalitatea, cu 
temeinice studii filologice şi juridice susținute la Pisa şi Paris, despre care ziaristul Const.N. 
Sarry avea să scrie în 1931: „Acela care se va apuca să scrie cândva istoria Dobrogei româneşti 
— a Dobrogei revenită la Țara-mamă în urma războiului de neatârnare din 1877-1878 —, acela, 
îndată după numele Marelui Căpitan Carol I, al neasemuitului său sfetnic Jon Brătianu şi al 
înțeleptului Mihail Kogălniceanu, va trebui să se oprească neapărat asupra personalităţii lui 
Remus Opreanu, cel dintâi guvernator (de fapt, prefect — n.n.) al provinciei noastre”; era acea 
personalitate — numită de către turcii şi bulgarii dobrogeni Babă Opreanu (recte — „tata”, 
apelativ dat unui tânăr de 34 de ani!) — pe care românii transilvăneni, buzoieni, brăileni sau 
ialomiţeni, împroprietăriți în timpul mandatului său prefectorial, mai ales cei din zona Peştera, 
unde îşi avea şi el o proprietate, o invocau adesea în rugăciunile lor cucernice, de veşnică 
recunoștință: „Doamne, orânduieşte ca sufletul ales, plin de bunătate al boierului Opreanu, să 
fie aşezat între cei drepți, că tare bun a fost în viață!”; a fost personalitatea pe larg evocată în 
1938 — când se comemorau trei decenii de la moartea sa —, între alţii şi de către fruntașul 
național-țărănist constănţean, distinsă figură intelectuală a orașului, avocatul Dan Alecu: 
„Generaţiile au trecut pe rând, nivelând viaţa provinciei şi ridicând-o la înalta formă de astăzi a 
Dobrogei românești. Din trudnicile începuturi de atunci n-a mai rămas nici o urmă, aproape 
nici oameni cari să le mărturisească. Dar de atunci şi până astăzi — înfruntând generațiile, 
trecând peste schimbările înfăptuite de vremi, fâlfâind deasupra progresului — a străbătut ca un 
îndreptar, ca o icoană şi ca un simbol personalitatea şi opera lui Remus Opreanu, realizată în 
ceea ce nu cade sub controlul oamenilor, şi tocmai de aceea e veşnic, în sufletul provinciei şi în 
sufletele noastre”. 

Acestei personalități românești, devenită aproape figură de legendă în istoria modernă a 
Dobrogei — căreia autorităţile municipale şi judeţene i-au perpetuat, mai de mult, memoria prin 
atribuirea numelui său unei străzi din Constanţa şi a unui sat din judeţ —, propunem, prin 
urmare, a i se ridica un bust, care să străjuiască clădirea Prefecturii, în vecinătatea bustului 
primarului lon Bănescu; a unui monument memorial a cărui dezvelire, la 23 noiembrie 1993, 
de Ziua Recunoștinței  Constănţenilor — IN MEMORIAM ILLUSTRUM CIVIUM 
TOMITANORUM —, să facă parte integrantă dintr-un program mai larg de manifestări 
organizate de către autorităţi cu prilejul aniversării şi a 115 ani de la Reintegrarea Dobrogei la 
Statul Român. 

În ceea ce ne priveşte, avem credinţa că Apelul de faţă va găsi ecoul cuvenit pe măsura 
semnificației sale culturale şi patriotice, atât în rândurile autorităților şi instituţiilor locale şi 

pentru ridicarea bustului primului prefect al județului Constanţa 
(1878-1881), Remus N. Opreanu. 

Ne luăm iarăși, de aceea, îngăduința continuării sensibilizării 
factorilor puterii, având certitudinea ca opinia publică dobrogeană -— în 
mod particular, constănţenii — este în consens cu necesitatea ca și în 
acest colț de ţară românească înaintaşii să fie cinstiţi la cotele unui 
civism contemporan, de extracție europeană, atât de clamat altminteri. 
Mai întâi, reiterăm propunerea pe care subsemnatul a mai făcut-o 
într-un cadru instituţionalizat judeţean, anume ca memoria marelui 
bărbat politic al României moderne, lon C. Brătianu, să fie eternizată 
prin atribuirea numelui său unei localități constănțene. La timpul 
potrivit, argumentam că cea mai bună alegere ar fi comuna 23 August, 
căreia, însă, i s-a atribuit atât de uzitată denumire de Unirea. Exprimăm 
nădejdea că se va găsi un primar patriot a cărui localitate să se 
mândrească cu numele unuia dintre ctitorii României moderne, așa 
cum li s-a făcut onoarea lui Cuza Vodă, Nicolae Bălcescu, Mihail 
Kogălniceanu și Remus Opreanu - personalităţi ce au înrâurit atât de 
benefic istoria naţională și locală în vremea lui lon C. Brătianu. 

Pe de altă parte, în urmă cu trei ani, cu prilejul primei marcări a 
Zilei Naţionale, s-a mai făcut propunerea ca străzi din Constanţa să 
poarte numele unor mari patrioţi care s-au identificat cu înfăptuirea 
idealului unității naţionale, propunere însuşită şi ea la vremea 
respectivă, dar care nu s-a transpus în practică, din motive, ne place să 
credem, pur birocratice și tehnice. lată de ce credem că actualul 
Consiliu Local, primarul nu ar avea nimic de obiectat ca unele artere 
din oraş (la vremea respectivă erau şi nominalizate — str. Poporului, 
Prelungirea b-dul 1 Mai, porţiuni din b-dul Aurel Vlaicu) să perpetueze 
memoria unor  figuri-simbol ale  înfăptuitorilor Marii Uniri, 
reprezentând atât provinciile istorice, cât şi Vechiul Regat — respectiv 
luliu Maniu, Pantelimon Halippa, lancu Flondor, Take lonescu, Alexandru 
Averescu. 


judeţene, cât şi a opiniei publice, a agenţilor economice şi a mijloacelor mass-media, al tuturor 
celora care simt românește şi în acest străvechi colț al pământului înnobilat prin truda şi 
acțiunile înaintaşilor noştri. 

14 noiembrie 1992 

(apud „România de la Mare”, |, nr. 2/special, 1992, p. 40) 

Ar fi, din partea constănțenilor, încă o mărturie a respectului lor 
pentru jertfele înaintaşilor, generaţiilor tinere insuflându-li-se, şi pe 
această cale, reparatorie — cu implicaţii civice și morale semnificative —, 
sentimentul aparţinerii unei istorii cu bogate tradiții patriotice, în care 
jertfele personale s-au pus în slujba întăririi unității Neamului, a 
propăşirii Statului Român. Ar fi încă un memento al unor dominante de 
istorie românească într-o Europă preocupată tot mai vădit înspre 
recuperarea valorilor naţionale ale fiecărui popor în perspectiva 
integrării într-o vastă familie, în care fiecare membru să se poată 
mândri, pe bună dreptate, cu personalităţile sale de excepţie, de 
dimensiuni europene. 


Regele Carol I şi Dobrogea 

În fiecare an, la 9 Mai, în calendarul istoric al poporului român 
este marcată data proclamării Independenţei României, în condiții 
internaţionale care, în 1877, înlesneau afirmarea ca atare a suveranităţii 
Statului Român modern. În conștiința epocii, este demn de remarcat 
faptul că această dată — 9 Mai — a fost receptată ca momentul simbolic al 
proclamării Independenţei, așa cum, de pildă, consemnează revistă 
românească ce apărea în Transilvania, la Gherla, „Cărţile săteanului 
român”: „Ziua de 9/21 mai 1877 va fi scrisă cu litere de aur în istoria 
românismului pururea mare şi învingător, căci în această zi (luni) Dieta 
(Adunarea Deputaţilor — n.n.) și Senatul României — cu un suflet şi cu o 
voință, cu un cuget și o inimă - au proclamat ROMÂNIA ca STAT 
INDEPENDENT (împărăţia neatârnată). Și prin aceasta, rupându-se 
legămintele subscrise cu lacrimi de sânge prin domnii români Mircea și 
Bogdan - cu păgânii Baiazid și Selim I - POPORUL ROMÂN s-a făcut 
DOMN peste viaţa şi soarta sa!” 

Într-adevăr, în această zi, ministrul de Externe M. Kogălniceanu 
este interpelat asupra conduitei României în războiul ruso-turc, 
răspunsul marelui bărbat politic român constituind, în fapt, Declaraţia 
de Independenţă a României: „Domnilor deputaţi, nu am nici cea mai 
mică îndoială şi frică de a declara în faţa Reprezentațiunei Naţionale că 
noi suntem o națiune liberă şi independentă”; în aceeaşi zi, Adunarea 
Deputaţilor votează o rezoluţie prin care „ia act că războiul între 
România şi Turcia, că ruperea legăturilor noastre cu Poarta şi 

Independenţa absolută a României au primit consacrarea lor oficială” 
(tot în aceeași zi, Senatul adoptă şi el un act asemănător). (Întâmplarea 
făcând ca a doua zi, 10 mai, să fie ziua în care domnitorul Carol | 
sărbătorea intrarea, în anul 1866, în Capitală, Independenţa va fi 
sărbătorită, până în 1947, în această zi de mai, în Memoriile sale, 
Suveranul consemnând pentru 10/22 mai 1877: „Sărbătoarea naţională 
de astăzi se celebrează de astă dată cu deosebire, ca fiind ziua 
proclamării independenţei”). 

Participarea României la războiul împotriva Imperiului Otoman, 
alături de Rusia, se va concretiza nu doar în consfințirea obţinerii 
Independenţei — consemnată ca atare prin hotărârea Congresului de 
Pace de la Berlin (1878) —, ci şi în aceea a reintegrării teritoriului 
românesc dintre Dunăre şi Mare (Dobrogea) la Statul Român, în 
noiembrie 1878, reparaţie istorică validată, de asemenea, de către Marile 
Puteri. 

Începând de acum, Dobrogea va cunoaşte o veritabilă renaștere 
național-spirituală şi economică în cadrul Regatului, vrednicul rege 
Carol | având o propensiune mai aparte față de această provincie decât 
față de alte regiuni ale Ţării, până la încetarea sa din viaţă (septembrie 
1914). 

Astfel, chiar conţinutul primelor acte oficiale adresate 
dobrogenilor la 14 noiembrie 1878 — Înalt ordin de zi către armată la 
ocuparea Dobrogei, respectiv Proclamațiunea către dobrogeni -— este 
pilduitor pentru preocuparea pe care autorităţile statale române o vor 
arăta, în deceniile ce urmează, pentru modernizarea Dobrogei: „creștini 
și musulmani, primiţi dar cu încredere autoritățile române; ele vin cu 
anume însărcinare de a pune capăt dureroaselor încercări prin care aţi 
trecut, de a vindeca rănile războiului, de a apăra persoana, averea şi 
interesele voastre legitime, în sfârşit de a vă dezvolta bunăstarea morală 
și materială”. Regele Carol I!%, „Beiul Carolu” — cum era denumit de 


155 Cărţi despre el, apărute în România în ultimele trei decenii — Mite Kremnitz, Regele Carol 
al României. O biografie. [Ediţie îngrijită de Ion Nuță şi Boris Crăciun], Editura Porţile 
Orientului, Iași, 1995 /160 pp./; Sorin Liviu Damean, Carol 1 al României, vol. I: 1866-1881, 
Paideia (Seria Istorie), Bucureşti, 2000 /276 pp./; Vasile Docea, Carol I și monarhia 
constituțională. Interpretări istorice, Presa Universitară Română, Timişoara, 2001 /204 pp./; 
Sorin Cristescu, Carol I. Corespondența personală (1878-1912). Prefaţă de Ion Bulei, Tritonic, 
Bucureşti, 2005 /496 pp./; Idem, Carol I și politica României, Paideia, București, 2007 /430 

către dobrogeni până în 1878 — va efectua prima sa vizită oficială în 
Dobrogea în octombrie 1879, când va sosi la Constanţa și Tulcea, fiind 
salutat cu bucurie şi încredere de către dobrogenii ce-i ieșeau în 
întâmpinare. „Aceste populaţiuni, compuse din toate naționalităţile, de 
toate regiunile, români, greci, bulgari, germani, turci, tătari, erau toate 
întrunite printr-un singur sentiment: dorința de a vedea, de saluta, de a 
iubi pe bunul lor domnitor, pe reprezentantul libertăţii, justiţiei, 
toleranţei și civilizaţiunii europene”. Sunt veniți locuitori din satele 
înşirate de-a lungul căii ferate Cernavoda-Constanţa, „spre a asculta, 
măcar în fuga căii ferate, pe suveranul român, iar femeile și copiii, 
zărind trenul, în semn de respect se aruncau la pământ”. 


pp./, Carol I al României, Jurnal, vol. I: 1881-1887. Stabilirea textului, traducere din limba 
germană, studiu introductiv şi note de Vasile Docea, Polirom, Iași, 2007 /616 pp./; lon Bulei, 
Stelian Țurlea, Carol I. Un destin pentru România, RAO, Bucureşti, 2009 /192 pp./; Paul 
Lindenberg, Regele Carol 1 al României. Traducător lon Nastasia, Humanitas (Colecţia Casa 
Regală), Bucureşti, 2010 /288 pp./. [Ediţie princeps — Berlin: F.D. Verlagbuchhandlung, 

La Tulcea, suveranul va pune piatra fundamentală la Monumentul 
Dobrogei, vizitează bisericile existente în oraș, şcolile de aici (română, 
bulgară, greacă, germană, protestantă, armeană, israelită), alte instituții. 
Prezenţa domnitorului în Dobrogea constituie prilejul înmânării, din 
partea locuitorilor mai multor așezări, a unor petiţii ce reclamau 
îmbunătăţiri economice și sociale, exprimându-se încrederea în simțul 
de dreptate al suveranului, „și fiți încredinţat, Măria Ta, că noi şi copiii 
noştri, punându-ne temelie pe principiile de libertăţi de care se bucură 
confrații noştri — cum se spunea, de pildă, în petiția locuitorilor din Hârşova-, 
vom apăra moşia orice năvăliri din afară sau amestecul dușmanilor”. 

Impresiile domnitorului asupra acestei călătorii în Dobrogea sunt 
redate într-o scrisoare trimisă tatălui său, în care se spunea, între altele, 
relevându-se tradiţiile istorice românești în această parte a Ţării: „Din 
distanţă în distanţă, foarte aproape una de alta, pe movile și pe dealuri, 
se văd ruinele cetăților romane, atât pe țărmurile Mării, cât şi pe malul 
Dunării. Asemenea în mijlocul țării se văd din zare în zare, deosebit de 
ruinele de cetăţi, atât de multe movile naturale şi artificiale, încât de 
le-am privi ca morminte de oști, din care multe şi sunt, am putea 
într-adevăr zice că românul în Dobrogea calcă pretutindeni pe ruinele măririi 
străbunilor săi! (subl.n.)”. 

Următoarea vizită a suveranului — proclamat rege în 1881 -— va 
avea loc, la Constanţa, la 10 septembrie 1889, însoţit fiind de principele 
moștenitor Ferdinand; este vizitat orașul (Catedrala, Biserica Greacă, 
Biserica Armeană, Giamia, Primăria, şcolile, alte instituţii). „Un timp 
îndelungat a trecut de când n-am venit în Dobrogea. Cu atât mai mare 
este dar bucuria mea, de a mă găsi împreună cu moștenitorul 
prezumtiv al Coroanei în mijlocul dumneavoastră şi a constata marele 
progres făcut în cursul a 10 ani”, avea să mărturisească suveranul la 
prânzul de gală respectiv. După ce salută prezenţa „tinerei noastre 
marine” (reprezentată prin vasul „Elisabeta”), Carol 1 conchide: „Ridic 
dar acest pahar în onoarea Dobrogei, urmând ca această frumoasă 
provincie, în care sentimentul românesc s-a înrădăcinat într-un timp aşa 
de scurt, să prospereze şi să se dezvolte în liniște și pace, în sănătatea 
orășenilor din Constanţa, care făcându-ne o primire tot aşa de strălucită 
și călduroasă ne-au arătat dragostea și devotamentul lor, pentru care vă 
mulțumesc din tot sufletul. 

Să trăiască Dobrogea şi portul său Constanţa 

În anul următor, la 9/21 octombrie 1890, regele Carol I va participa 
la solemnitatea punerii pietrei fundamentale a Podului „Carol I” de 
peste Dunăre, rostind o scurtă cuvântare în care se arată că „sunt fericit 
că am putut încununa întâiul stâlp al podului în fața unei întruniri aşa 
de impunătoare și a populaţiunii din Dobrogea, care a alergat din toate 
părţile spre a fi martoră la această operă, care va lega de-a pururi aceste 
două ţărmuri ale Dunării, înfrățind interesele și cimentuind unirea între 
aceste două trunchiuri ale Statului Român în chip trainic şi nepieritor”. 

Peste cinci ani, suveranul va asista la inaugurarea, la 14 
septembrie 1895, a maiestosului arc dantelat de peste Dunăre, Podul 
„Regele Carol 1” proiectat de ing. Anghel Saligny). Festivităţile sunt 
impresionante şi realmente populare (participă peste 20.000 de 
„suflete”); în cadrul lor, „punctul culminant al serbării a fost trecerea 
peste pod a celor 15 locomotive, a căror șuere împreună cu sunetele 
dela vapoarele ce staționau în portul Cernavoda, cu bubuitul tunurilor 
de pe deal şi canoniere, cu sunetul trimbiţelor, tobelor, al muzicilor 
militare şi aclamaţiunile mulţimei produceau — consemna presa vremii — 
un concert imposibil de spus și de descris”. Răspunsul regelui la 
cuvântările rostite relevă, între altele, importanţa pe care o acorda capul 
Statului propăşirii economice a României moderne: „Întruniţi aci, pe 
țărmurile Dobrogei, deapururea unită prin sângele vitejilor noștri și din 
nou făurită, printr-un lanţ de fier cu România, serbăm un eveniment 
aşteptat cu nerăbdare de ţara întreagă, care va găsi un răsunet mare 
departe de hotarele sale. Săvârșirea podului peste Dunăre, dorit de un 
sfert de veac de Mine este astăzi un fapt împlinit şi uriaşă se ridică 
înaintea noastră această falnică operă, ca o mărturie vădită a tăriei 
regatului. 

Geniul omenesc, în care se răsfrâng progresul şi avântul puternic 
al României, a învins toate greutăţile, a înlăturat toate piedicile, spre a 
executa această lucrare trainică şi nepieritoare, care trebuie să arate lumii 
că vrednic este poporul de frumoasa sa chemare la gurile Dunării şi pe pragul 
Orientului (subl.n.). 

Monumentele sunt istoria vie a popoarelor; până astăzi, urmele lui 
Traian nu s-au şters. Cine nu vorbeşte de podul său de la Severin? Să 
dea Dumnezeu ca al doilea pod, stabilit după mii de ani pe Dunărea de 

Jos, să trăiască veacuri spre a povesti generațiilor viitoare, din neam în 
neam, că numai prin jertfe, lupte şi o muncă statornică, Statul Român a putut 
fi întemeiat (subl.n.). 

Mândru pot fi dar, că sub Domnia Mea s-a conceput şi isprăvit de 
inginerii noştri acest măreț pod, care va atrage o însemnată parte a 
comerțului european pe căile noastre ferate, fiindcă astăzi stăpânim 
linia cea mai scurtă între mările nordice și țările din Orient. 

Aruncăm acum 0 privire mai departe pe Mare, pe această 
nemărginită cale de apă, unde se încrucişează nenumăratele drumuri 
ale mișcării lumii întregi, care răspândesc bogăţiile asupra naţiunilor. 
Prin portul de la Constanţa, podul peste Dunăre ne deschide această 
cale largă, care va spori într-un mod neașteptat relațiunile noastre 
comerciale şi va asigura dezvoltarea noastră maritimă”. 

Opera de modernizare a Dobrogei va continua la acest sfârşit de 
secol, Regatul român cunoscând, în ansamblul său, o dezvoltare 
semnificativă mai ales în plan economic; o componentă care va deveni 
cu timpul tot mai importantă pentru România va fi Portul Constanţa, 
lucrare de dimensiuni considerabile — pentru acea epocă - față de care 
regele Carol I şi-a manifestat, constant, preocuparea deosebită. 
„Serbarea de astăzi are îndoită importanţă — va spune el la festivitatea de 
începere a lucrărilor Portului, la 16 octombrie 1896 —, căci punând întâia 
piatră a noului port al Constanţei, am pus şi temelia pentru dezvoltarea 
noastră maritimă”. 

Până la momentul inaugurării oficiale a Portului, în 1909, regele se 
va afla deseori pe şantierul construcţiei, i se vor arăta planurile, va 
supraveghea mersul lucrărilor. „Uriașa lucrare a Portului, lucrările 
Primăriei și îndeosebi întărirea malurilor, erau cercetate de marele rege 
în amănunţime şi adeseori cuvântul său autorizat, pus acolo unde 
trebuia, a netezit multe din greutățile de care se izbeau înfăptuirea 
acestor lucrări”, relatează un contemporan în 1914. 

De asemenea, Marina Română a beneficiat de sprijinul şefului 
Statului, el participând, în repetate rânduri, la Constanţa, la sfințirea 
unor nave, prilej cu care releva importanța marinei pentru comerțul 
Ţării: „ridic paharul meu pentru un viitor fericit al Marinei noastre 
comerciale, ca şi celei militare, sigur fiind că amândouă, la împlinirea 
datoriei lor, departe de ţară vor fi însufleţite de o singură simţire, vor fi 

călăuzite numai de un singur gând: Patria și cinstea naţională, şi că pe 
vasele lor, ori unde ele se vor afla, va răsuna strigătul așa de scump 
tuturora: «Să trăiască România!»”, spunea Carol I în 1898, la un banchet 
dat pe vaporul „Regele Carol 1”. 

Nu era pierdut nici un prilej de a se face referiri la Dobrogea și 
locuitorii săi: „Mulţumindu-vă călduros pentru strălucita primire cu 
care am fost întâmpinați — toasta regele la Constanţa, la 23 septembrie 1907, 
la sfârșitul unor manevre militare — urez județului și oraşului toată 
fericirea şi ca mărețul nostru port să devie un izvor de bogăţie pentru 
ţară, asigurându-i dezvoltarea sa economică. 

În sănătatea locuitorilor din Dobrogea! 

Ura!” 

Un alt moment având drept gazdă Constanţa, cu o încărcătură 
istorică deosebită nu numai pentru dobrogeni, a fost inaugurarea, la 26 
septembrie 1909, a Portului Constanţa, prilej de evidenţiere, din partea 
suveranului, a importanţei legăturilor comerciale internaționale ale 
Ţării, a locului Dobrogei și dobrogenilor în ansamblul naţional. „Cu 
drept cuvânt putem privi dar (Portul Constanţa - n.n.) ca pe un factor 
de căpetenie al propăşirii noastre economice şi ca o mândrie națională. 
Portul Constanţa cu ajutorul serviciului nostru maritim ne-a pus în 
legătură statornică și directă cu târgurile și cu porturile străine, mai ales 
cu apusul Europei, care este cel mai mare cumpărător al produselor 
noastre naţionale. 

Activitatea acestui centru comercial, care se va desfășura desigur 
fără daune pentru porturile noastre dunărene, va fi adevăratul barometru 
al desvoltării noastre economice (subl.n.). 

De aceea, am credinţă că deși marele lucrări ce s-au săvârșit până 
acum nu sunt decât un început față de ce rezervă viitorul și că Constanța 
va deveni peste scurt timp, nu prea depărtat, unul dintre cele mai importante 
porturi ale Mării Negre (subl.n.). 

Cu acest prilej nu pot să nu remarc azi — continua regele Carol 1, 
circumstanțiind importanța pentru dobrogeni a momentului politic — o 
strânsă legătură şi apropiată între acest eveniment şi intrarea 
dobrogenilor în deplina viață constituțională a țărei. Prin această 
întrupare desăvârşită a Dobrogei de patria română, de la sânul căreia 
nimic n-o mai poate despărţi, s-a înfăptuit pe veci ţinta străbunilor 

luptători pentru stăpânirea Mării Negre, visul bătrânului Mircea 
Voievod şi al lui Ştefan cel Mare”. 

În încheierea răspunsului suveranului, acesta exprima 
gratitudinea față de dobrogeni pentru ospitalitatea cu care îl 
întâmpinau de fiecare dată: „Cu adânci recunoștințe mulțumesc 
tuturor, pentru primirea strălucită cu care am fost întâmpinat din 
partea orașului, ca și pentru bunele urări ce mi s-au adus în cuvinte așa 
de călduroase şi măgulitoare şi sunt fericit că am plăcutul prilej a ridica 
paharul meu pentru prosperarea mereu crescândă a portului Constanţa 
şi pentru fericirea scumpilor noştri dobrogeni”. 

Într-adevăr, locuitorii Dobrogei beneficiau, de câtva timp, de o 
atenție şi mai sporită din partea autorităților române, în frunte cu 
regele; acesta indicase, într-adevăr, Parlamentului, în Mesajul regal de la 
15 noiembrie 1908 — când era marcată deschiderea sesiunii anuale a 
Corpurilor Legiuitoare —, necesitatea ca și dobrogenilor să li se acorde 
toate drepturile politice, respectiv să poată participa la alegeri şi să aibă 
reprezentanţi în Parlament. „leri împlinit treizeci de ani de când, în 
capul armatei, am pus piciorul pe pământul Dobrogei recâştigată prin 
sângele vitejilor noştri ostași şi căzuţi în războiul independenţei. De 
atunci, această parte a României a luat un avânt puternic. Prin 
conştiinţa națională prin lucrările măreţe și roditoare cu care Regatul a 
înzestrat-o necontenit, ea este astăzi de-a-pururea unită cu patria 
mumă, prin simțăminte de dragoste şi recunoştinţă. 

A sosit, dar, momentul să întindem asupra județelor Constanţa și 
Tulcea regimului nostru constituțional”. 

Prin consecință, începând din 1912 dobrogenii îşi vor trimite 
reprezentanţi în Parlament (deputaţi şi senatori) răstimpul până la 
această dată fiind consacrat dezbaterilor politice şi publice asupra 
traducerii constituționale a indicaţiilor regelui; inițial, este adoptată o 
lege restrictivă în privinţa drepturilor politice acordate dobrogenilor şi 
doar prin intervenţia energică a Suveranului aceasta este modificată 
benefic; delegaţii locuitorilor Dobrogei se prezintă regelui cu memorii, 
iar acesta, „singurul care cunoştea mai bine Dobrogea și sufletul 
supușilor săi”, intervine pentru modificarea legii „în sensul 
recomandării suveranului, care înțelegea cu adevărat interesele 

superioare ale statului său” - aprecia, în 1914, Const. Venturatu, 
locuitor al Hârşovei, în paginile gazetei „Dobrogea jună”. 

În anul 1913, partea de sud a Dobrogei este reîntregită cu corpul 
propriu-zis al teritoriului românesc dintre Dunăre şi Mare, judeţele 
Durostor şi Caliacra adăugându-se celorlalte componente 
administrative ale Regatului. 

În statornica sa preocupare pentru destinele ţării, suveranul 
vizitează, în mai 1914, „noul teritoriu alipit României”, la sfârşitul 
călătoriei exprimându-și satisfacția „pentru dragostea cu care am fost 
întâmpinați de întreaga populaţie, fără deosebire de neam și credinţă. 
Aclamaţiile nesfârşite din vechea cetate lui Mircea cel Bătrân, mai ales 
(Silistra — n.n.) au găsit un răsunet recunoscător în inimile noastre; 
dorinţa mea vie este ca acest străvechi oraş, atât de înfloritor până acum 
câteva veacuri, să-şi redobândească, împreună cu toată regiunea ce-l 
înconjoară, strălucirea de altădată, printr-un nou avânt propăşire sub 
domnia Mea”, se arăta într-o Scrisoare a suveranului adresată 
prim-ministrului lon I.C. Brătianu. 

Peste doar câteva săptămâni, regele se va afla, pentru ultima vară, 
la Constanţa, când primește vizita ţarului Nicolae al II-lea al Rusiei (1 
iunie 1914). „Ne amintim cu toții cum, în timpul preparativelor pentru 
primirea ţarului, mergea regulat la Cazino de două ori pe zi ca să 
inspecteze personal mersul lucrărilor și să dea el singur o mulțime de 
indicaţiuni despre cele ce trebuiau făcute. Vizitele acestea — consemna un 
memorialist în „Conservatorul Constantei”, în toamna anului 1914 -—, 
aproape neobservate chiar de vizitatorii ce se preumblau de-a lungul 
digului din dreptul bulevardului, le făcea cu aceeași simplitate și lipsă 
de etichetă, care făcuse din marele Căpitan cel mai iubit dintre 
obișnuiţii Constanţei”. Într-adevăr, regele Carol I venea la Constanţa de 
mai multe ori pe an, „fără fastul plictisitor pentru un rege, străbătea 
zilnic oraşul, aproape singur în trăsură, spre a se duce în port la 
Pavilionul Reginei şi spre a se înapoia la Palat, iar noi — ne lasă mărturie 
contemporanii — ne obișnuisem într-atât cu lucrul acesta, încât 
manifestaţiile zgomotoase din alte părți erau înlocuite cu saluturile 
pline de respect și de adâncă iubire, cărora el le răspundea cu o vădită 
plăcere”. 

Suveranul se simţea mai ales în elementul său atunci când, des, 
poposea - singur - în clasele și laboratoarele Liceului de Băieți 
„Mircea”: „În cei din urmă patru ani ai vieţii sale n-a fost primăvară în 
care această şcoală să nu aibă cinstea și mândria unei vizite regale”. 

În semn de respect faţă de memoria regelui Carol I, primarul 
Constanţei, profesorul Virgil P. Andronescu, va propune Consiliului 
Comunal, la 4 noiembrie 1914, ridicarea unui Monument şi a unei Statui 
celui care „și-a arătat nesfârşita sa dragoste, ridicând portul şi oraşul la 
înălțimea unde se află, sprijinind nevoile noastre de dezvoltare cu sfatul 
și cu fapta, dând o indicație certă de ce trebuie să fim; suntem datori să 
dăm o dovadă de recunoștință vădită şi, în acest scop, propun ca în 
orașul nostru să-i ridicăm un monument măreț, care să arate viitorimei, 
prin prezența lui aci, că stăpânirea noastră la Mare este pentru 
totdeauna și că am ştiut să ne ridicăm sufletul și inima până la marea 
lui faptă și gândire”. 

Din păcate, astăzi, memoria merituosului suveran nu este 
cinstită pe măsura vrednicilor sale fapte; proiectul din 1914 n-a mai 
prins viaţă, iar mai apoi instaurarea unei noi forme de stat — Republica — 
l-a proiectat pe regele Carol I într-un con de umbră ce se cuvine, astăzi, 
a fi înlăturat. 

Dobrogenii, mai cu seamă - față de care regele Carol 1 şi-a 
manifestat constant ataşamentul —, trebuie să-şi recupereze valorile 
istoriei, Căpitanului de la 1877 conferindu-i-se cinstea cuvenită; una 
dintre comunele mari şi bine gospodărite ale Dobrogei — cum ar fi Cumpăna 
sau Comana de pildă — ar trebui să-şi dispute întâietatea în a purta numele 
de Carol 1, în joc nefiind vorba, se înţelege, de simpatii politice, ci de 
recunoştinţă națională. Și poate o asemenea inițiativă trebuie luată în 
seamă cât mai neîntârziat, căci, iată, în toamnă, marcăm 120 de ani de la 
Reintegrarea Dobrogei la Statul Român, Carol 1 fiind - alături de 
prim-ministrul lon C. Brătianu (şi numele său trebuie să-l poarte o 
localitate dobrogeană!) și Mihail Kogălniceanu -, unul dintre părinţii 
Dobrogei româneşti. 


Ion C. Brătianu și Dobrogea 
După cum este bine cunoscut, Dobrogea -— această străveche 
provincie românească dintre Dunăre și Mare - a revenit în spațiul 

teritorial al statului nostru după Războiul de independenţă, urmare 
directă a sacrificiilor și eroismului tinerei armate naţionale pe câmpul 
de bătălie antiotoman, dar şi — în egală măsură - a unui context 
internațional (european) favorabil, care a fost corect intuit de către 
guvernul domnitorului Carol I, respectiv de către prim-ministrul lon C. 
Brătianu. 

Într-adevăr, în anii 1877-1878, Ion C. Brătianu a avut — alături de 
alți oameni politici, între care M. Kogălniceanu, ministrul de Externe 
din acea perioadă -— o atitudine politică străbătută în egală măsură de 
patriotism şi simţ al realităţii, chestiunea Dobrogei (strâns legată de cea 
a Basarabiei) fiind pe larg dezbătută în Parlament, în presă, în 
conciliabulele diplomatice. În cadrul dezbaterilor parlamentare, în 
repetate rânduri lon C. Brătianu a susținut necesitatea ducerii unei 
politici pragmatice, care să ţină seamă de atitudinea Puterilor Europene, 
favorabile expansiunii teritoriale a Rusiei spre Gurile Dunării, 
recunoaşterea Independenţei însăşi fiind condiționată de cedarea celor 
trei județe basarabene din nordul Deltei: în aceste condiţii, când 
raportul de forțe înclina vizibil în favoarea Rusiei, apărarea și 
promovarea intereselor naţionale ale României impunea recuprinderea 
Dobrogei în graniţele Ţării, prim-ministrul lon C. Brătianu aducând 
argumente istorice, strategice, politice în fața membrilor Corpurilor 
Legiuitoare, unii dintre ei neînțelegând semnificația recuprinderii 
Dobrogei la Patria-mamă. 

În viziunea lui Ion C. Brătianu, dreptul istoric al României asupra 
teritoriului dintre Dunărea de Jos şi Marea Neagră apare ca indubitabil, 
de necontestat. Fiind o lungă perioadă istorică în calea invaziunilor 
asiatice, acest teritoriu colonizat de către Traian a aparţinut românilor 
care „i-au gonit pe tătari şi au posedat Dobrogea”, stăpânirea bulgară 
fiind aleatorie. „Desfid să vină oricine cu un singur document, ca să 
probeze că Dobrogea a făcut parte din statul Bulgariei. Turcia a venit la 
începutul sec. al 15-lea de a luat-o de la noi cu sabia și acum când s-a 


154 Despre el, lucrări apărute în ultimele trei decenii — Din scrierile și cuvântările lui Ion C. 
Brătianu. Lupta pentru redeșteptarea naţională, L-I, TipoMoldova, Iaşi, 2002-2003 /314+346 
pp./, loan Todea, Jon C. Brătianu. O viaţă în slujba țării și a naţiunii române (1821-1891), 
Editura Universitară, Bucureşti, 2011 /288 pp./; Sabina Cantacuzino, Din viața familiei Ion C. 
Brătianu 1821-1891, Humanitas (Colecţia Memorii. Jurnale. Seria Vintage), București, 2014 
/314pp.. 

140 


luat dela Turcia înapoi, s-a luat iarăși cu ajutorul brațului României. Să 
nu ni se zică dar că Dobrogea a fost a Bulgariei — spunea lon C. Brătianu 
în septembrie 1878, de la tribuna Senatului român; NOL AM POSEDAT-O 
CU SÂNGELE NOSTRU, AM PIERDUT-O CU SABIA ȘI ACUM S-A 
REÎNTORS LA NOI IARĂȘI CU SABIA!” 

Între argumentele cu valoare pragmatică invocate de 
prim-ministrul în favoarea Dobrogei, cel referitor la necesitatea ieșirii la 
Mare a Ţării (după pierderea celor trei judeţe din nordul Deltei Dunării) 
este pertinent, căci „luând Dobrogea ne deschidem o poartă prin care 
ne punem în raport cu lumea întreagă și cu Occidentul, către care ziceți 
d-voastră că aveţi toate aspiraţiunile” (se adresa celor ce se temeau de 
extinderea influenţei Rusiei, prin acceptarea Dobrogei). El era convins 
de însemnătatea strategică a Dobrogei pentru apărarea României în fața 
vecinilor slavi ce o înconjurau la nord-est și la sud, ca şi pentru 
impunerea mai puternică a Statului Român, având Dobrogea, în faţa 
Marilor Puteri europene: „Numai atunci România poate să fie de interes 
european, când vom avea gurile Dunării în mâinile noastre. Când însă 
nu vom avea Dobrogea — avertiza lon C. Brătianu — nu vom avea nici 
gurile Dunării şi ţara noastră ne mai reprezentând nici un interes 
european, atunci cel dintâi străin venit își va juca calul în România, 
după placul său și acel cari au voit totdeauna să ne înghită vor domni 
peste voinţa românilor”. 

Un interes constant a manifestat lon C. Brătianu pentru 
dezvoltarea economică a Dobrogei, pentru îmbunătățirea vieții 
locuitorilor acesteia. El pornea de la premisa că „d-lor, plămânii, gura 
prin care are să respire și respiră România este portul românesc la mare, 
la Chiustengea și Chiustengea are să fie și cetatea apărării României: cu 
ea avem să ne punem în raport cu lumea întreagă, prin ea vom avea cea 
mai mare cale de comunicaţiune a comerțului nostru, atunci mai cu 
seamă când puterile vecine vor căuta să ne închidă porţile”. 
Pragmaticul om politic era dublat şi de un vizionar lucid, atunci când 
afirma că „Dobrogea are să fie nu numai grădina României, ci a Europei 
întregi, numai să fim activi și cu curaj”, iar „Constanţa e manită să 
devie unul din cele dintâi și cel mai bun port al Mării Negre”. În 1882, 
când se punea problema răscumpărării liniei de cale ferată dintre 
Constanţa şi Cernavodă, de la compania engleză ce o construise în 

perioada 1858-1860, lon C. Brătianu releva multiplele avantaje pentru 
Statul Român, pentru angrosiștii cerealieri, ca această linie ferată să fie 
răscumpărată: „Sunt încredinţat că drumul de fer la Constanţa are să 
dezvolte interesele noastre economice și să tragă o mare parte din 
traficul nu numai transporturilor ce se fac în Orient, dar și al aceluia din 
Occident şi că din ce în ce traficul are să crească mai mult”. 

Preocupări notabile a avut lon C. Brătianu şi în sfera organizării 
administrative a noii regiuni, constatând, în 1883, că „nu este Stat în 
lume care să fi făcut pentru o provincie anexată mai mult decât am 
făcut noi pentru Dobrogea”, fapt recunoscut „de opiniunea tuturor 
oamenilor de Stat din Europa”. Două ar fi, după părerea sa, cauzele ce 
au dus la obținerea de netăgăduite progrese în modernizarea Dobrogei 
— trimiterea aici a unor funcţionari superiori onești şi cu experienţă și 
acordarea de către stat a unui regim economic și fiscal favorizant, ideii 
de progres: „noi ne-am ocupat din toate puterile de Dobrogea, l-am 
făcut o mulțime de avantagii; nu numai că am trimis acolo oamenii cei 
mai distinşi, cei mai capabili și mai onești, dar n-am supus pe 
dobrogeni ani întregi la nici un impozit, pe când bieţii săteni români 
(din restul judeţelor țării — n.n.) plăteau impozite și impozite grele ca să 
susțină Dobrogea” — declara Ion C. Brătianu în Adunarea Deputaţilor în 
noiembrie 1883. Şi tot aici susținuse, în februarie 1879, necesitatea acută 
a ajutorării dobrogenilor, prin deschiderea de către guvern a unui credit 
„spre a veni în ajutorul celor suferinzi din Dobrogea. Este peste putință 
de a lăsa să moară de foame acei oameni, cari din cauza războiului și-au 
părăsit căminele, şi azi întorcându-se în căminele lor, nu au mai găsit 
nimic acasă”. 

În privinţa raportului dintre populaţia autohtonă românească și 
cele alogene, lon C. Brătianu are o viziune istorică onestă, plină de 
veridicitate: „În Dobrogea sunt niște colonii bulgărești mai mici decât 
cum sunt coloniile din Basarabia, ceeace dovedeşte că populaţiunea 
principală a Dobrogei sunt românii, iar nu bulgarii cari au venit mai 
târziu și s-au aşezat aci ca coloniști” — spunea el în septembrie 1878. Cât 
priveşte populaţia autohtonă, lon C. Brătianu declară în fața deputaţilor 
„că în Dobrogea nu vom găsi nici o rezistență. Aveţi credinţă în bărbăția 
românilor, că vor ști să facă o Românie liberă dintr-o ţară care a fost a 
strămoșilor noștri, dintr-o ţară bogată care ne asigură de gurile 

Dunării”. 

Într-adevăr, deceniile care au urmat au probat premoniţiunea lui 
Ion C. Brătianu în ce privește transformarea Dobrogei într-o provincie 
cu instituţii şi infrastructuri moderne, interesul Statului Român 
conjugat cu munca dobrogenilor catapultând această provincie a Ţării 
de la o înapoiere specific orientală la o dezvoltare proprie sfârșitului de 
veac al XIX-lea. lată de ce, la stingerea sa din viață, la 4 mai 1891, 
durerea dobrogenilor este firească, prin dispariţia lui lon C. Brătianu, 
regiunea românească dintre Dunăre și Mare pierzând nu numai un fost 
prim-ministru al statului dintre cei mai capabili, dar și un adevărat 
părinte, coautor, alături de Mihail Kogălniceanu şi domnitorului Carol 
I, al revenirii Dobrogei la România, al reîncadrării ei în aria firească a 
evoluției unitare a neamului românesc; cu atât mai de înțeles și 
îndreptăţite ne apar, astfel, rândurile îndurerate scrise de la Ostrov de 
către Elisa V. Pius în mai 1891: Românii Dobrogei depun pe mormântul 
venerat al marelui patriot lon C. Brătianu şiroaie de lacrimi nesfârşite, regrete 
adânci şi fără consolare, lăsând ca Istoria, acest judecător nepărtinitor al 
națiunilor să-i redea aceea ce trufia omenească încercase să înăbuşe. 


Ionel Brătianu și Dobrogea 

În urmă cu 130 ani'5, la 20 august 1864, vedea lumina zilei fiul cel 
mare al lui lon C. Brătianu, personalitate de seamă și ctitor al României 
moderne, patriot din generația pașoptistă, de numele căruia se leagă 
acte fundamentale în propăşirea ţării noastre în a doua jumătate a 
veacului trecut. La moartea acestuia, în 1891, şefia Partidului 
Naţional-Liberal este preluată de fratele său, Dimitrie Brătianu, iar 
după încetarea și a acestuia din viaţă, în anul următor, preşedinte este 
ales Dimitrie A. Sturdza. 

Aceasta din urmă va coopta, în 1897, ca membru al guvernului 
condus de el, pentru prima dată, şi pe Ionel Brătianu!'%, în calitate de 


155 Stoica Lascu, Ionel Brătianu și Dobrogea. 130 de ani de la nașterea lui Ion I.C. Brătianu, în 
„Cuget liber”, VI, nr. 1.238, 20-21 august 1994, pp. 1,6. 

155 Despre el, lucrări din ultimele trei decenii — loan Scurtu, Jon I.C. Brătianu. Activitatea 
politică, Editura Museion, București, 1992 /142 pp./, Elisa Brătianu, Jon IC. Brătianu. 
Memorii involuntare. Texte stabilite, note şi prezentare Marian Ştefan, Editura Oscar Print, 
Bucureşti, 1999 /162 pp./, Anastase Iordache, Jon /.C. Brătianu corifeu al democraţiei şi al 
liberalismului românesc, Albatros (Colecţia Historia), Bucureşti, 2007 /590 pp./;, lon 

ministru al Lucrărilor Publice (era inginer prin studii), ceea ce va 
constitui începutul unuia dintre cele mai prodigioase cartiere politice 
din România primei treimi a veacului nostru. O carieră care va fi 
încununată -— şi îi va conferi dimensiuni cu adevărat istorice — prin 
activitatea de mai apoi de prim-ministru al României, în mai multe 
perioade: decembrie 1908-decembrie 1910, ianuarie 1914-ianuarie 1918, 
noiembrie 1918-septembrie 1919, ianuarie 1922-martie 1926. Începând 
din ianuarie 1909, Ion I.C. Brătianu este ales şi preşedinte al P.N.L., pe 
care îl va conduce cu necontestată autoritate până la moarte — survenită 
în chip neașteptat, la 24 noiembrie 1927, datorită unei „anghine 
streptococice cu septicemie”. 

Trecea în cele de neființă, astfel, în mod prematur, unul dintre cei 
mai de seamă bărbaţi ai istoriei noastre, personalitatea politică pe care 
patriotismul neîntinat l-a călăuzit în întreaga activitate, conduita sa 
publică putând fi oferită de-a pururea ca pildă acelor semeni ai noștri 
care îşi iau răspunderea treburilor Cetăţii şi destinelor, în general, ale 
Națiunii: „Sunteţi, domnilor, reprezentanţii unui popor care este 
mândru de trecutul său și care trebuie să aibă mare încredere în viitorul 
său. Nu scădețţi rolul pe care el trebuie să-l aibă în lume; fiți cât de 
modești pentru persoana dv., nu fiți modești pentru poporul pe care îl 
reprezentaţi” — se adresa el parlamentarilor în decembrie 1919. 

Ca și pentru tatăl său, şi pentru lonel Brătianu Dobrogea a 
reprezentat un colț al Ţării pentru care a avut o afecțiune aparte. A 
vizitat-o, pentru prima dată, în 1879, „când, copil, am întovărăşit la 
Tulcea pe părintele meu care făcea, ca prim-ministru, întâia vizită 
oficială în aceste locuri. Evocarea acestei amintiri îmi produce, cum uşor 
vă daţi seama”, mărturisea el într-un toast rostit la Tulcea, la 20 
septembrie 1910, o profundă emoție. 

Pentru lonel Brătianu Dobrogea reprezintă un vechi teritoriu 
românesc, care, în 1878, fusese redobândit „prin victoria armatelor 
române”, el fiind conştient că, în Dobrogea, „în afară de drepturile 

istorice, noi mai reprezintăm elementul de cultură şi de progres”. În 
calitate de ministru al Lucrării Publice, Ion I.C. Brătianu pledează 
pentru preluarea de către stat, în regie, a lucrărilor de construcție a 
Portului Constanţa, în 1899; întreprinzătorul particular — francezul 
Hallier — neonorându-şi contractul, a adus prejudicii Statului Român, 
motiv pentru o intervenţie energică a autorităților acestuia, în frunte cu 
ministrul Lucrărilor Publice — 1.I.C. Brătianu. 

În aceeaşi calitate, de membru al Guvernului, el pledează pentru 
modernizarea Flotei noastre maritime, solicitând Parlamentului votarea 
de credite în acest sens, atât pentru cumpărarea de vase (bateluri — cum 
le numea el), cât și pentru pregătirea de personal navigant în 
străinătate, în ideea de a renunţa la serviciile „căpitanilor de bateluri 
străini”, astfel încât „încetul cu încetul vom introduce elemente luate 
din marina statului, adică elemente româneşti”, iar „treptat vom căuta 
să avem numai elemente românești” — exprima el, la Camera, la 6 mai 
1898, exigenţa unui imperativ național al epocii. 

Spre sfârşitul primului deceniu al veacului nostru [al XX-lea], 
problematica acordării tuturor drepturilor politice constituționale 
dobrogenilor va deveni de mare actualitate; pe de o parte, situația în 
Balcani se deteriora, pe de altă parte, maturitatea civică a dobrogenilor 
reclamă soluționarea unui provizorat constituțional ce dura din 1980 
(dobrogenii nu aveau reprezentanţi în Parlament - până în 1912). 
Relevând, la 13 decembrie 1908, imperativele interne şi complexitatea 
situaţiei internaţionale, ministrul de Interne lon I.C. Brătianu şi 
prim-ministru de la 27 decembrie 1908) arăta în discuţiunea 
răspunsului la Mesajul Tronului că „Noi nu suntem un Stat balcanic, 
nici geograficeşte, nici politiceşte (subl.n.)”. 

De remarcat, pe de altă parte, preocuparea arătată de Brătianu de 
a feri Dobrogea de manifestarea unor sechele civice cu caracter 
politicianist şi partizanat carierist, atât de nocive în restul Ţării: „Dacă 
voim să dăm drepturi politice locuitorilor Dobrogea, apoi nu înțelegem 
prin aceasta ca Dobrogea să fie locul politic — ca să zic așa — al tuturor 
vântură tară (subl.n.)”. În sfârşit, să mai arătăm, pentru relevarea 
succintă a acestei problematici, că 1.I.C. Brătianu a fost, în calitate de 
ministru de Interne, raportorul la Expunerea de motive a Legii care va 
duce, în perioada 1909-1912, la acordarea tuturor drepturilor politice 

dobrogenilor, în prima parte a documentului, prezentat Parlamentului 
în ședința din 1 martie 1909, sunt expuse împrejurările reunirii 
Dobrogei cu România, iar în partea a doua sunt sintetizate progresele 
economico-culturale şi politice înregistrate de Dobrogea după 1878. 

Ca urmare a acordării drepturilor politice dobrogenilor, începând 
cu 1908-1909, se pun bazele — la Constanţa și Tulcea -— ale organizațiilor 
partidelor naționale, Ion I.C. Brătianu va fi prezent la Constanţa în 
octombrie 1910, când se inaugurează Clubul Naţional-Liberal; mai apoi, 
discursul rostit la adunarea generală a liberalilor constănţeni, la 20 
noiembrie 1911, este dezvoltat pe ideea relevării doctrinei liberale Prin 
noi înşine, a unui partid care „caută întărirea noastră (recte — a Ţării) pe 
tărâmul economic, pentru a fi cât mai puţin — și a sfârși prin a nu fi 
deloc — tributari altora. El tinde a pune în valoare munca şi capitalul nostru 
(subl.n.). Fostul și viitorul prim-ministru nu scapă prilejul a atinge 
coarda sensibilităţii patriotismului local al celor prezenţi, promițând că 
„Noi (liberalii — n.n.) voim să facem din Constanţa un centru de lumină 
şi de prosperitate care să reflecteze ca un far, până departe, pe celelalte 
țărmuri ale Mării Negre, viața şi civilizația românească (subl.n.)”. Și cu alt 
prilej se va afla Ion I.C. Brătianu la Constanţa: astfel, la 1 decembrie 
1913, el pledează pentru succesul reformelor sociale proiectate de 
P.N.L., mărturisind, în fața „marilor proprietari din Dobrogea”, că 
„sunt puţini români de peste Dunăre cari sunt mai mult legaţi de Dobrogea 
decât de mine (subl.n.)”, iar în toastul dat în calitatea sa, la Cazino, 
sărbătoritul avea să exprime frumoase aprecieri la adresa 
constănţenilor: „Întruniţi la Constanţa plămânul vieţii noastre 
economice, floarea aleasă a civilizației României (subl.n.), focar din care 
avem pretenţia ca această civilizaţie să radieze cât mai intens şi cât mai 
departe în Orientul chemat la o viață nouă”. 

O atitudine patriotică consecventă a avut lon I.C. Brătianu și 
vis-a-vis de necesitatea reîntregirii Dobrogei, prin recuperarea, în 1913, 
a părţii sale sudice, dislocată de Marile Puteri, în anul 1878. În calitatea 
sa de preşedinte de partid, el face la Senat următoarea declaraţie, la 5 
septembrie 1913: „În numele partidului național-liberal declarăm că 
suntem fericiți să votăm anexarea noului teritoriu, care consacră 
mărirea Regatului și constituie răsplata avântului măreț al națiunii şi 
oştiri”; de asemenea, în calitatea de prim-ministru, atunci când, în 

martie 1914, se discuta în Parlament Legea de organizare a Dobrogei Noui, 
el susține adoptarea acesteia, relevând funcțiunile comprehensive ale 
acesteia față de populaţiile alogene, dar şi fermitatea legiuitorului 
român în asigurarea integrării celor două judeţe sub-dobrogene. 

Fiu devotat neamului său, lonel I.C. Brăileanu rămâne în istoria 
națională ca una dintre cele mai exemplare personalităţi, cu o activitate 
pilduitoare pentru generațiile de români care l-au urmat, iar pentru noi, 
dobrogenii, memoria sa se cere cu atât mai mult cinstită cu cât el a avut 
o afecțiune atât de specială pentru problematica şi soarta regiunii dintre 
Dunăre şi Mare — Dobrogea. 


BIBLIOGRAFIE 


Brătianu, Elisa, lon I.C. Brătianu. Memorii involuntare. 'Lexte 
stabilite, note şi prezentare Marian Ștefan, Editura Oscar Print, 
Bucureşti, 1999. 

[Brătianu, lon C.] Din scrierile şi cuvântările lui lon C. Brătianu. 
Lupta pentru redeşteptarea națională, I-1l, TipoMoldova, laşi, 2002-2003. 

Cantacuzino, Sabina, Din viața familiei lon C. Brătianu 1821-1891, 
Humanitas (Colecţia Memorii. Jurnale. Seria Vintage), Bucureşti, 2014. 

Iordache, Anastase, lon I.C. Brătianu corifeu al democrației şi al 
liberalismului românesc, Albatros, București, 2007. 

Lascu, Stoica, lon C. Brătianu — făuritor al României moderne. 100 de 
ani de la moarte, în „Cuget liber”, III, nr. 362, 4 mai 1991. 

, La muzeul de istorie națională şi arheologie din Constanţa. 
Expoziția fotodocumentară „lon C. Brătianu”, în „Cuget liber”, III, nr. 374, 
22 mai 1991. 

, „Lon C. Brătianu nu e al nimănui în parte. lon C. Brătianu e al 
țării întregi”. lon C. Brătianu, în „Farul”, II, nr. 63, 10-17 mai 1991. 

Ion C. Brătianu şi Dobrogea. In memoriam, în „Cuget liber”, 
III, nr. 382, 1-2 iunie 1991. 

, Însemne ale recunoștinței noastre întru perpetuarea memoriei 
înaintaşilor. Opinii (Marea Unire din 1918), în „Cuget liber”, V, nr. 1.018, 
4-5 decembrie 1993. 

„ lonel Brătianu şi Dobrogea. 130 de ani de la naşterea lui lon 


147 


I.C. Brătianu, în „Cuget liber”, VI, nr. 1.238, 20-21 august 1994. 

Noica, Nicolae Șt., lon I.C. Brătianu, inginer constructor şi om de stat, 
Editura Vremea (Colecţia Fapte. Idei. Documente), Bucureşti, 2017. 

Novăcescu, lon, lon I.C. Brătianu. Concepție și management politic, 
Eikon (Colecţia Universitas), Bucureşti, 2011. 

Scurtu, loan, lon I.C. Brătianu. Activitatea politică, Editura Museion, 
Bucureşti, 1992. 
Ionuț Cojocaru, lon I.C. Brătianu, Editura Univers 
Enciclopedic (Colecţia Personalitățile Marii Uniri), Bucureşti, 2017. 

Todea, loan, lon C. Brătianu. O viață în slujba țării şi a națiunii 
române (1521-1891), Editura Universitară, Bucureşti, 2011. 

„lon (Ionel) I.C. Brătianu. Întregitor și făuritor al României 

moderne (1864-1927), Editura Universitară, Bucureşti, 2014. 

x 


Bulei, lon, Un Hohenzollern în România: Carol I, Meteor Press, 
Bucureşti, 2018. 
Stelian Ţurlea, Carol 1. Un destin pentru România, RAO, 
Bucureşti, 2009. 

Carol Il al României, Jurnal, vol. I: 1881-1887. Stabilirea textului, 
traducere din limba germană, studiu introductiv şi note de Vasile 
Docea, Polirom, lași, 2007. 


Cioroianu, Adrian, Andrei Radu, Carol 1. Primul și cel mai mare rege 
al românilor, Curtea Veche Publishing (Colecţia Cărți Regale), Bucureşti, 
2015. 

Cristescu, Sorin, Carol 1. Corespondența personală (1878-1912). 
Prefaţă de Ion Bulei, Tritonic, Bucureşti, 2005. 

Carol 1 și politica României, Paideia, Bucureşti, 2007. 

Die Briefe Kânig Karls 1. von Rumânien an seine Familie, Band 
I (1878-1888); Band II (1888-1895); Band III (1895-1912), Paideia, 
Bucureşti, 2013. 

Regele Carol 1 în rapoartele diplomatice austro-ungare 
1877-1914 [4 vol. |], vol. I: 1678-1896; vol. II: 1896-1908; vol. III: 1908 
-1913; vol. IV: 1913-1914, Paideia, București, 2013, 2014, 2016, 2017. 
Ultimele 67 de zile din domnia Regelui Carol 1. Telegrame. 
Studiu introductiv, traducere şi note de Sorin Cristescu, Cetatea de 
Scaun, Târgovişte, 2016. 


148 


Docea, Vasile, Carol 1 şi monarhia constituțională. Interpretări istorice, 
Presa Universitară Română, Timișoara, 2001. 

Damean, Sorin Liviu, Carol 1 al României, vol. I: 1866-1881, Paideia 
(Seria Istorie), București, 2000. 

Carol 1 al României un monarh devotat, Cetatea de Scaun, 
Târgoviște, 2016. 

Kremnitz, Mite, Regele Carol al României. O biografie. [Ediţie îngrijită 
de lon Nuţă și Boris Crăciun], Editura Porţile Orientului, lași, 1995. 
Regele Carol al României. Povestea unei vieți. Traducere din 
limba germană și note de Roland Schenn. Prefață de prof. dr. Sorin 
Liviu Damean, Corint (Seria Istorie), București, 2014. [Ediţie princeps: 
Leipzig, 1903.] 

Lindenberg, Paul, Regele Carol 1 al României. Traducător lon 
Nastasia, Humanitas (Colecţia Casa Regală), Bucureşti, 2010. [Ediţie 
princeps — Berlin: F.D. Verlagbuchhandlung, 1906.] 

*** Scrisorile Regelui Carol 1 din Arhiva de la Sigmaringen 1878-1905. 
Studiul introductiv, stabilirea textului, traducerea, adaptarea și notele 
Sorin Cristescu, Paideia, Bucureşti, 2012. 


Zimmermann, Silvia Irina, Regele Carol 1 în opera Reginei Elisabeta 

(Carmen Sylva). Cuvânt înainte de ASR Principele Radu al României. 
Prefață de Nicolae-Şerban Tanașoca, Curtea Veche Publishing (Colecţia 
Cărţi Regale), București, 2014. 
(Hg.), „In zărtlicher Liebe Deine Elisabeth“ — „Stets Dein treuer 
Carl“. Der Briefwvechsel Elisabeths zu Wied (Carmen Sylva) mit ihrem Gemahl 
Carol 1. von Rumânien aus dem Rumânischen Nationalarchiv in Bukarest. 
1869-1913 [Corespondenţa Reginei Elisabeta cu Regele Carol I din 
Arhivele Naţionale ale României. 1869-1913]. Teil 1: 1869-1890. 
Anfangsjahre in Rumânien. Unabhângigkeitskrieg. Kânigreich Rumânien. 
Teil 2: 1891-1913. Exil der Kânigin. Riickkehr auf den rumânischen Thron. 
Historisch-kritische  Ausgabe.  Herausgegeben, kommentiert und 
eingeleitet von Silvia Irina Zimmermann, Hans Jurgen Kriigert, Edda 
Binder-lijima, Ralf-Georg Czapla (Schriftenreihe der Forschungsstelle 
Carmen Sylva -— Fiirstlich Wiedisches Archiv), ibidem-Verlag, Stuttgart, 
2018. 


149 


Aspecte din viziunea economică și activitatea 
politică a lui Ion C. Brătianu 


prof. Dragomir Dragoş Dumitru 
Liceul Tehnologic „I.C.Brătianu” din Nicolae Bălcescu 


Liberalul Ion C. Brătianu, unul din marii artizani ai României moderne, 
servitor devotat şi eficace al interesului național!”, a făcut parte dintr-o nouă 
categorie socială, aceea a burghezo-moșierimii, categorie aparte, apărută încă 
din secolul XVIII, dar devenită importantă abia în veacul al XIX-lea, când 
membri ai boierimii au fost antrenați în activităţi economice capitaliste, cum 
ar fi comerţul, industria sau creditul.155 

„Să vorbeşti despre viaţa lui lon C. Brătianu e să vorbești de toată Istoria 
României de la 1848 până la 1890”, scria, într-una din lucrările sale, I.G. Duca. 
„Una se confundă cu cealaltă. Nici nu cred să fie om a cărei viaţă să fi fost mai 
strâns împletită de aceea a epocii sale decât viaţa lui lon C. Brătianu."!* 
Evident, subiectivă, fiica sa cea mare scria că viaţa „tatei a fost un model de 
cinste înaltă, de bunătate, de abnegaţie, de energie şi de intuiție genială 
pentru îndrumările ce inițiativa lui veşnic activă dedea în toate direcțiile.” 15 


Perioada pașoptistă 

Revoluţia de la 1848 a constituit, pentru Brătianu, cel dintâi prilej de a se 
remarca pe scena istoriei. Curios, poate, la acel moment, un alt fruntaș 
pașoptist, Nicolae Bălcescu considera că atât lon C. Brătianu, cât și 
C.A.Rosetti erau „oameni de sentiment, dar nu de cugetare, simțul practic le 
lipseşte de tot și nu sunt capabili de a studia o chestiune înainte de a vorbi de 


37 Florin Constantiniu, O istorie sinceră a poporului român, Bucureşti, Univers Enciclopedic, 
1997, p. 239. 

55 Vlad Georgescu, Istoria ideilor politice românești (1369-1878), Miinchen, Colecţia istorică 
Jon Dumitru Verlag, 1987, p. 19. 

59 Apud loan Todea, Jon C. Brătianu. O viaţă în slujba țării şi a naţiunii române (1821-1891), 
Bucureşti, Editura Universitară, 2011, p.17. 

60 Sabina Cantacuzino, Din viața familiei Ion C. Brătianu (1821-1891), Bucureşti, Editura 
Humanitas, 2013, p. 29. 

dânsa.” Brătianu avea idei mai revoluţionare decât Rosetti, dar nici el nu era 
om de guvernare, deoarece iubea „turburarea pentru turburare”.16! 

Tinerii revoluționari paşoptiști considerau că Regulamentele Organice 
au constituit instrumentul juridic prin care Rusia s-a substituit Turciei în 
acțiunea de frânare a renaşterii politice a Principatelor. Mai târziu, la 1864, lon 
C. Brătianu a numit Regulamentul „codificarea sclaviei României”, deoarece 
supusese pe domn Rusiei, pe boier domnului, iar pe popor boierilor; epoca 
regulamentară devenise un fel de nouă epocă fanariotă, grație căreia o 
societate deziluzionată de încetineala progresului căuta să-și explice 
contradicţiile modernizării.1%2 

Participând la revoluţia din februarie 1848, unii dinte ei cu arma în 
mână, având legături cu fruntaşi ai noii revoluții franceze, nădăjduind, mai 
ales, în sprijinul lui Lamartine, care acceptase patronajul Societății studenților 
români de la Paris, revoluționarii din Principate s-au bizuit pe sprijinul 
Franţei. „Unii încep să viseze - scria loan Axente la 16/28 aprilie 1848, cu 
oarecare ironie, referindu-se la frații Brătianu - că poate le va fi zis Lamartine: 
«în momentul de faţă, tineri români, este vremea de a vă dobândi libertatea şi 
neatârnarea»”. Dar, sprijinul guvernului republican francez s-a dovedit în 
bună măsură iluzoriu.16 

În 1848, 1. C. Brătianu a îndeplinit funcţia de secretar al guvernului 
vremelnicesc, alături de C.A.Rosetti, N. Bălcescu şi A.G.Golescu, cei patru 
constituind elementele cele mai tinere și mai dinamice din rândul 
revoluționarilor,!* care au avut un rol major în adoptarea unor reforme 
radicale. Gruparea condusă de lon C. Brătianu și C.A.Rosetti s-a constituit 
într-o tendinţă politică înclinată spre măsuri ferme, reorganizarea rapidă a 
noului regim instituțional, convocarea adunării națioanle şi o atitudine de 
respingere a ingerinţelor străine.!% Astfel, Brătianu, alături de Bălcescu, 
Rosetti și A.G.Golescu, se numără printre semnatarii decretului din 19 iunie, 
care desființa cenzura „pentru totdeauna”. De asemenea, Decretul 258 al 


6! Constantin D. Aricescu, Capii Revoluțiunii Române dela 1848: judecaţi după propriele lor 
acte, Bucureşti, Typographia Stephan Rassidescu, 1866, pp.13-14. 

2 Vlad Georgescu, op. cit., pp. 65-66. 

* Dan Berindei, Diplomaţia românească modernă de la începuturi la proclamarea 
independenţei de stat (1821-1877), Bucureşti, Editura Albatros, 1995, p. 89. 

64 Constantin C. Giurescu, Dinu C. Giurescu, Istoria românilor. Din cele mai vechi timpuri și 
până astăzi, ediţia a doua, revăzută şi adăugită, Bucureşti, Editura Albatros, 1975, p. 588. 

65 Apostol Stan, Mircea Iosa, Liberalismul politic în România. De la origini până în 1918, 
Bucureşti, Editura Enciclopedică, 1996, p. 61. 

Guvernului Provizoriu, din iulie 1848, care fixa, în 25 de articole, menirea, 
procedura de alegere și funcționarea viitoarei Adunări Constituante - decret 
semnat, printre alţii, de Ștefan Golescu, loan Heliade Rădulescu, Nicolae 
Bălcescu şi lon C. Brătianu - și care fixa data alegerilor pentru 9 și 18 august, 
introducea, practic, un sistem de vot universal. 

După reprimarea revoluției, I.C.Brătianu s-a alăturat mişcării de 
emigrație, continuând să creadă, ca şi tovarăşii săi, în reizbucnirea revoluției 
europene și în necesitatea solidarității celor care doreau nu numai înfăptuirea 
unor patrii renăscute, dar şi a unei Europe democratice și solidare. Dar, la 
Brătianu, rolul mulțimii este pus în surdină, accentul căzând pe aspectul 
naţional al viitoarei revoluții. 

Între 1849 și 1859, L.C.Brătianu se raliază ideii referitoare la misiunea 
europeană a națiunii române, de zid al Europei. România renăscută trebuia să 
fie un bastion al Europei liberale în răsărit și o barieră în calea 
expansionismului rusesc. |. C. Brătianu a scris, la 1851, 1853, 1854 şi 1857, 
despre românii veacurilor trecute ca de un bastion avansat al Europei 
creştine, şi de românii din vremea sa, ca de un bastion avansat al Europei 
democratice. 

I.C.Brătianu, în Bilanțul situațiunii (1858) şi Discurs (1869), are o 
concepție aproape „genetică” despre poporul român, care şi-ar fi păstrat 
nealterate „instinctele” dobândite la origine, când, graţie romanilor, făcea 
parte din zona civilizației europene. Aceste trăsături primare alcătuiesc 
fondul tradițional, pe baza căruia s-au ridicat instituțiile democratice ale 
Evului Mediu românesc, iar existența lor face împrumutul nu numai posibil, 
dar şi eficient, pentru că, de fapt, nu este vorba de un împrumut, ci de 
reîntâlnirea a două structuri similare, izvorâte din aceeași origine. În acest fel, 
tradiția nu mai este așezată, ca la junimişti, undeva în epoca pre-modernă, ci 
în antichitate şi în evul mediu, ea devenind nu victima modernizării, ci 
punctul ei de plecare, posibilitatea asigurării ritmului rapid. Brătianu 
dezbracă tradiţia de giubea și caftan, înțelegând prin acest termen nu 
obiceiurile căpătate în vremea decăderii politice, ci fondul etnic primar și 
presupusele instituții democratice ale veacurilor XIV-XVI. Pentru Brătianu 
(Naţionalitatea - 1853), națiunea se identifică cu poporul, iar conştiinţa 
națională cu spiritualitatea sa. Începuturile naţiunii rezidă în perioada 
simbiozei daco-romane, iar întreaga istorie a neamului românesc este o 
continuă strădanie de manifestare a naţiunii, de creştere a gradului de 

conștiință în ceea ce privește caracteristicile sale, rostul în lume şi destinul 
istoric. Ceva mai târziu, în mesajul de deschidere al Adunării Constituante 
din 1866, Brătianu a preluat tema poziției geografice neprielnice a statelor 
românești, care a apărut în istoriografia românească încă din secolul al 
XVI-lea, de la Grigore Ureche. 

O parte a pașoptiştilor emigraţi (Bolliac, A.C.Golescu-Albu, Eliade, 
I.C.Brătianu) au încercat să convingă Poarta să îngăduie alcătuirea unei 
legiuni române care să lupte alături de aliaţi în războiul Crimeii, cerere 
respinsă de turci, aşa cum respinseseră, şi până atunci, orice tentativă 
întreprinsă de moldo-valahi de a aşeza relațiile româno-turce pe temeiuri mai 
echitabile, de colaborare, nu de supremație. La 1855, după retragerea 
armatelor ruse din Principate şi ocuparea acestora de către imperiali, Brătianu 
devine anti-austriac, incriminând expansionismul Vienei, prezentându-l pe 
Franz losef drept continuator al politicii ţariste. Austria apărea, în acele 
momente, ca principal obstacol în calea unirii și a realizării programului 
naţional. În același an, ca un ecou al evenimentelor din 1821, Brătianu a 
sprijinit revendicările teritoriale grecești pe seama Turciei. 1% 


Domnia lui Cuza 

La 1857, cu sprijinul Comitetului Central Unionist, condus de 
Constantin Crețulescu, un liberal moderat, dar mai ales printr-o activitate 
intensă desfășurată la nivel local, alături de un număr apreciabil de liberali, 
Ion C. Brătianu a candidat în Argeş și a obţinut dreptul de reprezentare în 
Adunarea ad-hoc munteană. Ardoarea cu care, atât în presă, cât și în reuniuni 
publice, propaga ideile egalitare, a provocat teamă şi nelinişte nu numai în 
rândurile moşierimii conservatoare, ci și ale liberarilor moderați moldoveni. 
Aşa se explică epistola pe care Mihail Kogălniceanu o trimite, din laşi, lui 
Dimitrie Brătianu, la 28 octombrie 1857, prin care se exprima nemulțumirea 
grupării respective față de activitatea lui I.C.Brătianu, socotită prea radicală, 
cerându-se ca acesta din urmă să se stăpânească şi să nu mai tune împotriva 
firmanelor otomane. Deputaţiunea moldoveană, în frunte cu fruntașul liberal 
C. Negri, ajungând la Bucureşti și intrând în relaţii cu muntenii, a fost 
surprinsă şi chiar scandalizată de violenţa de limbaj a unor oratori, precum 
I.C.Brătianu, C.A.Rosetti și C. Bolliac. C. Negri a spus că nimeni în Moldova 


16 Vlad Georgescu, op. cit., p.„47 et passim. 

nu profesa doctrine atât de radicale și că asemenea exagerări mai mult 
compromiteau decât serveau cauza progresului. I.C.Brătianu, care se 
impusese ca principal orator în diverse medii de la baza societății, nu numai 
că nu s-a moderat, dar, conform unui raport diplomatic francez, a devenit 
mai ardent, mai pasionat și mai intolerant ca niciodată.!% 

După Mica Unire, liberalii din Principatele Unite au apărut la început 
sub forma unui conglomerat. Cei mai avântați erau radicalii sau „roşii” 
munteni care, în 1859, erau considerați un partid „1848 sau național sau 
revoluționar”. Erau adunaţi în jurul lui lon C. Brătianu, Dumitru C. Brătianu, 
C.A.Rosetti, frații Golescu ș.a., cuprinzând elementele radicale ale revoluţiei 
paşoptiste și ale exilului. Aceştia s-au grupat, după revenirea în țară, în jurul 
ziarului „Românului” („Românulu”, după ortografia vremii) și al unor 
grupuri răspândite în Muntenia și Oltenia (la Ploieşti, Craiova, Râmnicu Sărat 
etc.), sediul clubului naţional fiind în București, la hotelul „Concordia”. lon C. 
Brătianu și C.A. Rosetti susțineau caracterul imperios al concretizării 
constituționale a principiilor de libertate și egalitate, spre a se ajunge la 
stingerea rivalităţilor de clasă și la înfrățirea tuturor românilor. 

Radicalii încercau să contrabalanseze atotputernicia conservatorilor prin 
recursul la presiunea populară: recurgeau la grupuri de agitatori în genul 
comisarilor de propagandă de la 1848, organizau reuniuni populare, cu 
deosebire pe Câmpul Libertăţii, de lângă Bucureşti, se lansau în mișcări 
petiționare, prin strângere de semnături, dar și prin demonstraţii de stradă, ca 
formă de protest împotriva unor politici guvernamentale. Nu este de mirare 
că lon C. Brătianu era socotit de Barbu Catargiu „o fântână de aberaţii 
imprevizibile, un receptacul al tuturor extravaganţelor, al tuturor nebuniilor 
și, în acelaşi timp, al tuturor îndrăznelilor care au germinat creierul tuturor 
nebunilor și tuturor sceleraţilor” acelui secol.168 

Brătianu, deja lider al burgheziei în ascensiune, devenise un critic acerb 
al clasei boierești, pe care o acuza de lipsa spiritului practic, incapacitatea 
integrării în activitatea economică, fie că este vorba de agricultură sau de 
industrie, aptitudinea pentru funcţii şi inaptitudinea pentru muncă. El se 
preocupă îndeaproape de problema originii boierimii, subliniind caracterul 
său inițial militar, transformarea din oștean în dregător, din dregător în 


167 Apostol Stan, Mircea losa, op. cit., pp. 69, 83. 
16 Apostol Stan, Putere politică și democraţie în România. 1859-1918, Bucureşti, Editura 
Albatros, 1995, pp. 18-20. 

curtean, toate acestea pentru a ajunge la concluzia că starea în care se afla nu 
mai justifica menţinerea unor privilegii sociale și politice pe care le dobândise 
în trecut pentru alte merite. Atât în Bilanțul situațiunii (1858), cât şi în 
memoriul către Cuza (1859), Brătianu înşiră revendicările burgheziei 
româneşti, dreptul ei nu la împărțirea puterii cu vechile clase sociale, ci la 
însăşi exercitarea sa în numele întregii țări. Pentru Brătianu, ascensiunea 
burgheziei era un fenomen natural, tot aşa cum naturală i se pare şi 
decăderea boierimii; datorită virtuţilor ei, energie, moralitate, dragoste de 
libertate, patriotism, clasa de mijloc este chemată a lua cârma statului în 
întreaga Europă; burghezia nu ar fi, deci, „o clasă, ci o societate nouă, prin 
care se manifestă conştiinţa națională, geniul chiar al României”.1% 

Barbu Catargiu, în schimb, nu visa la o nobilime închisă în caste ca a 
Indiei sau ca oligarhia venețiană, ci o nobilime accesibilă fiecărei capacități, 
cum era cea engleză, care cu timpul să cuprindă în sânul ei toată inteligența 
română. Liderii liberali nu voiau clase superpuse, așa cum se dezvoltaseră ele 
pe calea istorică, ci o societate de indivizi juxtapuși, în care un Kogălniceanu 
să aibă acelaşi vot cu nu ştiu care cârciumăraş de mahala, un fel de pastă 
moale, maleabilă, din care agitatorii să facă ce vor voi. Barbu Catargiu cerea 
ca dreptul electoral să fie restrâns numai în cercul celor capabili de a se servi 
de el, iar nu să fie răzlețit fără nici o garanţie pe toată suprafața teritoriului 
românesc. EI era convins de tristul adevăr că nu toți locuitorii unui stat înțeleg; 
interesul general şi că, spre a se ajunge la priceperea lui, se cere o educaţie şi o 
instrucție specială; cei mai mulți dintre alegători nu ştiu ce este un buget, iar 
hoțiile sau malversațiunile săvârşite asupra statului nu-i ating deloc.!70 

Problematica complicată existentă în epocă a făcut ca, la începutul lunii 
aprilie 1862, atât C.A.Rosetti cât și I.C.Brătianu să demisioneze din Adunarea 
Deputaţilor, sub diferite pretexte. Adevărata cauză a retragerii lor era poziția 
delicată în care îi plasa cesiunea rurală. Căci, dacă s-ar fi pronunțat pentru 
împroprietărire, ar fi pierdut sprijinul puţinilor moșieri care îi susțineau, dacă 
ar fi fost împotriva ei, i-ar fi nemulțumit pe țărani.!! 

Brătianu s-a opus tendinţelor de domnie autoritară ale lui Cuza, 
susținând, încă din 1863, că era greşită părerea conform căreia Convenţia de 


16 Vlad Georgescu, op. cit., pp. 92-94, 101-102. 

170 Stelian Neagoe, Cazul Barbu Catargiu. O crimă politică perfectă, Bucureşti, Editura 
Scripta, 1992, pp. 80-81. 

171 Ibidem, p. 68. 

la Paris ar fi dat dreptul domnitorului să conducă efectiv. Numai miniştrii o 
puteau face, întrucât erau răspunzători în faţa corpului legiuitor. Domnitorul 
nu se cuvenea să își atribuie o asemenea prerogativă fără a i se ridica 
inviolabilitatea.!7? 

Spre mijlocul anilor 1860, criticile la adresa domniei lui Cuza se 
înmulțiseră. Moşierii erau nemulțumiți fiindcă Ii se luase o parte din pământ, 
o sumă de fruntași politici munteni îl acuzau pe domn de dictatură. La 
acestea se adăuga starea grea a finanţelor: bugetele se soldau cu deficite, 
lefurile se plăteau cu mari întârzieri. La 1 noiembrie 1865, erau rămășite de 
impozite neîncasate în valoare de 54 milioane lei, adică a treia parte din 
totalul veniturilor anuale ale statului. În sfârșit, anturajul lui Cuza număra 
unele persoane, în frunte cu Cezar Librecht, directorul general al Poştelor şi 
Telegrafului, a căror moralitate lăsa de dorit. Toate acestea au creat o 
atmosferă grea. La 3/15 august 1865, în lipsa domnitorului, plecat la Ems, în 
Germania, să-şi îngrijească sănătatea, a izbucnit o mişcare de stradă, repede 
înăbușită, cu prilejul căreia lon C. Brătianu a fost arestat.!75 Nu este deci, de 
mirare că Brătianu s-a numărat printre semnatarii actului privind necesitatea 
domnului străin (1865), alături de C.A.Rosetti, lon Ghica, Dimitrie Ghica și 
alții. 174 

Din momentul loviturii de stat și al instituirii domniei personale, 
retrăgându-se într-o activitate conspirativă și deschizându-se spre legături cu 
puterile garante, pe fondul unei domnii erodate, după înfăptuirea reformelor, 
de  camarilă, stagnare, criză financiară și corupție, opoziția 
liberal-conservatoare, ai cărei exponenţi erau lon. C. Brătianu, C.A.Rosetti, lon 
Ghica și Lascăr Catargiu, acționează, concertat și coordonat, în vederea 
atingerii scopului propus. În consecință, după ce l-au răsturnat pe Cuza, 
printr-o lovitură de palat, realizată cu complicitatea unor comandanţi militari, 
adversarii regimului personal, au creat o vacanţă a tronului, care a fost 
rezolvată, cu mari dificultăți externe, la 10 mai 1866, prin aducerea unui 
principe străin. 15 


172 Apostol Stan, op. cit.,p. 28. 

17% Constantin C. Giurescu, Dinu C. Giurescu, op. cit., p. 625. 
174 Vlad Georgescu, op. cit., p. 158. 

Independenţa 

Ion C. Brătianu se gândea la o posibilă proclamare a independenţei țării 
încă din 1869.17 Probabil de aceea, Brătianu, iar nu altcineva, era 
prim-ministru când Parlamentul României, în ședința din 9/21 mai 1877, a 
proclamat independenţa deplină a ţării. Moţiunea votată de Cameră cu o 
zdrobitoare majoritate - 79 de voturi din 81 -, lua act „că rezbelul între 
România și Turcia, că ruperea legăturilor noastre cu Poarta şi independenţa 
absolută a României au primit consacrarea lor oficială”.1”7 

În vara anului 1875, odată cu răscoalele din Bosnia și Herţegovina, 
problema orientală s-a redeschis, iar, în scurt timp, o bună parte a Peninsulei 
Balcanice era în flăcări. Momentul era hotărâtor, iar România, așezată între 
trei imperii, trebuia să evite orice acțiune riscantă. În consecință, cu toate că 
simțămintele națiunii române erau favorabile luptei de eliberare a popoarelor 
balcanice, timp de aproape doi ani, a fost menţinută neutralitatea. Totodată, 
s-a încercat, din nou, ca, pe cale diplomatică, Poarta să fie determinată, măcar 
în „ceasul al doisprezecelea”, la cesiuni. Dar, chiar şi acum, Poarta a evitat să 
dea curs propunerilor avansate de ministrul de Externe, Mihail 
Kogălniceanu, la 16/28 iunie 1876, de a fi recunoscută „individualitatea 
statului român”. Atunci, primul ministru lon C. Brătianu, după ce a constatat, 
în urma unei întrevederi cu împăratul Francisc losif, că Austro-Ungaria avea 
de gând să dea mână liberă Rusiei, cu care se înțelesese, a început să 
negocieze cu marele vecin de la Răsărit, încă din septembrie 1876, la Livadia, 
eventualitatea unei cooperări politico-militare.!75 În memoriile sale, 
diplomatul rus A.I.Nelidov îi atribuie lui lon Brătianu următoarele cuvinte în 
legătură cu sudul Basarabiei: „Am avut la Livadia sentimentul că aceasta este 
o chestiune de onoare pentru împărat (...) vom căuta o compensație şi eu voi 
putea să pregătesc opinia noastră publică”.! 

Principiul indivizibilității şi inviolabilităţii teritoriului național, inclus şi 
în primele două articole ale Constituţiei din 1866, a fost afirmat, cu deosebită 
vigoare, la mijlocul anilor 1870, odată cu redeschiderea „chestiunii orientale” 
și cu iminența unui nou război ruso-turc, menit a aduce modificări politice și 
teritoriale în Balcani. Românii s-au temut că beligeranţii le vor încălca 


176 Vlad Georgescu, op. cit., p. 306. 

177 Constantin C. Giurescu, Dinu C. Giurescu, op. cit., p. 632. 
17% Dan Berindei, op. cit., pp. 172-173. 

17 Florin Constantiniu, op. cit., p. 241. 

teritoriul și că Rusia nu le va respecta integritatea și prevederile tratatului de 
la Paris; diplomaţia lui Brătianu și Kogălniceanu s-a îndreptat în direcția 
obținerii de asigurări, în această privinţă, pe care Rusia le-a dat, cu atât mai 
multă ușurință cu cât era hotărâtă să nu le respecte. Brătianu era pe deplin 
conștient de tendinţele expansioniste ruse în Balcani, așa cum o demonstrase, 
în 1866, redactând Le panslavisme. După San Stefano, luările de poziție ale 
guvernului român se vor înmulți, culminând, în iulie 1878, cu memoriul 
prezentat de Brătianu și Kogălniceanu Congresului de la Berlin, prin care se 
cerea ca nici o parte a teritoriului să nu fie înstrăinată, se propunea 
interzicerea dreptului de trecere prin România a trupelor ruse şi se revendica 
Delta Dunării, inclusiv Insula Șerpilor.!% 

Brătianu a avut de înfruntat şi opiniile scepticilor, care considerau că 
România nu are beneficii de pe urma revenirii Dobrogei. În cadrul 
dezbaterilor sesiunii extraordinare a Corpurilor Legiuitoare pe marginea 
Convenţiei încheiată cu Rusia la 4/16 aprilie 1877, examinând alternativele 
pentru care ţara ar fi putut opta, primul ministru lon C. Brătianu şi ministrul 
de Externe Mihail Kogălniceanu au admis posibilitatea unei colaborări 
militare „cu condiția de a cere ca avantagii independenţa, gurile Dunării și 
Dobrogea”. Un an și mai bine mai târziu, în cadrul unui discurs memorabil 
rostit în Senat, la 28 septembrie 1878, pe marginea revenirii Dobrogei la 
România, primul ministru lon C. Brătianu spunea: „Noi am posedat-o cu 
sângele nostru, am pierdut-o cu sabia și acum s-a reîntors iarăşi la noi cu 
sabia! ... Și dumneavoastră vă e teamă că un pământ care a fost stăpânit de 
noi, n-o să putem să-l facem pământ românesc ? Un pământ între Mare și cel 
mai mare fluviu din Europa dumneavoastră voiți să-l lăsați ?” Alte naţiuni, 
continua, în esenţă, vorbitorul, ar fi făcut orice sacrificiu pentru a ajunge la 
mare, deoarece, mai ales pentru români, „luând Dobrogea ne deschidem o 
poartă prin care ne punem în raport cu lumea întreagă şi cu Occidentul către 
care ziceți dvs. că aveţi toate aspiraţiile” .15! 

Într-un discurs suștinut în Cameră, pe 30 septembre 1878, Brătianu 
sublinia: „Înţeleg că noi am refuzat să cedăm Basarabia, fiindcă nu am voit să 
ne facem vânzători ai pământului străbunilor noştri. Nu am voit să facem 
aceasta cu nici un preţ, cu toate că ni s-a zis că dacă primim schimbul, ne va 


180 Vlad Georgescu, op. cit., pp. 297, 315. 
181 Adrian Rădulescu, Ion Bitoleanu, Istoria Dobrogei, ediţia a 2-a revizuită, Constanţa, 

da oricât vom vrea din Bulgaria. Ni s-a zis, cereți oricâte miliarde de la Rusia: 
«elle doit vous le payer» și eu am răspuns, dimpreună cu colegul meu, că 
banii îi fac oamenii vrednici, dar pământul strămoşesc nu se poate face''.182 


Viziunea liberală 

Doctrina liberalismului radical avea drept exponenți fruntaşi ai 
revoluţiei de la 1848 (I.C.Brătianu şi C.A.Rosetti), oameni ce doreau schimbări 
prin care să se marcheze o ruptură totală de trecutul regulamentar. Erau, prin 
aspirație republicani (la 1876, Brătianu încă mai considera că „numai 
republica este guvernul cel mai bun”; dimpotrivă, tot el relata, la 27 ianuarie 
1871 că, la o reuniune liberală, N. lonescu făcuse propunerea „nesocotită” de a 
se renunţa la domnitor, urându-i-se „călătorie bună”), dar fuseseră convertiți 
la regimul monarhiei constituționale, datorită împrejurărilor externe. 
Crezând, ca într-o religie, în principiul suveranităţii poporului, aspirau la o 
deschidere politică cât mai largă spre păturile de jos ale societății. Stabileau 
relaţii directe cu masele populare şi realizau un fel de educaţie civică, pentru 
ca viața politică românească să devină mai reprezentativă. Doreau să ardă 
etapele de dezvoltare social-economică, înlăturându-se, astfel, înapoierea 
seculară impusă de  vicisitudinile externe, prin modernizarea 
instituțional-economică și organizarea statului dintr-o perspectivă apropriată 
a înfăptuirii unităţii integrale a națiunii române și a independenţei statale. 
Viziunea economică era limitată de preocuparea de apărare a pieței interne 
față de concurenţa străină. 18 

Între 1852 şi 1859, proiectele de înființare de bănci sunt tot atât de 
numeroase - Grigore V. Ghica, N. Suţu, N. Russo, C.A.Rosetti, I.C.Brătianu, 
I.lonescu de la Brad - pe cât au fost de numeroase și neizbutite încercările 
practice de creare cu ajutor străin a unor astfel de instituții. În 1860, la cererea 
domnului Cuza și pe temeiul unei expuneri de motive alcătuite de 
I.C.Brătianu, Comisia Centrală de la Focşani a alcătuit un „proiect de lege 
privitor la înființarea unei monede naționale”, numită „romanat'.154 

Ion C. Brătianu afirmase necesitatea unei economii independente încă 
din discursul-program din ianuarie 1869.!%5 Tocmai de aceea, el a fost un 


18 Ton C. Brătianu, Acte şi cuvântări. Volumul 4, Bucureşti, Cartea Românească, 1932, p. 122. 

vehement critic al convenției comerciale cu Austro-Ungaria (1875), care a 
blocat dezvoltarea industrială a ţării, imperiul vecin dobândind libertatea de a 
exporta în România produse industriale, fără să întâmpine dificultăți vamale. 
Drept urmare, dacă balanţa comercială a României față de Austro-Ungaria a 
fost excedentară în perioada 1871-1875, ea s-a soldat, între 1876-1886, cu 
deficite constante, care s-au ridicat la aproape 700 de milioane lei. Această 
situație l-a determinat pe 1. C. Brătianu să constate că „ni se lasă nouă țarinele 
ca să le arăm şi să producem spre a alimenta comerțul și industria străină”. 
De altfel, la expirarea acelei convenții, în timpul unuia din guvernele 
Brătianu, a fost pus în aplicare un tarif protecționist și votată prima lege 
pentru protecţia industriei naționale (1887), în urma cărora a fost activat 
procesul de industrializare a țării.!% 

În 1890, s-a constituit Navigaţia Fluvială Română, prima instituţie 
națională de navigaţie civilă. Printr-o Hotărâre a Consiliului de Miniștri, din 
28 aprilie 1895, a fost însărcinat Gr. Manu să organizeze Serviciul Maritim 
Român. A fost alocat un credit - 2,5 milioane lei și, apoi, încă 10 milioane „în 
1896, în timpul guvernului I.C.Brătianu -, o sumă considerabilă pentru aceea 
vreme, pentru cumpărarea, de la o societate austriacă, a primei nave a S.M.R., 
vaporul mixt de pasageri și de mărfuri „Medeea”. La 14 august 1895, acesta a 
plecat spre Istanbul în prima călătorie sub pavilion românesc, având la bord 
25 de pasageri și 600 tone mărfuri generale.!%7 


Activitatea guvernamentală 

După 1859, Parlamentul a devenit tribuna principală de la care oamenii 
politici și-au expus şi explicat programul. Printre oameni politici mai vechi 
(M. Kogălniceanu) sau mai tineri (P.P.Carp, Titu Maiorescu,ș.a.), I.C.Brătianu 
a excelat în disputele parlamentare, strălucind prin talentul său oratoric și 
profunzimea gândirii. 15 

Între 1866 şi 1891, luând în considerare şi perioadele de interimat 
ministerial, lon C. Brătianu a fost de 4 ori prim-ministru (preşedinte al 
Consiliului de Miniștri, conform denumirii din epocă: 24 iulie 1876-9 aprilie 
1881 şi 9 iunie 1881-20 martie 1888), de 9 ori ministru de Finanţe; de 7 ori la 
Interne, tot de 7 ori la Război, de 2 ori la Lucrări Publice, tot de 2 ori la Culte şi 


186 Constantin C. Giurescu, Dinu C. Giurescu, op. cit., pp. 639-640. 
187 Adrian Rădulescu, Ion Bitoleanu, op. cit, p. 402. 

Instrucțiune, câte o dată la Externe (Afaceri Străine) și la Agricultură, 
Industrie, Comerţ și Domenii.!% 

Astfel, după instalarea principelui Carol, lon C. Brătianu s-a numărat 
printre candidaţii preferați pentru posturile ministeriale. Dar, deși a fost 
primul român care îl cunoscuse pe prințul Carol, acesta nu i-a acordat cârma 
guvernului, preferându-l pe Lascăr Catargiu. lată cum motiva Carol | 
alegerea, în memoriile sale: „Pe când liberalul Brătianu, conform. ideilor 
parlamentarismului modern francez, așteaptă toată mântuirea de la hotărârea 
poporului însuși asupra soartei sale și voeşte să conceadă influența asupra 
guvernului țărei unor pături cât se poate de largi ale poporului, Cataregiu, 
mai liniştit și mai practic,pune temeiul de căpetenie pe înființarea unei 
administrații sistematic organizate." 1% 

I.C.Brătianu a devenit ministru de Interne la 1 martie 1867, în timpul 
guvernării lui Constantin A. Crețulescu, dar opoziţia internă l-a atacat pentru 
trecutul său de revoluționar radical, neacordându-i credit pentru capacitatea 
de a conduce o activitate ministerială de asigurare a liniştii publice. Faptul că 
a cerut prefecţilor, printr-o circulară din 20 iulie 1867, să vegheze pentru 
protejarea ţăranilor în raporturile acestora cu proprietarii şi arendașii, 
rezultate din tocmelile agricole, l-au determinat pe conservatorul Chr. Tell să 
îl acuze că este socialist. Într-o circulară din 15 aprilie 1876, Brătianu atrăgea 
atenția asupra rolului primarilor din comunele rurale în menținerea ordinii 
publice, aceştia fiind obligați „a apăra şi a chezășui interesele legitime ale 
tuturor locuitorilor de orice stare din ocolul comunelor”. Brătianu observa că, 
dacă „mulțimea” voise a face din primari simpli executori „ai unor instincte și 
tendințe rătăcite”, cei înstăriți credeau că îi vor transforma în „oameni 
câștigați pentru afacerile lor, gata la toate cererile”. O asemenea atmosferă 
împiedica dezvoltarea economiei, căci „fără siguranţă, capitalurile se ascund, 
fără capitalism nu e comerciu, fără comerciu producțiunea scade, căci 
valoarea ei se împuținează”.!*! 

Presa franceză și cele mai înalte autorități franceze - inclusiv Napoleon 
al III-lea - au făcut presiuni asupra lui Carol să-l îndepărteze de la putere: 


15 Ion Mamina şi lon Bulei, Guverne și guvernanţi. 1866-1916, Bucureşti, Editura SILEX, 

„Oamenii care sunt buni pentru a face revoluţii și pentru a răsturna guverne 
nu sunt niciodată buni pentru a guverna” (din Apostol Stan, Începuturile 
liberalismului). Carol s-a despărțit de el cu părere de rău și episodul acesta a 
ameninţat să-i învenineze relaţiile cu lon C. Brătianu, rămas, în fundul 
sufletului, republican. Acesta a fost unul dintre iniţiatorii acţiunii antimonar- 
hice cunoscute sub numele de Republica de la Ploiești (august 1870) şi a 
cunoscut, din nou, pentru scurtă vreme, detenția, alături de alți conspiratori 
-printre care Eugeniu Carada, generalul N. Golescu, B.P.Hașdeu și Anastasie 
Stolojan -. Aceasta nu îl împiedica pe I.C.Brătinau să aprecieze, în ianuarie 
1871, că detronarea lui Carol putea să provoace României consecinţe fatale.!? 
Dovadă a faptului că domnitorul îl aprecia în continuare o constituie 
realitatea că, după graţierea celor 41 de complotiști, Carol 1 a apelat, din nou, 
la serviciile sale. Cu atât mai mult cu cât Napoleon al III-lea dispărea din 
politica europeană în 1870 şi-şi trăia ultimii ani în exil, la Londra.!% 

Deși a fost omul politic de care domnitorul Carol I simţea cea mai multă 
nevoie, Brătianu nu a căutat niciodată să măgulească tronul, pe care-l socotea 
însă extrem de util țării şi ocupat, din fericire, de o puternică personalitate.” 
Aprecierea era reciprocă, dacă ținem cont de faptul că, la 20 mai 1867, Carol 1 
îl caracteriza pe I.C.Brătianu ca fiind „unul din cei mai capabili bărbați de stat 
ai României, care se sprijineşte pe clasa de mijloc şi pe mica proprietate, dar 
nu lingușeşte nicidecum instinctele rele ale mulțimei”.1% 

În calitate de ministru de Interne, Brătianu cerea prefecţilor, în prima 
parte a anului 1876, să nu mai admită abuzuri la recrutarea prin tragere la 
sorți și să nu mai tolereze neplata impozitelor. La 19 februarie 1868, în calitate 
de ministru de Finanţe, se adresa prefecților, anunţându-i că sosise primul 
transport de monedă naţională de aramă și dispunea să se vegheze ca țăranii 
să nu fie înșelaţi, deoarece moneda de aramă semăna cu aceea de aur 
franceză. Preluarea interimatului portofoliului de Război, la 3 august 1868, a 
inaugurat un nou sistem de atribuire a funcției respective, nu unui ofițer, cum 
se procedase până atunci, ci unui civil, modalitate concordantă cu regimul 


1% loan Scurtu, Monarhia în România, (1866-1947), Bucureşti, Editura Danubius, 1991, 

politic parlamentar al României. Deoarece efortul de înarmare al României 
publică în județe, pentru strângerea unor sume de bani, iar Brătianu, în 
calitate de ministru de Război, a efectuat deplasări în ţară, pentru a le 
impulsiona și pentru a urmări activitatea de cristalizare a unor noi structuri 
militare.1% 

În domeniul educaţional, până la accederea la guvernare, I.C.Brătianu 
insista asupra principiului instrucției libere de monopolul tutelar al statului. 
Programa Partidului Naţional-Liberal din 1875, însă - semnată, între alții, de 
Brătianu și Kogălniceanu -, se mulțumea să enunţe necesitatea dezvoltării 
instrucției gratuite și obligatorii, repetând, în fond, prevederea 
guvernamentală.!% 

Ultima și cea mai lungă guvernare a lui lon C.Brătianu, supranumit 
„Vizirul” pentru spiritul și stilul său autoritar, a înregistrat două realizări 
importante: rezistența - încununată de succes - față de tentativa 
Austro-Ungariei de a-și impune controlul asupra Dunării fluviale și 
proclamarea regatului (14/26 martie 1881), precedată de reglementarea 
succesiunii lui Carol I (care nu a avut decât o fiică moartă la vârstă fragedă), 
prin desemnarea ca prinț moștenitor a nepotului lui Carol, Ferdinand.!% 

Puterea la care ajunsese Brătianu este reflectată și prin mostrele de 
servilism oferite drept ofrandă de unii parteneri politici, cum ar fi Dimitrie A. 
Sturdza: „Or de câte ori dl. Brătianu mă va chema pe banca ministerială, voi 
veni, şi de îndată ce-mi va zice: e bine să lucrezi aiurea și să vină altul în locul 
d-tale, totdeauna voi face așa”. Același D.A.Sturdza caracteriza politica lui 
Brătianu: „iată programul unui adevărat patriot, a unui adevărat bărbat de 
Stat, program urmărit zi de zi, cu o muncă neobosită, conştiincioasă și 
curajoasă, cu o abnegaţie şi o deciziune rară în timp de treizeci de ani”.1% 

Treptat, fostul pașoptist radical, adept al ideilor generoase, se 
transforma într-un om politic pragmatic, care ştia ce vrea, îndrăgostit, tot mai 
mult, de putere, un om al rațiunii de stat. Din 1884, |. C. Brătianu a început să 
guverneze excesiv de autoritar, stârnind din ce în ce mai mult nemulțumiri, 
invidii şi aprehensiuni, chiar și printre colaboratorii săi. Regele nu voia să 


19% Apostol Stan, Mircea Iosa, op. cit., pp. 108, 118-121. 
197 Vlad Georgescu, op. cit., p. 242. 

1% Florin Constantiniu, op. cit., p. 254. 

19 Stelian Neagoe, op. cit., pp. 27, 33. 

renunţe la el şi continua să rămână premier, încrâncenându-se la putere şi 
însigurându-se. Treptat, cei mai mulți colaboratori l-au părăsit, îngroșând 
rândurile opoziției. A fost părăsit de aproape toți liberalii bătrâni, toți vechii 
lui tovarăşi de luptă de la 1848, în frunte cu fratele său, Dumitru, și cu 
nedespărțitul său tovarăş C.A.Rosetti. 

Creșterea rândurilor opoziţiei, care încerca să realizeze o Opoziţie 
Unită, formată din diversele dizidențe liberale, junimiști sau conservatori, 
precum şi faptul că nemulțumirile acestei opoziții încep să ia și o direcţie 
antiregală, Carol 1 fiind acuzat că-l protejează pe şeful liberal, menţinându-l la 
putere, au fost fatale pentru cariera politică a lui lon C. Brătianu. Ultimul său 
guvern se prăbușește într-o atmosferă de corupție (afacerile Anghelescu. și 
Maican -— „Din primul an al venirei sale la putere, favoriţii săi au început să 
fure la ministerul de război și au furat într-un până acum câteva luni. O 
bandă de mizerabili şi-a bătut joc în curs de doisprezece ani de averea și de 
interesele ţării, cele mai de căpetenie. Mai multe sute de milioane au fost 
acordate pentru trebuințele armatei, fără murmur, cu bucurie chiar, deși 
oricine își poate lesne închipui cu câtă greutate contribuabilii acestei țări 
sărace le suportau. Şi aproape toți acești bani au fost risipiţi, au fost pierduţi, 
țara a rămas sărăcită și armata înzestrată cu un material de război 
îndoios."2%), surescitare politică şi nemulțumire generală.” 


Sfârşitul 

Conform mărturiilor vremii, în ziua de vineri, 3 mai 1891, România a 
fost zguduită de un cutremur de pământ. A urmat o înrăutăţire rapidă a 
vremii, cu furtună şi un val de frig. Oricât ar părea de romantică această 
prezentare, dezlănțuirea elementelor a corespuns cu intrarea lui lon C. 
Brătianu în agonie. La ora 11.00, extremitățile corpului său au început să se 
răcească. La ora 15.05, inima celui care a fost părintele României moderne s-a 
gest politic al lui Ion C. Brătianu ar fi fost făcut cu câteva minute înainte să 
moară şi cu puţin timp înainte ca Regele Carol 1 să intre în încăpere. Şi-a 
îndreptat privirile către prietenii săi politici şi le-a șoptit: „Să fiți cu ochii pe 


2% Ministru de resboi model, în „Epoca”, III, nr. 685, 6/18 martie 1888, p. 1. 
%! Ion Mamina şi Ion Bulei, op. cit., pp. 54-57, 61-63. 

rege, că prea l-am făcut mare!”2? A fost înmormântat la conacul său de la 
Florica, județul Argeș.2% 

În presa vremii, acesta era un moment prielnic pentru reamintire: „loan 
Brătianu este exemplul cel mai izbitor al urcării iuți şi vertiginoase până la cea 
mai înaltă treaptă socială într-o țară tânără, naivă, unde multe idei noi, 
instituții noi şi provizoratul politic timp de 30 de ani au răsturnat vechile 
clase, au dărâmat vechile instituții şi au adus la suprafaţă pături sociale și 
oameni cu desăvârşire noi. (...) Plin de un entuziasm comunicativ, posedând 
o suplețe de spirit extraordinară având ochiul pătrunzător şi prevăzător, 
întreaga lui persoană respirând cea mai irezistibilă simpatie şi atracție, el a 
ştiut pe unii ai orbi cu entuziasmul său, pe alții a-i captiva cu atracția 
persoanei sale, iar pe alţii a-i atrage cu fertilitatea espedientelor spiritului său 
suplu. (...) Desigur că nimeni, fie și cel mai mare admirator al lui I.Brătianu, 
nu poate pretinde că primul-ministru de la 1887, dinastic, cu idei reacționare 
și cu ideal de cancelar al României, putea să aibă vre-o asemănare cu 
democratul entuziast și cu revoluționarul de profesie de la 1848 și 1852. (...) 
Ilustrul mort nu a fost liberal, în sensul propriu al cuvântului, ci patriot, 
naționalist, în felul său bine înţeles și în modul cum înţelegea el iubirea de 
ţară. (...) 1. Brătianu a fost omul care a jucat cel mai mare rol în ultimii 20 de 
ani. A fost un moment, cam pe la 1882-1883, când puterea, prestigiul și 
autoritatea sa fură imense. Niciodată un mare cancelar nu a avut o curte așa 
de strălucită şi o putere așa de nemărginită. Evenimentele ce s-au succedat, 
greşelile ce el a comis şi pe care toată lumea le cunoaște, au avut de rezultat ca 
prestigiul și autoritatea lui morală să scadă, lucru ce i-a adus căderea."2%* 

Astfel s-a stins una din marile personalități ale vieții politice românești 
din secolul al XIX-lea, care și-a adus o contribuție majoră la înfăptuirea 
României moderne. 


202 http://evz.ro/miturile-istorice-ale-romanilor-bratienii.html 
2%https://www.agerpres.ro/flux-documentare/2016/05/04/documentar- 125-de-ani-de-la- 
moartea-lui-ion-c-bratianu-fondator-al-partidului-national-liberal-07-55-48 

2% G. Panu, Ion C. Brătianu, în „Lupta”, an VIII. No.1407, luni 6, marţi 7 mai 1891, p.1. 

Despre Brătienii veacului al XIX-lea 


prof. lon MOICEANU, 
redactor, revista „Agora” (Constanţa) 


Date generale 

Geaba se laudă Apusul cu familiile şi dinastiile lui rămase în 
istorie, ca de pildă Merovingieni, Carolingieni, Bourboni, Tudori, 
Stuarți ş.a.m.d., pentru că trebuie să se știe că şi noi am avut astfel de 
familii care au jucat rolul de adevărate dinastii, încoronate sau nu, cum 
au fost: Basarabii şi Muşatinii, Bălenii şi Cantacuzinii, Brâncovenii şi 
Cantemirii, apoi Goleştii şi Brătienii — ca să dau doar câteva exemple din 
noianul care ar putea fi menţionat aici. 

Dar, dintre ele, ultima s-a impus în viață politică românească, fără 
a fi încoronată, pe o perioadă de 150 ani, de la Tudor Vladimirescu la 
instaurarea regimului comunist, dând Ţării mari oameni politici cum au 
fost Ion, Dumitru, lonel, Vintilă, Dinu sau Gheorghe Brătianu -— care au 
diriguit direct sau din „umbră” viața politică în timpul unor 
evenimente cruciale cum au fost: Revoluția Română de la 1848, Unirea 
de la 1859, cucerirea Independenţei de Stat a României, participarea la 
Primul, apoi la al Doilea Război Mondial, făurirea României Mari şi 
altele. 

În demersul nostru nu vom porni chiar de la documentul dat de 
Mihnea cel Rău, fiul lui Vlad Țepeș, la 29 iulie 1508, în care se 
pomenește despre Brătienii de lângă Brădet, dar trebuie amintit actul 
intitulat Cartea de alegere a satului Brătienii, în care sunt nominalizați cei 
trei fraţi: lane logofătul, Oancea și lordache. 

Ene Brătianu, devenit vătaf al plaiului Loviştei se căsătoreşte cu 
Safta Balotă cu care a avut patru feciori și patru fete: Toma, Dincă, 
loniță, Mihai și Safta, Tita, Uta şi Sultana. Dintre aceștia, Dincă Brătianu, 
născut la 1788, unul din cei patru fii ai lui Ene Brătianu, se căsătorește 
cu Anastasia (Sica), fiica lui Costin Tigveanu de la Suici, care intră în 
familia Brătienilor. Dincă Brătianu era cel mai bogat dintre toţi frații şi 
surorile, dispunând de un venit de 8500 lei pe an proveniţi din moșiile 

168 


lăsate de taică-său, din viile pe care le deținea, din hanurile şi casele din 
Piteşti. El a devenit unul dintre cei mai de seamă demnitari din județul 
Argeș, fiind, imediat după 1821, ca și tatăl său, vătaf al plaiului Loviştei, 
apoi ocârmuitor de judeţ, membru în Obşteasca Extraordinară Adunare 
de la 1831 la 1844, anul morţii sale. Dincă și Anastasia au avut mai mulți 
copii așa cum se obișnuia în epocă, trei băieți: Teodor, Dumitru și lon şi 
patru fete: Maria, Ana, Zinca şi Cleopatra. 

Anastasia se stinge din viață în 1839, iar soțul ei, Dincă, în anul 
1844, ambii fiind înmormântați în tinda Bisericii Domnești din Curtea 
de Argeş, acolo unde, ulterior, vor fi înhumați și primul dintre fii, 
Teodor (+1884), precum şi Elena, soţia acestuia. Ocârmuitorul de Argeş 
n-a precupețţit niciun efort material pentru a-și trimite băieţii la studii în 
străinătate, dar, deşi uneori era copleşit, el şi-a păstrat demnitatea. De 
exemplu, când pe la 1830 generalul Pavel Kiseleff trecea prin Piteşti, îi 
propune o bursă de studii pentru fiul sau, Dumitru, aflat în sărăcie la 
Paris, dar îl refuză pentru că stolnicul era „prea mândru pentru a primi 
asemenea daruri”. Primul dintre fii, Teodor, s-a născut în 1812, a ajuns 
maior, apoi, ca şi tatăl, ocârmuitor de judeţ, singurul dintre fraţi care a 
făcut parte din Partidul Conservator, căsătorit cu Elena Dragoescu, apoi 
cu Maria Lerescu. După primul băiat au urmat două fete: Maria, 
călugărița Maximilia, care cu voia și la sfatul părinţilor ei a ajuns stareță 
la mănăstirea Ostrov şi Văleni, apoi Ana (Anica) măritată cu un boier 
de viță veche, Alecu Furdulescu. 

Au venit pe lume apoi doi băieţi, Dumitru și lon, după care au 
urmat alte două fete: Zinca, măritată cu Ghiţă Enescu și Cleopatra 
căsătorită cu Gheorghe Lerescu, apoi cu Petre Cecropid. Dintre toţi cei 
șapte copii ai lui Constantin-Dincă Brătianu (Constantin Brăteanu), doi, 
şi anume Dumitru dar mai ales lon, s-au detașat și s-au impus ca mari 
personalități ale întregului secol al XIX-lea. 


Dumitru Brătianu 

Născut în anul 1818, Dumitru Brătianu a copilărit împreună cu 
fratele mai mare, Teodor, în orașul de pe Argeș — Pitești și a început să 
cunoască lumina cărții în orașul natal, de acolo va merge la Sfântul Sava 
în Bucureşti, unde i-a avut ca profesori pe Florian Aaron, Simion 
Marcovici, Jean Vaillant care era şi directorul instituţiei. 

Dotat cu inteligență şi pasionat de cunoaștere, el se va apleca cu 
sârg asupra studiului, numărându-se mereu printre premianţi şi fiind 
„favoritul mamei”. Ca și alţi tineri studioşi, fiul prefectului de Argeş a 
luat drumul „orașului luminilor” cu realităţile căruia s-a acomodat 
foarte repede. Dotat superior, cu aptitudini peste medie, Dumitru 
Brătianu a susținut cu succes Bacalaureatul la Paris, după care, 
influențat de compatriotul sau, Nicolae Crețulescu, a urmat cursurile 
Facultăţii de Medicină, doar un an pentru că nu i s-au potrivit, el fiind 
atras de litere. N-a urmat nici Școala Normală pentru că la absolvire 
trebuia să profeseze meseria în Franţa, iar el nici nu se gândea să nu se 
întoarcă acasă, devenind folositor ţării sale. Așa s-a decis şi a urmat 
Facultatea de Drept pe care a terminat-o strălucitor, pregătind o teză de 
doctorat pe care n-a mai putut-o susține din cauza izbucnirii revoluției 
de la 1848, apoi revenirea în Ţară, lungul exil, lupta pentru Unire și 
Independenţa la care a participat activ. La Paris, Dumitru Brătianu 
devenise inițiatorul tuturor acţiunilor întreprinse de Societatea 
Studenţilor Români organizată sub patronajul poetului Al. de 
Lamartine, la îndemnurile lui Edgar Quinet şi Jules Michelet. 

Revenit în ţară îl găsim pe baricadele revoluţiei române alături de 
fratele sau Ion C. Brătianu și de alți camarazi veniţi de la Paris sau aflați 
în ţară. A urmat exilul, misiunile pe care le-a avut la Pesta și 
Constantinopol, peregrinările între Paris şi Londra, iar — ceea ce am 
considerat mereu o mândrie naţională - el va face parte din grupul 
corifeilor democraţiei europene, devenind secretar al Comitetului 
Central Democratic European, înființat la Londra, din iniţiativa lui 
Giuseppe Mazzini, A.A. Ledru-Rollin ș.a. și care-și propunea să 
organizeze o nouă revoluţie simfonă și sincronă la nivel European 
(invitaţia i-a fost adresată lui N. Bălcescu, dar acesta a refuzat preferând 
să rămână la Paris pentru a definitiva lucrarea istorică Românii supt 
Mihai Voievod Viteazul, pe care o considera mai importantă pentru 
români decât participarea lui la C.C.D.E.). 

De la înălțimea poziției pe care o deţinea în cadrul C.C.D.E., 
Dumitru Brătianu a lansat Apelul către locuitorii din Principate, Londra, 
10 septembrie 1852, în care evocă imaginea frumoasei sale patrii liberă 
şi democratică, spunând cu un optimism incurabil: „Mâine România 
inimilor noastre, România mare ca România lui Traian, vitează ca 


170 


România lui Mihai, eroică ca România pompierilor, sublimă ca România 
poporului din Câmpia Libertăţii, mâine România, maica și fiica noastră, 
va rupe vălul ce învăluise a sa frunte şi diadema ei va fi mândra noastră 
podoabă și veselia luptei. Trăiască Republica Democratică și Socială. 
Trăiască Republica Română”. Un alt moment important din viaţa lui şi 
a ţării a fost Congresul de Pace de la Paris din 1856 organizat după 
Războiul Crimeei (1853-1856), când a fost invitat de lordul Palmerston 
să locuiască la Paris pe timpul Congresului, iar lordul Clarendon îl 
prezintă contelui Walewski ca preşedinte al Forului European 
(Congresului). Înainte de plecarea din Paris, Dumitru Brătianu trimite o 
scrisoare lui Al. Walewski și un memoriu împăratului Napoleon al 
III-lea în care argumenta necesitatea imperios necesară a Unirii 
Principatelor Române. 

Reîntorşi în ţară după îndelungi demersuri şi eforturi, 
nepermițându-i-se trecerea graniței decât cu încuviințarea Puterilor 
potrivnice Unirii, în iulie 1857 cei patru exilați — C.A. Rosetti, Ștefan şi 
Nicolae Golescu, împreună cu Dumitru Brătianu -— erau primiţi cu 
entuziasm și cu buchete de flori la Giurgiu și la barierele Capitalei 
având satisfacția că se pot alătura celor care luptau pentru Unirea 
Moldovei cu Muntenia, ceea ce se va înfăptui în urma unor noi și mari 
eforturi, la 24 ianuarie 1859. 

Deși Mihail Kogălniceanu, lon Bălăceanu și alții se opuneau 
trimiterii la Paris a lui Dumitru Brătianu şi N. Golescu, preferându-l pe 
Ion Ghica - fruntaș al grupării liberal moderate, cei doi ajung, la Paris, 
iar Brătianu a fost primit în audienţă de împăratul Napoleon al III-lea 
cu deosebită cordialitate despre care, la 23 decembrie 1858 scria C.A. 
Rosetti în „Românul” său. Nu există nicio îndoială că în alegerea lui 
Alexandru I. Cuza ca domn și în Muntenia, un rol decisiv l-au avut 
Golești, Brătienii și C.A. Rosetti. Într-o aprigă confruntare dintre 
liberalii radicali și conservatori (aceştia aveau vicepreşedinția Adunării 
Elective, dar al cărui secretar era Dumitru Brătianu), liberalii îl propun 
ca domnitor pe Nicolae Golescu, care se retrage la 24 ianuarie 1859 
pentru a lăsa posibilitatea alegerii lui Al.I. Cuza. Procesul verbal de la 
alegeri era semnat și de Dumitru Brătianu în calitate de secretar, din 
care funcție va demisiona a doua zi, fiind numit secretar de stat al Ţării 
Româneşti. 

În timpul domniei lui Cuza va deţine mai multe funcții şi 
demnități ocupând mereu primele locuri de sacrificiu dar şi de onoare 
în misiunea de înfăptuire a României moderne. Nu numai M. 
Kogălniceanu îl sfătuia pe Cuza, ci şi Dumitru Brătianu, spunându-i: 
„Fii, Prea Înălţate Doamne, fii Domnitorul așteptarei seculare a 
Românilor! Fii iubit precum iubeşte românul libertatea și independența 
Ta! Fii mare ca durerile și aspirările României”. De asemenea, Dumitru 
Brătianu foloseşte prima aniversare a zilei de 24 ianuarie pentru a-l 
felicita pe Cuza spunându-i: „Până aici, Prea înalte Doamne... ai fost fiul 
răsfățat al naţiunii, al Europei întregi...; de aici înainte, ai să fii eroul 
României, şi eroismul este serios, grav, sacru... înaintea eroismului 
invidiile, geloziile dispar, se topesc toate”. După detronarea lui Al. |. 
Cuza la 11 februarie 1866 de care sunt responsabili „roșii” grupaţi în 
Coaliția  opoziţionistă, Dumitru Brătianu devine și primar al 
Bucureştiului până în 1867, când va deveni ministrul Cultelor şi 
ad-interim la Lucrările Publice. 

Dumitru Brătianu ca şi ceilalți liberali radicali în frunte cu fratele 
său, lon, revin la ideea alegerii unui prinţ străin pe tronul țării aşa cum 
se făgăduise în Adunările ad-hoc din 1857. Plecat în misiune 
diplomatică la Belgrad pentru a cumpăra praf de pușcă şi muniții, 
Brătianu îi trimite o scrisoare autografă lui Mihail Obrenovici din partea 
prinţului Carol I, după care va pleca la Paris cu misiunea de a obține 
recunoașterea lui Carol 1 ca domn al României. EI a făcut parte din mai 
toate guvernele fiind ministru în mai multe rânduri și portofolii, apoi 
primar al Capitalei, deputat şi senator și chiar prim-ministru între 
aprilie și iunie 1881. 

Liberalii şi-au strâns rândurile şi şi-au format Coaliția da la 
Mazar-Pasa — de la numele englezului St. LaKeman, fost general în 
armata otomană, în casa căruia s-a constituit această coaliție devenită 
Partidul Naţional-Liberal. Acesta și-a creat organizaţii judeţene, iar din 
Comitetul Central alcătuit din 25 de membri, făceau parte atât liberali 
radicali ca: lon C. Brătianu, fratele său Dumitru Brătianu, C.A. Rossetti, 
precum şi moderaţii lon Ghica, Mihail Kogălniceanu, D.A. Sturdza, 
Alexandru G. Golescu ş.a. În decembrie 1876, guvernul României l-a 
trimis pe Dumitru Brătianu în misiune diplomatică specială la 
Constantinopol, în preajma deschiderii Conferinţei reprezentanților 

Marilor Puteri, pentru a face demersuri în două probleme 
fundamentale: 1) recunoașterea neutralității României în cazul 
izbucnirii războiului între Rusia și Poartă, război devenit inevitabil din 
cauza repetatelor refuzuri ale otomanilor, și 2) retrocedarea de către 
Turcia a Deltei Dunării. Eforturile şi demersurile lui Dumitru Brătianu 
au rost zadarnice, nota lui fiind respinsă de ministrul turc de Externe. 
La sfârşitul lui ianuarie 1877 se reîntoarce în țară, iar în aprilie este ales 
vicepreşedinte ai Senatului. 

După cum se ştie, refuzul Porții de a ne acorda independenţa pe 
cale pașnică și poziția retrogradă pe care a avut-o Turcia la noua 
Conferință a Marilor Puteri de la Londra din martie 1877, au arătat 
tuturor că singura cale rămăsese războiul. Senatul își dă acordul la 
Convenţia româno-rusă din 4 aprilie 1877, după ce cu o zi înaintea 
semnării ei, fracționistul Nicolae lonescu fusese înlocuit de la Ministerul 
Afacerilor Străine cu Mihail Kogălniceanu, cel care în noua sa calitate 
proclamă Independenţa de Stat a României, la 9 mai 1877. Cu acest 
prilej, ca vicepreședinte al Senatului, Dumitru Brătianu, aducea un 
omagiu domnitorului Carol I spunând: „astăzi... toate inimile debordă 
de bucurie, eroismul străbunilor noştri a reînviat în ai lor strănepoți și 
aspiraţiunile noastre au devenit o realitate”. El ne-a reprezentat cu mare 
cinste la Constantinopol până la începutul lunii aprilie 1881, când a fost 
rechemat în țară, pentru a lua funcția de prim-ministru şi ministru de 
Externe, în urma demisiei surprinzătoare a lui I.C. Brătianu, după 
proclamarea regatului la 14 martie 1881 (cauza fiind pretenţiile 
Austro-Ungariei în problema Dunării). 

Totuși, întreaga afacere a rămas în familie pentru că puterea n-a 
fost cedată altui partid şi nici măcar altui liberal din afară familiei, iar 
Ion C. Brătianu miza pe faptul că ţara îşi va da seama că „fără el nu se 
poate”. În 1882 Dumitru Brătianu înființează ziarul propriu „Naţiunea”, 
în paginile căruia își atacă fratele aflat la conducerea partidului și a 
guvernului, ajungând să alcătuiască o disidenţă liberală numită 
„liberalii puri” față de „liberalii impuri” ai lui lon. Totuși, până în 1885, 
Dumitru Brătianu nu a trecut de partea opoziţiei care urmărea 
răsturnarea guvernului, dar din toamna acelui an el trece de partea 
conservatorilor formând opoziția unită care publică un Manifest semnat 
de Dumitru Brătianu, Mihail Kogălniceanu şi generalul Nicolae 

Haralambie din partea PNL şi Lascăr Catargiu, împreună cu Gheorghe 
Vernescu din partea Partidului Liberal-Conservator. 

Această ruptură dintre fraţi n-a ţinut cont nici de vechile relaţii de 
prietenie, nici de cele familiale și nici de cele de sânge, ceea ce-l face pe 
Titu Maiorescu să spună: „Opoziţia-unită primește prin Dimitrie 
Brătianu nota amară a unei dușmanii de familie”. În ceea ce îl priveşte 
pe Dumitru Brătianu, acesta își va îndrepta atacurile și împotriva 
noului guvern conservator scriind în „Naţiunea”: „Lupul care a intrat 
acum în tarla este un lup turbat... Toţi liberalii să sărim... pe lup”. După 
moartea mult regretată a marelui lon C. Brătianu survenită la 4 mai 
1891, în casa lui de la Florica, ziarul PNL reunit, „Voinţă naţională”, din 
25 mai îl proclamă ca șef al partidului pe Dumitru Brătianu. Împăcarea 
venise prea târziu! 

Sănătatea lui Dumitru Brătianu devenise din ce în ce mai șubredă, 
iar la 8 iunie 1892 se stinge din viață după o grea suferință, chiar de ziua 
fratelui său, lon, care dispăruse cu un an mai devreme. Regele Carol 1 
adresă Eugeniei Brătianu o telegramă în care își exprimă regretul 
profund şi respectul față de soțul defunct: „lau cea mai vie parte la 
cruda nenorocire care v-a lovit. Moartea iubitului vostru soț răpeşte 
României un mare patriot, mie un amic devotat, care în toate actele sale 
n-a fost călăuzit decât de iubirea sa de ţară”. Emil Constinescu afirmă 
recunoscător: „Noi suntem niște pitici pe lângă aceşti giganţi”, iar D.A. 
Sturdza, evocând viața şi activitatea lui Dumitru Brătianu, spunea: 
„fapte semănate de triumph pentru popor și de suferințe pentru sine”. 

Dumitru Brătianu a influențat mai mult și mai bine decât alţii 
cursul evenimentelor în care s-a implicat total aşa cum au fost: 
Revoluţia română de la 1848, înfăptuirea Unirii de la 24 ianuarie 1859, 
neutralitatea României, apoi participarea ei la Războiul de 
Independenţă, recunoașterea pe plan internaţional atât a aducerii lui 
Carol ca principe cât şi a independenţei naţionale, contribuind în cel 
mai înalt grad la împlinirea idealurilor naţionale, reprezentând o 
excepţională pildă pentru generaţiile viitoare, prin devotamentul său, 
prin sublima înţelegere a nevoilor şi durerilor neamului românesc. 

Ion C. Brătianu 

Al cincilea copil al lui Constantin Brătianul era lon născut la 
Piteşti, la 8 iunie 1821. A urmat cursurile școlii în oraşul natal, iar după 
decesul mamei sale, Sica Brătianu, în 1839, deci pe când avea 18 ani, 
este trimis și el, ca şi Dumitru, la studii în „oraşul luminilor”, deși iniţial 
orientarea era spre Germania. 

La Paris studiază ingineria și economia politică, iar împreună cu 
fratele său, Dumitru, cu Nicolae Bălcescu și alţi tineri români aflaţi în 
capitala Franţei, participă pe baricadele revoluţiei pariziene din 
februarie 1848, pătrunde în sala tronului de unde smulge o bucată de 
catifea din acel tron. Revine în țară „chemat” de evenimentele de la 
București și mobilizează masele alături de Bălcescu, de Golești, de 
fratele Dumitru şi celălalt „frate siamez”, C.A. Rosetti salvând temporar 
Revoluţia Română. După înfrângerea acesteia, este nevoit să plece în 
exil, ca şi alții, unde va continua lupta prin presă, fiind ferm convins de 
necesitatea Unirii şi cuceririi Independenţei ţării sale. 

În urma Congresului de la Paris, în 1857, revine în ţară și este ales 
deputat de Argeș în Divanul ad-hoc al Ţării Româneşti (Ștefan Golescu 
și Nicolae Rucăreanu erau deputaţi de Muscel) sprijinind nu numai 
Unirea, dar şi alegerea lui Al.I. Cuza pe tronul Principatelor Române. 
Depărtarea domnitorului de liberalii radicali ai lui lon Brătianu şi C.A. 
Rosetti, precum şi nerespectarea de către All. Cuza a uneia din 
cerințele formulate în 1857 de Adunarea ad-hoc de a aduce pe tronul 
ţării un principe străin, îl determină pe lon Brătianu să formeze coaliția 
opoziționistă (şi nu monstruoasă!) care-l va detrona pe Cuza. 

El este cel care, împreună cu lon Bălăceanu, reprezentatul 
României în capitala Franţei, vor face diligențe pe lângă Napoleon al 
III-lea și Otto von Bismarck să fie de acord pentru a-l convinge pe Carol 
de Hohenzollern să vină și să preia tronul ţării. De teama Austriei, 
tânărul locotenent din armata prusacă este adus deghizat, cu vaporul 
până la Buziaș, de unde vor veni împreună până la Turnu Severin, unde 
îi urează „Bun venit” și apoi cu trăsura ajung la București. Este implicat 
în mișcarea antidinastică a lui Candiano Popescu de la Ploieşti, din 
1870, apoi arestat pentru asta, dar eliberat, ca și la Paris, negăsindu-i-se 
nicio vină. Așa cum am precizat mai sus, împreună cu alți prieteni şi 
„tovarăşi de drum” a pus bazele, în 1875, a PNL contribuind în mare 


175 


măsură la elaborarea doctrinei politice a acestui partid pe care l-a 
condus până la moarte. lon C. Brătianu devenise de departe cel mai 
energic şi capabil om politic, cu dar oratoric şi carismă. 

După 24 mai 1875, rețeaua organizațiilor liberale ale lui Ion 
Brătianu şi C.A. Rosetti se diversifică și se extinde în întreaga ţară. lon 
Brătianu a cunoscut o ascensiune extraordinară în perioada 1876-1881 
pentru a se putea menţine la cote înalte ale prestaţiei sale de lider 
autoritar până la sfârşitul vieţii. lon Brătianu şi-a atras numeroase 
adversităţi, chiar și trei ameninţări sub forma atentatului, dar şi mare 
admiraţie nu numai din partea liberalilor, ci a tuturor care credeau că 
„fără el nu se poate”. După căderea marii guvernări conservatoare a lui 
Lascăr Catargiu (1871-1876) şi sucombarea „guvernului generalilor” 
condus de I. Em. Florescu, se formează, dar pentru scurtă vreme 
guvernul prezidat de Manolache Costache Epureanu, membru al 
Coaliţiei de la Mazar-Pasa, cu M. Kogălniceanu la Afacerile Străine, lon 
Brătianu la Finanţe, Gh. Vernescu la Interne, Gh. Slăniceanu la Război 
ș.a. 

În semn de solidaritate cu guvernul Epureanu acuzat pe nedrept 
că ar fi cheltuit nejustificat banii publici, cabinetul își dă demisia in 
corpore pe 23 iulie 1876, iar a doua zi își începe activitatea prima din 
cele patru formaţiuni ministeriale pe care le-a prezidat până în 1888 cel 
deja gratulat cu apelativul de „mare bărbat politic”, adică Ion Brătianu. 
Aceasta va fi cea mai lungă guvernare din istoria noastră (1876-1888), o 
guvernare liberală de 12 ani, cu un mic scurtcircuit (10 aprilie-8 iunie 
1881) când șef de guvern a fost fratele mai mare, Dumitru Brătianu. 
Aceasta a fost perioada de glorie a lui Ion Brătianu, care a ajuns să fie 
singurul prim ministru din Europa căruia, la despărţire, Otto von 
Bismarck, omul de fier al continentului, să-i ţină paltonul. (Se spune că 
„Vizirul” purta un singur costum de haine negre pe care le numea 
„hainele mele de oţel” şi era prim ministru!!! Ce pildă pentru hrăpăreții 
și devoratorii conducători de azi!!!) 

Ion Brătianu întreprinde prima misiune externă a României la 
nivel de şef de guvern, făcându-i o vizită de curtoazie lui Franz loseph 
venit la Sibiu, asigurându-l de buna vecinătate, la sfârșitul lunii august 
1876, iar în septembrie, lon Brătianu însoțit de colonelul George 
Slăniceanu de la Război, se va deplasa la Livadia, în Crimeea, unde a 

avut convorbiri cu ţarul Alexandru al II-lea însoţit de cancelarul 
Gorceakov. Cred cu toată convingerea că nu se poate vorbi de cucerirea 
Independenţei de Stat a României fără a o întrepătrunde cu numele 
celor trei bărbaţi care au jucat rolul hotărâtor în împlinirea acestei 
„sume a vieţii noastre istorice”, cum o numea Mihai Eminescu, și 
anume lon C. Brătianu, artizanul acţiunii guvernamentale care a înscris 
o pagină strălucită în istoria guvernărilor româneşti, M. Kogălniceanu 
„privighetoarea Moldovei”, care a făurit și rostit Cuvântul Neatârnării 
româneşti, şi domnitorul Carol I care a comandat armatele româno-ruse 
în Campania militară de la sud de Dunăre, dovedind calități 
remarcabile de oștean desăvârşit. 

Să ne închinăm mai des în fața unor astfel de oameni, pe care din 
păcate astăzi nu-i mai avem, dar și în amintirea mărețului act istoric 
împlinit de înaintaşii noștri. 

Dovadă a recunoașterii meritelor celor doi politicieni liberali în 
proclamarea şi cucerirea independenţei este şi componenţa delegaţiei 
României care să ne reprezinte interesele la Congresul de Pace de la 
Berlin, delegaţie din care au făcut parte prim - ministrul lon Brătianu şi 
ministrul Afacerilor Străine, Mihail Kogălniceanu, care au pledat cum 
numai ei puteau s-o facă în favoarea cauzei românești. 

Adusă din nou în faţa faptului istoric împlinit, Europa a fost 
obligată,  impunându-ne totuși unele condiţii, să recunoască 
Independenţa naţională și revenirea Dobrogei cu Delta Dunării şi Insula 
Şerpilor în componenţa Statului Român, deși a trebuit să cedăm partea 
de sud a Basarabiei - judeţele Cahul, Bolgrad, Ismail. 

Guvernării liberale îi aparține inițiativa elaborării a numeroase 
proiecte şi legi vizând consolidarea noului stat modern independent 
cum au fost: Legea pentru Cesiunea căilor ferate ale Societăţii Acţionarilor 
către statul român; Legea responsabilității ministeriale; Legea pentru 
garantarea libertăţii alegerilor; Legea pentru împroprietărirea însurăţeilor; Legi 
în domeniul armatei, al învățământului, reorganizării Ministerului Afacerilor 
Străine; Legea rurală prin care să dea ţăranului calitatea de „fiu al patriei”; 
Legea  inalienabilității şi indivizibilități proprietății celei mici; Legea 
organizării comunele; Legea pentru organizarea Dobrogei; Legea pentru 
înființarea Băncii Naţionale; Legea pentru înființarea Domeniilor Regale; 

Legea asupra străinilor; Legea de creare a Caselor de Credit Agricol; Legea 
terenurilor agricole; Legea pentru încurajarea industriei naționale; etc. 

Cele mai aprinse discuţii s-au purtat în jurul revizuirii Constituţiei 
din 1866. C.A. Rosetti „amicul său din juneţe” de care-l legau atâtea 
amintiri se pronunţă pentru un colegiu electoral unic. Titu Maiorescu 
agită teoria „formelor fără fond”, iar lon Brătianu „prudent și 
circumspect”, s-a dezis de ideea Colegiului Unic. În fond, 
reconsiderându-se sistemul electoral, s-a ajuns la trei colegii pentru 
Cameră în loc de patru şi două Colegii pentru Senat. Interesant mai este 
faptul că în timp ce Nicolae Fleva dădea în judecată guvernul lui lon 
Brătianu, acesta era aparat de Mihail Kogălniceanu printr-un discurs 
magistral, iar alegătorii din Câmpulung-Muscel l-au desemnat deputat 
pe unul din cele patru locuri naţional liberale într-o Cameră dominată 
de conservatori (17 locuri). 

În iunie 1881 se creează o situaţie pe care o compar cu cea de la 
sfârșitul secolului al XVII-lea, când verticalul voievod Constantin Vodă 
Brâncoveanu a fost rugat, implorat de marea boierime valahă să ia 
tronul Ţării Româneşti, tot aşa mai mulți membri marcanţi ai PNL, 
precum şi mitropolitul Calinic împreună cu toți episcopii l-au rugat pe 
lon C. Brătianu să revină la conducerea partidului şi în fruntea 
guvernului. Chiar dacă regele a numit pe C.A. Rosetti să formeze 
guvernul, acesta i-a răspuns (era cu 4 ani înaintea morții) că națiunea îl 
vroia pe lon C. Brătianu, ceea ce s-a și întâmplat. Ca urmare a 
intensificării întrunirilor şi manifestaţiilor opoziţiei unite, lon C. 
Brătianu demisionează la 22 februarie 1888 și adresându-se adversarilor 
politici spunea: „până când nu vor purta și ei sarcina și răspunderea pe 
care am purtat-o eu doisprezece ani, în timpul şi în condițiile cele mai 
grele, nu au dreptul a mă acuza că mi-am dat demisiunea”, 
anunțându-i că nu va reveni niciodată la guvernare „căci întoarcerea, ar 
fi o comedie şi... lipsă de bunăcuviință”. După multe tatonări nereușite 
(regele îl desemnase pe Dimitrie Ghica să formeze guvernul, dar nu e 
acceptat) la 22 martie 1888, după ce pe 21 lon C. Brătianu anunţase 
demisia cabinetului, se formă guvernul condus de junimistul Theodor 
Rosetti, cumnat cu lon C. Brătianu. 

Pasul spre împăcarea frățească îl face lon C. Brătianu care-și 
vizitează fratele mai mare, care deşi îl primește cu răceală și acceptă 

formarea unui Comitet în vederea reunificării partidului, ceea ce s-a și 
întâmplat la 26 martie 1890 spre bucuria reciprocă a celor doi mari 
oameni politici. Căsătorit cu Pia Pleșoianu, mai tânără ca el cu douăzeci 
de ani (era născută în 1841, iar el în 1821), lon C. Brătianu a avut opt 
copii (mai mult cu unul decât taică-său) și anume, în ordinea nașterii: 
Florica, Sabina, Ionel, Constantin (Dinu), Vintilă, Maria, Tatiana și Pia, 
dar care, cu excepţia Floricăi, au trăit şi s-au afirmat mai mult în secolul 
al XX-lea, făcând obiectul unui alt posibil demers. În ziua de 4 mai 1891 
(şi nu 9 mai cum eronat apare în unele lucrări), înceta din viaţă la 
Florica, lon C. Brătianu, înconjurat de soția Pia, de copii, de gineri, de 
fratele Dumitru Brătianu şi de nepotul Grigore Brătianu, fiul lui Teodor, 
fratele cel mare al defunctului. I s-au făcut funeralii naționale, fiind 
înmormântat în cavoul de la subsolul bisericii de la Florica din 
localitatea Ştefănești- Argeş. 

G.C. Cantacuzino scria: „llustrul bărbat de stat s-a stins după o 
suferință de 10 zile. Cu dânsul dispare omul de secole cel mai ilustru în 
istoria şi politica ţării sale. Cu dânsul dispare o înaltă și nobilă 
expresiune a celui mai pur patriotism. Astăzi un mare gol s-a făcut în 
istoria şi politica României” -— iar eu aş zice chiar a Europei. Prin tot şi 
prin toate câte a realizat pentru patria sa şi neamul românesc, prin 
măreaţa și prestigioasa lui personalitate, prin numele lui și al urmașilor 
lui a dat numele unei întregi perioade brătieniste, ca şi Brâncoveanu cu 
stilul şi epoca sa. lon C. Brătianu, pătruns de un patriotism ardent, ca şi 
fratele şi urmaşii lui, va rămâne veșnic în galeria celor mai mari 
personalități ale neamului nostru, în pleiada marilor luptători pentru 
înfăptuirea aspirațiilor naţionale. 


Ion I.C. Brătianu, „regele neîncoronat”, titan al politicii 
românești și al făuririi României Mari 

Dacă lon C. Brătianu a fost, alături de Mihail Kogălniceanu și 
domnitorul Carol I, unul din artizanii cuceririi Independenţei de Stat a 
României, apoi nu încape nicio tăgadă că lonel I.C. Brătianu a fost, 
alături de regele Ferdinand și regina Maria, unul din făuritorii 
României Dodoloaţe. În timp ce Ion C. Brătianu îl făcuse pe Otto von 
Bismarck să înțeleagă româneşte, lonel I.C. Brătianu l-a făcut pe regele 
Ferdinand nu numai să înțeleagă, dar să şi vorbească și să simtă 

româneşte, aducând cuplul regal în situaţia în care nici regele şi nici 
regina nu luau hotărâri sau decizii de interes naţional fără să-l consulte 
pe distinsul şi onorabilul om politic, pe cel care conducea ţara „din 
umbră”. 

Născut la 20 august 1864, la Florica (azi Ştefăneşti lângă Piteşti) 
fiul mai mare al lui lon C. Brătianu și al Piei Pleşoianu, având și alţi doi 
fraţi: Constantin născut în 1866 și Vintilă născut în 1867, lonel, ca şi 
ceilalți fraţi, s-a bucurat de o aleasă educaţie și de o temeinică instrucţie 
care-l vor ajuta mult în viaţă. A urmat cursurile la Colegiul „Sf. Sava” 
din București, unde a susținut bacalaureatul în 1882, după care 
efectuează un stagiu militar de 6 luni, apoi pleacă, așa era moda, la 
studii la Paris în 1883. Acolo, după absolvirea cursurilor Şcolii 
preparatorii Saint-Barbe, ale Şcolii Politehnice și ale Școlii de Poduri și 
Șosele obţine diploma de inginer în 1889, la 25 de ani. În același an se 
întoarce în ţară şi în octombrie se angajează ca inginer specialist de 
C.F.R., avându-l ca şef pe reputatul inginer Anghel Saligny. Pentru că 
„aşchia nu sare departe de trunchi”, încă de tânăr, lonel era atras de 
politică, domeniu în care a intrat ca liberal şi a sfârșit la fel (nu ca 
barcagii și impostorii de azi — care prin ceea ce fac, sau mai corect nu 
fac, întinează memoria și prestigiul înaintaşilor pe urmele cărora nu vor 
fi capabili să calce niciodată!). 

Bărbat chipeș, mustăcios și spătos, cu o inteligență aleasă și dotat 
cu multiple calităţi, lonel era curtat de multe reprezentante ale sexului 
frumos, dar în final se va căsători cu Maria Moruzi, văduva lui 
Alexandru A. Cuza (fiul lui Al.I. Cuza și al Mariei Obrenovici) care i-a 
dăruit un băiat cu numele Gheorghe lon, singurul copil legitim al 
„titanului”. (Gheorghe Brătianu, fiul lui lonel I.C. Brătianu nu era 
altcineva decât viitorul mare istoric şi om politic din perioada 
interbelică, cel care a avut valoarea și înălțimea științifică necesare care 
i-au permis să ocupe loja academică în care a stat savantul de reputaţie 
mondială Nicolae Iorga.) 

La scurt timp după nașterea lui Gheorghe a intervenit divorţul de 
Maria, urmat de o mai lunga perioadă de aventuri (vezi tânăra 
americană Astor), după care, pe 4 martie 1907, în plină desfăşurare a 
Răscoalei țărănești se căsătorește cu Eliza Ştirbei pe care a determinat-o 
să divorțeze de Alexandru Marghiloman. În felul acesta Ionel Brătianu 

devine cumnat cu Barbu Știrbei „apropiatul” (şi nu numai) al reginei 
Maria asupra căreia lonel I.C. Brătianu a avut o covârșitoare influență, 
ca de altfel asupra întregii monarhii, inclusiv asupra regelui Ferdinand. 
Chiar dacă reprimarea sângeroasă a Răscoalei din 1907 a pătat onoarea 
liberalilor şi a șifonat imaginea lui lonel Brătianu ca ministru de Interne 
în cabinetul lui D.A. Sturdza, guvern care a săvârșit atunci o mare 
greşeală, în anul 1909, la Congresul din ianuarie, fiind considerat „tot 
ceea ce avea mai bun partidul și țara”, Brătianu este ales președinte al 
Partidului Naţional-Liberal, funcție pe care o va deține până la moartea 
subită și suspectă survenită la 24 noiembrie 1927, după o gripă 
provocată de o laringită infecțioasă rebelă. Aşa s-a întâmplat, că la un 
interval de doar 4 luni, de la 20 iulie la 24 noiembrie 1927, ţara a rămas, 
(ce situație nefericită, dacă nu chiar dramatică!) fără cei mai mari 
bărbaţi ai ei, recte regele Ferdinand Unificatorul şi conducătorul 
adevărat al statului roman, primul ministru, lonel I.C. Brătianu. 

În activitatea sa politică, în cea parlamentară sau mai ales 
guvernamentală Ionel Brătianu s-a confruntat şi cu unele probleme cum 
au fost: — pe 8 decembrie 1909 el a devenit victima unui atentat, fiind 
împușcat de un lucrător de la C.F.R., Gheorghe Stoenescu, deoarece 
atentatorul îl vedea vinovat de scumpirea traiului zilnic pe, de curând 
unsul, președinte al Partidului Naţional Liberal; — atunci când regele 
Carol i-a refuzat propunerea lui lonel Brătianu de a se forma Colegiul 
Unic, prim-ministru şi-a dat demisia la 28 decembrie 1910; — după ce 
România a intrat în al Doilea Război Balcanic, lonel Brătianu şi-a dat 
demisia din fruntea Partidului Naţional-Liberal, a îmbrăcat uniforma de 
maior şi a plecat pe front, fiind atașat la Statul Major al Artileriei, 
nevrând să renunţe la decizie chiar dacă după el s-a dus în Bulgaria mai 
vârstnicul Mihail Pherekyde, apoi întors, Brătianu va fi rechemat să 
formeze guvernul la 4 ianuarie 1914, după câştigarea alegerilor 
parlamentare de către P.N.L. Izbucnirea Primei Conflagraţii Mondiale 
n-a surprins pe marii oameni politici ai țării pentru că era inevitabilă, 
dar repeziciunea cu care s-au derulat evenimentele a descumpănit, a 
mirat cercurile politice românești. 

În condiţiile date, la 3 august 1914, la Consiliul de Coroană 
convocat la Sinaia sub bagheta bătrânului rege Carol 1 cu nici două luni 
înaintea morţii sale, lonel I.C. Brătianu spunea: „Noi, astăzi, aici, nu 

săvârşim un simplu gest eroic, ci hotărâm soarta României” propunând, 
ca om care cunoştea cel mai bine situaţia ţării şi nivelul de dotare, de 
înzestrare tehnică a armatei noastre, neutralitatea, pe baza căreia, la 18 
septembrie 1914, s-a semnat Acordul Sazanov-Diamandi prin care 
Rusia recunoștea drepturile României asupra teritoriilor din 
Austro-Ungaria, în schimbul acestei „neutralităţi prietenoase” a țării 
noastre. În toată perioada neutralității, mai ales după moartea regelui 
Carol 1 survenită la 27 septembrie 1914, când lonel Brătianu devenise 
„regele neîncoronat”, prim-ministrul a dovedit multă fermitate (vezi 
împrumutul de 40 de milioane de lire sterline la Banca Angliei pentru 
cumpărarea de armament și muniții), inteligență şi abilitate 
diplomatică, insistând pentru încheierea unor convenții 
politico-militare care să prevadă clar, concret condiţiile în care România 
va intra în război. 

După îndelungi și anevoioase tratative, la 4 august 1916, la 
Cotroceni, au fost semnate de către prim-ministrul lonel I.C. Brătianu 
Tratatul de Alianţă și Convenţia Militară cu membrii Antantei. În baza 
acestora, la 14 august 1916, România a intrat în război de partea 
Antantei având și acordul regelui Ferdinand 1 care a ţinut totuși să 
precizeze că a trebuit să se învingă pe sine, adică intra în război 
împotriva ţării natale. 

Revenind la perioada de început a ascensiunii sale politice aş mai 
aminti unele succese ca de pildă: — la începutul carierei politice a fost 
sprijinit de gruparea „Oculta” condusă de Eugeniu  Carada, 
guvernatorul Băncii Naţionale, care acţiona în politică din umbră, ocult, 
de unde şi denumirea organizaţiei; — în 1895 a devenit (a fost ales) 
deputat de Gorj cu care prilej a ţinut un discurs care a impresionat 
puternic asistenţa; — a avut un rol determinant în atragerea liderilor 
P.S.D.M.R.-ului: V.Gh. Mortun, lon şi Sofia Nădejde, C. Stere ș.a. la 
liberali, în 1899, în aşa-zisa „trădarea generoşilor”; — în 1909, la 11 
ianuarie este ales președinte al P.N.L. cu care prilej a formulat cele două 
principii fundamentale care-l vor călăuzi în perioada următoare și 
anume: libertatea de discuţie şi disciplină în acțiune;- la 2 septembrie 
1913, în ședința Comitetului Executiv al P.N.L. Ionel I.C. Brătianu a 
făcut două propuneri istorice: 1. reforma agrară (exproprierea parțială a 
marii proprietăţi); 2. reforma electorală (colegiu electoral unic), 

propuneri care-i vor spori popularitatea; — a contribuit la dezvoltarea 
construcției de căi ferate de la Pașcani, inaugurarea căii ferate 
Piteşti-Curtea de Argeş, supravegherea bunei desfăşurări a lucrărilor de 
amenajare a Portului Constanţa (n.n.: după ce în 1904 Constanţa a fost 
vizitată de principele Ferdinand, în 1910, lon I.C. Brătianu, președintele 
Consiliului de Miniștri şi al P.N.L. îl vizitează la Hotelul „Regnier” pe 
generalul Budișteanu, preşedintele Senatului, iar în 1911 se cazează aici, 
venit pentru adunarea generală a membrilor Clubului Naţional 
Liberal); I.I.C. Brătianu a condus delegaţia României la Conferinţa de 
Pace de la Paris în cadrul căreia, acuzat de delegația maghiară condusă 
de primul lor ministru, pentru ceea ce românii înfăptuiseră la 1 
decembrie 1918, dar învinuit și de Aliați pentru încheierea păcii 
separate cu Puterile Centrale de la Buftea-Bucureşti, la 7 mai 1918, el a 
trebuit să răspundă. 

Cu abilitatea politică şi diplomatică, cu inteligența și 
perspicacitatea cu care era dotat, „uns cu toate alifiile”, el a pledat ca şi 
tatăl său la Berlin în 1878, lămurind pe mai marii vremii și convingând 
aliații de justețea revendicărilor teritoriale ale României, de altfel, 
promise înaintea intrării țării noastre în război. După cum se ştie, acolo, 
la Versailles, cei care au decis de multe ori împotriva voinţei şi 
aspirațiilor celor mici a fost Consiliul celor Patru care a impus României 
să semneze Tratatul cu Germania fără a i se cunoaște conținutul, iar cel 
de la Saint Germain semnat de Puterile Aliate și Asociate cu Austria, a 
fost precedat de note ultimative adresate României, gest în urma căruia 
Ionel I.C. Brătianu a părăsit Conferinţa și ulterior şi-a dat demisia din 
fruntea guvernului aşa cum făcuse și în ianuarie 1918 înaintea 
impunerii păcii de la Buftea. 

Deși încă din tinereţe a dus povara grea a numelui pe care-l purta 
de la tatăl său, nume onorat cu prisosință prin faptele sale, Ionel 
Brătianu s-a impus ca „rege neîncoronat, corifeu al liberalismului şi al 
democrației, ca Titan al vieţii politice și de stat din România și sper să 
nu exagerez când fac astfel de afirmații. 

În primul deceniu interbelic viaţa politică din România a fost 
dominată de P.N.L., mai ales după instabilitatea guvernamentală din 
1918-1921 când, sătul de disensiunile dintre formațiunile politice 
existente, regele Ferdinand avea să spună: „vrajba înveninată dintre 

partide, ca şi toţi de aici, mă silesc să nu mă bizui decât pe un singur 
om: lon Brătianu” şi mai afirma suveranul: „Prefer să cad cu Brătianu, 
dacă asta ar fi să se întâmple, dar este singurul în care am încredere”. 
Aceasta şi altele l-au făcut pe N. Iorga căruia Brătianu i-a zis: „măsura, 
domnule profesor, măsura” să afirme: „Coroana ajunsese vasala 
Brătienilor”. lonel I.C. Brătianu a avut și meritul de a nu intra în conflict 
cu opoziţia, sau într-o polemica și dispută cu adversarii care i-ar fi 
risipit inutil timpul şi energia, el afișând o ţinută suverană față de 
ceilalți. 

Ca ministru cu diferite portofolii și ca prim-ministru el a fost și 
inițiatorul multor reforme şi legi, în primul rând al Constituţiei din 28 
martie 1923, printre acestea amintind: Legea privind comercializarea şi 
controlul întreprinderilor de stat; Legea de organizare şi expropriere a căilor 
ferate: Legea energiei; Legea minelor; Legea de organizare a armatei; Legea 
repausului duminical şi a sărbătorilor legale; Legea învățământului primar 
(unitar, obligatoriu și gratuit, cu durata de 7 ani); Legea organizării 
judecătoreşti; Legea înființării Patriarhiei Române; Legea de organizare a 
Bisericii Ortodoxe Române; Legea de unificare administrativă a tuturor 
provinciilor care asigură păstrarea caracterului unitar al țării împărțit în 
judeţe și comune rurale şi urbane; Legea electorală care introducea 
„prima majorităţii”; Legea Mârzescu pe baza căreia a fost ilegalizat P.C.R. 
în 1924; etc. 

În timp ce pe plan intern acestea erau principalele preocupări ale 
ţării, pe plan extern, România, și în numele ei Ionel I.C. Brătianu a 
promovat o politică de apărare a independenţei și suveranității 
naționale, de menţinere a păcii, a securității regionale şi a 
Status-quo-ului. Dinastia Brătienilor, că putem vorbi şi la noi de 
adevărate dinastii, a fost ameninţată la un moment dat, în 1924, când, la 
Arenele Romane, 50.000 de protestanți au cerut demisia guvernului 
Brătianu, dar în urma unor înțelegeri între prim-ministrul şi generalul 
Alexandru Averescu, preşedintele Partidului Poporului, care 
organizase manifestația, protestanții s-au întors spre casele lor având 
promisiunea că după încheierea mandatului liberal, Al. Averescu va fi 
sprijinit să vină la conducere, ceea ce s-a și întâmplat în 1926-1927. 

Experimentatul prim-ministru lonel I.C. Brătianu a mai trecut 
printr-o nouă experienţă în timpul crizei dinastice, atunci când 

principele Carol al II-lea, aflat la Paris cu amanta lui Elena Lupescu, 
renunța pentru a doua oară la prerogativele de moștenitor al Coroanei. 
Apoi, la Veneţia şi Milano îl va anunţa pe tatăl sau, regele Ferdinand, 
pentru a treia oară că renunţă la calitatea ce i se rezervase, chiar dacă 
regele l-a trimis pe Constantin Hiott, ministrul Casei Regale, să-l 
convingă pe Carol să revină asupra deciziei. Zadarnic! În atare situație, 
Ferdinand convoacă la Sinaia Consiliul de Coroană, pe 30 decembrie 
1925, declarând cu lacrimi în ochi că principele Carol este „o creangă 
putredă din dinastie, pe care trebuie să o tai, spre a salva Coroana”. 
Soluţia exista, cea de desemnare a lui Mihai, fiul lui Carol și al 
principesei Elena, dar acesta avea doar 4 ani, fiind născut la 25 
octombrie 1921, neputând să-și exercite prerogativele de suveran al 
României. La 4 ianuarie 1926, Adunarea Naţionala Constituantă a 
acceptat: renunţarea lui Carol, modifică Statutul Casei Regale, proclamă 
ca moştenitor al tronului pe Mihai și instituie Regenta alcătuită din 
principele Nicolae, fratele lui Carol, patriarhul Miron Cristea și Gh. 
Buzdugan, preşedintele înaltei Curți de Casaţie şi Justiţie. Faţă de 
această situație N. lorga afirma: „Acum nu mai erau doi stăpâni in 
România, ci unul singur: lon I.C. Brătianu, şnapanul, singurul şi 
absolutul stăpân al unei ţări, care avea nesfârșită răbdare”. Pe 27 martie 
1926, Ionel I.C. Brătianu își depunea mandatul de prim-ministru şi, 
ținându-se de promisiunea făcută în 1924 lui Al. Averescu la Arenele 
Romane, sprijină formarea noului guvern condus de acesta. 

În toamna aceluiași an, la 10 octombrie 1926, are loc, după 
îndelungate tratative şi multe pretenţii de ambele părţi, „cununia” 
dintre Partidul Naţional Român condus de luliu Maniu și Partidul 
Ţărănesc, condus de învățătorul argeşean lon Mihalache, în urma cărei 
fuziuni s-a format cel de-al doilea partid politic influent din viața 
politică românească interbelică - Partidul  Naţional-Ţărănesc. 
Socotindu-se suficient de puternic, guvernul Al. Averescu se 
îndepărtează de la linia liberală brătienistă ducând tratative cu Carol al 
II-lea pentru revenirea în Ţară, dar Brătianu află şi îl avertizează pe 
Averescu că-i va retrage sprijinul. 

Și așa a fost. În condiţiile în care P.N.Ţ.-ul abia se înființase, apare 
varianta formării unui nou guvern condus de generalul Constantin 
Prezan cu care regele n-a fost de acord pentru că l-ar fi nemulțumit pe 

Averescu. Atunci, pe 4 iunie 1927, Constantin Hiott îl vizitează pe Al. 
Averescu și îi prezintă decretul regal de demitere, desemnându-l pe 
Barbu Știrbei cu misiunea formării noului guvern (poate crede cineva că 
n-a fost aici „mâna” lui lonel Brătianu care era cumnat cu Știrbei 
„apropiatul” reginei!?); când regina Maria a încercat, ca şi Averescu, să 
ia legătura cu fiul său Carol pentru a-l aduce în țară şi mai ales când îi 
cerea lui lonel Brătianu să o includă și pe ea în Regenţă, elegant, dar și 
autoritar primul ministru o avertizează: „Dacă dumneata mă vei 
împovăra cu chestiunile dumitale personale, eu voi proclama 
Republica”. 

Din varii motive Brătianu își retrage liberalii din guvernul lui 
Ştirbei, care după doar două săptămâni demisionează, formându-se un 
nou cabinet în frunte tot cu cel mai mare om politic român din toate 
timpurile, Ionel I.C. Brătianu, ajuns în fruntea guvernului pentru a 
șaptea oară, caz unic, depăşind toate previziunile. 

Alegerile parlamentare din iulie 1927 au dat majoritatea 
covârşitoare liberalilor care au beneficiat şi de avantajele noii legi 
electorale prin introducerea „primei majorități”, pe când averescanii 
obțineau doar 2% din totalul voturilor, primind o lecţie usturătoare de 
la brătieniști. Parlamentul a fost convocat cu 8 zile mai devreme, pe 19 
iulie în loc de 27, din cauza agravării stării de sănătate a suveranului la 
care a contribuit şi gestul nesăbuit al fiului său, Carol. Oricum, în 
dimineaţa de 20 iulie s-a emis un Comunicat oficial care anunţa decesul 
regelui la ora 2:15, la vârsta de 62 de ani. În acele momente grele, 
primul său sfetnic, lonel I.C. Brătianu, s-a adresat poporului spunând: 
„Primul rege al României Mari a murit. O boală cumplită a întrerupt 
prematur această domnie glorioasă care a îndeplinit visul de secole al 
poporului nostru. Românii nu vor putea uita niciodată că regele 
Ferdinand s-a sacrificat pentru binele țării”. 

Una dintre cele mai profunde şi mai puternice, mai complexe, dar 
și mai controversate, mai adulate, admirate, dar și contestate 
personalităţi ale istoriei noastre, Ionel I.C. Brătianu a dominat cu 
autoritate viața politică românească timp de peste două decenii fiind: 
de două ori ministru al Lucrărilor Publice, de două ori ministru de 
Război, de 6 ori ministru de Interne, de 5 ori ministrul Afacerilor 
Străine şi de 5 ori (după alţii de 7 ori) prim-ministru al României caz 

unic după cam am mai spus în istoria noastră. La toate aceste înalte 
demnități aş mai adăuga pe cele de şef de partid timp de 18 ani, din 
1909 până la moarte, deputat mai întâi de Gorj din 1895, senator din 
1911, membru de onoare al Academiei Române din 1923. 

Prin întreaga sa activitate, cu personalitatea și autoritatea lui 
unanim recunoscute, lonel I.C. Brătianu a avut o contribuţie 
fundamentală la făurirea și consolidarea statului naţional unitar român, 
la înfăptuirea unor reforme structurale prin care a asigurat evoluția 
democratică a ţării. Ca tactician desăvârșit stăpânea perfect mijloacele 
cu care opera şi, mare pasionat de istorie era convins că va scrie o 
pagină importantă în această carte de aur a națiunii, apreciind că pentru 
oamenii politici nu există îndatorire mai mare decât apărarea intereselor 
fundamentale ale poporului român și a demnităţii sale. 

După o experiență de o viaţă și o activitate remarcabilă, ilustrul 
om politic conchidea, ca un desăvârşit chirurg: „politica e ceva grav, 
grav de tot. Ai în mână viaţa și viitorul țării tale”. Când mai nimeni nu 
se aștepta, nenorocirea a venit și cutremurul s-a produs în dimineaţa de 
24 noiembrie 1927, la ora 6:45, când la doar 63 de ani inima lui a încetat 
să mai bată din cauza unei amigdalite, a unei laringite şi ganglioni 
inflamaţi, a unui blocaj renal deși fusese atunci operat de dr. C. 
Angelescu şi dr. T. Nasta. lonel I.C. Brătianu a fost înmormântat la 
Florica alături de ilustrul său tată, lon C. Brătianu. 

Chiar şi adversarii cum au fost Maniu, lorga, Marghiloman, dr. 
Lupu şi alţii îi recunoșteau personalitatea remarcabilă și calitățile 
întrupate în ea. De exemplu, dr. Lupu îl caracteriza: „tip reprezentativ 
al rasei, Brătianu întrunea în el toate calitățile primordiale ale poporului 
roman, altoite pe o individualitate rară, nu numai în istoria noastră, dar 
și în istoria lumii”. De asemenea, ziarul „Dreptatea”, deşi oficios al 
opoziţiei consemna: „S-a stins încă unul dintre cei care au ţinut pe 
umerii lor greaua sarcina a realizării celui mai mare ideal românesc: 
întregirea neamului”. 

Acesta este omagiul pe care personal îl aduc Titanului politicii 
românești. 

Tinerii ingineri români, „părinți” ai podului de la 
Cernavodă 


Dr. Lavinia Dumitraşcu 
Muzeul de Istorie Națională şi Arheologie Constanţa 


Acum. 140 de ani, după un război ruso-turc, România își câştiga 
independenţa şi își aducea Dobrogea acasă. 

lar Țara se unea, practic, cu Dobrogea prin podul de la Cernavoda, cel 
care avea să facă, mai târziu, legătura cu portul Constanţa, și, prin acesta, cu 
lumea întreagă. 

Podul de la Cernavoda a fost construit în cinci ani, între 1890-1895, şi a 
intrat imediat în manualele de construcţii de poduri din întreaga lume. 

Inginerii care au conceput și realizat această bijuterie erau tineri. În 
fruntea lor era Anghel Saligny. Avea doar 36 de ani. 

Tatăl său, francez din Alsacia, a obţinut cetățenia română pentru el, 
soția şi copiii săi, după unirea Principatelor.25 Anghel Saligny s-a născut în 
județul Galaţi, comuna Şerbăneșşti, în 1854.2% 

A urmat gimnaziul la Focşani, liceul la Postdam şi s-a înscris la 
Astronomie la Universitatea din Berlin. De aici, în 1871, a trecut la Școala de 
Politehnică din Berlin-Charlottenburg, devenind, în 1874, inginer constructor. 

Practica și-o efectuează la lucrările hidraulice din nordul Prusiei şi la 
lucrările de construcție a liniei ferate Cottbus-Frankfurd pe Oder.2” 1 se oferă 
posibilitatea de a rămâne să predea la Politehnica din Dresda, dar Anghel 
Saligny refuză, declarând: „deşi familia mea s-a născut în apele Loirei și pe 
urmă a pribegit prin lume, noi am fost întotdeauna loiali, așa că dacă o țară 


295 Jon lonescu, Povestiri tehnice, vol. 1, Bucureşti, Ed. Ziarului „Universul”, 1944, p. 15. 

2% Paul Iliescu-Saligny, Anghel Saligny - un creator al României moderne, în Aurelia Lăpuşan, 
Ştefan Lăpușan, Tiberiu Birda, Cernavoda 1995, Constanţa, Ed. Mondograf, 1995, pp. 87-89; 
Constantin Lămureanu, Europenismul românesc la sfărșit de secol 19. Anghel Saligny, 150 de 
ani de la naştere, Bucureşti, Ed. Contrast, 2004, pp. 97-98; Ion Crişan, A. Saligny, Bucureşti, 
Ed. Tineretului, 1959.; Ion Ionescu, Anghel Saligny - biografie, în „Buletinul Societăţii 
Politehnice”, XXXIX, nr. 11-12, nov.-dec. 1925, p. 416. 

207 Paul Iliescu-Saligny, op. cit, pp. 89-90; Gelu Culicea, Anghel Saliony, în „Analele 
Dobrogei”, serie nouă, II, nr. 1, p. 78. 

ne-a dat azil şi ne-a recunoscut drept fiii ei, noi n-o putem trăda”. Drept 
urmare, profesorul Gerhard Merthers, unul dintre promotorii şi teoreticienii 
noii ştiinţe a constructorilor de poduri în Europa?5%, îl recomandă ca fiind un 
inginer foarte talentat şi muncitor, „lucrările sale fiind remarcabile și făcând 
dovada nu numai a priceperii sale și a deosebitelor sale cunoştinţe 
teoretice.2% 

În ajunul Războiului de Independenţă Anghel Saligny se angajează la 
Serviciul de Poduri și Şosele, implicându-se în constituirea unui corp tehnic 
de elită. Experienţa câștigată în străinătate și-o pune în practică în România. 
Astfel, a fost desemnat să urmărească executarea căii ferate Ploiești-Predeal, a 
proiectat şi a construit podurile pe linia Adjud-Târgu Ocna, apoi pe linia 
Bârlad-Vaslui - care au implicat primele poduri din România care au 
combinat şosea şi cale ferată -, Buzău-Mărășeşti, Filiaşi-Târgu Jiu. La doar 28 
de ani, a proiectat podul de la Cosmești, peste Siret, și tunelul din Valea 
Mostiștei, a condus lucrările de dublare a liniei ferate București-Ploiești, de 
extindere a gării Ploieşti, de consolidare a gării Azuga etc.219 

Anghel Saligny foloseşte, pentru prima dată, betonul armat în 
construirea silozurilor de la Brăila și Galaţi (1884-1889) şi de la Constanţa 
(1899-1907).211 Poate este mai puțin ştiut faptul că, alături de colaboratorii săi, 
a proiectat, pentru prima dată, barăci și alte dotări tipizate din lemn, invenţie 
românească la care au apelat ulterior şi alte armate ale lumii.?? 

Însă, fără îndoială că cea mai importantă operă a sa a fost Podul de la 
Cernavoda — asupra căruia nu mă voi opri aici -. 

În 1899, fiind director al Căilor Ferate Române, a luat conducerea 
lucrărilor portului Constanţa. Până în 1910, a fost director al Direcţiei 
Generale a Porturilor și Comunicaţiilor pe apă, Direcţie ce cuprindea 
navigația fluvială, maritimă, şantierul naval din Turnu Severin, Direcţia 
Hidraulică și Inspectoratul General al porturilor și docurilor din Brăila. În 


208 Petre Covacef, Portul Constanţa- Portul lui Anghel Saligny, Constanţa, Ed. Compania 
Naţională Administrația Porturilor Maritime, 2004, p. 45. 

*% Jon Crişan, op. cit., p. 20; Paul Iliescu-Saligny, op. cit., p. 90. 

210 Edmund Nicolau, |. M. Ştefan, Oameni de știință şi inventatori români, Ed. lon Creangă, 
Bucureşti, 1987, p. 170; Constantin Lămureanu, op. cit, p. 110; Hristache Popescu, 
Personalități românești în construcţii, Bucureşti, Editura H.P., 2008, p. 48. 

21! Ştefan Bălan, Nicolae Şt. Mihăilescu, Istoria științei şi Tehnicii în România. Date 
cronologice, Bucureşti, Ed. Acad. RSR, 1985, pp. 148-149. 

212 Petre Covacef, op. cit., p. 39. 

această calitate, a îmbunătățit porturile, a înființat portul Ramadan la Giurgiu, 
a amenajat navigația pe Dunăre etc. 

În perioada 1910-1917, a condus nou creata Direcţie Îmbunătăţiri 
funciare, unde a realizat numeroase studii în vederea recuperării și 
valorificării zonelor inundabile ale Dunării și a altor mari cursuri de apă din 
țară. În același timp, a condus Direcţia generală a munițiilor de pe lângă 
Ministerul de Război şi a fost vicepreşedinte al Consiliului Tehnic Superior 
pentru avizarea proiectelor la cele mai importante lucrări din țară. În toată 
această perioadă, a promovat corpul tehnic românesc în fața antreprizelor 
străine. Între 1901-1917, Anghel Saligny a fost şi administrator delegat la 
Societatea de Tramvaie București, poziție de pe care a coordonat electrificarea 
liniilor de tramvaie cu cai și crearea de noi trasee.2!5 

Chiar înainte de izbucnirea Primului Război Mondial, s-a ocupat de 
problema unui nou local în care să fie adăpostite, în siguranță, manuscrisele, 
documentele și valoroasele volume ale Academiei, local a cărui realizarea s-a 
început abia în 1925.21+ 

După declararea Primului Război Mondial, Anghel Saligny a fost 
însărcinat să însoțească tezaurul României la Moscova.2!* Este cunoscut faptul 
că, în 1916, când românii încercau să mai apere ce mai rămăsese neocupat de 
inamic în Dobrogea, au încercat să arunce în aer Podul de la Cernavoda, 
pentru a le întârzia cel puţin înaintarea. Nu au reuşit. Au avut nevoie de 
Anghel Saligny pentru a le indica punctul vulnerabil. Și nici aşa nu au putut 
înfrânge podul de la prima încercare. După realizarea României Mari, a fost 
numit ministru al Lucrărilor Publice. 

Inginerul Anghel Saligny şi-a împărtășit experienţa tinerilor care 
doreau să devină ingineri. Astfel, din 1881 până în 1914, a predat la Şcoala 
Naţională de Poduri și Şosele din Bucureşti. De asemenea, a fost membru 
fondator și președinte al Societăţii Politehnice (1894-1896; 1910-1914), a făcut 
parte din conducerea Societății de Matematică şi a creat un fond pentru 
publicarea de volume.21* 


213 Hristache Popescu, op. cit., p. 51; Constanţa Călinescu, Reprezentanți ai Dobrogei în știința 
și cultura românească, Constanţa, 1969, p. 274. 
214 on Ionescu, Povestiri tehnice, ..., p. 56. 
215 Ibidem, p. 40. 
216 Ştefan Bălan, Nicolae Şt. Mihăilescu, op. cit., p. 148; Hristache Popescu, op. cit., p. 51. 

Activitatea sa a fost răsplătită: în 1890 a fost numit ofițer al Ordinului 
„Steaua României”; pe 15 mai 1893, era ridicat la rang de cavaler al aceluiași 
ordin; 28 septembrie 1895, a primit ordinul „Steaua României” în grad de 
Mare Ofițer, Marea Cruce a Ordinului „Coroana României” (1897), Marea 
Cruce a Ordinului „Steaua României” (1909 - cu prilejul inaugurării portului 
Constanţa), Marea Cruce a Ordinului „Carol 1”. Recunoașterea valorii sale pe 
plan internaţional reiese și din „colecţia” de înalte ordine străine cu care a fost 
răsplătit: Marea Cruce a Ordinului „Frantz Josef” (1896), Marea Cruce a 
Ordinului „Sf. Sava” din Serbia (1896), Marea Cruce a „Meritului Civil” din 
partea Bulgariei (1898), Marea Cruce a Ordinului „Sfânta Ana” (1910), era 
Comandor al Ordinului „Leopold” din Belgia (1897) și Mare Ofiţer al 
Legiunii de Onoare din Franţa (1908) etc.2'7 Tot ca o recunoaștere a meritelor 
sale, din 1892, devine membru corespondent, și, din 1897, membru activ al 
Academiei Române, al cărei președinte a fost în perioada 1907-1916.218 

Și, drept mulțumire pentru tot ce a făcut Anghel Saligny pentru 
Constanţa şi Dobrogea, constănţenii i-au ridicat o statuie care-i străjuiește 
portul. Oscar Han îl nemurește, în 1957, pe cel care a realizat podul feroviar 
de peste Dunăre, silozurile în construcția cărora a folosit, pentru prima oară 
în lume, elemente prefabricate din beton şi care, a proiectat şi condus lucrările 
de construcţie şi modernizare a Portului Constanţa. 

Anghel Saligny nu este doar numele multor străzi din mai toate orașele 
țării, dar opera sa este citată în toate tratatele de poduri, ca un exemplu de 
concepție şi îndrăzneală, iar, la Tokio, şi astăzi există o catedră în cadrul 
Universităţii de Inginerie care poartă numele „Saligny” şi se ocupă cu toată 
opera marelui nostru compatriot. 

O altă dovadă a recunoașterii valorii lui Anghel Saligny în străinătate: 
un inginer străin licenţiat din Serviciul Căilor Ferate Române, plecând în 
Germania să muncească, arătându-și diplomele şi certificatele obținute în 
țară, nu și-a găsit nimic. În momentul în care a specificat că a fost elevul lui 
Anghel Saligny, a fost angajat imediat la Căile Ferate Saxone.?!” Numele lui 
Anghel Saligny a devenit, pentru mult timp, o instituţie de prestigiu. 


217 Cătălin Fudulu, Podul „Regele Carol 1”, în „Acta Moldaviae Meridionalis”, Vaslui, XXV- 
XXVII, vol. 1, 2004-2006, p. 339-340; Ion Ionescu, Povestiri tehnice,..., pp. 57-58. 
218 Hristache Popescu, op. cit., p. 51. 
219 1, Ionescu, Activitatea D-lui A. Saligny în construcția podurilor, în „Buletinul Societăţii 
Politehnice”, XXXI, nr. 7-9, iul.-sep. 1915, p. 1035. 

Contemporanii noștri se opresc doar la numele lui Anghel Saligny 
atunci când se referă la Podul de la Cernavoda. Și nu este cinstit. Şeful echipei 
de proiectanți și executanți a avut în spate o echipă de tineri ingineri, toți 
absolvenţi ai deja faimoasei Școli Naţionale de Poduri și Șosele din Bucureşti. 
Însuși Anghel Saligny recunoștea public acest lucru şi le mulțumea: „Rămân 
neclintit la opinia mea că dacă n-ai ocazia să te manifestezi și n-ai colaboratori 
buni, cum am avut eu, nu te poți distinge. Datoresc norocului, împrejurărilor 
și eminenților mei colaboratori, prestigiul de care mă bucur acum. (...) Eu nu 
am un aşa de mare merit în ceea ce s-a făcut; căci am avut în jurul meu 
elemente cu totul superioare care mi-au ajutat, și am avut noroc să găsesc 
asemenea colaboratori; sunt sigur că fiecare dintre d-voastră dacă ar fi avut 
același noroc făcea ca mine, dacă nu chiar mai mult și mai bine decât mine”. 

Mulţi dintre aceştia au fost uitaţi. lar eu am găsit destul de puţine 
informaţii despre unii dintre tinerii ingineri care l-au secondat pe Saligny în 
proiectarea și ridicarea podului ce unea Dobrogea de restul ţării. Despre 
alţii. ..nimic. 

loan Baiulescu (1852-1911)% s-a născut la Braşov, fiind primul fiu al 
preotului şi protopopului ortodox de Braşov, Bartolomeu Baiulescu, secretar 
al mitropolitului Andrei Şaguna şi luptător pentru drepturile meseriașilor 
români din Transilvania. A urmat liceul la Braşov şi, apoi, Facultatea de 
Ştiinţe Juridico-Politice de la Viena (1871-1872) şi Şcoala Politehnice din Viena 
(1872-1875). A participat la construcţia căilor ferate: Buzău-Mărășeşti - prima 
linie gândită și executată de ingineri români -, Bârlad-Vaslui și Crasna-Huși. 

Între 1888-1901, a fost cel mai apropiat colaborator al inginerului 
Anghel Saligny la construcția căii ferate Cernavoda-Constanţa, unde a fost șef 
al şantierului de infrastructură a podului, primul adjunct al şefului de 
proiect.221 

Pe 23 septembrie 1895, Baiulescu primea Ordinul „Coroana României” 
cu grad de comandor. 

După 1901, loan Baiulescu a fost numit şef de întreținere a podurilor, 
clădirilor şi al căilor ferate de pe întreaga rețea a Căilor Ferate Române. 


2% Radu Bellu, Căile ferate române - oameni de seamă - loan Baiulescu (1852-1911), în 
„Cartea de istorie a Căilor Ferate Române”, nr. 8, 2003. 
221 Petre Covacef, Portul Constanţa - Portul lui Anghel Saligny, ..., pp. 71, 74. 

Împreună cu Saligny, la construcția podului de la Cernavoda a lucrat și 
Romulus Baiulescu. Acesta este fratele lui loan Baiulescu, absolvent al Școlii de 
Drumuri şi Poduri de la Paris. A lucrat la construcţia căii ferate Calafat și 
Dorohoi. În 1887, a fost trimis să controleze calitatea locomotivelor. și 
vagoanelor cumpărate din străinătate. 

Din 1891, a lucrat la podurile dunărene, fiind însărcinat cu controlul 
calităţii tablierelor metalice ale acestora. Din 1897, conduce acţiunea de 
consolidare a podurilor metalice de pe calea ferată Ploiești-Predeal. Este 
inițiatorul și organizatorul construcției Uzinei de creozotat traverse de fag; de 
la Ploiești. 


Ion Ionescu Bizeţ (1870-1948) s-a născut în comuna Creaţa-Leşile, Ilfov. 
Rămas de mic orfan, urmează, totuşi, cu greu, școala elementară la București, 
devine bursier al Școlii Comerciale. O perioadă a fost contabil și, în 1889, 
reușește, prin concurs, să intre în anul preparator al Şcolii Naţionale de 
Poduri și Şosele. Peste un an, este admis primul la această şcoală, pe care o 
termină, în 1894, tot primul.222 

Stagiul de inginer și l-a început la linia ferată Feteşti-Cernavoda, 
participând la construcţia podului de la Cernavoda. Lucrând la Serviciul de 
Poduri a Căilor Ferate Române, timp îndelungat a proiectat şi construit 
poduri, între care cel de peste Borcea și podul combinat - şosea și cale ferată - 
din Bazinul Ramadan de la Giurgiu, unde a realizat chesoane de beton cu aer 
comprimat. De asemenea, a participat şi la recepţia podurilor metalice 
construite în străinătate. Din 1910, a fost director al Serviciului de Poduri 
metalice al CFR.2%3 

Una dintre realizările sale cele mai importate în această perioadă, a fost 
întocmirea, sub coordonarea sa, a Hărți hidrografice a Dunării, atât de necesară 
navigației și lucrărilor de ameliorare în lunca Dunării, şi elaborarea unui 
studiu privind devierea Siretului spre Prut, în vederea construcției unei 
hidrocentrale şi a transformării Prutului într-un canal navigabil între lași și 
Galaţi.22+ 

Sub conducerea sa, au fost reparate toate podurile avariate în Primul 
Război Mondial. 


2% Edmund Nicolau, I. M. Ştefan, op. cit., p. 93. 

223 Ibidem, p. 94. 

224 Hristache Popescu, op. cit. p. 68; Ştefan Bălan, Nicolae Şt. Mihăilescu, op. cit., p. 173. 

În calitate de profesor-inginer la Școala Naţională de Poduri şi Șosele 
(1902-1938), introduce, în 1903, în programa cursurilor, proiecte de beton 
armat. Peste 4 ani, lon Ionescu publică studii despre plăci de beton armat, în 
care se dau noțiuni de calcul și se comentează circularele străine existente la 
acea dată.%% Datorită activităţii sale didactice - a predat şi la Școala Politehnică 
din Bucureşti -, poate fi considerat unul dintre ctitorii învățământului tehnic 
superior românesc. 

Matematician renumit, a fost unul dintre întemeietorii revistei „Gazeta 
matematică”. Ca recunoaștere a meritelor sale în acest domeniu, a fost ales, în 
1909, preşedinte al Secţiei Matematice din Societatea Română de Științe, iar, în 
1914, membru al Societății de Matematică din Anglia.?% 

Activitatea sa publicistică este impresionantă: peste 200 de articole în 
domeniul matematicii, tehnici, istoriei științei etc. Cele mai importante lucrări 
sunt: Beton armat (1915, 1928) - în care sunt expuse, pentru prima dată în 
România, modele de calcul moderne pentru construcțiile de beton armat - şi 
Cursul de poduri, care a stat la baza pregătirii viitorilor ingineri de la Școala 
Naţională de poduri și șosele28. 

A fost membru corespondent al Academiei Române. 


Alexandru Davidescu (1858-1937) a realizat podul de peste râul Olt, de la 
Slatina. În anii '20, perioadă în care era profesor la Școala de Drumuri și 
Poduri, a făcut planul de sistematizare pentru oraşul Slatina. El a conceput 
primul proiect al Canalului Dunăre-Marea Neagră.” A publicat lucrări 
privind teoria mașinilor hidraulice, navigația pe Dunăre etc.2%: L'Introduction 
d'irrigations en Roumanie et l'arrangement des grands canaux pour la navigation. 
Projet general. Memoire, Irigațiile în România („Buletinul Societăţei Politecnice”, 
XXIX, nr. 7-8, 1913); Proiect de Introducerea obligatorie a branșamentelor de apă şi 
canal şi de introducerea obligatorie a comptorului în distribuția apei. Memoriu, 


25 Edmund Nicolau, L. M. Ştefan, op. cit., pp. 93-94. 

2 Ştefan Bălan, Nicolae Şt. Mihăilescu, op. cit., pp. 234, 246, 264. 

227 Petre Covacef, op.cit., p. 313; Hristache Popescu, op. cit., p. 69. 

23 Hristache Popescu, op. cit., pp. 70-71. 
*“www.compendium.ro/pers_detalii.php?id_pers=1332&prenume_pers=Alexandru&nume_ pe 
rs=DAVIDESCU 

230 http://dexonline.ro/definitie/Davidescu 

București, 1908 şi, în colaborare cu M. Brăneanu, Memoriu asupra construcției 
unui vas aerian dirijabil, Bucureşti, f.a.%! 


lonel Brătianu (1864-1927) şi-a făcut studiile de inginerie la Paris, la 
Şcoala Politehnică (1884-1886) și apoi la Școala Naţională de Poduri şi Șosele 
(1886-1889). Din 1889, a fost angajat, ca inginer, la CFR sub conducerea lui 
Anghel Saligny, lucrând la construcţia podului de la Cernavoda. Între 1 
aprilie 1897-1889 şi 1901-1902, a fost ministru al Lucrărilor Publice. Fără 
îndoială că, prin activitatea sa politică parlamentară și ca prim ministru, 
reprezentant de marcă al Partidului Liberal, acesta a făcut cu cinste parte din 
„cea de-a doua dinastie a ţării”, cea a Brătienilor. 

Şi fratele său, Vintilă Brătianu (1867-1930), şi-a făcut studiile la Paris, la 
Şcoala Centrală de Arte și Manufacturi. 

Sabina Cantacuzino își amintește că lui Vintilă Brătianu nu-i „surâdea” 
ideea de a merge la Cernavoda, dar a făcut-o din datorie și pentru a nu sta pe 
spatele familiei. S-a acomodat foarte greu. La un moment dat, Saligny, 
„judecând cu inima situaţia”, a vrut să-l „elibereze” de la Cernavoda, dar 
Vintilă a refuzat „să părăsească ceea ce începuse aşa de greu și ce primise de 
bunăvoie”. 

Pentru a alege soluţia cea mai trainică pentru podul de la Cernavoda, 
Vintilă Brătianu, s-a familiarizat cu una dintre cele mai mari oțelării din 
Europa, Uzinele „Creusot”, în perioada în care încă nu se ajunsese la 
standardizarea metodei fabricației şi calității constante a oțelului care a fost 
folosit. Vintilă Brătianu a fost convins de Anghel Saligny să fie intermediarul 
între Compania „Fives-Lille” și uzinele „Schneider-Creuzet”. În această 
calitate, prin insistenţele sale, Vintilă Brătianu a reușit să convingă conducerea 
uzinei să standardizeze procedeele de fabricare a pieselor necesare construirii 
podului. Romulus Baiulescu oferă amănunte privind activitatea sa și a lui 
Vintilă Brătianu la respectivele companii, amintind și frecuşurilor ce au 
apărut între reprezentanții statului român şi acestea: „Avantajele pe care le-a 
realizat deci pe acele vremuri, tehnica românească şi Statul Român la 
executarea marelui pod peste Dunăre, se datoresc grație colaborării cu Vintilă 
Brătianu la această lucrare. Şi în această misiune din tinereţe, Vintilă Brătianu 
s-a manifestat ca tehnician și ca Român, cu calitățile sale intrinseci și pricepere 


51 www.compendium.ro/pers_detalii.php 

scăpărătoare, de muncă intensă și de o perseverenţă nețărmurită în atingerea 
scopului vizat”. 


Petru A. Zahariade (1870-1938) este fiul inginerului A. Zahariad, fondator 
al Societăţii Politehnice şi întemeietor al Şantierului de reparat vagoane de 
cale ferată de la Turnu Severin. Fratele său, de asemenea, inginer de cale 
ferată. 

În 1885, Petru A. Zahariade a absolvit Politehnica de la Berlin și s-a 
angajat la Calea Ferată Română, la început ca asistent la Serviciul Docuri din 
București. A fost cooptat de Anghel Saligny ca asistent în Corpul Tehnic din 
MPL pentru podul de la Cernavoda și, mai târziu, la Direcţia de Studii pentru 
proiectul Portului Constanţa. 

A fost profesor de hidraulică la Şcoala Naţională de Drumuri şi Şosele 
București şi a publicat numeroase studii de determinare a debitelor de apă în 
bazinele râurilor din ţară. 

Din 1897, s-a aflat în fruntea serviciului de diriginți ce aveau în sarcină 
supravegherea construcţiilor portuare sub antrepriza Hallier, iar, din 1899, 
este primul director al Şantierului Portului Maritim Constanţa. Pentru o 
scurtă perioadă de timp, în 1902, îl găsim ca director al Poştei Române. 

Sub îndrumarea lui Anghel Saligny, Petru A. Zahariade a devenit 
proiectantul construcţiilor de consolidare a falezelor oraşului Constanţa, 
lucrări pe care le-a executat între 1904-1938. 22 

Şi mai puţine ştiri am găsit despre următorii tineri ingineri: 

Ștefan Gheorghiu a fost coleg; de gimnaziu, la Focşani, cu fraţii Anghel şi 
Alfons Saligny25. La construcţia podul de la Cernavoda a fost șef serviciu 
circulaţie?*. 

Despre Camil Brânză am aflat doar că „s-a înecat în Dunăre în timpul 
construcție podului de la Cernavoda”. 

În ceea ce-l privește pe inginerul inspector general Ion Pâslă, acesta „a 
murit la capătul podului, dinspre Cernavoda, în exercițiul funcțiunii ce i se 
dăduse de a primi și a da explicațiuni unei misiuni străine'“.2% Despre el, ştim 
că avea casă în Constanţa. 


252 Petre Covacef, op. cit., pp. 75, 314-315. 
233 Ton Ionescu, Povestiri tehnice,..., p. 13. 
234 Petre Covacef, op. cit., p. 74. 

255 Ton Ionescu, Povestiri tehnice, ..., p. 229. 


197 


Ea 


Aceasta este echipa de tineri ingineri care a gândit și a construit Podul 
peste Dunăre de la Cernavoda, după ce un alt tânăr inginer, Anghel Saligny, 
reușește ceea ce n-au reuşit companii străine de renume: să proiecteze şi să 
construiască un pod pentru eternitate... 

Şi parcă nu pot să închei acest articol fără a sublinia modestia şi 
perfecționismul autorului principal al Podului de la Cernavoda, Anghel 
Saligny, așa cum relatează Nicolae Ionescu Johnson: „Anghel Saligny venea 
foarte des la Cernavoda. Ceasuri întregi umbla pe podul ridicat de el, sau 
cobora pe dedesuptul lui şi cerceta, parcă ar fi căutat cine știe ce lucru știut 
numai de el. Mă împrietenisem cu acest bătrânel care, fiind un adevărat 
savant, îşi dădea silinţa să nu pară. Adesea îl conduceam cu barca pe sub pod 
și urmărindu-l cum îşi plimba ochii cercetători de la un loc la altul, mă 
întrebam la ce s-o fi gândind bătrânul acesta, a cărui pace nu îndrăzneam s-o 
tulbur cu întrebări nelalocul lor. Dar într-o zi, tot mi-am luat inima în dinți și 
l-am întrebat ce anume îl face ca ceasuri întregi să nu-și mai ia ochii de la pod, 
ca şi cum nu s-ar mai sătura să-şi aprecieze opera. Nu s-a supărat de 
întrebare. A zâmbit ca în faţa unei naivități şi mi-a răspuns: <<Îmi admir 
opera mai puţin decât îți închipui. Dacă mă vezi zgâindu-mă la ea ceasuri 
întregi, e ca să-i descopăr părțile slabe, greşelile...>> <<Greşeli? Exagerați! 
Toată lumea nu mai contenește să vă laude.>> <<Las' că eu știu mai bine ce 
greşeli am făcut! Şi este mai ales una pe care nu mi-o iert.>><<?>><<Irebuia să 
fac pe pod o cale dublă - una pentru căruţe și pietoni, să mai fi existat şi o 
astfel de legătură între Dobrogea şi Muntenia>>.2% 


236 Nicolae Ionescu Johnson, Însemnările unui marinar, ESPLA, Bucureşti, 1956, p. 344. 

Consideraţii privind rolul modernizator al activității 
inginerului Anghel Saligny 


prof. Eugenia CRĂCIUN, 
Liceul Teoretic „George Călinescu "din Constanţa 


Inginer, cadru didactic universitar, om politic şi ministru, 
personalitate plurivalentă a ştiinţei şi ingineriei româneşti?”, pe care 
Petru Bogdan, profesor la Universitatea din lași l-a numit „părintele 
tehnicii din România”%8, Anghel Saligny —- membru al Academiei 
Române (fratele mai mare, cu un an, Alfons Oscar I. Saligny 
/1853-1903/, chimist cunoscut, era membru corespondent al Academiei 
Române) — și-a legat numele de Dobrogea prin construirea Podului 
Carol 1 de la Cernavoda, dar şi prin contribuţia majoră la construirea și 
modernizarea Portului Constanţa, unde a construit primele silozuri din 
beton armat din Europa, precum şi instalația de petrol?%. De asemenea, 
marele inginer român a realizat modernizarea sistemului de căi ferate 
din România, proiectând şi supraveghind executarea de căi ferate, 
poduri și gări în tot Vechiul Regat și apoi și în Dobrogea. Activitatea s-a 
constructivă în Dobrogea s-a desfășurat într-o epocă în care provincia 
pontică, reunită cu Ţara la 1878, se afla în plină ascensiune economică, 
socială și culturală: Reunirea Dobrogei cu România. Problema podului peste 
Dunăre — astfel este subintitulată o parte a importantului studiu, apărut 
în 1980, semnat de profesorul Gheorghe Dumitrașcu şi muzeografa 
Mariana Bălăbănescu, amplă reconstituire, bogat documentat, a 
„implicaţiilor economice şi politice ale construirii Podului peste 


%1 loan Scurtu, loan Alexandrescu, lon Bulei, lon Mamina, Enciclopedia de istorie a 
României. Ediţia a III-a, Editura Meronia, București, 2002, p. 582. 

235 Petru Bogdan, Opera lui Anghel Saligny. Învăţământul tecnic în România. Discurs rostit la 
28 maiu 1931 în şedinţă solemnă a Academiei Române, Imprimeria Naţională, Bucureşti, 1931, 
p. 10. 

29 Valentin Ciorbea, Portul Constanţa 1896-1996, Editura Fundaţiei Andrei Şaguna, 
Constanţa, 1996, pp. 67-79. 

Dunăre, Feteşti-Cernavodă (1878-1895)”2. Efortul general era îndreptat 
spre ridicarea sa din punct de vedere economic, construirea și 
consolidarea infrastructurii fiind vitale. Pentru Dobrogea, inginerul 
român a realizat proiecte de mare anvergură care îl plasează, fără teamă 
de a exagera, printre făuritorii Dobrogei moderne, alături de regele 
Carol 1 şi de Mihail Kogălniceanu. 


Note pentru o biografie 

Anghel Saligny s-a născut la 19 aprilie 1854, la Șerbănești, jud. 
Galaţi, ca al doilea fiu al unei familii de origine franceză stabilită în 
Moldova în jurul anilor 184521. 

După absolvirea şcolii primare din Focşani și a liceului teoretic de 
la Potsdam (Germania, 1870), a urmat cursurile de matematică și 
astronomie din cadrul Universităţii din Berlin, obținând titlul de inginer 
constructor în 187422. Întors în țară în 187625, a fost angajat ca inginer 
ordinar clasa III la Serviciul de Poduri și Şosele, serviciu al cărui 
director adjunct a devenit în 1881. Ulterior a fost numit inginer-șef al 
Serviciului de Docuri și director al Căilor Ferate Române (din 1895). lar 
între 1901 şi 1910 a deţinut funcția de director general al Porturilor şi al 
Căilor de Comunicaţii pe Apă2. 

Înzestrat cu o adevărată vocaţie de dascăl, a funcţionat ca profesor 
la Școala Naţională de Poduri și Şosele din Bucureşti (1881-1914), 
calitate în care a contribuit decisiv la formarea corpului de ingineri ai 
României moderne şi a militat pentru consolidarea școlii româneşti de 
matematică. Ales în 1907 (până în 1910), președinte al Academiei 
Române, ca o recunoaştere a meritelor sale, a promovat tinerele valori şi 
a sprijinit cercetarea şi inovarea în domenii tehnice şi ştiințifice?%. 


240 Gheorghe Dumitraşcu, Mariana Bălăbănescu, Implicaţiile economice şi politice ale 
construirii podului peste Dunăre Feteşti-Cernavoda (1578-1895), în *** Comunicări de istorie 
a Dobrogei (Muzeul de Istorie Naţională şi Arheologie Constanţa), 1, f.e., Constanţa, 1980, 
pp. 112-134. 

1 Bugen Marinescu, Anghel Saligny, în „Cartea” [Constanţa], nr. 2, 1985, p. 87. 

+2 lon Văduva-Poenaru (coord.), Enciclopedia marilor personalități din istoria, știința şi 
cultura românească de-a lungul timpului, vol. III, Editura Geneze, Bucureşti, 2001, p. 228. 

43 Radu Voinea, Anghel Saligny la Academia Română, în „Academica”, XIV, nr. 26, mai 
2004, p. 57. 

244 Ion Văduva-Poenaru (coord.), op. cit. 

5 Radu Voinea, op. cit., pp. 57-59. 

Între 1915-1916, la propunerea lui lon I.C. Brătianu, inginerul 
Anghel Saligny a fost numit director al Direcţiei Generale a Muniţiilor 
din Ministerul de Război, calitate în care a propus măsuri specifice 
vizând realizarea unor fabrici de muniții și armament, refacerea unor 
drumuri strategice. În importanţii ani de refacere a țării după Marele 
Război (1918-1919), Anghel Saligny a deţinut funcţia de ministru al 
Lucrărilor publice”. În întreaga sa carieră a muncit cu pasiune, 
devotament, acuratețe şi inventivitate ştiinţifică, reprezentând un 
adevărat factor dinamizator al dezvoltării economice, nu doar a 
Dobrogei, ci și a României. Opera sa inginerească îl impune între 
pionierii tehnicii mondiale în proiectarea și realizarea construcțiilor 
metalice și de beton armat, ca realizator a numeroase invenţii privind 
proiectarea şi construirea de poduri, cheiuri, docuri portuare şi silozuri, 
prin folosirea în premieră mondială a prefabricatelor de beton. 


Podul „Regele Carol I” 

Reprezintă, în viziunea multor autori, cea mai cunoscută dintre 
lucrările sale și rămâne și astăzi o mândrie pentru români, „cea mai 
mare lucrare de gen din Europa”, în epocă şi mulți ani după aceea”. 

Construirea unui pod de cale ferată peste Dunăre, care să asigure 
legătura dintre România și cele două judeţe transdunărene, devenise o 
necesitate imperioasă după recuperarea de Statul Român a provinciei 
maritime - stăpânită, odinioară, de Mircea cel Bătrân. Importanţa 
geostrategică a Dobrogei era astfel evidenţiată prin construirea Podului 
de la Cernavodă, care urma să atragă o mare parte a comerțului 
european pe căile ferate ale României, deoarece aceasta reprezenta cea 
mai scurtă rută terestră între mările nordice şi Orient. În 1882, după ce 
guvernul român a răscumpărat calea ferată Cernavodă-Constanţa și 
instalația portuară de la compania engleză „Danube and Black Sea and 
Kustendje Harbour Limited” (D.B.S.R.), a lansat un concurs 
internațional pentru proiectarea a două mari poduri, peste Dunăre şi 
brațul Borcea, pe linia Cernavoda-Feteşti. 


246 Cătălin Fudulu, Anghel Salieny la conducerea Direcţiei Generale a Munitiilor, în 
„Document”, XI, nr. 1, 20086, pp. 30-31. 

247 Ion Văduva-Poenaru (coord.), op. cit. 

48 Lucian Boia, România, țară de frontieră a Europei, Humanitas, Bucureşti, 2001, p. 273. 

Construcţia sa şi etapele premergătoare au intrat în istoria tehnicii 
românești. 

Statul Român a organizat un prim concurs care avea ca scop 
selectarea unor proiecte pentru construirea unui pod peste Dunăre, dar 
niciunul dintre cele opt proiecte prezentate comisiei de examinare, în 
anul 1883, de firme din Franţa, Germania, Elveţia și Belgia, nu a fost 
acceptat spre execuţie. După trei ani, în 1886, a avut loc un al doilea 
concurs, când au fost prezentate cinci proiecte, niciunul satisfăcător. 
Soluţia găsită a fost una neașteptată și considerată „de compromis sau 
chiar un act desperat”2*, se cerea inginerului Saligny să prezinte un 
proiect, după ce va fi studiat problema. Acesta, și-a început munca în 
februarie 1887 prin alcătuirea unei echipe de ingineri români, mulți 
dintre ei fiind foşti studenţi ai săi de la Şcoala Naţională de Poduri și 
Şosele. Spre documentare, a întreprins şi o călătorie de studii, cercetând 
mari poduri din străinătate, dintre acestea, un interes deosebit 
trezindu-i podul peste Golful Forth (Scoţia), care avea o deschidere de 
25112, 

Timp de doi ani a lucrat la elaborarea proiectului, finalizat în 1890, 
proiect care cuprindea planurile detaliate ale viitoarei construcții ce 
avea să lege pentru un secol Dobrogea de restul Ţării. Construcţia 
Podului, început în același an, a atins o lungimea totală de 4.088 m și a 
înglobat cele mai avansate cunoștințe tehnice din domeniu. Ca noutate, 
inginerul a folosit noul sistem cu grinzi cu console pentru 
suprastructurarea podului și înlocuirea fierului pudlat cu oţel moale, în 
executarea tablierelor. Deschiderea centrală a edificiului avea 190 m, 
celelalte deschideri având 140 m”%!. A fost realizat, de fapt, un complex 
de poduri, compus din podul peste braţul Borcea, un pod peste Dunăre 
şi un viaduct peste Balta lezerului (desființat în 1969 și înlocuit cu 
terasament și rambleu). Lungimea totală a lucrărilor a fost mult mai 
mare, 14 km, cu 62.000 me escavaţi pentru fundaţii, 100.000 m3 zidărie 
pentru pile, 1.600 vagoane de oțel, 100 km lungime de piloni şi 3 


2% Ton Crişan, op. cit., p. 95. 
250 Ibidem, p. 96. 
251 Petre Covacef, 150 de ani în evoluţia căilor ferate din Dobrogea, Ex Ponto, Constanţa, 
2010, p. 201. 

milioane m* de terasamente??. La capătul dinspre Cernavodă al 
Podului a fost ridicat un impresionant monument din bronz, 
reprezentând doi dorobanţi, în memoria eroilor căzuți în Războiul de 
Independenţă. Dorobanţii şi stemele au fost realizate de sculptorul 
francez Leon Pilet (1836-1916), o parte din contravaloarea lor a fost 
suportată de Legația Franţei, în cinstea regelui Carol I. Statuile, turnate 
în trei bucăţi la Lyon, au fost apoi asamblate la fața locului. 

Cu ocazia vizitei familiei regale în Dobrogea, la 10 septembrie 
1889, la care participă şi reprezentanţi ai guvernului, inginerul Anghel 
Saligny, le-a prezentat înalților oaspeţi, proiectul viitorului pod precum 
şi o machetă a acestuia, construită în gara Feteşti”. Aceste evenimente 
au fost relatate cu lux de amănunte în „Monitorul Oficial” dar și în 
gazeta constănţeană „Dobrogea” în care autorul articolului spunea că: 
„Sunt convins că noua Constanţa va câștiga, într-un viitor apropiat, un 
renume European și că, prin construirea podului peste Dunăre şi 
lărgirea Portului, lucrări care vor fi în curând începute, schela se va 
dovedi una dintre cele mai însemnate ale Orientului şi un izvor de 
bogăţie pentru întreaga ţară%. Emblematica construcție poate fi 
considerată o minune inginerească căci, la momentul inaugurării, 14 
septembrie 1895%5, era cel mai lung pod din Europa și al doilea din 
lume. La eveniment au luat parte oficialități românești şi străine, 
personalități politice și culturale, reprezentanţi ai guvernelor străine, 
somități ştiinţifice şi tehnice din străinătate, gazetari etc2*. 

Rezistenţa podului a fost probată în teribilele evenimente din 1916 
când, conștienți de valoarea strategică a construcției, decidenţii români 
au hotărât distrugerea acestuia prin dinamitare, pentru a nu cădea în 
mâinile inamicului. Însuşi Anghel Saligny a indicat locurile pentru 
plasarea explozibilului, Podul a fost avariat, dar a rezistat și a fost 


52 Jon Văduva-Poenaru (coord.), op. cit., p. 229. 

25 Constantin Cheramidoglu, O vizită regală la Constanţa — septembrie 1889, în „Poliţia are 
Impact”, V, nr. 73, ianuarie 2009, p. 14. 

254 *** MS. Regele și A.S.Principele Moștenitor în Constanţa, în „Dobrogea”, I, nr. 1, 10 
septembrie 1889, p. 9 — apud Stoica Lascu, Mărturii de epocă privind istoria Dobrogei 
(Muzeul de Istorie Naţională şi Arheologie. Bibliotheca Tomitana Il), f.e., Constanţa, 1999, 
p. 168 (doc. 47). 

255 Adrian Rădulescu, Ion Bitoleanu, Istoria românilor dintre Dunăre şi Mare. Dobrogea, 
Editura Științifică şi Enciclopedică, Bucureşti, 1979, p. 291. 

25 Eugen Marinescu, op. cit., p. 89. 

refăcut sub supravegherea inginerului, imediat după război (când era 
ministru al Lucrărilor Publice)”. 

De altfel, data inaugurării celei mai cunoscute opere a marelui 
inginer a devenit și „ziua inginerului din România” %. În conștiința 
românilor, Podul de la Cernavodă rămâne un adevărat simbol naţional. 
Despre el, Alexandru Vlahuţă spunea că are „o frumuseţe și o măreție” 
deosebite, fiind „întruparea geniului românesc (...) ne dă impresia că 
suntem într-o lume de vrăji, în faţa unuia din acele minunate poduri de 
argint, de care ne vorbeau poveştile-n copilărie. Toată uriașa 
împletitură de fier, pe care aleargă zguduitoarele trenuri, pare că 
plutește în aer, uşoară ca o dantelă”2*. 

Cu ocazia inaugurării Podului peste Dunăre, suveranul a ţinut un 
discurs, reprodus în presa vremii, asemuind Podul de la Cernavoda 
unui lanţ de fier care unește Dobrogea cu România. În acest context, a 
apreciat importanța economică şi strategică a acestei construcții despre 
care a spus că este rodul geniului omenesc în care „se răsfrâng 
progresul și avântul puternic al României, a învins toate greutățile, a 
înlăturat toate piedicile, spre a executa această lucrare trainică și 
nepieritoare, care trebuie să arate lumii ce vrednic este poporul de 
frumoasa sa chemare la gurile Dunării și în pragul Orientului” 2%. 

Presa vremii l-a numit „Podul Orientului” deoarece mijlocea 
legătura dintre Europa și Orient. În ziarul „Constanţa”, un articol 
apărut cu acest prilej, se intitula Drum bun peste Podul Orientului”; 
aceeași presă a epocii%? a subliniat şi importanţa construirii unui port 


357 Ion Crişan, op. cit., pp. 129-130. 

25 Radu Voinea, op. cit., p. 57. 

259 Apud Bugen Marinescu, op. cit., p. 91. 

260 *** Răspunsul Suveranului la inaugurarea Podului „Regele Carol 1” — apud Stoica Lascu, 
op. cit., p. 767 (nota 90). 

251 *** Drum bun peste Podul Orientului!, în „Constanţa”, III, nr. 135, 10 septembrie 1898, 
p. | — apud Stoica Lascu, op. cit., pp. 200-201 (doc. 73). 

252 dem, Importanța și rolul portului Constanţa în propăşirea ţării — în lumina unor mărturii 
de epocă, în Valentin Ciorbea (coord.), Portul Constanţa între tradiţie, actualitate, perspective 
(Universitatea „Ovidius” Constanţa. Facultatea de Istorie şi Ştiinţe Politice. Centrul de Studii şi 
Cercetări ale Istoriei şi Civilizației Zonei Mării Negre secolele XIX-XXI. Compania Naţională 
Administraţia Porturilor Maritime Constanţa S.A.), Editura Companiei Naţionale Administraţia 
Porturilor Maritime Constanţa, Constanţa, 2007, pp. 49-70. 

modern la Constanţa, fără de care edificarea Podului peste Dunăre nu 
ar fi fost pusă decât parţial în valoare?*. 


Portul maritim Constanţa 

Amplul proces de modernizare a Dobrogei impunea atât masuri 
legislative, cât şi inițiative privind dezvoltarea şi modernizarea Portului 
Constanţa, adevărată poartă spre lume a României, „o mândrie 
națională, barometru al dezvoltării noastre economice”, cum s-a spus în 
epocă. 

Pentru amenajarea şi modernizarea Portului, guvernul s-a adresat 
unor specialiști în domeniu, atât străini cât și români, au fost elaborate 
mai multe proiecte, soluţiile propuse fiind pe parcurs modificate şi 
perfecționate. Astfel, în 1881 a fost solicitat Charles Hartley, inginerul 
şef al Comisiei Europene a Dunării; ulterior (1885), O. Franzius, director 
al Portului Bremen, a modificat proiectul lui Hartley, mărind suprafaţa 
Bazinului Portuar şi dispunerea intrării în port pentru a facilita 
manevrele vapoarelor. În 1886, guvernul român l-a solicitat pe 
Voisin-bey, fostul director al Lucrărilor Canalului Suez, să execute un 
nou proiect, iar în 1891 s-a constituit la inițiativa guvernului, un nou 
serviciu, însărcinat cu elaborarea proiectului definitiv. Conducerea 
acestui serviciu, organizat de pe lângă Ministerul Lucrărilor Publice, a 
primit-o inginerul I.B. Cantacuzino, consiliat de directorul Portului 
Marsilia, A. Gurard. Proiectul a fost modificat de autor, în 1893, cu 
evidenţierea posibilităților de mărire a Portului prin deplasarea digului 
de sud, construcţia altor moluri şi bazine şi precizarea locului Bazinului 
de Petrol. Proiectul I.B. Cantacuzino a fost acceptat, el fiind pe parcurs 
îmbunătăţit de către inginerul Gh. Duca, șef al Serviciului Hidraulic 
între 1897-18992. După moartea lui Gh. Duca în 1899, inginerul Anghel 
Saligny, numit la conducerea lucrărilor, a adus planului general noi 
modificări, în sensul că se deplasează cheiul de nord cu 50 m spre mare, 


255 Idem, Mărturii de epocă..., p. 167. 

254 Idem, Portul Constanţa în conștiința epocii: „o mândrie națională, barometru al dezvoltării 
noastre economice ”, în „România de la Mare”, V, nr. 7, 1996, pp. 16-23. 

265 *** Notes sur le Port de Constanza (Direction Generale des Ports et des Voies de 
Communication par Eau) Ateliers Grafiques Socec & Comp., Societe Anonyme), Bucarest, 
1909, p. 4; volumul prezintă datele tehnice ale construcţiei Portului Constanţa şi mai multe 
planşe tehnice ale diferitelor instalații, unele dintre ele fiind opera lui Anghel Saligny. 

cheiul de nord-vest se prelungeşte cu 250 m, se construiesc noi moluri 
pentru produse lemnoase, cărbune și vite (principalele produse 
exportate de România la acel moment, alături de cereale), este readus în 
interiorul Portului Bazinul de Petrol, concomitent cu modificarea 
digului de sud. Planul final al portului proiectat de Saligny avea o 
suprafață portuară de 157 ha şi cheiuri lungi de 7.010 m*€. 

În calitate de constructor al Silozurilor din porturile fluviale Brăila 
și Galaţi?” (1884-1889), unde folosise pentru prima dată betonul armat, 
Ministerul Lucrărilor Publice l-a însărcinat pe Saligny să realizeze, după 
proiectul arhitectului Petre Antonescu, o serie de magazii moderne 
pentru cereale și în Portul Constanţa. Cei doi au lucrat şi la construirea 
Uzinei Electrice și a clădirii administrative a Portului și au realizat un 
proiect care viza construirea complexului format din gara maritimă şi 
gara feroviară (proiectul nu s-a concretizat). 

Anghel Saligny a construit trei silozuri în Portul Constanţa, 
primul fiind inaugurat în 1909, odată cu inaugurarea acestuia. 
Construite în stil arhitectonic clasic, silozurile aveau magazii înalte de 
44,6 m, fiecare magazie avea 250 de compartimente din beton cu o 
capacitate totală de 30.000 t cereale. Construcţia silozurilor s-a încheiat 
în 1914, cel de-al patrulea rămânând la stadiul de fundaţie. De 
menţionat că scheletul metalic, instalaţiile electrice și alte furnituri erau 
de provenienţă germană (firma Luther din Braunstein, Germania)?68. 

Meritele inginerului au fost recunoscute atât de către 
contemporani, cât şi de către Casa Regală. Cu prilejul inaugurării 
Portului Maritim Constanţa, la 27 septembrie 1909, s-a zidit în piatra 
comemorativă plasată la silozuri, un document în care este amintit 
Anghel Saligny precum și corpul de ingineri care au construit portul, 
despre care ministrul Vasile Morţun spunea, în discursul rostit cu acel 
prilej că este un „plămân“? al corpului economic al ţării. Pe cel care a 
condus lucrările de construcţie, același ministru îl numea „eminentul 


25 Radu Cornescu, Silozurile lui Anghel Saligny, în „Vocea Constanţei”, L, nr. 33, 25-31 iulie 
2015, p. 5. 

267 *** Anghel Saligny, în „Ziarul Științelor şi Călătoriilor”, XXIX, nr. 27, 30 iunie 1925, 
p. 429. 

25 Radu Cornescu, op. cit. 

269 *** Cuvântările rostite la inaugurarea Portului Constanţa în ordinea în care s-au ţinut. 
Discursul d-lui Morţun, în „Analele Dobrogei”, I, nr. 1, 1920, p. 98. 

nostru Saligny” care a lucrat cu ingineri români „sârguincioşi şi 
pricepuţi” 20. 

Cel amintit a rostit şi el un discurs cu aceeaşi ocazie în care, după 
ce a mulțumit regelui conform uzanțelor timpului, a arătat că „prin 
facerea linilor Bucureşti-Feteşti, Făurei-Feteşti și a podului peste 
Dunăre” s-a creat posibilitatea ca „produsele de tot felul ale patriei 
noastre să se scurgă la mare, fără întrerupere și în timp de iarnă. Prin 
facerea Portului Constanţa, cu adâncime și instalaţii speciale pentru 
cereale” s-a creat posibilitatea reducerii navlului și a timpilor de 
operare portuară”!. Inginerul afirma și că, prin construirea portului, 
economia românească putea să facă faţă mai bine concurenţei de pe 
piaţa mondială mai ales că moderna instalaţie de petrol ajuta în mod 
decisiv și industria petrolieră aflată în plină dezvoltare??. 

Regele Carol I a apreciat, în discursul inaugural valoarea operei 
inginereşti a lui Saligny și a făcut o serie de aprecieri despre Dobrogea. 
EI spunea că a venit în Dobrogea „cu mare bucurie spre a inaugura 
marile lucrări ale portului Constanţa datorite, ca și falnicul pod peste 
Dunăre ştiinţei și hărniciei inginerilor români, sub priceputa conducere 
a şefului lor [Anghel Saligny]”2?2. Portul este văzut de suveran ca „un 
factor de căpetenie al propășirii noastre economice şi ca o mândrie 
națională” 24. Interesantă și plină de adevăr este şi afirmaţia regelui că, 
peste timp, Constanța va deveni unul dintre cele mai importante 
porturi ale Mării Negre. 

Inginerul Saligny a mai coordonat şi alte lucrări în Portul 
Constanţa?”: Staţia și Bazinul de Petrol, Tunelul, Cuibul Reginei şi Farul 
Carol I. Totodată a fost solicitat și la realizarea unor lucrări cu grad 
mare de dificultate în oraşul Constanţa: montarea liniei ferate 
Constanţa-Mamaia (1905), consolidarea a malurilor de est, între Hotelul 
„Carol” şi Plaja „Trei Papuci”, lărgirea cu 40 m spre larg a falezei 


210 Ibidem, p. 99. 

1 Cuvăntările rostite la inaugurarea Portului Constanţa în ordinea în care s-au ţinut. 
Discursul d-lui Anghel Saligny, în Ibidem, p. 99. 

2 Ibidem. 

273 *** Cuvântările rostite la inaugurarea Portului Constanţa în ordinea în cares-au ţinut. 
Discursul M.S. Regelui, în Ibidem, p. 100. 

214 Ibidem. 

215 Petre Covacef, Portul Constanţa. Portul lui Anghel Saligny, Editura Campania Naţională 
Administraţia Porturilor Maritime, Constanţa, 2004, passim. 

(promenada Cazinoului de azi) şi crearea unui promontoriu pe care se 
va construi Cazinoul?6. 


Căi ferate 

Anghel Saligny este şi principalul ctitor al reţelei de căi ferate a 
României moderne. A executat lucrările la liniile ferate 
Adjud-Târgu-Ocna, Bârlad-Vaslui, a dublat linia București-Ploiești, a 
proiectat și a construit poduri metalice în locul celor devenite 
ineficiente, din piatră, pe râurile Siret, Bistriţa, pe liniile 
Filiași-Târgu-Jiu, Piteşti-Vărciova și viaducte precum acela de la 
Vaideeni?7. Pe linia Adjud-Târgu-Ocna a realizat și primele poduri 
combinate de șosea şi cale ferată din România. Tot lui i se datorează 
proiectarea podului dublu de cale ferată şi şosea peste Siret, de la 
Cosmeşti, aproape la fel de impozant ca şi cel de la Cernavodă?8. 

Despre Anghel Saligny, Petru Bogdan, cel care a ocupat locul său 
din cadrul Academiei Române, după trecerea la cele veșnice, spunea că: 
„a fost o mare capacitate și o mare forță morală a țării. A avut viziunea 
clară a nevoilor ei şi a putut ajuta la desăvârşirea acestui program, care 
ţintea la valorificarea produselor ţării, prin exportul lor, în special al 
cerealelor, lemnului și petrolului. A contribuit la ridicarea corpului 
inginerilor în așa fel, că acest corp constituie astăzi un corp de elită, la 
care toți privim cu încredere și admiraţie”?. 

Importanţa personalităţii sale poate fi dedusă și din reflectarea în 
presă şi în societatea românească contemporană a decesului său, 
survenit la 17 iunie 1925. În cadrul şedinţei solemne a Academiei, 
matematicianul Gheorghe Ţiţeica a ţinut un discurs elogios, pe 3 iulie 
1925. Presa centrală, între care ziarele „Adevărul” și „Universul”, i-a 
dedicat marelui om articole elogioase. Guvernul român i-a organizat 
funeralii naţionale pentru serviciile aduse ţării. La eveniment au 
participat numeroase personalități ale culturii şi vieții politice naționale: 
patriarhul Miron Cristea, prim-ministrul lon I.C. Brătianu, membri ai 


216 Radu Cornescu, op. cit. 

271 Eugen Marinescu, op. cit., p. 87. 

28 Jon Văduva-Poenaru (coord.), op. cit. 

9 Petru Bogdan, op. cit., pp. 10-11; autorul arată şi că, la lucrările pentru construirea şi 
modernizarea Portului Constanţa, Anghel Saligny a angajat numai ingineri români, majoritatea 
absolvenţi ai Şcolii Naţionale de Poduri şi Şosele, la care era profesor. 

guvernului, preşedintele Academiei lacob C. Negruzzi și comandorul 
Kolinsky din partea regelui Ferdinand?%. 

Cea mai potrivită încheiere pare a fi aprecierea lui Nicolae lorga, 
contemporan al lui Anghel Saligny, despre care spune că „a fost unul 
din corifeii unei generaţii spornice, al mănunchiului de creatori căruia-i 
datorim atita din ce are şi din ce poate astăzi țara” %1. 

Alexandru Vaida-Voevod - o viaţă în slujba 
României Mari 


Prof. Ciobanu Viorel Gheorghe 
Colegiul Naţional „Decebal Deva 


Motto: „Suntem niște pitici ridicați pe umerii unor uriaşi, și astfel putem 
vedea mai bine și mai departe ca ei, nu pentru că vederea noastră ar fi mai 
ascuțită sau statura noastră mai înaltă, ci pentru că ei se ridică în văzduh și ne 
înalţă cu toată înălțimea lor uriașă.” 

(Bernard de Chartres) 

Tot astfel și patria, pe care o avem astăzi, este produsul a secole de 
acumulări şi a îndelungi sforțări și jertfe ale generațiilor precedente, care au 
contribuit, fiecare cu câte-o cărămidă, la înălţarea acestui edificiu. Pentru 
edificarea României Mari a fost vitală activitatea Școlii Ardelene, a generaţiei 
paşoptiste, constituirea Principatelor Unite, dobândirea şi recunoașterea 
internațională a Independenţei de stat, consolidarea țării prin proclamarea 
Regatului, mișcările Pronunciament-ului şi Memorandum-ului, păstrarea vie a 
conștiinței naţionale, puterea sacrificiului din Primul Război Mondial, buna 
organizare şi verdictul dat de adunările reprezentative - Sfatul Ţării, 
Congresul General, Marea Adunare Naţională -, dar şi un context 
internațional favorabil. La toate acestea, și în toate acestea, se adaugă și 
contribuţia remarcabilă a unor personalități istorice, am putea spune 
provindențţiale. Pentru realizarea statului național unitar român în anul 1918, 
una dintre aceste personalități este Alexandru Vaida-Voevod. 

Secolul al XIX-lea a fost numit, pe bună dreptate, „secolul 
naționalităților”. Atunci, toate naţiunile europene au căutat, cu mai mult sau 
mai puțin succes, să-şi constituie propriile state naționale, să dobândească 
unitatea și independenţa. În acest demers, s-au înscris şi acţiunile românilor, 
un moment de primă însemnătate constituindu-l proiectul pașoptist. După 
eşecul revoluției paşoptiste, obiectivul principal al conducătorilor românilor 
ardeleni îl constituia menţinerea autonomiei politice, păstrarea 
individualității principatului care, din punct de vedere etnic, avea o 

majoritate românească. Liderii românilor voiau, în continuare, pe linia 
dezideratelor revoluției pașoptiste, chiar unirea tuturor teritoriilor locuite de 
români aflate sub sceptrul Habsburgilor într-un singur „ducat românesc”22. 
Se părea că istoria le va da dreptate, în anii imediat următori înfrângerii 
Austriei în războiul cu Franţa și Sardinia (1859), Curtea vieneză adoptând o 
politică liberală şi de descentralizare provincială (Dieta de la Sibiu din anii 
1863-1864 vota importante legi favorabile românilor), fapt care mulțumea 
națiunea română, dar antagoniza națiunea maghiară care voia Ungaria Mare. 
După un alt război pierdut de austrieci, în anul 1866, în fața Prusiei şi Italiei, 
imperiul se reorganizează - compromisul (ausgleich-ul) %3 - într-un sens 
diametral opus: rezultă dualismul austro-ungar, în care sunt două națiuni 
dominante, privilegiate - germană şi ungară -, două capitale, două limbi 
oficiale, două guverne, două parlamente, împăratul austriac este și rege al 
Ungariei etc.; naționalitățile (zise minoritare, dar care, de fapt, erau majoritare 
numeric) fiind supuse unui insistent proces de deznaționalizare, îndeosebi în 
partea administrată de guvernul de la Budapesta. Românii ardeleni, simțind 
pericolul pierderii identității, reacționează imediat: în anul 1868, ei dau 
publicității Pronunciamentul de la Blaj. „În acest act, intelectualii români își 
reafirmau credinţa față de cauza autonomiei Transilvaniei. Ei cereau, de 
asemenea, aplicarea legilor adoptate de Dieta Transilvaniei în anii 1863 şi 
1864, în virtutea cărora românii erau recunoscuți ca naţiune constitutivă a 
Transilvaniei și era garantată egalitatea limbii și a bisericilor lor, contestând în 
același timp Parlamentului ungar puterea de a adopta legi pentru 
Transilvania.”24, cereri legitime care provoacă reacţia extrem de ostilă a 
autorităților guvernamentale ungare „care îl acuzau pe autorul și editorul 
„Gazetei Transilvaniei”, un ziar românesc de frunte din Transilvania, în care 


2% Keith Hitchins, România 1866-1947, Editura Humanitas, București, 1998, pp. 207-208; 1. 
Lupaş, Istoria unirii românilor, Bucureşti, Editura Scripta, 1993, p.188. 
3 Charles și Barbara Jelavich, Formarea statelor naţionale balcanice 1804-1920, Cluj- 
Napoca, Editura Dacia, 1999, p. 283. („Dacă naționaliștii maghiari şi-ar fi limitat programul la 
înfiinţarea unui stat etnic, întinsele pământuri ale coroanei populate în principal de nemaghiari, 
cum ar fi Transilvania, Croaţia-Slavonia, Voivodina şi Slovacia, ar fi trebuit abandonate. Fără 
aceste teritorii, însă, Ungaria ar fi fost o naţiune săracă şi slabă. Dacă erau, însă, menținute 
toate teritoriile coroanei Sfântului Ștefan, atunci ar fi trebuit să se facă unele aranjamente 
politice pentru celelalte naţionalităţi care reprezentau mai mult de 50% din populaţie. Acestor 
naționalități, însă, nu li se putea acorda autonomia deoarece acest concept intra în contradicție 
cu ideea de bază naţional maghiar.” (a statului național maghiar.”). 
2% K.. Hitchins, op. cit., p. 208. 

fusese publicat Pronunciamentul, de tulburarea ordinii publice. Problema nu a 
luat amploare, dar a vestit multe alte causes câlebres ce aveau să învenineze 
relaţiile dintre guvern și români.”%5 În anul următor - 1869 -, sunt fondate 
două partide ale națiunii române - unul pentru Transilvania, altul pentru 
Banat şi Ungaria (unificate în anul 1881, prin Conferinţa de la Sibiu, într-un 
singur P.N.R.). Lupta pentru menţinerea identităţii naționale, periclitată grav 
de politica autorităţilor de la Budapesta, începuse. În acest context tumultos, 
într-un sat de pe Someș, vine pe lume Alexandru Vaida-Voevod. 

Viitorul ilustru luptător pentru unirea Transilvaniei cu România, 
Alexandru Vaida-Voevod s-a născut la data de 27 februarie 1872, în 
localitatea Olpret?5/Bobâlna, județul Someș/Cluj (şi a murit, precum foarte 
mulți lideri ai românilor ardeleni și, în general, ai partidelor politice istorice 
din România interbelică, în închisoarea comunistă de la Sighet, la data de 19 
martie 1950%7). 

Studiile pre-primare, primare, gimnaziale și secundare le-a urmat la 
liceul unitarian din Cluj, apoi la liceul săsesc din Bistriţa, frecventând, 
ulterior, cursurile liceului românesc din Brașov?%. A plecat în capitala 
Imperiului dualist, la Viena, unde a urmat Medicina?%, deși voia să urmeze o 
altă facultate — Academia Orientală —, dar, acolo fusese admis fratele său, 
loan, şi nu puteau fi doi frați studenţi în aceeaşi facultate, concomitent?!. 
Timpul petrecut în metropola dunăreană i-a permis să ia parte activă la 
născânda mișcare națională românească din capitala imperiului (România 
Jună??), în contextul în care numărul studenţilor români, animați de un 
puternic sentiment patriotic şi ostili politicii de asimilare promovată de 
autoritățile budapestane, era destul de ridicat (de remarcat faptul că Viena - 
oraş cosmopolit - era mult mai tolerantă și liberală în legătură cu mișcarea de 
idei, cu discuţiile despre necesitatea reformelor în cadrul dublei monarhii; 


285 Ibidem, p. 209. 

5 Lucian Predescu, Enciclopedia României, Cugetarea. Material românesc, oameni și 
înfăptuiri, ediţie anastatică, Bucureşti, Editura Saeculum 1.0O., Editura Vestala, 1999, p. 879. 

%7 Ecaterina Țarălungă, Enciclopedia identităţii româneşti. Personalităţi, București, Editura 
Litera Internaţional, 2011, p. 800. 

258 A]. Vaida-Voevod, Memorii, vol. IL, Cluj-Napoca, Editura Dacia, 1995, p. 58. 

2% Liviu Maior, Alexandru Vaida-Voevod între Belvedere şi Versailles (însemnări, memorii, 
scrisori), Editura Sincron, 1993, p. 25. 

2% Lucian Predescu, op. cit., p .879. 

%1 Al. Vaida-Voevod, op. cit., vol. IV, p.7. 

2% Ibidem, p. 26. 

chiar autoritățile guvernamentale și Casa Imperială erau mai deschise 
dialogului și căutării unor soluţii federaliste, care să vină în întâmpinarea 
doleanţelor naţiunilor din cuprinsul statului?*, (de la Grossesterreich la 
Staatenbund, adică de la Austria Mare la confederație sau uniune de state — 
Statele Unite ale Austriei Mari, după formula lui A.C. Popovici, chiar şi tânărul 
Vaida-Voevod fiind primit, în diverse ocazii, în audienţă la Palatul Belvedere 
de moştenitorul tronului, principele Franz Ferdinand?%). Românii continuau 
să fie tributari credinţei iluministe a Bunului Împărat, monarh sensibil la 
durerile lor. 

Perioada studiilor sale vieneze coincide fericit cu mișcarea 
memorandistă a anilor 1892-18952%, mișcare determinată de tot mai ampla 
legislație ungară cea avea drept scop asimilarea națională a minorităților?*. 
Seria legilor îndreptate spre asimilarea naționalităților, legi cu un conținut 
mai explicit sau mai edulcorat asimilaționist, a debutat cu „așa numita Lege a 
Naţionalităților, adoptată de Parlamentul ungar la 5 decembrie 1868. [...] 
Legislaţia şi actele administrative ale guvernelor ungare ce s-au succedat la 
putere au distrus treptat speranţele chiar și celor mai optimişti fruntași politici 
români, care credeau că este posibilă cooperarea între maghiari și români. 2 
Ne referim aici îndeosebi la legislația în materie școlară, autoritățile știind 
unde să lovească pentru a obține rezultatul scontat, anume, pierderea 
identităţii naţionale românești?*. 


2% 1dem, vol. IL, Cluj-Napoca, Editura Dacia, 1995; pp. 48-63, 149-151, 174-179; Lucian 
Predescu, op. cit, p. 879. 

4 Liviu Maior, op. cit., pp. 110-118. 

29 Al. Vaida-Voevod, op. cit., vol. IL, p. 142. 

2% Ch. şi Barbara Jelavich, op. cit., pp. 278-291. („Singura alternativă părea a fi politica de 
maghiarizare. Modalitatea principală trebuia, deci, să fie impunerea limbii şi uzul exclusiv al 
acesteia în sistemul administrativ, juridic sau educativ, precum şi în afaceri şi comerţ. Politica 
maghiară a rămas în esenţă pe aceeaşi linie până la începutul Primului Război Mondial, în afara 
unor perioade când au prevalat aspecte mai moderate sau de compromis, ca de exemplu între 
1860 şi 1866. Pentru români şi pentru slavi, zădărnicirea acestei linii politice era esenţială în 
vederea supravieţuirii lor naţionale. (...) Din nefericire, generaţia de maghiari care au dus 
națiunea lor de la înfrângerea din 1849 la triumful politic din 1867, oameni cum ar fi Francisk 
Deak şi Jozseph EOtv6s, nu au reuşit să pună în practică propriile lor programe. Politica lor s-a 
bazat pe convingerea că trebuie date şi naționalităților conlocuitoare unele satisfacţii şi 
drepturi. Adversarii lor, al căror purtător de cuvânt mai important a fost Koloman Tisza, erau 
hotărâți să transforme Ungaria într-un stat maghiar unitar.”). 

27 Hitchins, op. cit., p. 209. 

2% Ibidem, p. 211. („1879 a marcat un moment de răscruce în relaţiile lor (ungaro-române). În 
acel an, Parlamentul ungar a adoptat legea potrivit căreia predarea limbii maghiare devenea 
obligatorie în şcolile elementare confesionale româneşti ortodoxe şi unite. A fost prima dintr-o 

În anul 18922%, o numeroasă delegație română, în frunte cu dr. lon 
Raţiu, cu luliu Coroianu, redactorul principal al Memoriului*%, cu părintele 
Vasile Lucaciu, cu neobositul luptător Gheorghe Pop de Băseşti ș.a., în drum 
spre curtea imperială, este întâmpinată cu solemnitate și speranță de colonia 
română de la Viena. (O acţiune plină de îndrăzneală, comparabilă sau chiar 
superioară, acţiunii P.N.R. anume Memorandum-ul, o constituie cea a 
studențimii române din Viena - Replica, inițiată de Popovici -, răspândită pe 
continent și care „s-a bucurat de un succes remarcabil în rândul opiniei 
publice internaţionale” 31). Cu ocazia banchetului dat în onoarea delegaţiilor 
Partidului Naţional Român care a înmânat celebrul memoriu - 
Memorandum-ul - împăratului Franz Joseph, tânărul student medicinist 
Alexandru Vaida-Voevod a ţinut un incisiv discurs3?, animat de un profund 
patos patriotic, fapt care nu a scăpat celor interesați să ia pulsul organizațiilor 
intelighenței româneşti. Dar nici demersul liderilor politici români nu a suscitat 
vreo simpatie autorităţilor ungare, nemulțumite și că delegaţia s-a îndreptat 
către Viena şi nu spre Budapesta, că a tradus și publicat memoriul, 
răspândindu-l în Europa, atentând la sistemul constituțional ungar. Așa că 
autoritățile ungare au luat măsuri dure: „Guvernul maghiar a folosit, de 
asemenea, considerabilele sale puteri administrative pentru a reduce 
activitatea politică românească. De exemplu, în 1894, a adus în fața 


serie de legi menită să pună de acord educaţia românilor (şi a altor naționalități) cu ideea 
Ungariei ca stat național maghiar. Ea a fost urmată în 1883 de o lege similară care afecta 
şcolile medii cu predare în altă limbă decât cea maghiară şi în 1891 de o lege ce impunea 
folosirea limbii maghiare în grădinițele nemaghiare. Exista şi o legislaţie ce intenţiona să 
submineze autonomia Bisericilor române Ortodoxă şi Unită, în special legea din 1893, care 
stipula plata de către stat a salariilor profesorilor din şcolile confesionale române şi legea din 
1899, care oferea indemnizaţii de stat completând salariile preoţilor români. Obiectivul 
ambelor legi era extinderea controlului guvernamental asupra profesorilor şi preoților români, 
pe care guvernul îi considera instigatori ai rezistenței faţă de politica sa de asimilare.”). 

2% Nicolae Titulescu, Politica externă a României, Bucureşti, Editura Enciclopedică, 1994, 
p. 332. (La 9 iunie 1892, conducătorii Partidului Naţional Român, însoțiți de 300 de 
intelectuali, negustori, meseriaşi şi muncitori din Transilvania, sosesc la Viena pentru a 
prezenta împăratului Memorandumul conţinând revendicările a mai mult de 3 milioane de 
români, supuși opresiunii sociale şi naţionale a dublei monarhii austro-ungare. Împăratul refuză 
să primească delegaţia şi trimise Memorandumul Guvernului ungar la Budapesta). 

5% Liviu Maior, op. cit., p. 28. (La Cluj, în casa bunicului lui Vaida-Voevod, Alexandru 
Bohăţel). 

301 Ibidem, p. 27. 

3% Lucian Predescu, op. cit., p. 879. 

tribunalului Comitetul Executiv al Partidului Naţional Român*5, sub 
acuzaţia că ar fi făcut agitație împotriva siguranţei statului, prin publicarea și 
răspândirea Memorandum-ului, un protest împotriva politicii guvernului în 
privința naționalităților. Rezultatul procesului a fost condamnarea și 
întemnițarea până la un an a majorităţii conducătorilor Comitetului. În 1894, 
de asemenea, ministrul de Interne a dizolvat P.N.R., dar acesta a continuat să 
funcționeze ca un comitet electoral." 34 

La începutul anului 1894, în perspectiva condamnării memorandiștilor, 
s-a desfăşurat o consfătuire a fruntașilor P.N.R. „pentru desemnarea unui 
comitet care să țină locul întemnițaţilor. Printre cei desemnaţi s-a numărat şi 
Al. Vaida-Voevod, cel mai tânăr membru al noului organ politic. Avea doar 
22 de ani. Din acel moment cariera sa politică conţine o notă spectaculară” 55. 
La puţin peste an după procesul de la Cluj, în anul 1896, Alexandru 
Vaida-Voevod convoacă, la Viena, un impozant congres al studențimii 
vieneze“, unde combate, argumentat, cu fermitate și vigoare, dominația 
ungară asupra vechiului principat, desființarea autonomiei Transilvaniei, 
abrogarea legislației liberale a Dietei sibiene și politica tot mai insistentă și 
agresivă de asimilare națională dusă de autorităţile budapestane (pentru care 
exista o singură naţiune politică, o singură limbă, o singură..., şi anume cea 
maghiară, deși, în cadrul Ungariei Sfântului Ștefan - Regnum Mariannum*”, 
numărul etnicilor maghiari era inferior minorităților naţionale — români, 
germani, slavi, evrei). Atitudinea tânărului tribun român, deloc ambiguă, îi 


3% Nicolae Titulescu, op. cit., p. 332. (7 - 25 mai 1994 — La Cluj se desfășoară procesul 
intentat de autoritățile ungare „,memorandiștilor”. 14 membri ai Comitetului Central al 
Partidului Naţional Român sunt condamnați la închisoare). 

304 K. Hitchins, op. cit., p. 212; Al. Vaida-Voevod, Memorii, vol.IV, p. 8. („Am asistat la 
procesul Replicii la Cluj, când Aurel C. Popovici fu osândit la 4 ani temniţă de stat şi 5.000 
florini amendă. Am participat apoi la pregătirea impozantei demonstraţii — prin prezența 
țăranilor şi intelectualilor români, adunaţi la Cluj — la 4 mai 1894, în ziua începerii dezbaterilor 
procesului Memorandumului. Eram corespondentul „„Tribunei”. După ce martirii noştri au 
intrat la Seghedin — (Raţiu, Lucaciu şi Coroianu) şi la Văc (Pop de Băseşti, Mihali, Aurel Suciu 
din Arad, Barcianu, Patiţia din Alba Iulia, Comşa din Sibiu, Barbu din Reghin, Domide ș.c.].) 
s-a făcut un obicei că mă chemau, când cei din Văc, când cei din Seghedin. Eu eram curierul de 
legătură, nu numai dintre ei, ci şi cu prietenii lor din Bucureşti. Făceam tura Văc-Seghedin- 
Bucureşti şi retur — Viena. Așa am ajuns să cunosc o mulțime de fruntași ai vieții politice, 
culturale şi sociale româneşti, din patru unghiuri, şi îndeosebi din capitală.”). 

305 Liviu Maior, op. cit., p. 28. 

30% Lucian Predescu, op. cit., p. 879. 

307 Al. Vaida-Voevod, op. cit., vol. IL, p. 59. 


216 


facilitează alegerea în comitetul de conducere a Partidului Naţional Român5, 
care, atunci, era încă tributar atitudinii „pasiviste”, refuzând să participe la 
viața politică și la alegerile legislative ungare, pentru a nu cauționa 
legitimitatea dualismului austro-ungar. Ca mulţi alţi tineri animați de 
sentimente patriotice, Vaida-Voevod nu va practica profesia la care-l îndrituia 
dobândirea diplomei în medicină decât sporadic, circa o lună-două, la 
Karlsbad*” sau, în timpul Primului Război Mondial, la Ambulatoriul 
terapeutic3!%, dedicându-se trup şi suflet dezideratelor mișcării naționale 
române, participând la Congresul studenţesc de la Buzău, în 18931, 
combătând serbările Mileniului? Ungariei Sfântului Ştefan - 1896. Încadrarea 
formală în rândurile P.N.R. este urmată de susținerea „mărturiei sale de 
credință”, a crezului său în materie de luptă națională (el fiind, precum mulți 
din „generaţia oţelită”, inițiator, membru sau simpatizant a numeroase 
mişcări conspirative, unele tributare vârstei adolescentine*!5). Temperamentul 
de luptător energic, neînfricat, este vădit de următorul discurs, ţinut în anul 
1904, când declara, cu încredere și mândrie, în cuvântarea rostită la o adunare 
de protest a românilor contra unei legi antiromânești: „De aproape 2 000 de 
ani răsună pe plaiurile, pe câmpiile, prin codrii noștri frumoasa limbă 
românească. Ce veacurile negrelor vremi medievale nu au putut nimici, se 
încumetă să nimicească un pitic...? Când de el și legile lui nici pomenire nu va 
mai fi, limba și neamul românesc vor trăi și înflori în ţara aceasta... Națiuni 
pot fi vânturate de pe fața pământului de valurile evenimentelor, imperii pot 
să dispară fără urmă, dar neamul nostru şi limba noastră — cel mai scump 
tezaur ce-l avem — vor trăi în secolii cei mai îndepărtați, căci... viitorul va fi al 
nostru." 314 


30% Lucian Predescu, op. cit., p.879; Al. Vaida-Voevod, op. cit., vol. IV, p.9. 

3% Lucian Predescu, op. cit., p. 879; Al. Vaida-Voevod, op. cit., vol. IV, pp. 39-42. 

310 Al. Vaida-Voevod, op. cit., vol. IV, pp. 85-98; 107. 

SI! Ibidem, p. 8. 

32 Ibidem, pp. 29-35. 

315 Ibidem, vol. II, p. 142 şi urm. (,...O parte din colegi s-au promovat, alţii au plecat la alte 
universități, cei nou sosiți erau „embrioni” tineri, iar eu, rămas singur, m-au apucat de studiu şi 
de gazetărie. Maniu plecase la facultatea din Budapesta, Pompi Dan la cea de filosofie din Cluj. 
Totuşi, experienţele ce le-am dobândit au fost destul de importante pentru toată acea generaţie: 
festina lente.”). 

514 Liviu Maior, op. cit., p. 31; Vorbire ținută în adunarea de protestare a alegătorilor şi 
poporului român din comitatul Solnoc-Dăbâca, întruniți la Dej, la 22 noiembrie 1904, de dr. 
Alexandru de Vajda- Voevod ca expozeu asupra situaţiei politice şi protest în contra proiectului 
de reformă a legii şcolare, prezentat dietei de ministrul de culte Berzeviczy. Orăştie, Tipografia 

În anul 1905, Partidul Naţional Român din Transilvania și Ungaria 
decide să renunţe la atitudinea pasivistă*!5, adoptând, drept cea mai potrivită 
modalitate de luptă politică, „activismul”%€, participând la alegerile 
legislative pentru Camera Ungariei, astfel încât glasul națiunii române, de 
comun acord cu al celorlalte naţiuni subordonate, precum cele slave, să se 
facă auzit de la tribuna Parlamentului budapestan. Însă, tânărul luptător 
pentru drepturile românilor ardeleni nu izbândește la alegerile din anul 1905 
pentru circumscripția electorală Ighiu”, comitatul Alba, fapt previzibil „în 
contextul terorii la care erau supuși cei mai virulenți critici ai regimului 
dualist şi ai politicii de asimilare națională”*5, supravegheat atent pentru 
consistenţa mesajului transmis de orator în anul anterior, precum am văzut. 
Peste doar un an, în 190655, atunci fiind şi director al cotidianului P.N.R., 
„Lupta”*%, beneficiind şi de experiența electorală a anului precedent, 
Alexandru Vaida-Voevod este ales „în mod glorios în Camera ungară” 2. (În 
acel an, grupul parlamentar român din Parlamentul de la Budapesta era 
format din nu mai puțin de 19 persoane*%2). Alegerea deschide perioada în 
care tânărul licenţiat în medicină desfășoară prima sa experiență 
parlamentară*5, derulând o vie agitaţie în slujba naţiunii române, discursurile 


Nouă, 1904, pp.39-40, apud. Marin Nedelea, Prim-miniștrii României Mari, Casa de editură şi 
presă „Cartea Românească”, 1991, p. 27. 

315 Liviu Maior, op. cit., p. 30-31. („Vaida s-a ataşat grupului «Orăștie», numărându-se printre 
fondatorii «Libertăţii», alături de Aurel Vlad, loan Mihu, Victor Bontescu, I. Maniu, Nicolae 
Comşa etc., principalii iniţiatori ai renunțării la pasivism. De altfel, această grupare a sprijinit 
în 1903, cu ocazia alegerilor pentru parlament, candidatura lui Aurel Vlad în circumscripția 
electorală Dobra. Victoria obținută a însemnat intrarea în Parlamentul ungar a unui deputat cu 
program P.N.R., marcând un început în reorganizarea întregii mişcări naționale.”). 

316 Ibidem, p. 32. (Conferinţa P.N.R. — Sibiu, 10 ianuarie 1905). 

317 Al. Vaida-Voevod, op. cit., vol. IV, p. 10. (26 ianuarie 1905). 

318 Lucian Predescu, op. cit., p. 879. 

319 AL. Vaida-Voevod, op. cit., vol. IV, p. 10. (22 noiembrie 1906 - Discursul de la Dej 
împotriva legii școlare Berzeviczy). 

320 Al. Vaida-Voevod, op. cit., vol. IV, p. 10. 

1 Lucian Predescu, op. cit., p. 879. 

5% Liviu Maior, op. cit., p. 100. 

35% AL. Vaida-Voevod, op. cit., vol. IV, p. 174. (lată o mostră din arsenalul de argumente 
folosite de susținătorii politicii de maghiarizare, respectiv, contrargumentele tânărului deputat 
Al. Vaida-Voevod: în 1906, bătrânul Szapanos, prezident de vârstă al Camerei, „stăruia tocmai 
pentru maghiarizarea armatei. În culoar mă opri: «Tu eşti un băiat simpatic şi-mi place de tine. 
Nu pot însă pricepe că ce politică faci. Tot vorbeşti de români, de şcoli româneşti, de regimente 
românești, când ne găsim în Ungaria iar aici tot omul e maghiar. Că nu suntem în România. 
Nici tu nu poți fi decât maghiar. Mănânci pâine maghiară, bei apă maghiară, respiri aer 
maghiar, prin urmare nu poți fi decât maghiar». Îl ascultasem cu deferenţa cuvenită vârstei lui: 

sale fiind foarte incisive şi lipsite de menajamente, direct proporționale cu tot 
mai presantele legi de asimilare a românilor. Şi, pentru că Vaida-Voevod era, 
ca parlamentar, pentru prima dată în prim-planul vieţii publice a națiunii 
române, tânărul deputat se pronunță pentru necesitatea unor ample reforme 
democratice, în sensul valorilor Occidentului liberal-democratic: el solicită 
grabnica „reforma agrară”%, votul universal, dreptul femeilor de a fi admise 
la Universitate”%5. Sunt obiective care, într-o formă aproape identică, vor fi 
înscrise în Rezoluţia de Unire de la Alba Iulia din 1 Decembrie 1918, dar și în 
programul său electoral din primii ani interbelici. Se pronunță, apoi, 
împotriva vexațiunilor impuse prin legislația maghiară în materie școlară, 
legislaţie care tindea să asimileze, într-un ritm galopant, națiunea română din 
Transilvania, Banat, Crişana și Maramureș, aşadar dezlănţuie un susținut atac 
împotriva legilor școlare ale contelui Albert Apponyi*7. Virulenţa şi ardoarea 
cu care-și susține crezul îi aduc excluderea, în anul 1907, din camera 
budapestană, pentru că „la 4 aprilie 1907, a îndrăznit să citească nişte versuri 
insultătoare la adresa ungurilor”, versuri pe care, de fapt, un scriitor 
maghiar — Gyorffy Gyula - le scrisese la adresa națiunilor nemaghiare din 
Regnum Mariannum, iar Vaida-Voevod le întorsese împotriva maghiarilor; 
deputaţii români, dar și din rândul altor naționalități nemaghiare, fiind teribil 
agresați verbal și chiar în pericol de a fi linșați în clădirea Parlamentului 


E o neînțelegere la mijloc, stimate unchiaşule. Este în Ungaria un ţinut mare, unde locuiesc 
vlahi. Acolo pâinea, apa, şi aerul, totul este valah, pentru că noi acolo mâncăm pâine valahă, 
bem apă valahă şi respirăm aer valah. De aceea noi zicem ca părintele Lucaciu: «Mindem 
ember legyen ember es olâh, aki befer az erdelyi eg alâ!/Tot omul să fie om şi valah, aceia 
care încap sub cerul ardelean.”. 
324 Ibidem, p. 11. (după cum va lua apărarea ţăranilor răsculați în primăvara lui 1907). 
325 Lucian Predescu, op. cit., p. 879. 
326 Al. Vaida-Voevod, op. cit., vol. II, p. 117. (temă reluată şi după război ca politician în 
Parlamentul şi/sau Guvernul României). 
327 Charles şi Barbara Jelavich, op. cit., p. 289. 
328 Al. Vaida-Voevod, op. cit., vol. II, pp. 187-209 (Deputatul Al. Vaida-Voevod intercalează 
versuri antiromâneşti din poezia Mokânyok a lui Gy5rffy, cu strofe din pamfletul românesc 
Magyarak; p. 189. „aceste „satire politice” ale lui Gy5rffy, nu erau nici poezii, nici satire, nici 
politice, ci erau o colecție de brutale bârfeli şi insulte la adresa națiunilor nemaghiare din 
Ungaria. Nemţii, slovacii, sârbii, românii erau luaţi pe rând şi stropiţi cu zeamă de gunoi, 
stoarsă dintr-un suflet de brută.”; pp. 192-193. „Discursul meu din ziua următoare nu a ţinut 
decât cca. 2 ore. (...) Apoi începui să citesc, alternativ, câte o strofă de a lui Gy5rffy şi câte una 
de-a anonimului. A. Vlad, impresionat, zise: «las-o dracului, a fost destul»... cu însă 
continuam. Prezidentul mă provocă să termin, dar eu mă grăbii să termin hodorogind tot mai 
repede textul.”); Lucian Predescu, op. cit., p. 879. 

219 


ungar*%. Al. Vaida-Voevod nu îşi retrage cuvintele rostite anterior prin citirea 
acelui pamflet; consideră chiar că apropiata „aniversare a Jubileului de 40 de 
ani al încoronării lui Francisc Josif ca Rege Apostolic al Ungariei” este un 
moment oportun ca națiunea română, națiunile lumii, presa internă, dar, mai 
ales, externă (îndeosebi ziariştii de limbă engleză H.W. Steed și Seton 
Watson/Scotus Viator, jurnaliști care căutau faptele reale şi nu se lăsau duși 
de nas de către oficialitățile ungare) să afle ceea ce se petrece în „democratica” 
monarhie bicefală*%, în contextul în care împăratul Franz Joseph capitulase cu 
totul în fața pretențiilor ungare. Această odisee, injuriile suportate cu stoicism, 
îi sunt pe deplin răsplătite în toamna anului 1918%!, evenimentele relatate 
anterior îl vor căli, precum căliți erau mulți tineri din „generația oțelită”. 


39 Ibidem, vol. IL, pp. 194-203 (A doua zi, la Cameră, toţi - Musitski, Manoilovics, Şt. Cicio 
Pop, Mihali, Maniu ş.a.- „m-au întâmpinat îngrijorați despre «ce va urma»” (...) Deputaţii 
români îi cer, în particular, să-şi exprime regretele pentru vorbele spuse, cei maghiari îi cer, în 
incinta Parlamentului, să demisioneze din Cameră, premierul Wekerle îi adresează același 
îndemn; unii deputați maghiari sunt foarte agresivi verbal: „Cum ai cutezat să intri în 
cameră?... Ce cauţi aici?... Pleacă în Valahia!” şi chiar fizic: „(...) Când însă haita ajunse la 
mine, înconjurându-mă de toate părțile, ca zăvozii pe urs, m-am ridicat. Stăteam gata, cu un 
picior înainte, sprijinindu-mă pe celălalt, cum îmi dicta reflexul atitudinii de boxer, din 
copilărie. Gata de bătaie, aşteptam”. „Se agitau mai cu seamă zmeii aripii stângi, căci afară de 
noi — 15 români, 7 slovaci şi 4 sârbi, naționaliști — toți deputaţii coaliţionişti erau 
guvernamentali. Luând cuvântul Eitner Zsigmond (neamţ maghiarizat în prima generație), 
revoltat, dădu expresie indignării sale, cum de cutează să fie prezent în Cameră un ins care a 
ofensat națiunea, fapt compromiţător pentru Cameră. După el se ridică la cuvânt Râth Endre 
(neamţ maghiarizat, fiul unui fost primar al Budapestei, din sămânță şvăbească). EI, un omuleţ 
cât un pumn, bălăuc, vibrând de emoție patriotică, declară că deputaţii nu pot permite să se 
dezbată, cât timp în incintă este individul , care s-a încumetat să pângărească demnitatea 
NAȚIUNII! Aplauze şi aprobări furtunoase izbucniră iar prezidentul părăsi tribuna, ieşind din 
sală. Prin absenţa lui, incinta pierdea caracterul oficial. (...) Plecarea prezindentului fusese, 
evident, semnalul convenit în prealabil pentru punerea în practică a marii scene de senzaţie, 
oferită «națiunii unitare şi indivizibile maghiare». O mare parte din deputaţi năvăliră spre 
mijlocul sălii şi se îmbulzeau să pătrundă în aleea din mijlocul băncilor spre a ajunge la mine”, 
iar agresiunile verbale şi chiar fizice la adresa deputaţilor nemaghiari erau doar o chestiune de 
timp). 

330 Ibidem, vol. IL, p. 206. „(...) Scandalul de azi, oricât l-ar reface Biroul de Corespondenţă 
Ungar, va atrage mai mult atenţia străinătăţii asupra problemei naţiunilor nemaghiare, decât o 
mie de discursuri de ale noastre. (...).” 

531 Ibidem, pp. 208-209 „Revanșa mea întreagă am luat-o însă în 18 octombrie 1918. Cu ce 
plăcere pătimaşă am bătut la mașina Y ost, în Olpret textul «Declaraţiei»! Eram pregătit pentru 
suportarea oricăror insulte, dar hotărât să dau acel aviz de ţinută unitară, solidară românilor — 
neorientaţi din lipsă de ziare necenzurate — pe calea stenogramei discursului meu, răspândit în 
toată țara prin «Monitorul Oficial». De altă revanşă am avut parte în audiența la arhiducele 
Iosif, când am putut să-i spun adevărul în față acestui pseudo-maghiar care, prin intrigile 
oligarhiei ungurești visa să uzurpe tronul României.” 

Dar, atitudinea sa nu este împotriva națiunii maghiare, ci a 
guvernanților care conduc într-un mod arbitrar, poziționarea democratică și 
tolerantă este dovedită de Vaida-Voevod şi în primul deceniu interbelic, când 
declara că toate guvernele maghiare născocesc „tot mereu șicane, noi 
fărădelegi, noi persecutări la adresa naționalităților nemaghiare, pentru ca 
provocând și susținând conflictul între maghiari şi nemaghiari, ca 
individualități etnice, li se oferă ocazia să-și motiveze prerogativele de castă şi 
de clasă socială şi necesitatea susținerii egemoniei magnaților şi a tovarășilor 
lor, magnaților şi gentriştilor.” Vaida respinge astfel, pe bună dreptate, 
acuzația că românii ar uri națiunea maghiară: „Această afirmaţie trebuie să o 
respingem, ca fiind calomnie... Biata naționalitate maghiară e tot pe atâta 
stoarsă și lipsită de drepturi din partea detentorilor forței publice a statului, ca 
și oricare altă naţionalitate.” 5%? 

La următoarele alegeri, îl vedem, din nou, în Camera ungară, unde a 
fost ales într-un mod entuziasmant, cu o popularitate sporită în rândurile 
conaționalilor săi, datorită devotamentului dovedit pentru cauza naţională, 
dar şi cu un crescento de animozitate din partea reprezentanților națiunii 
etnice maghiare. Şi, totuși, nu era nici pe departe cel mai incisiv și percutant 
discurs al său. Viitorul nu prea îndepărtat - pentru că „timpul nu mai avea 
răbdare” - avea să-i rezerve un loc cu totul special în deceniul care va urma. 
În anul 1910, „distorsionându-se în dauna candidaților români rezultatul 
votului la Ighiu”, Alexandru Vaida-Voevod nu izbândeșşte în bătălia 
electorală, dar, apoi, „este ales, deşi într-un mod dramatic, deputat de 
Făgăraş '*%, lucru de înţeles în contextul în care ponderea populației românești 
animate de simțăminte patriotice era mai semnificativă aici, în proximitatea 
puternicului centru de cultură și renaștere națională românească cum era 
Braşovul, „cel mai românesc oraș săsesc transilvan”. Este anul din care Al. 
Vaida-Voevod va activa, fără încetare, până la destrămarea dublei monarhii 
în anul 1918. 

La temelia acestor convingeri tonifiante, pe care Vaida şi tovarășii săi de 
idei n-au pregetat să le insufle, în permanenţă, conaționalilor lor asupriţi de 
străini, se situa combativitatea acestora, probată de-a lungul veacurilor unui 
glorios trecut de luptă al neamului românesc. Poziţiilor reacționare şi agresive 
ale forurilor guvernamentale din Ungaria, exprimate în politica de 


3% Vorbire ..., p. 19, apud. Marin Nedelea, op. cit., p. 28. 
353 Lucian Predescu, op. cit., p. 879. 

maghiarizare, exponenții intereselor românești le opuneau puncte de vedere 
democratice, rezonabile şi raționale. „Ideea democratică - declara Vaida în 
1914 în parlamentul ungar - nu se poate duce la îzbândă în Ungaria şi nu se 
poate nădăjdui că în țara aceasta se vor produce alte raporturi, câtă vreme nu 
va fi rezolvată chestia naționalităților. Aceasta este condiţia primordială a 
democrației. (...) Noi, românii — spunea el în aceeași cuvântare din 
Parlamentul Ungariei, în martie 1914 - nu avem conți. Aceia pe care i-am avut 
s-au maghiarizat de mult, în secolii trecuţi... nu avem nici latifundiari... Noi 
nu avem să ne temem de democraţie, pentru că democraţia ne poate da totul, 
dar nu poate lua nimic de la noi. Noi suntem democrați, deși democrați 
conservativi, fiindcă reprezentăm un popor de țărani." 5% 

La fel ca în cazul multor alți lideri politici români animați de sentimente 
patriotice, iredentiste, de dobândire a neatârnării naţiunii române din Ardeal, 
adepți ai devizei că „soarele pentru români, la București răsare”, care erau 
supuşi vexațiunilor de tot felul, arestați“, unei supravegheri foarte stricte, 
îndatoraţi a depune jurământulS% față de „augustul împărat”, de „patria 
maghiară”, Alexandru Vaida-Voevod este nevoit să se retragă în locuri mai 
protective, anume mai ales „la Viena și în Elveţia”5%. „[...] astfel de acte 
[urmărirea polițienească, şicanele de tot felul, legislația urmărind asimilarea 
naționalităților etc.] au distrus aproape ultimele speranţe de realizare a unei 
apropieri româno-maghiare de tipul celei preconizate în anii '70 şi '80. Drept 


334 Discursul deputatului dr. A. Vaida-Voevod rostit în ședința de vineri, 20 martie 1914 a 
Camerei ungare din Budapesta, Braşov, Tipografia A. Mureşianu, Branisce şi comp., 1914, 
p. 6, 24, apud. Marin Nedelea, op. cit., p. 27. 

355 Al. Vaida-Voevod, op. cit., vol. IV, p. 121-123. („După declaraţia de război a României, 
societatea «România Jună» a fost dizolvată şi averea ei confiscată. (...) Ion Clopoţel, Racoți, 
Dumitru Popa, dr. V. Braniște şi alţii au fost ascultați de un auditor. (...) Braniște şi Popa Man 
au fost condamnaţi şi au stat închişi la Seghedin. (...) Fapt este că şi episcopul Cristea era să o 
păţească, în urma depoziţiilor lui orga. Fusese ascultat și Cristea la Caransebeș. În prima zi de 
Rusalii am fost ascultat eu la poliţia de stat, cu privire la fondurile care s-au semnat de 
solicitarii comanditari, spre a edita «Românul» la Arad. Erau un denunţ al lui Mangra. Dosarul 
fusese trimis de procuror prin ministrul a latere unguresc, la Viena, ca să fiu interogat.”). 

336 K, Hitchins, op. cit., p. 281. 

337 Lucian Predescu, op. cit., p. 879; Al. Vaida-Voevod, Memorii, vol. IV, pp. 69-79 (şi A.C. 
Popovici, care moare departe de ţară, la Geneva, Elveţia; p. 109 „După ce fusese înmormântat 
Aurel C. Popovici, la Geneva, din iniţiativa lui Danzer s-a aranjat o şedinţă la care au participat 
numeroşi prieteni şi admiratori ai defunctului. (...) Apoi am citit eu o schiță a marelui prieten, 
reliefând concepția sa dârză, susținută perseverent, în interesul viitorului neamului său, 
dependent de soarta monarhiei habsburgice Am încheiat cu amara constatare că în această 
monarhie nu s-a găsit loc pentru un mormânt pe seama ideologului unui Grossâsterreich.”). 

rezultat, politicienii români au căutat în altă parte soluții pentru problemele 
naţionale.” 38 

lar, soluţia unică, în contextul istoric al sfârşitului Primului Război 
Mondial5%, al înfrângerii și colapsului imperiilor multinaționale - Țarist, 
German, Austro-Ungar, Otoman -, era unirea cu România, pentru împlinirea 
idealului generației pașoptiste şi ale celor care au urmat acesteia. După 
„secolul naționalităților”, urma „anul naționalităților” — 1918, în deplină 
convergenţă cu principiile generoase înscrise în Cele 14 puncte ale 
preşedintelui american W. Wilson. „România Mare a luat ființă cu 
repeziciune. Întrucât monarhia austro-ungară se dezintegrase, la început 
românii din Bucovina, la 28 noiembrie, și apoi aceia din Transilvania, la 1 
decembrie, s-au pronunţat pentru unirea cu „[ara”. Zece zile mai târziu, 
Sfatul Ţării din Basarabia a renunţat la toate condiţiile formulate în martie 
pentru unire. 340 

Să vedem, pe scurt, cum s-au derulat evenimentele din Transilvania şi 
care a fost contribuţia lui Vaida-Voevod la deznodământul fericit din 
toamna/iarna anului 1918. La 29 septembrie/12 octombrie 1918 (prin 
Declarația de la Oradea), Comitetul Executiv al P.N.R., „cu participarea lui 
Vasile Goldiș, Șt. Cicio-Pop, loan Suciu, Aurel Vlad, Al. Vaida-Voevod, Aurel 
Lazăr, Teodor Mihali, lon Ciordaş şi alții”, s-a pronunţat în favoarea 


358 AL. Vaida-Voevod, op. cit., vol. IV, p. 15 („La 28 iunie 1914 mi s-au prăbuşit toate 
speranţele de a putea salva situaţia naţiei cu ajutorul lui Franz Ferdinand. Ce puteam să facem, 
A.C. Popovici şi eu, când Tisza ajunsese dictatorul Puterilor Centrale, iar noi doi eram luaţi la 
ochi de el, drept cei mai primejdioşi români?”); K. Hitchins, op. cit., p. 212; Liviu Maior, op. 
cit., pp. 222-223. 

39 Henry Kissinger, Diplomaţia, Bucureşti, Editura All, 2013, pp. 189-201. 

340 K. Hitchins, op. cit., pp. 280-281. („La 4 noiembrie 1918, Aurel Onciul, un alt fost deputat 
în Parlamentul austriac, care acţiona pentru păstrarea Bucovinei în cadrul unui stat austriac 
federal, a încheiat o înţelegere cu Consiliul Naţional Ucrainean pentru împărțirea provinciei în 
districte separate româneşti şi rutene şi, împreună, au forțat guvernul austriac să cedeze puterea 
guvernului provizoriu româno-ucrainean de la Cernăuţi. Consiliul Naţional Român a denunțat 
de îndată înţelegerea şi, la 7 noiembrie, a apelat guvernul român de la Iaşi să trimită trupe. 
Răspunsul a fost imediat. La 1l noiembrie, trupele române au intrat în Cernăuţi şi forțele 
ucrainene s-au retras către Galiţia, fără să opună rezistență. C.N.R a creat ulterior propriul său 
guvern provizoriu, avându-l pe Flondor preşedinte al Consiliului de Miniştri. Dar independența 
sa a durat doar două săptămâni, întrucât sentimentul favorabil unirii cu România era covârșitor. 
La 28 noiembrie, Consiliul Naţional a convocat un Congres (General) românesc, care a votat în 
unanimitate pentru unire. Guvernul român a aprobat acest act, la 19 decembrie, prin decret. În 
Transilvania, evenimentele au avut un curs similar.”). 

autodeterminării pentru „națiunea română din Ungaria și Transilvania” 3%! şi 
au făcut cunoscută intenţia lor de a convoca o adunare națională pentru a 
hotări soarta Transilvaniei. Declarația a fost prezentată de către deputatul Al. 
Vaida-Voevod în Parlamentul de la Budapesta“, cu ocazia memorabilei 
sesiuni din 5/18 octombrie*5, într-un cor de fluierături și invective din partea 
deputaților unguri, consternați de îndrăzneala valahului: „Comitetul 
Executiv al P.N.R., ca organ politic al națiunii române din Ardeal și Ungaria, 
constată că urmările războiului justifică pretențiunile de veacuri ale națiunii 
române la deplina libertate naţională. Pe temeiul dreptului...că fiecare națiune 
poate dispune şi hotări singură și liberă de soarta sa...națiunea română din 
Ungaria și Ardeal dorește acum să se folosească de acest drept pentru ca, 
liberă de orice influenţă străină, să hotărască singură aşezarea ei printre 
națiunile libere, precum şi stabilirea relaţiunilor ei cu celelalte națiuni 
libere."344. Discursul deputatului român a constituit un puternic act de 
acuzare la adresa politicii de oprimare națională din Imperiu, a măsurilor 
drastice de maghiarizare luate de guvernul contelui Tisza Istvăn. „Problema 
noastră nu e altceva decât o latură a democraţiei, dar adevărata democraţie 
nicăieri în lume nu se poate înfăptui înainte de a se soluţiona chestiunile 
naţionale, pentru că numai pe baze naționale și în cadre naţionale e cu putință 
o dezvoltare în direcţia normală a acestei consolidări.”%5 În contextul 
globalizării și integrării europene de astăzi, acest discurs arată ca din alt secol, 
ceea ce și este, dar în perfect acord cu valorile timpului său, o viziune tipică 
pentru conceptul timpului său, acela de stat-naţiune. 

În acel moment, aparatul administrativ al întregului imperiu dualist era 
în disoluție: națiunile încătuşate de secole erau pe punctul de a-și afirma 
identitatea şi a-şi constitui propriile structuri statale, luându-și soarta în 
propriile mâini: cehii și slovacii, polonezii, slavii de sud — croați, sloveni, sârbi, 


341 Istoria Românilor, vol. VII, tom II, De la Independenţă la Marea Unire (1878-1918), 
Bucureşti, Editura Enciclopedică, 2003, p. 508. 
54 Liviu Maior, op. cit., pp. 46-47. („( ..). Fruntaşii mișcării naţionale l-au desemnat pe Vaida 
să prezinte Declaraţia de la Oradea în parlamentul de la Budapesta. Discursul său a fost primit 
cu vădită ostilitate. Rând pe rând deputaţii maghiari îl întrerupeau cu violență: «provocare» 
(Szilagyi Lajos), «fraze goale» (Richter Janos), «cuvântare antinaţională» (Bela Kun), 
«calomnie ordinară» (Josef Szterenyi) etc.”). 
343 Sever Stoica, Iuliu Maniu, Cluj, 1932, p. 115, apud. Marin Nedelea, op. cit., p. 28. 
344 K. Hitchins, op. cit., pp. 281-282. 
345 Istoria Românilor, vol. VII, tom II, De la Independenţă la Marea Unire (1878-1918), 
p. 508. 

bosniaci; era şi rândul românilor să decidă pentru ei înșiși. În acest context, la 
Budapesta, „P.N.R şi micul P.S.D. au creat un Consiliu Naţional Român la 31 
octombrie. Consiliul, alcătuit din şase membri pentru fiecare partid, şi-a 
asumat atribuţiile unui guvern provizoriu român, iar la 9 noiembrie a 
informat guvernul maghiar că preia controlul asupra tuturor zonelor din 
Ungaria și Lransilvania locuite de români.'* Ultimele încercări ale 
autorităților maghiare de a negocia o soluţie de compromis (dar, cine mai 
avea încredere în noi promisiuni, după atâtea decenii de politici arbitrare?), 
negocierile de la Arad, din 12-14 noiembrie, nu au dus la nimic. „Jăszi, 
ministrul Naţionalităţilor în noul guvern ungar condus, din 31 octombrie, de 
Mihăly Kărolyi [...] a propus un sistem de autonomie cantonală, bazat pe 
modelul elveţian, dar românii au insistat asupra dreptului deplin de 
autodeterminare." 37 

Ca urmare a eșecului negocierilor ungaro-române, C.N.R.C. - numit şi 
Sfatul Națiunii Române“ - a convocat Marea Adunarea Naţională, care s-a 
întrunit la Alba Iulia, la 1 decembrie 1918. În Sala Casinei Militare (acum Sala 
Unirii), cei 1228 de delegaţi, înarmaţi cu credenţionale, au decis în 
unanimitate unirea Transilvaniei, Banatului, Crișanei și Maramureșului cu 
România. Votul lor a fost întărit de cei circa 100.000 de români prezenți în 
Cetatea Bălgradului, veniţi din toate colţurile Transilvaniei, care au aprobat, 
cu o majoritate zdrobitoare, unirea cu România. În Rezoluția Unirii, citită de 
către Vasile Goldiș, românii ardeleni au pus unele condiţii: „Transilvania să 
rămână autonomă până ce se va putea alege o Adunare Constituantă pentru 
România unită şi se va organiza noul stat național în conformitate cu 
principiile liberale şi democratice. Adunarea a pus puterea executivă în mâna 
unui Consiliu Dirigent, cu sediul la Sibiu. Guvernul român a recunoscut 
unirea, prin decret, la 11 decembrie 1918.5% 

Era izbânda unei întregi națiuni, călăuzită de personalități dedicate 
crezului naţional, care au ştiut să fructifice contextul favorabil, transformând 


346 K. Hitchins, op. cit., p. 282. 

347 Ibidem. 

348 Istoria Românilor, vol. VII, tom II, De la Independenţă la Marea Unire (1878-1918), 
p. 510. (C.N.R.C. - Sfatul Naţional Român - era compus din șase lideri ai P.N.R., anume Vasile 
Goldiș, Aurel Lazăr, Teodor Mihali, Ștefan Cicio-Pop, Al. Vaida-Voevod, Aurel Vlad şi tot din 
atâția lideri ai P.S.D., anume Tiron Albani, Ion Flueraş, Enea Grapini, Iosif Jumanca, Iosif 
Renoiu, Basiliu Surdu). 

3% K. Hitchins, op. cit., p. 282. 

anul 1918 într-o „oră astrală” a naţiunii române. Una fără alta, contextul 
extern — „cavalcada tronurilor” - și biruința generoaselor principii formulate 
în Cele 14 puncte, fără dedicarea îndrumătorilor neamului, dar și fără jertfa 
soldaţilor, nu ar fi avut rezultatul mult aşteptat, după cum, în mod judicios, 
aprecia același om de stat, Al. Vaida-Voevod: „De la sine se înțelege că fără de 
neuitatele jertfe pe care le-a adus generosul popor şi glorioasa armată a 
fostului Vechi Regat, şi fără virtutea perseverentă a elementului românesc din 
provinciile unite, în susținerea prin generații a conștiinței vii a neamului, nici 
ideile wilsoniene, nici rutina diplomaţiei române nu ne-ar fi fost de mare folos 
în fața Conferinţei de Pace. Căci, în definitiv, fiecare popor are frontierele pe 
care le merită și cât timp le merită." 55% 

A doua zi după decizia istorică a Marii Adunări Naţionale de la Alba 
Iulia, în data de 2 decembrie 1918, „s-a întrunit Marele Sfat Naţional, care l-a 
desemnat ca preşedinte pe Gheorghe Pop de Băsești și ca vicepreşedinţi pe 
episcopii Miron Cristea şi Iuliu Hossu, pe Teodor Mihali și Andrei Bârseanu, 
după care a aprobat componenţa unui guvern provizoriu, numit Consiliul 
Dirigent, în frunte cu luliu Maniu (Interne), Vasile Goldiș (Culte şi 
Instrucțiune Publică), Alexandru Vaida-Voevod (Externe și Presă), Ștefan 
Cicio-Pop (Război şi Siguranţă Publică), Aurel Vlad (Finanţe), Aurel Lazăr 
(Justiţie), Victor  Bontescu (Agricultură şi Comerţ), Roman Boilă 
(Comunicaţii), lon Flueraș (Sănătate şi Ocrotiri Sociale), losif Jumanca 
(Industrie), Emil Haţieganu (Codificare), Vasile Lucaciu (fără portofoliu, cu 
misiuni în străinătate), loan Suciu (organizarea și pregătirea Siguranţei), 
Octavian Goga (fără portofoliu), Valeriu Braniște (fără portofoliu)”.55! 

Al.Vaida-Voevod, împreună cu Vasile Goldiş, Miron Cristea, Iuliu 
Hossu, va face parte din delegaţia care a mers la Bucureşti, pentru a prezenta 
regelui şi guvernului Actul Unirii. În cuvântul rostit de prim-ministrul lon 
I.C.Brătianu, la prânzul dat în onoarea acestei delegații, în ziua de 14 
decembrie 1918, se remarca, între altele: „Vă așteptăm de o mie de ani și ați 
venit că să nu ne mai despărțim niciodată. Sunt în viața unui neam clipe de 
fericire atât de mari încât ele răscumpără veacuri întregi de suferință. Bucuria 


350 Problema frontierelor româneşti. Conferinţă susținută la Fundaţia Universitară Carol L, în 
ziua de 3 februarie 1924, de Al. Vaida-Voevod, Cultura Naţională, p. 2, apud. Marin Nedelea, 
op. cit., p. 28. 
551 Istoria Românilor, vol.VII, tom II, De la Independenţă la Marea Unire (1878-1918), 
pp. 523-524. 

noastră nu este bucuria unei singure generaţii, ea este sfânta tresărire de 
bucurie a întregului popor român, care de sute şi sute de ani a îndurat 
suferinţele cele mai crude, fără să-şi piardă credința neclintită în sosirea acelei 
zile care ne uneşte astăzi și care trebuia să vie, care nu se putea să nu vie." 5? 
România Mare, de fapt „România întregită”, precum insista 
Al.Vaida-Voevod să o numească*, în hotarele sale firești, era edificată, ea 
trebuia consolidată prin reforme democratice, recunoscută în cadrul 
Conferinţei de pace de la Paris-Versailles, atât de foștii aliați, de statele nou 
formate cât şi de foştii adversari din conflagraţia recent încheiată; Unirea 
trebuia apărată, precum spunea N. Iorga: „România Mare o avem, acum 
trebuie s-o apărăm”. În această laborioasă activitate, s-a implicat, cu tot 
devotamentul, și Vaida-Voevod, doritor să transpună în fapt punctele înscrise 
în Rezoluţia Unirii. Între 17 decembrie 1918 și 12 septembrie 1919, în guvernul 
I.I.C. Brătianu; între 27 septembrie și 28 noiembrie, în guvernul general 
Arthur Văitoianu, Vaida-Voevod îndeplineşte funcția de ministru al 
Transilvaniei, secondându-l pe 1.I.C. Brătianu la Conferinţa păcii de la Paris, 
pentru obţinerea recunoașterii Unirii. Va fi apoi pentru prima oară 
prim-ministru al României, dar și ministru de Externe (1 decembrie 1919-13 
martie 1920), după organizarea primelor alegeri pe baza votului universal, 
câştigate de coaliția Blocului Parlamentar“. lată cum definea el, în 1919, 
obiectivul activității guvernului, în termeni sugestivi: „să dăm formei unității 
politice a statului nostru conţinutul solid al unităţii adevărate.” Totodată, 
prim-ministrul declara, cu deplin temei, că „o viață de stat ordonată şi liniștită 
nu se poate asigura decât prin garantarea largă a libertăților publice și a 
drepturilor egale...tuturor cetățenilor.” Mai aplicat, Programul guvernului 
expus de prim-ministru prevedea: înfăptuirea unei reforme electorale cu un 
„caracter larg democratic, pe baza votului egal, direct și secret, cu 
reprezentarea proporțională”; efectuarea unei reforme agrare, în urma căreia 
pământul „să ajungă în mâna acelora care îl cultivă”; reformarea 
administrației prin „descentralizarea administrativă şi organizarea autonomă 
a comunei, plăşii şi judeţului”; „impozit progresiv pe venit”; unificarea 


352 Ibidem, p.525. 

353 AL. Vaida-Voevod, op. cit., vol. IL, p.16. 
354 Ibidem, p.5. 

355 Ibidem, pp.5-12. 

politicii și acţiunii statului pentru refacerea economică; măsuri de protecție a 
muncii, dezvoltarea învăţământului ș.a%€. 

În plan extern, în anul 1919, în timpul guvernării Brătianu, dar și după 
retragerea guvernului [.I.C. Brătianu“ - deziluzionat de atitudinea ostilă a 
foştilor Mari aliaţi - care, socotea el, tratau România într-o manieră ignobilăs8 
- şi câștigarea primelor alegeri organizate pe baza votului universal, Al. 
Vaida-Voevod, acum ca premier al coaliției Federației*” - Blocului 
Parlamentar*“ și ministru de Externe, participă la Conferința de pace de la 
Paris (mai întâi, ca vicepreşedinte al delegației conduse de către I.I.C. 
Brătianu, ca ministru al Ardealului), unde, având o atitudine mai flexibilă*!, 
dar demnă*?, contacte amicale cu Cei Patru Mari** (negociind probleme 
spinoase: recunoașterea Unirii Basarabiei*“, a retragerii armatei române din 


55 Expunerea d-lui Al. Vaida-Voevod, preşedintele Consiliului de Miniștri, privitoare la 
programul guvernului, Bucureşti, Tipografia Cultura neamului românesc, 1919, pp.3-13, apud. 
Marin Nedelea, op. cit., p.29. 

357 Al. Vaida-Voevod, op. cit., vol. II, pp.47-48, 110-101; („Reîntors la Paris, am avut necaz cu 
presa. Administratorul ziarului „Le Temps” încheiase înțelegerea cu Brătianu, în numele celor 
cinci mari cotidiene. Reprezentanţi ai acestora se prezentau zilnic la legaţie, spre a primi ştiri şi 
informaţii. În schimb, Brătianu achitase un milion de franci. Acest serviciu era condus (cu 
puţină pricepere) de V. Antonescu. Din momentul numirii guvernului de sub prezidenţia mea, 
ziarele au încetat să mai aducă vreo ştire în legătură cu România. Insistenţele ataşaților de presă 
din grupul meu rămaseră zadarnice.(...) Târguielile şi pertractările mele au izbutit, în fine, să 
împace presa pariziană cu 500.000 franci, ca să deschidă coloanele ei şi pentru cauza 
României.”). 

358 K. Hitchins, op. cit., pp. 283-290. 

359 Al. Vaida-Voevod, op. cit., vol. IL, pp. 19-20. („Diferitele partide regionale luând contact 
între ele şi cu țărăniştii, respectiv iorghiștii, s-a desemnat de fiecare grupare un comitet de câte 
10 inși: ardeleni, bucovineni, basarabeni şi ţărănişti. (...)”). 

35% loan Căpreanu, Partide și idei politice în România (1880-1947), Bucureşti, Editura 
Didactică şi Pedagogică R.A., 1994, p. 161-162. („La 25 noiembrie 1919 s-a întemeiat Blocul 
Parlamentar — alcătuit din reprezentanţii Partidului Naţional din Transilvania, Partidului 
Țărănesc din Basarabia, Partidului Naționalist Democrat, Partidului Democrat al Unirii din 
Bucovina şi gruparea independentă a dr. Nicolae Lupu — din rândurile căruia s-a constituit noul 
guvern prezidat de Alex. Vaida-Voievod, vicepreşedintele Partidului Naţional”). 

3! K. Hitchins, op. cit., pp. 290-291. 

5% Al. Vaida-Voevod, op. cit., vol. II, p. 123. („Pe baza rapoartelor reprezentanţilor din 
Bucureşti, marii aliați s-au lăsat convinşi că-mi voi da demisia, dacă nu-mi vor aproba 
modificările condiționate pentru a putea semna tratatul minorităţilor. Au cedat în fine, iar eu 
am dispus semnarea tratatului. Mare sprijin mi-au dat Vopica, ministrul Americii la Bucureşti 
şi Saint Aulaire, ministrul Franţei la București, în decursul tratativelor ce le-am avut cu aceştia, 
împreună cu Maniu.”). 

36 Liviu Maior, op. cit., pp. 278-284; Al. Vaida-Voevod, op. cit., vol. II, pp. 50-71. 

35 AL. Vaida-Voevod, op. cit., vol. II, p. 54 şi urm. (Al. Vaida-Voevod sprijinea contactele 
economice şi investițiile străine — în telecomunicaţii - compania Marconi; interesul britanic 
pentru construirea de căi ferate în Basarabia, considerând că beneficiile pentru România ar fi 

Ungarias5, delimitarea frontierei în Banat, problema 
macedo-românilor/cuţo-vlahilor*, a raporturilor cu statele succesorale ale 
dublei monarhii sau cu statele central şi sud-est europenes8 etc.), apelând la 
excelentele relații diplomatice ale Elenei Văcărescus%, la scriitorul „lon Pillat 
pentru traducerea în limba franceză a documentelor prezentate de către 
delegația română” %, chiar la aderarea la lojile masonice”! foarte influente în 
capitalele Franţei și Marii Britanii”?, obține condiții mai avantajoase pentru 
ţara noastră (acceptând cel de-al 12-lea ultimatum” adresat de Areopagul 
păcii, dar nu fără condiţii); - tot acest travaliu fiind făcut sub atenta 
supraveghere a d-nei Goga”, care îl spiona, spre beneficiul soțului său şi al 
generalului Averescu-; semnând importante tratate de pace: așa-numitul 


uriaşe, şi nu doar din punct de vedere economic. „(...) Apoi, interesul britanic ca să-şi apere 
capitalul investit, ar asigura — mai mult decât o armată — buna vecinătate cu Rusia.”). 

365 Ibidem, p. 5l şi urm. 

3% Ibidem, p. 55; („beneficia” de presiunea altor politicieni, de prezenţa unei delegaţii de șvabi 
dorind Torontalul). 

357 Ibidem, pp. 70-71; (Venizelos, reprezentantul Greciei, după ce face elogiul aromânilor şi a 
contribuției lor remarcabile la viaţa culturală, socială, politică elenă, acceptă utilizarea limbii 
macedo-românilor în şcoli şi biserici, dar manifestând serioase rezerve în privinţa folosirii 
limbii proprii în Consiliul Comunal). 

3% Ibidem, pp. 62-70; (problema delimitării graniţei cu Polonia, pentru Bucovina, frontiera 
până la Valea Ceremuşului sau mai departe; Paderewski fiind foarte conciliant, „reducându-și 
numărul minorităților.”). 

3% Ibidem, p. 56. 

3% Liviu Maior, op. cit., pp. 83-84. 

37! Al. Vaida-Voevod, op. cit., vol. II, pp. 117-138. (Cu ocazia vizitei, împreună cu Şerban şi 
Niţescu, la sediul central al Francmasoneriei engleze, Al. Vaida-Voevod îşi exprimă admirația 
pentru solidaritatea membrilor lojii: „Ne arată muzeul lor de decoraţii şi podoabe profesionale, 
ne dau diferite imprimate şi anuare. Din anuar vedem cum se încheie lanţul solidarității frăţeşti, 
prin francmasonerie (social-economic-cultural-sentimental), în frunte cu regele şi până la 
ultimul englez, undeva pe o insulă ascunsă, la mii de kilometri de Londra, în Commenwealth- 
ul imens, fără a se ocupa de „pater filioque.”). 

52 Liviu Maior, op. cit., pp. 82-83. („Cei doi oameni politici şi-au dat seama că două forţe îşi 
puneau amprenta asupra culiselor conferinței, şi anume francmasoneria şi presa occidentală. De 
comun acord, utilizând resursele financiare destul de limitate de care dispuneau, au căutat să le 
anihileze, să obţină sprijinul lor. La sugestia lui Ion I.C. Brătianu, Vaida împreună cu încă 7 
membri ai delegaţiei române au intrat în francmasonerie. (...) Dialogul, reprodus cu mulți ani 
după conferință, este confirmat de scrisoarea din 25 mai 1919 trimisă lui Iuliu Maniu, în care 
prezintă data intrării sale în loja «Ernest Renan» condusă de ziaristul Huard, şi anume 21 mai 
1919. ”). 

3% Istoria Românilor, vol.VIIL România  întregită (1918-1940), Bucureşti, Editura 
Enciclopedică, 2003, p. 12. 

374 AL. Vaida-Voevod, op. cit., vol. IL, pp. 74-75. 

Tratat al minorităților“, Paris - 9 decembrie 1919, tratatul de pace de la 
Saint-Germain-en-Laye”$, cu Austria, care recunoștea unirea Bucovinei cu 
România - 10 decembrie 1919, prin delegatul la Conferinţă, generalul C. 
Coandă; și cel de la Neuilly-sur-Seine*7, cu Bulgaria - 10 decembrie 1919, prin 
Victor Antonescu şi C. Coandă, care reitera cele înscrise în tratatul de pace de 
la Bucureşti din 10 august 1913, în privința Dobrogei de Sud/Cadrilaterului. 
Aşadar, un travaliu plin de realizări în privinţa recunoaşterii internaționale a 
Marii Uniri şi reglării altor chestiuni de resortul relaţiilor externe. Anul viitor, 
vor fi semnate, de către alte guverne - general Al. Averescu, și celelalte tratate 
ale sistemului Versailles.%8 

În politica internă, acest prim guvern, format în România Mare, după 
primele alegeri organizate pe baza sufragiului universal masculin, a avut de 
soluționat numeroase chestiuni: repatrierea voluntarilor ardeleni de la 
Vladivostok și a românilor prizonieri din fosta armată austro-ungară“, 
trecerea de la calendarul iulian la cel gregorian*%, asigurarea alegerii 
mitropolitului primat în persoana lui Miron Cristeas! -, convingerea 
principelui Carol să renunţe la căsătoria morganatică cu loana Valentina Zizi 
Llambrino*?, dar și la declaraţiile sale de renunțare la calitatea de moştenitor 
al tronului României“, calmarea aprehensiunilor comunității germane în 


375 Istoria Românilor, vol.VIII România întregită (1918-1940), pp. 12-14; AL. Vaida-Voevod, 
op. cit., vol. II, pp. 122-123. („Pe baza principiilor wilsoniene (Brătianu) susţinea cu 
intransigență că Unirea Basarabiei, Bucovinei şi Transilvaniei, deci „Unirea”, s-a înfăptuit prin 
libera hotărâre a poporului. Totodată, invoca tratatul cu marile puteri, cu toate că în acesta nu 
era înglobată întreaga Bucovină, necum Basarabia şi nici precizate granițele în vestul judeţelor 
Transilvaniei şi Banatului, noţiuni geografice neprecise. Acestui punct de vedere susținut de 
noi 1 se obiecta că alternativa trebuie să fie: ori tratatul cu aliaţii, ori autodeterminarea. Dacă 
acceptam tratatul din 4 august 1916, ca existent de plin drept, cu toate consecințele derogării 
prin actul de pace de la Buftea, nu mai poate fi în discuţie Basarabia (şi) părțile Ungariei până 
la Tisa, cu populaţie de altă apartenenţă etnică decât cea românească. Prin tratatul din 4 august, 
România a devenit aliată cu Rusia, și cu puterile apusene ale Înţelegerii. Cu toate schimbările 
interne ruseşti, tratatul din 4 august 1916 nu a fost denunţat de părți.”). 

376 Istoria Românilor, vol.VIII România întregită (1918-1940), pp. 12-14. 

377 Ibidem, pp. 14-16. 

SSIbidem, pp. 16-30. 

5% Ibidem, p. 33. 

350 Ibidem, pp. 34-36. 

351 Ibidem, pp. 35-36. 

38 Ibidem, pp. 33-46. 

383 Al. Vaida-Voevod, op. cit., vol. II, p. 38. (,,...Mai serios a trebuit să mă ocup de problema 
abdicării Prințului. Acesta îşi trimise simultan — abdicarea ca moştenitor al tronului — Regelui, 
lui Iorga, unui deputat socialist om serios (al cărui nume îmi scapă) şi unui deputat care îşi 


x». 


zicea republican. Pe toţi îi autoriza să aducă actul la cunoștință publică.”; p. 124 „(după toate 

legătură cu viitorul şcolilor în limba proprie, chestiuni care îl apăsau pe 
deputatul sas Hans Otto Roth 3%: etc. 

În anii care au urmat, în contextul necesității fondării unui partid 
puternic, care să constituie o contrapondere la hegemonia Partidului Naţional 
Liberal, ce domina scena politică și reprezenta îndeosebi interesele 
categoriilor sociale din mediul urban, Al. Vaida-Voevod se regăseşte în 
rândurile celor care militează pentru fuziunea cu Partidul Ţărănesc* din 
Vechiul Regat, fapt care se şi realizează în toamna anului 1926. „Programul 
Partidului Naţional Țărănesc avea la bază principiul «solidarității naționale»», 
abandonând ideea luptei de clasă. Comitetul Central al Partidului Naţional 
Ţărănesc era format din naționalii Mihai Cantacuzino, Gh.G. Mironescu, Gh. 
Lucasievici, Demetru I. Dobrescu, D.R. loanițescu, Emanoil Antonescu, Ștefan 
Cicio-Pop, Mihail Popovici, luliu Maniu, Alex. Vaida-Voevods, Aurel Vlad, 
Ion Pelivan şi din țărăniștii: lon Mihalache, dr. Nicolae Lupu, C-tin Stere, 
Virgil Madgearu, Gr. lunian, N. Costăchescu, |. Răducanu, D. Căpățâneanu, 
Eduard Mirto, Pantelimon Halippa, Teofil Sauciuc-Săveanu, Nicolae 
Ghiudea”.57 

Ulterior, Al. Vaida-Voevod îndeplineşte de numeroase ori funcții 
ministeriale (de exemplu, în 1930 - la Interne, în guvernul luliu Maniu, când 
înființează Jandarmeria), prim-ministru (6 iunie-10 august 1932; 11 august-17 
octombrie 1932; 14 ianuarie-9 noiembrie 1933)58. 

Al. Vaida-Voevod se preocupă statornic şi are interesante abordări, 
unele, din păcate, antidemocratice, naţionalist-şovine, asupra aspectelor 
economico-sociale, culturale, educaţionale ale societății românești, domenii 


activitățile din cursul zilei) ..., în fine, - târziu, după miezul nopții, înainte de a mă culca - să 
dau dispoziţii în chestia amorului prințului Carol, care, ca plocon adus României Mari, își 
începuse seria renunțărilor la succesiunea la tron.”). 
354 Ibidem, p. 37. 
35 Ioan Căpreanu, op. cit., p. 218. („Pentru o activitate susţinută în vederea fuziunii pledau, pe 
lângă acţiunea altor factori de natură politică şi ideologică, afirmaţiile şi vechile relaţii de 
conlucrare ce se stabiliseră între Constantin Stere şi conducătorii Partidului Naţional Român 
din Transilvania încă înainte de Primul Război Mondial. În anii războiului, Constantin Stere 
avusese numeroase întrevederi cu Vasile Lucaciu, Alexandru Vaida-Voevod, Ştefan Cicio-Pop, 
Iuliu Maniu şi alți lideri politici transilvăneni.”). 
35 K. Hitchins, op. cit., p. 390. (Prin fuziunea din octombrie 1926, Maniu a devenit preşedinte, 
Mihalache, Alexandru Vaida, un lider al aripii naţionaliste a partidului, şi rebelul dr. Nicole 
Lupu — vicepreşedinţi, iar Virgil Madgearu - secretar general și şef al organizaţiei Bucureşti a 
partidului). 
357 loan Căpreanu, op. cit., p. 218. 
388 Istoria Românilor, vol.VIII România întregită (1918-1940), pp. 116-779. 

de care era interesat încă din perioada sa vieneză. El solicită măsuri de 
încurajare a activității economice, a integrării provinciilor, a încadrării în 
muncă a românilor în toate sectoarele de activitate, constatând că românii 
sunt numeric deficitar reprezentați în sectorul serviciilor, al comerțului. 
Pledează pentru cunoașterea atât a limbii române, cât şi a limbilor 
minorităților naționale: „Noi aveam în Ungaria în viața publică superioritatea 
că ştiam la perfecție nu numai limba maghiară, dar şi literatura lor clasică și 
folclorul și tot ce aparține emanațiunii sufletului maghiar. Noi eram în 
superioritate față de ei, pentru că întreaga lor fire intimă pentru noi era 
întotdeauna o carte deschisă, pe când ei niciodată nu puteau pătrunde în 
sufletul nostru, din cauza necunoașterii limbii noastre.” El recomanda, de 
asemenea, ca un număr de etnici români să cunoască limbile unor minorităţi 
pentru ca „să-i cunoască pe aceia cu care trebuie să conviețuiască, să ştie cum 
și cui să-i facă dreptate.“% Se constată clar, îndeosebi din discursurile 
referitoare la activitățile economice, o alunecare spre extrema dreaptă, o 
aderenţă tot mai manifestă la principiile naţionalist-şovine europene. (precum 
numerus clausus/numerus Valachicus*%); divorțul de P.N.Ţ. era astfel iminent. 
La începutul anilor '30, constatăm încă o mutație a democrației 
româneşti, anume înrâurirea regelui Carol al II-lea, dornic să intre pe scena 
politică, să nu mai respecte formula consacrată de „Regele domneşte dar nu 
guvernează”, viața partidelor politice este bulversată; apar aripi, aripioare, 
facțiuni ori disidenţe; tot astfel arată situaţia și în rândurile Partidului 
Naţional Ţărănesc, unde sesizăm existența mai multor orientări, de centru, de 
stânga, de dreapta. „Numeroase grupări mici din cadrul său şi-au păstrat 
identitatea: la dreapta se aflau foştii conservatori, care îl urmaseră pe Take 
Ionescu, şi care erau conduși acum de către G.G. Mironescu, care, în 1930, se 
pronunțase în favoarea dictaturii regale și un grup condus de Alexandru 
Vaida, favorabil, de asemenea, unei guvernări autoritare; la stânga se aflau 
partizanii dr. Nicolae Lupu, care pledau pentru continuarea reformei agrare 
(...)1”. Anii '30 reprezintă o perioadă tulbure, de reașezări, convulsionată și 
în Europa. Revizionismul, atât cel deschis, manifest, al statelor învinse în 


35 Marele discurs al d-lui Al. Vaida-Voevod, ministru de Interne, rostit cu ocazia discuţiei 
adresei de răspuns la Mesaj, Cluj, Institutul de arte grafice Editura de ziare, 1929, pp. 8-14, 
apud. Marin Nedelea, op. cit., p.29. 

3% Alexandru Vaida-Voevod, op. cit., vol. III, pp. 65-70. 

5! K. Hitchins, op. cit., pp. 379-380. 

Primul Război Mondial - Germania, Ungaria, Bulgaria -, al statelor 
învingătoare atunci - Japonia, Italia -, al U.R.S.S-ului, cât şi cel pasiv, 
manifestat printr-o atitudine extrem de îngăduitoare, blândă, conciliatoare 
faţă de agresiunile revizioniste — în cazul Marii Britanii şi Franţei, Poloniei - ia 
amploare. În context, societatea românească se pronunţă și se organizează tot 
mai mult pentru menţinerea granițelor fixate prin Marea Unire şi prin 
Sistemul Versailles, prin întărirea alianțelor regionale (Mica 
Înţelegere*?/Antantă - 1921 şi formarea Înţelegerii Balcanice - 1934, prin 
atitudinea fermă în cadrul Societăţii Naţiunilor pentru prezervarea păcii și 
securităţii colective etc.). În suita acestor acțiuni se înscrie și înființarea Ligii 
Antirevizioniste Române, „la 15 decembrie 1933, la București, (...) care a 
obținut personalitate juridică prin sentința nr. 8 din 17 ianuarie 1934 a 
Tribunalului Ilfov, sectorul I, (...), apărând datorită efortului de organizare 
depus de Stelian Popescu directorul marelui cotidian interbelic Universul” 5%. 
La data de 8 ianuarie 1934, în clădirea Episcopiei Ortodoxe de la Cluj, a avut 
loc şedinţa de constituire a Comitetului Regional pentru Transilvania al 
L.A.R., din organele de conducere făcând parte şi ilustrul luptător pentru 
drepturile românilor Al. Vaida-Voevod**. 

Pentru că s-a apropiat de poziţiile extremei-drepte*%, în anul 1934, a fost 
înlocuit din funcţia de preşedinte al P.N.Ţ., apoi a fost exclus din partid (în 


39% A]. Vaida-Voevod, op. cit., vol. II, p. 71. (primele tatonări datând din perioada Conferinţei 
de pace de la Paris-Versailles, 1919-1920). 

5% Liviu Lazăr, Mișcarea antirevizionistă din Transilvania în perioada interbelică, Deva, 
Editura Călăuza, 2003, pp. 207-209. („Din Comitetul central făceau parte Miron Cristea — 
Patriarhul României, N. Bălan — Mitropolitul Ardealului, Nectarie — Mitropolitul Bucovinei, 
Pimen — Mitropolitul Moldovei, Gurie — Mitropolitul Basarabiei, episcopul Niculescu, prof. |. 
Lupaş, prof. Gh. Ţiţeica, Voicu Niţescu, d-na Alexandrina Cantacuzino, prof.dr. Dragomir 
Hurmuzescu, prof. Nisipeanu, prof. D.V. Toni, |. Găvănescu, dr. Iuliu Moldovan, președinte 
AS.T.R.A., prof. Silviu Dragomir, prof. dr. G. Marinescu, gen. lon Manolescu, C.M. 
Gaumescu, prof. G. Moroianu, A.D. Mincu, secretar general fiind G. Lungulescu.”). 

5% Ibidem, pp. 211-215. („Astfel, ca preşedinţi de onoare al Comitetului Regional pentru 
Transilvania al L.A.R. au fost aleşi mitropoliţii Vasile Suciu şi Nicolae Bălan, episcopii 
ortodocşi şi greco-catolici, Roman Ciorogariu, Nicolae Bălan, dr. Iuliu Hossu, Valeriu Traian- 
Frențiu, Gr. Comşa, dr. Alexandru Rusu, Al. Niculescu, Vasile Lăzărescu, precum şi oamenii 
politici, Iuliu Maniu, Al. Vaida-Voevod, Al. Lapedatu, O. Goga, Francisc Hossu-Longin, Aurel 
Vlad etc.”). 

5% K. Hitchins, op. cit., pp. 411-412. (,... Dar acesta - Al. Vaida-Voevod - a demisionat în 
octombrie (1933), în primul rând din cauza disputei cu N. Titulescu — care conducea delegaţia 
română la negocierile privind încheierea unui pact de neagresiune cu Uniunea Sovietică, şi în 
al doilea rând, din cauza disputei cu Maniu, în legătură cu controlul politicii guvernamentale. 
(...) Vaida şi sprijinitorii săi, care formau aripa de dreapta a partidului, acționau mai mult ca 

Memorii, Al. Vaida-Voevod susține contrariul”, în fapt, Memorii elaborate în 
anii de după cel de-al Doilea Război Mondial, par, oarecum, inflențate de 
spiritul anilor postbelici, lucru vădit în multe abordări). În 1935, Vaida 
propunea o serie de amendamente la programul P.N.Ţ. în sens naționalist și 
şovin, iar ruptura era de neînlăturat. Partidul său Frontul Românesc”, fondat 
la 12 mai 1935, are idei apropiate de cele ale lui A.C. Cuza, O. Goga, Gh. 
Brătianu, M. Manoilescu, C.Z. Codreanu, organizația sa politică nu avea doar 
un program apropiat de cele ale grupărilor profasciste conduse de 
personalităţile enumerate anterior, dar servea și scopurilor regelui Carol al 
Il-lea, ca instrument de manevre politice. lată cum justifica însuși Al. 
Vaida-Voevod această piruetă spre extrema-dreaptă, nu chiar atât de 
neașteptată, dacă suntem atenți la parcursul ultimilor săi ani, în 1936, într-o 
discuţie cu Armand Călinescu - și el, tot un evadat din P.N.Ţ., gravitând în 
sfera de interese a camarilei regale: „Rex mi-a spus că trebuie să captez Garda 
de Fier, ca să nu revină masei de manevră a lui Maniu. "58 

După patru ani de guvernare liberală (1933-1937), în perspectiva 
organizării alegerilor din toamna/iarna anului 1937, Carol al Il-lea l-a 
desemnat premier pe Il. Mihalache, cerându-i formarea unui guvern 
național-țărănist, cu condiția să-l numească ministru pe Al. Vaida-Voevod, 
dar, |. Mihalache refuzând, regele a încredințat mandatul tot lui Tătărescu și 


liberali decât ca ţărănişti. Ei au înăbuşit grevele petroliştilor de la Ploieşti şi ale ceferiştilor de 
la Bucureşti în februarie 1933, au dizolvat organizaţiile legale ale Partidului Comunist şi toate 
celelalte organizaţii „antistatale” şi au proclamat legea marțială în câteva oraşe. Vaida a 
simpatizat şi cu ţelurile naţionaliste ale Gărzii de Fier şi a încercat să o angreneze în lupta 
împotriva comuniştilor şi a partizanilor acestora. Asemenea acțiuni au înstrăinat majoritatea 
democratică a partidului şi Vaida nu a reuşit astfel să obțină aprobarea pentru introducerea unui 
numerus Valachicus, prin care intenționa să limiteze numărul evreilor şi al altor minorități în 
administraţie, în diverse profesiuni şi în universități, demisionând în cele din urmă din funcția 
de prim-ministru în noiembrie 1933, în special, după cum se pare, din pricina faptului că regele 
Carol a fost nemulţumit de lipsa lui de fermitate faţă de Garda de Fier. Această ultimă afirmaţie 
este ferm contrazisă de însuși Vaida într-o convorbire cu Al. Călinescu”.). 
3 Al. Vaida-Voevod, Memorii, vol. III, Cluj-Napoca, Editura Dacia, 1997, p.66. („În 1935, 
dornic să propun, în programul partidului, primaţiatul elementului românesc, s-a născut 
conflictul între mine şi Birou. Totuşi, nici nu am demisionat, nici nu am fost dat afară din 
P.N.Ţ., ci s-a hotărât numai că, în ziua de 5 martie 1935 Delegațiunea Permanentă a P.N.Ţ. 
(fiind de față numai Il inşi din 23 de membri) a hotărât: Dezavuează în mod categoric 
atitudinea luată de Dl. Al. Vaida-Voevod în ultimele adunări de la Cluj, Timişoara, Sibiu, ca 
fiind în contradicţie cu hotărârile Comitetului Central Executiv.”). 
397 AL. Vaida-Voevod, op. cit., vol. III, pp. 65-70. 
3% Armand Călinescu, Însemnări politice, 1916-1939, Bucureşti, Editura Humanitas, 1990, 
p. 289. 

liberalilor, care nu au obținut numărul de voturi necesar, astfel că regele a 
putut manevra şi institui acel guvern Goga-Cuza, în decembrie 1937, iar, în 
februarie 1938, guvernul Miron Cristea. După impunerea acestui regim de 
autoritate monarhică (Al. Vaida-Voevod fiind unul dintre cei care l-au 
consiliat pe rege şi pe Istrate Micescu în elaborarea Constituţiei din 27 
februarie 1938% şi în întocmirea noii legi electorale“%), în primul guvern 
Miron Cristea“!, Al. Vaida-Voevod“*? va ocupa demnitatea de ministru de 
stat (10 februarie-30 martie 1938)%%, va îndeplini noi funcții - consilier de 
Coroană din 30 martie 1938, ministru secretar de stat între 28 iunie și 4 iulie 
1940 în guvernul Gh. Tătărescu“, când, prezent în Consiliul de Coroană din 
seara zilei de 27 iunie 1940 (după ora 21.00), a fost unul din cei 28 de consilieri 
regali şi miniștri care au votat în problema admiterii sau respingerii 
ultimatumului sovietic, fiind, fără îndoială, în rândurile celor 19 care au votat 
pentru primirea condiţiilor sovietice+%5. 

Al. Vaida-Voevod a activat și în sfera literaturii, scriind amintitele 
Memorii*%, o interesantă frescă a vieții politice din monarhia dualistă, din 
forul legislativ budapestan, din societatea românească din prima jumătate a 
secolului XX (oferindu-ne interesante portrete, creionate - nu arareori 
subiectiv - a numeroşi oameni politici, de cultură, ziariști, diplomați români 
sau străini“), dar şi alte numeroase cărți, studii, articole, abordând varii teme, 


59% Al. Vaida-Voevod, op. cit., vol. III, pp. 199-210. 

400 Jbidem, pp. 211-213. 

%1 Ioan Căpreanu, op. cit., p. 311. („Patriarhul ţării — Miron Cristea — a acceptat să iasă din 
rezerva ce i-o impunea haina preoțească față de luptele politice şi, coborând în arenă, a primit 
să fie conducătorul guvernului din 1938, alcătuit în majoritate din liberali, de nuanţa 
dizidentului Gh. Tătărăscu; cu câţiva prieteni ai profesorului Nicolae Iorga și ai lui Al. Vaida- 
Voevod şi alți oameni politici plecaţi din diferite partide şi, în special, din P.N.Ţ. — M. Ralea, 
P. Andrei, M. Ghelmegeanu etc.”). 

402 K, Hitchins, op. cif., p. 417. („Carol și sfetnicii săi au perceput necesitatea unei noi 
organizaţii politice, care să ia locul vechilor partide şi să întărească dictatura regală. Tătărescu 
şi Vaida-Voevod i-au supus propuneri în acest sens, însă Carol le-a respins în favoarea unui 
proiect elaborat de către Armand Călinescu în octombrie 1938, ce preconiza crearea unui partid 
unic, ca instrument de mobilizare şi canalizare a sprijinului maselor pentru noul regim — 
viitorul Front al Renașterii Naţionale.”). 

%% Istoria Românilor, vol.VIIL România  întregită (1918-1940), București, Editura 
Enciclopedică, 2003, p. 782. 

10% Ibidem, p. 186. 

405 Ibidem, p. 572; Al. Vaida-Voevod, op. cit., vol. III, p. 216. 

40% Alexandru Vaida-Voevod, Memorii, vol. I-IV, Cluj-Napoca, Editura Dacia, 1994-1998. 

107 Ibidem, vol. II, p. 76 şi urm. - 1.1.C. Brătianu; p. 79 - Carp, N. Filipescu, Gr. Cantacuzino 
„Nababul”; p. 80 - N. Iorga, Al. Margiloman; p. 93 - Eduard Benes; în continuare - oameni din 


235 


probleme de specialitate, medicină, morală, probleme de interes politic, 
diplomatic, lupta pentru drepturile românilor“ etc. 

După al Doilea Război Mondial, în contextul răsturnării valorilor, a 
ştergerii cu buretele a tot ceea ce era național/naţionalist, în condiţiile în care 
trebuia să fim cu toții „internaționaliști”, numeroase personalități din varii 
domenii - politică, economie, cultură, spiritualitate - Biserică etc. - au fost 
întemnițate“%, supuse unor surogate de procese, sau fără niciun proces și 
și-au sfârşit zilele în închisoare. Aceeași tragică soartă a avut-o şi luptătorul 
pentru unirea Transilvaniei cu România, mort în închisoarea de la Sighet la 
data de 19 martie 1950. 

Consideraţii asupra discursului politic al lui luliu 
Maniu în Parlamentul de la Budapesta 


Prof. Dr. Dăescu Mihail 
Colegiul Tehnic „Alexandru Domşa”, Alba Iulia 


luliu Maniu a fost un om politic a cărui viaţă și activitate au fost 
intrinsec legate de prefacerile fundamentale ale României moderne. Înainte 
de 1990, numele său se afla pe lista celor proscriși, persoana sa fiind 
prezentată într-o lumină negativă, datorită intransigenței cu care s-a opus 
instaurării regimului comunist vasal Moscovei. După 1990, o serie de lucrări 
au încercat să readucă la lumină adevărul despre Iuliu Maniu, personalitatea 
sa fiind evocată în legătură cu lupta naţională a românilor din 
Austro-Ungaria pentru autodeterminare, cu rolul său important jucat în 
Actul Unirii de la 1 decembrie 1918 şi imediat după, în calitate de preşedinte 
al Consiliului Dirigent, în postura personalității proeminente de apărător al 
democrației interbelice, de modelator al ideologiei național-țărăniste, de 
persoană de legătură între Naţiunile Unite şi România antonesciană în timpul 
celui de-al doilea război mondial, de martir al luptei anticomuniste. 

Fascinantă este însă mai ales acțiunea politică a lui Iuliu Maniu pusă în 
slujba afirmării drepturilor națiunii române din timpul regimului dualist. 

În cadrul Conferinţei Naţionale a Partidului Naţional Român din 10 
ianuarie 1905, Comitetul executiv a hotărât să abandoneze tactica 
pasivismului și să participe la alegerile parlamentare din acel an, pentru ca de 
la tribuna Camerei deputaților să se poată susține drepturile națiunii române 
din cadrul monarhiei bicefale. Iuliu Maniu, figură marcantă în conducerea 
P.N.R., a candidat în circumscripţia electorală Vințu de Jos, însă, datorită 
presiunilor exercitate de autorități, dar și ca urmare a slabei organizări a 
electoratului român, candidatul a pierdut lupta electorală. Parlamentul 
constituit n-a putut activa decât scurt timp, din cauza obstrucției exercitate de 
partidul kossuthist, de nuanţă ultranaționalistă, ceea ce a făcut să fie dizolvat 
la 17 februarie 1906, fapt care a avut drept urmare organizarea unor noi 
alegeri parlamentare pentru data de 30 aprilie 1906. De data aceasta, Maniu, 

candidat în aceeași circumscripție electorală - a Vinţului de jos -, a reuşit, cu 
un scor de 551 de voturi faţă de 351 ale rivalului său, să obţină mandatul 
pentru Parlamentul de la Budapesta. Aici, grupul celor 15 deputați români a 
stabilit relaţii strânse cu cel al sârbilor și cel al slovacilor, constituindu-se în 
clubul parlamentar al naționalităților, punctul de vedere al celor trei popoare 
din cadrul imperiului care se simțeau amenințate de politica de maghiarizare 
dusă de guvernul de la Budapesta, fiind expus de luliu Maniu în 
discursul-program rostit de la tribuna parlamentului, în ziua de 21 mai 1906. 

În inaugurarea discursului, deputatul român are de făcut față replicilor 
deputaților maghiari care contestau vehement existența unor partide ale 
naționalităților din imperiu, însă luliu Maniu răspunde că el şi colegii lui sunt 
reprezentanții unor partide cu organizații, cu programe bine definite, care au 
ca scop binele naţiunilor pe care le reprezintă în parlament. Obiectul 
discursului politicianului român îl constituie proiectul de lege electorală 
propus de guvern, principiile democratice şi acordarea votului universal fiind 
lăudabile, însă analiza mai atentă a prevederilor acestei legi demonstrează 
faptul că ea serveşte caracterului național al statului, adică a maghiarizării 
celorlalte națiuni din Ungaria, a contopirii lor în „rasa maghiară”. Printr-un 
limbaj viguros, Maniu condamnă programul guvernului - pe care-l consideră 
unul de obstrucționare a afirmării în mod egal a naţiunilor din Ungaria, 
stopează dezvoltarea socială, economică și politică a acestora - și îşi exprimă 
neîncrederea față de făgăduielile guvernului de instituire a sufragiului 
universal, deoarece, arăta el, cabinetul prezent se conducea după aceleași 
principii ca toate guvernele de după 1867, principii bazate pe dominația 
exercitată de o rasă asupra celorlalte. În același discurs, Maniu declară 
declanșarea luptei parlamentare a deputaţilor sârbi, slovaci şi români pentru 
stoparea acțiunilor de maghiarizare şi de afirmare în deplină egalitate a 
acestor națiuni în imperiu, fără discriminare de rasă sau etnie. Conţinutul 
acestui discurs se constituie într-un adevărat program de acțiune al 
deputatului român pentru cei patru ani de mandat parlamentar, program 
pus în slujba acțiunii de obţinere a autonomiei națiunii române din 
Transilvania. 

Discursul parlamentar din 9 decembrie 1908 a avut drept pretext 
lezarea demnităţii națiunii române prin aruncarea în aer a două monumente 
din Blaj, care evocau lupta românilor pentru drepturi politice — Crucea lui 
Iancu şi Piatra Libertăţii. Autorii atentatelor nu au fost descoperiți, din cauza 

incapacității „voite” de care au dat dovadă autoritățile locale, iar procurorul 
din Alba lulia a dispus sistarea cercetărilor, clasând dosarul și lansând 
ipoteza, jignitoare pentru români, că distrugerea celor două monumente se 
datorează, poate, chiar paznicului, plătit de români spre a comite fapta, 
pentru ca, apoi, să se arunce vina pe maghiari, încordând, astfel, raporturile 
dintre naţionalităţi. În faţa văditei relecredințe a jandarmilor și justiției, s-a 
luat hotărârea unei interpelări în parlamentul de la Budapesta, ce avea să fie 
susținută de luliu Maniu. Intervenţia a avut loc în ședința camerei din 9 
decembrie 1908, în care, adresându-se ministrului de Justiţie, Anton Giinther, 
luliu Maniu i-a atras atenţia asupra procedurilor discriminatorii şi 
părtinitoare ale autorităților publice, ale organelor judiciare, ceea ce îi făcea pe 
români să creadă că sunt în afara legii, că faţă de ei totul este permis. Astfel, a 
relatat, ca un preambul, cazul petrecut nu mult înainte în comuna Craifalău 
(azi Crăiești), în care locuitorii de religie reformată au scos din pământ o troiță 
românească așezată la marginea satului. Cu toate plângerile, deși autorii erau 
cunoscuţi, nu s-a luat nicio măsură împotriva lor. Trecând în revistă și faptele 
care au determinat interpelarea, luliu Maniu scoate în evidenţă şi condamnă 
discriminarea la care sunt supuşi românii din partea autorităţilor în 
momentul în care sunt provocați cu asemenea atentate la sentimentul 
național. Cu aceeaşi ocazie, deputatul român aduce în discuţie şi 
discriminarea la care sunt supuse publicaţiile românești, accentuând faptul că 
acestea sunt cenzurate şi amendate pentru cele mai mici aluzii la politica 
nedreaptă a guvernului maghiar față de naționalități, în comparaţie cu 
campania de denigrare şi jignire contra românilor dusă de ziarele ungurești. 
Maniu, ca un adevărat justițiar, se pronunţă pentru lege și respectarea legii, 
dar constată că pentru poporul român nu este lege de respectat din partea 
celor care însăși fac legea. 

Ultimul discurs pe care îl voi aborda este cel din 16 februarie 1909, 
discurs în care luliu Maniu atacă propunerea legislativă de a introduce limba 
maghiară ca limbă de comandă în armată. Cu o logică de fier, Maniu expune, 
în discursul său, importanța armatei şi a monarhiei pentru civilizația 
europeană, relevând faptul că statul maghiar îndepărtează de la misiunea sa 
armata și o foloseşte ca pe un instrument de maghiarizare. Armata are rolul 
de a asigura monarhia pe plan intern şi extern, iar Imperiul Habsburgic a fost 
o stavilă a invaziilor barbare dinspre răsărit și a asigurat şi garantat libertățile, 
drepturile, interesele economice şi culturale ale popoarelor sale. Anul 1867 


240 


este considerat ca un moment de îndepărtare de la misiunea monarhiei, an de 
când Ungaria își impune hegemonia și exclusivismul de rasă. Dacă în Austria 
popoarele negermane au asigurate condiții de emancipare politică și 
culturală, în Ungaria, politica de maghiarizare în domeniul administrativ, 
juridic, şcolar duce la încălcarea drepturilor elementare ale popoarelor 
nemaghiare. lar, introducerea limbii maghiare în armată accentuează și mai 
mult această stare de nedreptate. În discursul său, Maniu se expune ca un 
apărător al intereselor naţiei sale, afirmând că poporul și partidul pe care le 
reprezintă nu îşi vor da avutul şi sângele pentru o armată care, în loc să 
asigure hotarele şi liniștea imperiului, este folosită ca o cale şi un instrument 
de maghiarizare. Maniu își declară misiunea sa în parlament - aceea de a 
reprezenta interesele naționale ale românilor şi nu expunerea de lucruri 
plăcute pentru națiunea dominantă. Deputatul român consideră că 
introducerea limbii maghiare în armată va avea drept rezultat exacerbarea 
divergenţelor între națiunile imperiului. Putem afirma că, în intervenția sa, 
Maniu își exprimă punctul de vedere referitor la misiunea sa - apărarea 
identităţii naționale în cadrul Imperiului. 

Discursurile lui luliu Maniu de la tribuna Parlamentului de la 
Budapesta nu sunt dictate de vreun spirit de ostilitate față de maghiari, ci de 
imperativul afirmării drepturilor românilor. El este adeptul principiului 
statului de drept și arată că acest principiu este încălcat chiar de către 
guvernul maghiar. Angajându-se în misiunea de a apăra drepturile națiunii 
sale în Parlamentul de la Budapesta, între 1906-1910, folosindu-se de limba 
maghiară - pe care o stăpânea la perfecţie -, luliu Maniu îi „pălmuia” pe 
guvernanţii maghiari pentru politica de desființare a naţiunii române. 

Notă — comunicare realizată pe spicuiri din materialul lucrării de doctorat 

Pantelimon Halippa - luptător pentru realizarea 
Marii Uniri 


Prof. Popescu Lavinia 
Școala Gimnazială „Adrian V. Rădulescu”, 
Murfatlar 


Născut la 1 august 1883, în satul 
Cubolta din judeţul Soroca, localitate aşezată 
pe ambele maluri ale râului cu același nume, 
Pantelimon Halippa a fost mezinul unei 
familii de cinci copii. Deşi oameni harnici, 
după cum singur mărturisea, familia lui era 
săracă. Tatăl, Nicolae Halippa era dascăl la 
biserica din sat, iar mama, Paraschiva, 
neștiutoare de carte. 


„220. [Tadeo _ 

Şcoala primară o va urma la Cubolta, în 
limba rusă, pe care nu o înţelegea, ci doar memora cuvinte și rugăciuni, motiv 
pentru care suporta pedepsele aplicate de învățător. 

Între 1893-1898, învaţă la Școala Spirituală de la Edineţ, unde, în cei cinci 
ani de studiu, a învăţat bine limba rusă. Urmează, apoi, Seminarul Teologic 
din Chișinău, între 1898 şi 1904. Aici a fost sprijinit de fratele său mai mare, 
lon Halippa, ajutor de inspector al Seminarului și, totodată, conducătorul 
problemelor Comisiei guberniale savante de arhive, care l-a ajutat să 
cunoască istoria Basarabiei şi a României, mai mult decât ceilalți elevi. 

Nefiind atras de cariera de preot, Pantelimon Halippa se înscrie la 
Facultatea de Studii Naturale de la Dorpat (Tartu), în Estonia, dar este 
eliminat în anul trei, pentru „activitate subversivă”, deoarece aderase la greva 
generală a studenţilor din Rusia. 

Revenit la Chişinău, Pantelimon Halippa ia legătura cu Constantin 
Stere, profesor la Universitatea din laşi, şi participă la întemeierea Partidului 
Naţional Moldovenesc (PNM), sub preşedinţia lui Paul Gore, cu un program 
de revendicări naţionale. În 1906, pleacă la Moscova, ca delegat al țărănimii 

basarabene, la Congresul Uniunii țăranilor din întreaga Rusie, unde, pentru 
că nu avea pașaport, este arestat şi, cu greu, se reintoarece la Chişinău. 
Halippa începe colaborarea ca redactor la ziarul „Basarabia”, prima publicație 
în limba română apărută la Chișinău, în 1906, având subtitlul de gazetă 
națională democratică, iar, peste puţin timp, ajunge coordonator al întregii 
activități redacționale. Interesul publicistului Halippa gravitează în jurul 
problematicii țărănești, preocupare permanentă pentru toată viața. Deseori, 
semna articole în care cerea ca pământul să fie dat poporului care îl munceşte, 
drepturi pentru populația basarabeană, școli naţionale în limba maternă, 
folosirea limbii române de biserică, judecătorii şi celelalte instituții locale şi 
chiar autonomie, motiv pentru care intră în conflict cu autoritățile rusești. 

Ca urmare, în toamna anului 1908, Pantelimon Halippa se refugiază în 
România, unde, cu sprijinul lui Constantin Stere, se înscrie ca student la 
Universitatea din lași, primind şi bursă pentru studii. La Facultatea de Litere 
și Filozofie îi va avea ca profesori pe A.D. Xenopol la Istoria românilor și 
Alexandru Philippide la Limba română. În această perioadă, a colaborat la 
„Viaţa Românească”, „Arhiva din laşi”, „Revista ştiinţifică V. Adamachi”, 
Halippa aducând în atenţie probleme importante, ca, de exemplu, studiul 
limbii române în şcolile din Basarabia. Un rol important îl vor exercita asupra 
activității sale viitoare contactele realizate în mediile politice și culturale din 
România, interacțiunea cu personalități, precum ardelenii George Coşbuc şi 
Octavian Goga sau bucovineanul lancu Flondor. Deși i se propune de A. D. 
Xenopol, la terminarea facultății, să rămână în cadrul acesteia, el refuză și 
pleacă în Basarabia, convins de rolul pe care putea să îl aibă aici. Ca urmare, 
organizează, la Chişinău, școala duminicală pentru muncitori şi adulți, 
apoi,prima școală moldovenească, iar, în aprilie 1917, alături de alți patrioți, 
înființează Partidul Naţional Moldovenesc, care avea drept ţel autonomia 
Basarabiei și dreptul de autodeterminare națională. 

ÎL regăsim pe Pantelimon Halippa în Adunarea soldaţilor de la Odessa, 
ca reprezentant al Partidului Naţional Moldovenesc, unde se va adopta 
programul de autonomie al Basarabiei. Va face parte din Societatea Culturală 
Moldovenească şi se va implica în congresele preoților, învăţătorilor 
moldoveni, ţăranilor. 

Reprezentând țărănimea basarabeană, va iniția discuţii cu Kerenski, 
militând pentru învățământul în limba maternă, dar şi cu Leon Troțki şi cu 
liderul bolșevic V.I. Lenin. Lui Lenin îi expune, între altele, nemulțumirea 

legată de refuzul guvernului Kerenski de a sprijini învăţământul în limba 
maternă în Basarabia sau de a restitui împrumuturile oferite pentru nevoile 
Rusiei. După revenirea la Chișinău, Pantelimon Halippa şi delegaţia de 
basarabeni s-au adresat Guvernului României pentru ajutoare, au organizat 
Congresul Ostaşilor Moldoveni, apelând la unitatea tuturor românilor. 

În Sfatului Ţării, Pantelimon 
Halippa va îndeplini funcţia de 
vicepreşedinte, alături de  lon 
Inculeț  - președinte şi  lon 
Buzdugan  - secretar. La 2 
decembrie 1917, Halippa 
redactează şi citește, de la tribuna 
Sfatului Ţării, proclamația prin 
care Basarabia devine Republică 
Moldovenească Autonomă. Aflat 
în fruntea curentului unionist, va 


imreLe 
lon 
Vice= Pac 


A & . ... . . I9) 
8 zotioan (| iniția acţiunile care pregăteau 


unirea Basarabiei cu România. La 
data de 24 ianuarie 1918, data 
inspirată de Unirea Principatelor, 


More ajântă a dezrebini, ora Româ- 
|miei Mari 
C. Zarioa Byiva 


de la 1859, la propunerea lui 
Pantelimon Halippa, se proclamă 


independența Republicii 
Moldovenești. 

La 27 martie (9 aprilie) 1918 se afla în prezidiul ședinței în cursul căreia 
Republica Independentă Moldovenească, prin votul Sfatului Ţării, se unește 
cu patria mamă România. Astfel, cu 86 voturi pentru, 3 contra, 13 absenţi și 36 
abţineri, se vota unirea Basarabiei cu România. Activitatea sa de militant 
pentru unire este desfășurată din diversele poziții şi funcții pe care le-a ocupat 
în cadrul Sfatului Ţării: vicepreşedinte (21 noiembrie 1917-25 noiembrie 1918), 
președinte (25 noiembrie 1918-18 februarie 1919), membru al Comisiei de 
Redactare, membru al Comisiei de Declaraţii şi Statute. 

Pantelimon Halippa va face parte din delegaţia care va duce la laşi 
proclamația unirii Basarabiei cu România, iar, sub preşedinţia sa, Sfatul Ţării 
va vota, la 27 noiembrie 1918, renunţarea la așa-zisele condiţii de unire a 
Basarabiei cu România. 

ÎL regăsim pe Pantelimon Halippa, în calitate de delegat al Basarabiei, la 
adunările de la Cernăuţi și Alba-lulia, unde şi bucovinenii şi transilvănenii 


îndeplineau visul poporului român: Unirea. 

Take Ionescu și contribuția sa la realizarea Marii 
Uniri 


Prof. Dr. Târziu Marinica 
Școala Gimnazială „Gheorghe Ţiţeica”, Constanţa 


Om politic și orator de mare talent, 

Take lonescu a excelat, în mod deosebit, 

în domeniul politicii externe, militând 

) pentru cauza națională românească, fiind 
unul dintre promotorii și susținătorii 

Ş politicii proantantiste, iar, după 1918, un 


rr 


._ * 


inițiator al pactelor regionale 
antirevizioniste. 

El s-a situat definitiv între 
înfăptuitorii României Mari, prin ideile 
exprimate în  neasemuite și unice 
discursuri în Parlament sau la întrunirile 
politice, în articole de presă, prin acţiunile 
sale întreprinse în țară şi peste hotare în 
scopul realizării idealului național. 

(sursă foto: 
http://romaniasecolul20.blogspot.ro) 

Take Ionescu (Dumitru, pe numele de botez) s-a născut în Ploiești, la 13 
octombrie 1858, tatăl său, Ghiţă loan, fiind negustor de cereale. A învățat la 
Liceul „Sf. Sava” din București, susținând examenul de bacalaureat în 1875. A 
fost trimis, apoi, de tatăl său la Paris, unde urmează Facultatea de Drept, 
luându-și, în 1881, licenţa, precum și doctoratul în drept, obţinut cu „Magna 
cum laude”. A fost pasionat și dornic să dobândească cunoștințe nu doar de 
drept, ci şi în domeniile artelor, literaturii, filosofiei. În perioada studiilor la 
Paris, este atras de viața politică, participând adesea la dezbaterile 
Parlamentului, și, tot acum, se arată interesat de soarta milioanelor de români 
din afara hotarelor. Astfel, el susține la Cercul studenţilor români din Paris o 

conferință referitoare la naționalitățile din Austro-Ungaria, iar, într-o altă 
conferință, preconizează destrămarea Imperiului austro-ungar și împărțirea 
lui pe baza principiului naționalităților. 

Revenit la Bucureşti în 1881, devine avocat în Baroul de Ilfov și începe o 
strălucită carieră, devenind faimos pentru talentul său oratoric (a fost 
supranumit „Iăkiță gură de aur”). Colaborează la ziarul „Românul” al lui 
C.A. Rosetti, este remarcat de lon C. Brătianu, și, în 1884, devine deputat al 
Partidului Naţional Liberal. Părăsește, în scurt timp, Partidul Naţional Liberal 
și, la alegerile din 1888, candidează ca independent, obținând un loc la 
colegiul II Craiova. S-a impus în viaţa parlamentară printr-un extraordinar 
talent oratoric şi, totodată, a acordat o mare importanță presei, publicând 
numeroase articole în „Românul”, precum și în săptămânalul de limbă 
franceză „La Roumanie politique, literaire et economique”. 

Într-un articol publicat în „Românul” din 31 decembrie 1890, Take 
Ionescu se referă la unitatea naţională a românilor. „Take Ionescu vedea 
poporul român în integralitatea sa, considerând unitatea națională ca o 
realitate incontestabilă. În concepţia sa, Regatul României constituia un centru 
de coagulare a aspirațiilor naţionale, Regatul însuși trebuie să fie intens 
preocupat de soarta românilor din afara hotarelor sale, aflați sub dominaţia 
directă a imperiilor vecine. Existenţa națională a neamului românesc întreg, și 
neştirbit este o chestiune vitală pentru toți românii, pentru cei din Regat, ca şi 
pentru cei din afară”, menţionează Anastasie Iordache, în volumul Take 
Ionescu. 

Preocupat de soarta tuturor românilor din afara hotarelor, Take lonescu 
era îngrijorat, în mod deosebit, de soarta românilor basarabeni, din cauza 
lipsei oricăror drepturi la viaţa politică naţională. EI a întreprins, totodată, 
măsuri de ajutorare a românilor transilvăneni în lupta pentru afirmarea 
drepturilor lor. În 1891, Take Ionescu devine membru al Ligii pentru unitatea 
culturală a tuturor românilor. 

În 1891, a intrat în Partidul Conservator. A fost ministru al Cultelor și 
Instrucțiunii Publice (între 27 noiembrie 1891-3 octombrie 1895 şi 11 aprilie 
1899- 9 ianuarie 1900), precum și ministru al Finanţelor (între 9 ianuarie-7 
iulie 1900 și 22 decembrie 1904-12 martie 1907). Ca ministru al Cultelor și 
Instrucțiunii Publice, Take lonescu a acordat sprijin bănesc școlilor românești 
din Braşov. 

Atitudinea tranșantă și deschisă a lui Take lonescu în favoarea 
românilor transilvăneni a trezit suspiciunile și reacția nu numai a vechilor 
conservatori, dar şi a junimiștilor, ambele grupări având o orientare 
favorabilă Puterilor Centrale. Prin ajutorarea în secret a românilor 
transilvăneni sau prin articolul său din „Românul”, prin repetatele intervenții 
în Cameră în problema naţională, Take lonescu se desprinsese treptat de 
orientarea politică externă a majorității copleşitoare din propriul partid, 
precum și de junimişti care tatonau permanent în scopul realizării fuziunii 
conservatoare sub șefia lui P.P. Carp. 

În 1908, Take Ionescu părăsește Partidul Conservator. La 3/16 februarie 
1908 se constituie Partidul Conservator-Democrat, al cărui şef devine Take 
lonescu. A fost ministru de Interne în guvernul condus de Titu Maiorescu (14 
octombrie 1912-31 decembrie 1913). 

Adept al politicii de neutralitate la începutul Primului Război Mondial, 
Take lonescu se va număra, în anii neutralității României (1914-1916), printre 
cei mai activi partizani ai intrării în acțiune de partea Antantei, fiind, alături 
de Nicolae Filipescu, inițiator al „Acţiunii Naţionale” şi al „Federaţiei 
Unioniste”. 

Organizaţia „Acţiunea Naţională” (întemeiată în 1914) s-a pronunţat 
pentru intrarea imediată în război alături de Antantă și a organizat mari 
manifestații și întruniri la Bucureşti și în alte mari oraşe din ţară. Organizația 
„Federaţia unionistă” (întemeiată în 1915), în care intrau și reprezentanți ai 
transilvănenilor aflați în Bucureşti, își propunea drept scop lupta pentru 
înfăptuirea unirii Transilvaniei cu România. În această perioadă, Take 
lonescu rosteşte numeroase discursuri, acordă interviuri și publică articole în 
presă, având, astfel, un rol important în propagarea ideii unității naționale. 

Take Ionescu a fost unul dintre puţinii oameni politici români cu o 
înțelegere cuprinzătoare a realităților și cu o viziune proprie asupra evoluției 
evenimentelor istorice. Edificator pentru acest aspect este ceea ce afirma în 
vara anului 1914, la izbucnirea războiului: 

„Acesta e război de cinci ani. Va intra Anglia, va intra Italia, vom intra 
noi şi nu se poate să nu intre și America. Până şi Japonia va intra. Va fi vai de 
omenire! Dar de un lucru sunt sigur: că Aliaţii vor fi definitiv victorioși și că 
voi vedea cu ochii România Mare. 

Și vom vedea alte lucruri mari. Vom vedea multe tronuri 
prăbuşindu-se; vom vedea născând atotputernicia Americii; vom vedea 

preponderența rasei anglo-saxone; vom vedea omenirea făcând un mare pas 
spre stânga, spre socialismul revoluționar. Dar zguduirea generală va fi așa 
de formidabilă, că o sărăcie groaznică va stăpâni omenirea foarte mulți ani. 
Dintr-o criză vom intra într-alta. Și ţine bine minte: generația mea și a ta va 
vedea România Mare, dar nu va mai vedea zile bune!” 

La 11/24 decembrie 1916, în urma înfrângerilor militare din toamna 
anului 1916, s-a format, la lași, un guvern de concentrare națională Ion I.C. 
Brătianu-Take lonescu (Iake Ionescu a fost, începând din 10 iulie 1917, 
vicepreședintele Consiliului de Miniștri), care avea să demisioneze la 26 
ianuarie/8 februarie 1918, deoarece considera inacceptabilă încheierea unei 
păci separate. 

Take lonescu pleacă la Paris, în iunie 1918, însoțit de circa 200 de 
prieteni şi cunoscuți oameni politici. La 24 august/6 septembrie 1918, a fost 
creat, la Paris, Consiliul Naţional Român Provizoriu, care, la 20 septembrie/3 
octombrie 1918, a proclamat formarea Consiliului Naţional al Unității 
Române, organ reprezentativ al poporului român, al cărui preşedinte era 
Take Ionescu. Consiliul a fost recunoscut în toamna anului 1918 de guvernele 
Franţei, SUA, Marii Britanii și Italiei drept exponent al intereselor poporului 
român. 

„Ajuns la Paris, prima lui grijă a fost să creeze un Comitet Naţional, 
format din toate personalitățile care se aflau acolo. Un larg şi strălucit 
mănunchi de patrioți care în disprețul ocupațiunii germane și în opoziție cu 
guvernul Marghiloman, supus germanilor, să reprezinte adevărata Românie. 
Pacea de la Buftea trebuia să se arate că a fost smulsă României învinse şi că 
nu corespunde aspiraţiunilor neamului. O intensă activitate de propagandă 
începea. Take lonescu era când la Londra, când la Paris”, arăta Constantin 
Xeni, un colaborator apropiat al lui Take Ionescu. 

În iulie 1918, Take Ionescu a avut întrevederi cu George Clemenceau, 
prim-ministru al Franţei, cu alți oameni politici francezi, precum Aristide 
Briand şi Paul Deschanel. În lunile septembrie, octombrie și noiembrie 1918, 
Take lonescu, împreună cu Nicolae Titulescu, a făcut trei călătorii în Marea 
Britanie, Take Ionescu fiind primit în audiență de prim-ministrul David 
Lloyd George. În toate demersurile sale, Take Ionescu susţinea principiul 
naționalităților. George Clemenceau spunea că „Take lonescu este un om care 
poate fi pe drept cuvânt numit european, un mare european, deşi român 
până-n măduva oaselor, având pentru țara sa cea mai înaltă şi legitimă 

ambiţie”. Winston Churchill l-a caracterizat ca fiind „omul care vedea 
întotdeauna clar și just”. 

Take Ionescu a fost ministru al Afacerilor Străine, începând din 13 iunie 
1920, în guvernul condus de generalul Alexandru Averescu (13 martie 1920- 
13 decembrie 1921), iar, la 17 decembrie 1921, Take lonescu a devenit 
preşedintele Consiliului de Miniștri (17 decembrie 1921-17 ianuarie 1922). 

Din cele relatate, se poate spune că Take lonescu a fost exponentul cel 
mai autorizat al diplomaţiei românești din perioada imediat următoare 
Primului Război Mondial, care a militat pentru crearea unui sistem de alianțe 
care să cuprindă Polonia, Cehoslovacia, România, lugoslavia și Grecia, a unui 
bloc de la Marea Baltică la Marea Egee, care să se opună oricăror acțiuni 
revizioniste. 

În vara anului 1922, pe când vizita Italia, Take Ionescu s-a îmbolnăvit de 
febră tifoidă și a murit la Roma, la 21 iunie 1922. A fost înmormântat la Sinaia, 
în curtea interioară a Mănăstirii Sinaia. 

Atitudinea şi activitatea sa pe timpul Primului Război Mondial și al 
Conferinţei de Pace de la Paris aveau să reprezinte faptele care l-au consacrat 
și așezat în galeria oamenilor politici cu o contribuţie substanţială la 
înfăptuirea și recunoașterea României Mari. După cum arăta I. G. Duca: „Se 
poate spune că în afară de lon Brătianu tatăl, niciunul din oamenii publici ai 
României contemporane nu a reușit să închege prietenii mai entuziaste şi 
să-și asigure devotamente mai desăvârșite decât Take lonescu. Cu 
extraordinara sa putere de intuiţie Take Ionescu a înțeles din prima clipă că a 
sunat ceasul cel mare al realizării visului nostru secular şi, fără alte preocupări 
lăturalnice, a pus toată inteligenţa, tot talentul, toată munca lui în slujba 
înfăptuirii României Mari. Şi astfel, Take lonescu a putut aduce țării sale şi 
neamului său în timpul neutralității, în timpul războiului şi după război, 
servicii de o istorică însemnătate”. 

Contribuţia regelui Ferdinand I la desăvârșirea 
unității naționale 


Prof. Târziu Tiberiu 


Liceul Tehnologic „I.C.Brătianu” din Nicolae Bălcescu 


Ferdinand 1 s-a născut, la 24 august 1865, la Sigmaringen, în Germania. 
Tatăl său era prințul Leopold, iar mama sa era prințesa Antonia de 
Hohenzollern-Sigmaringen“%. Acesta şi-a petrecut copilăria la reședința 
familiei din Sigmaringen. 

În școală, pe lângă materiile predate, a manifestat un interes deosebit şi 
pentru învățarea limbilor străine, însuşindu-și limbile franceză, engleză şi 
rusă. Din anul 1883, regele Carol 1 îl trimite pe profesorul Vasile Păun, pentru 
a-l învăţa limba română și de a-i preda lecţii de literatură, geografie și istoria 
românilor. Urmează studiile gimnaziale și liceale la Dusseldorf, pe care le va 
absolvi în anul 1885. După terminarea liceului, a devenit elev al Şcolii Militare 
din Kassel, absolvind-o în anul 1897, cu gradul de sublocotenent. Își continuă 
studiile la Universitatea din Leipzig şi la Școala Superioară de Ştiinţe Politice 
și Economice din Tubingen. 

În anul 1889, devine Principe de Coroană al Regatului României, în 
urma renunțării lui Wilhelm, fratelui său mai mare, la drepturile de 
succesiune la coroana regală a României. În ziua de 14 martie 1889, Senatul 
României a votat o moțiune prin care i se acorda lui Ferdinand titulatura de 
„Alteța Sa Regală Ferdinand, Principe al României, moștenitorul presuntiv al 
Coroanei”+!!. Ferdinand trimitea, în ziua de 27 martie, președintelui 
Senatului, o scrisoare de răspuns, arătând că a luat act de decizia corpului 
legiuitor. Astfel, el transmite intenţia de a veni definitiv în ţară, precum și 
hotărârea de a-şi îndeplini îndatoririle ce îi reveneau, Ferdinand | mai spunea 
că: „actele sale vor fi însuflețite de cea mai adâncă iubire către ţară”. 
Ferdinand a venit în România în ziua de 19 aprilie 1889, fiind întâmpinat de 
oficialitățile statului şi de regele Carol și regina Elisabeta. Așadar, începând cu 


410 xx, Enciclopedia Britanica, vol. 5, Chişinău, Editura Litera, 2010, p. 53. 
+11 Dimitrie Onciu, Din Istoria României, Bucureşti, Editura Librăriei Socec & Co., 1913 p. 16. 

acest an, se stabileşte în România, unde îşi va continua cariera militară, 
ajungând la gradul de general de corp de armată. 

Principele Ferdinand se căsătoreşte la 10 ianuarie 1893, la Sigmaringen, 
cu prințesa Maria, nepoata reginei Victoria a Marii Britanii. La 23 ianuarie 
1893, cei doi tineri au fost primiți cu mult fast. La gară au fost întâmpinați de 
regele Carol, de membrii guvernului şi alți demnitari“!?. 

Între anii 1893-1895, pentru principele Ferdinand şi Maria, s-a construit 
Palatul Cotroceni din Bucureşti, după planurile arhitectului francez Paul 
Gottereau. De asemenea, la Sinaia, s-a construit castelul Pelişor. 

Ferdinand și Maria au avut şase copii, trei fete și trei băieți. În anul 1893, 
s-a născut Carol, în anul următor (1894) Elisabeta, apoi Marioara (1900), 
Nicolae (1903), Ileana (1909) și ultimul copil, Mircea (1913), care va muri, de 
febră tifoidă, la 2 noiembrie 1916, fiind înmormântat în biserica de la 
Cotroceni. 

Un moment de cumpănă pentru familia regală a fost în anul 1897, când 
s-a îmbolnăvit Ferdinand de febră tifoidă și a fost la un pas să moară. 

După moartea regelui Carol I, tronul a rămas vacant și, aşa cum 
prevedea și constituţia, îi revenea principelui Ferdinand. Acesta s-a înfățișat, 
în ziua de 1l octombrie 1914, în fața parlamentului pentru a depune 
jurământul, în sală aflându-se și membri ai familiei domnitoare și mitropolitul 
primat. Noul rege, cu mâna dreaptă pe Sfânta Evanghelie, a rostit: „Jur a păzi 
Constituţia și legile poporului român, de a menţine drepturile lui naţionale și 
integritatea teritoriului”. În discursul său, Ferdinand |, a lăudat realizările 
fostului rege și a promis să-i urmeze exemplul, el manifestându-și încrederea 
că: „românii vor şti și în viitor să dea tronului și ţării unirea în cugetare şi în 
acțiune, care este singura chezășie a unei sănătoase propășiri naționale 45. |. 
G. Duca spunea, referitor la discursul regelui: „Când a vorbit regele și a spus 
că va fi un bun român, a fost în sală un adevărat delir”. Cuvintele „bun 
român” fuseseră introduse la inţiativa lui Victor Antonescu. 

După izbucnirea Primului Război Mondial, o problemă importantă era 
găsirea unei modalități prin care să se poată realiza idealul tuturor românilor 
Și anume: unirea. 


+12 loan Scurtu, Istoria Românilor în timpul celor patru regi (1866-1947) vol. 1 Carol I, ediţia a 
II-a, Bucureşti, Editura Enciclopedică, 2004, pp. 152-153. 
+15 Cuvântări de Ferdinand ] regele României 1882-1922, Bucureşti, 1923, p. 6. 

O problemă esenţială, pe care noul rege trebuia să o gestioneze, era și 
atitudinea României față de noul conflict major ce se desfășura în Europa. 
Ferdinand a încercat să gestioneze această situaţie, prin consultarea unor 
oameni politici și a încercat să obțină o perioadă de neutralitate cât mai mare. 
Cele două grupări, cea filogermană și cea filoantantistă, doreau ca regele să ia 
hotărârea de intrare a României în război. 

Astfel, România trebuia să ia o decizie cu privire la intrarea în război, 
nemaiputând fi neutră. Însuşi regele Ferdinand îi spunea, în octombrie 1914, 
lui |. G. Duca „Eu sunt un rege constituțional, prin urmare dacă țara crede că 
interesele ei dictează să meargă împotriva Puterilor Centrale, nu în mine va 
găsi o piedică în realizarea idealului ei național” ++. 

P. P. Carp și C. Stere îl sfătuiau pe rege ca România să intre în război 
alături de Puterile Centrale. Însă, curentul filoantantist se va impune. și 
datorită efortului depus de regina Maria și alți oameni politici. 

Ferdinand a considerat că lonel Brătianu, primul ministru, care avea 
experienţă, putea acționa în interesul României. Acesta a întreprins mai multe 
acțiuni politico-diplomatice pentru a obține garanţii sigure privind 
îndeplinirea doleanţelor naţionale ale poporului român. Astfel, după 
îndelungi tratative, în ziua de 4 august, au fost semnate tratatele de 
colaborare cu membrii Antantei. 

Acest tratat prevedea că aliații ne vor ajuta prin trimiterea zilnică de 
armament şi muniții, armata rusă avea să trimită trupe pentru apărarea 
Dobrogei, iar trupele Antantei de la Salonic se angajau într-o ofensivă pentru 
a reține o parte a trupelor austro-ungare. Și era recunoscută legimitatea unirii 
cu România a Transilvaniei şi Bucovinei, respectând totodată integritatea 
teritoriului românesc. 

În ziua de 27 august 1916, la Palatul Cotroceni, s-a întrunit Consiliul de 
Coroană, care trebuia sa decidă soarta României. Deschizând şedinţa, regele a 
declarat: „Am convocat aici pe mai marii țării nu ca să le cer un sfat, ci ca să le 
cer sprijinul. Văd situația în aşa fel, încât nu mai putem să rămânem în 
neutralitate. De aici înainte, victoria Puterilor Centrale este exclusă. Guvernul 


+14 Joan Scurtu, Istoria Românilor în timpul celor patru regi (1866-1947) vol. Il Ferdinand 1, 
ediţia a II-a, Bucureşti, Editura Enciclopedică, 2004, pp. 17-18. 

meu, care crede și el că a venit momentul să începem războiul, a şi avut o 
consfătuire cu unul dintre guvernele beligerante” +15. 

Ferdinand a precizat ca a luat o hotărâre prin care a trebuit să se învingă 
pe sine, făcând referire că România intra în război împotriva ţării în care s-a 
născut, menţionând că este călăuzit de interesele superioare ale României. 

Petre P. Carp protestează, rostind cuvinte dure la adresa regelui și a 
țării. În această polemică, Carp rostește următoarea frază: „Mă voi ruga la 
Dumnezeu ca armata română să fie bătută” +16. Cu toată opoziția unor oameni 
politici, România va declara război Austro-Ungariei. 

Trebuie menţionat faptul că fratele său mai mare l-a acuzat de trădare 
împotriva ţării sale de naștere pentru această decizie, iar Casa Regală de 
Hohenzollern îi va retrage lui Ferdinand apartenenţa la această dinastie. 

În seara zilei de 27 august, ministrul României la Viena i-a prezentat 
ministrului de Externe al Austro-Ungariei declaraţia de război, în care se 
afirma dreptul la luptă a poporului român pentru eliberarea provinciilor și 
unirea cu țara. A doua zi, a fost difuzată Proclamaţia către țară, semnată de 
regele Ferdinand și de membrii guvernului. 

În Ordinul de zi către ostași, semnat de rege, se afirma: „V-am chemat 
ca să purtați steagurile noastre peste hotare unde frații noștri vă așteaptă cu 
nerăbdare și cu inima plină de nădejde..."+”. 

În noaptea de 27-28 august 1916, armata română s-a avântat peste 
Carpaţi, trecând la eliberarea românilor din Transilvania“!S. 

După începerea războiului, regele Ferdinand I s-a stabilit la Scroviştea, 
pentru a lucra cu miniștrii sau mergea la Periș, unde se instalase Marele 
Cartier General Militar. Printre inţiativele lui Ferdinand 1 a fost și instituirea 
Ordinului „Mihai Viteazul”, care era acordat ofițerilor ce se evidențiau prin 
acte excepționale de eroism în războiul pentru întregirea neamului. 

Potrivit planului de campanie, armata română trebuia să acționeze pe 
două fronturi, fiind trimise aproximativ 80% din trupele române în nord-est 


+15 Pentru mai multe informaţii vezi |. G. Duca, Regele Ferdinand la Consiliul de Coroană, în 
„Generaţia unirii”, nr. 10, 25 dec. 1929. 

+16 Florin Constantiniu, O istorie sinceră a poporului român, Bucureşti, Editura Universul 
Enciclopedic, 1999, p. 258. 

+17 loan Scurtu, Istoria Românilor în timpul celor patru regi (1866-1947) vol. Il : Ferdinand 1 
..-» p. 20. 

+8 Istoria României în date,/ coord: Constantin C. Giurescu/, Bucureşti, Editura Enciclopedică 
Română, 1972, p. 300. 

şi nord-vest, iar pentru apărarea Dobrogei a fost trimisă o singură armată. 
Acţiunile desfășurate în Transilvania au avut succes, dar, la 6 septembrie, 
Marele Cartier General român a trebuit să ordone oprirea ofensivei, deoarece 
situația de pe frontul de sud era critică. Armata bulgară a reușit să cucerească 
Turtucaia, care era ajutată de trupele germane și turcești+!?. 

Regele Ferdinand îi scria Ţarului Nicolae al II-lea, făcând referire la 
ajutorul pe care trebuia să-l primească din partea Aliaților, spunându-i că 
acum este atacat în Dobrogea de forțe care sunt înzestrate cu artilerie 
superioară, cerându-i țarului să-l susțină. Dar intervenţia lui Ferdinand nu a 
avut rezultatul dorit. 

Armata Puterilor Centrale, condusă de generalul Mackensen, a acționat 
pe mai multe fronturi. În nord, a spart frontul pe Valea Jiului, iar, în sud, a 
ocupat Dobrogea și a trecut Dunărea pe la Zimnicea. În această situație, 
trupele inamice se apropiau de Bucureşti. În condiţiile date familia regală și 
Consiliul de Miniștri au fost nevoiţi să se retragă la laşi, Moldova devenind 
un adevărat „pământ al făgăduinţei”*. De asemenea, trupele române s-au 
retras pe aliniamentul Râmnicu Sărat-Viziru, între Carpaţi şi Dunăre. 

În ziua de 11 decembrie, se formează, la lași, un guvern de uniune 
naţională condus de lonel Brătianu, iar anul următor se trece la reorganizarea 
comandamentului, armata română fiind echipată cu ce era necesar cu 
sprijinul aliaților. 

O contribuție importantă, la sporirea capacității de luptă, a avut-o 
misiunea militară franceză, care era condusă de generalul Henri Berthelot. 
Acesta constata, atunci, în rândul armatei române, existența convingerii că 
„războiul ce se duce e un război național, că interesele țării și ale populaţiei 
sunt identice şi că ele sunt strâns legate de victoria care trebuie câştigată”! . 

A fost organizată și „Crucea Roşie”, sub patronajul reginei Maria, fiind 
numită „mama răniților”. De asemenea, pentru a reface moralul soldaților, 
regele și Consiliul de Miniştri au considerat de cuviinţă că era timpul ca statul 
român să treacă la îndeplinirea promisiunilor făcute, înainte de terminarea 
operațiunilor. 


+19 loan Scurtu, Istoria Românilor în timpul celor patru regi (1866-1947) vol. Il : Ferdinand 1 
a. p. 21. 

*9 Alexandru Marghiloman, Note politice, vol. II, pp. 350-351. 

Într-o vizită pe front, Ferdinand s-a adresat Armatei a II-a, care era 
cantonată la Răcăciuni, spunând „că pe lângă răsplată cea mare a izbânzii... 
Vi se va da pământ”, arătând că sacrificiul pe care îl fac nu va fi în zadar, ci 
pentru o viață mai bună+?. 

Astfel, în ziua de 19 iunie 1917, se promulga proiectul pentru revizuirea 
Constituţiei, care consacra, printre altele, adoptarea reformei agrare, prin 
exproprierea marii proprietăți şi introducerea votului universal. 

Operațiunile militare s-au reluat în iulie 1917, când trupele 
austro-ungare și germane vizau atacarea Moldovei de la sud la nord. 
Luptând cu eroism, ostașii români au reuşit să respingă în bloc atacurile 
inamicilor. Luptele de la Mărăşti din 11-19 iulie, Mărăşeşti (24 iulie-6 august) 
și Oituz (26 iulie-9 august), au reliefat spiritul de jertfă al românilor și speranța 
în refacerea unității naționale. 

Din cauza schimbărilor din Rusia și condiţiilor dezastruoase pentru 
țară, regele se vedea obligat să încheie o pace separată. În ziua de 14 februarie 
1918, are loc, la Răcăciuni, o întrevedere între rege și ministrul de Externe 
austro-ungar, care pune problema armistițiului într-o manieră ultimativă. 
Ferdinand întruneşte un Consiliu de Coroană, unde le prezintă 
participanţilor condiţiile de pace oferite în urma întrevederii cu ministrul 
austro-ungar. Trebuia să se aleagă între o pace umilitoare sau ocuparea 
întregii țări de inamic. După ample dezbateri, se decide ca delegația română 
să discute la tratative textul tratatului în bloc şi nu pe articole, pentru a se 
pune în evidenţă caracterul de dictat al prevederilor tratatului. După 
semnarea unui tratat preliminar la Buftea, pe 20 februarie, s-a considerat că 
persoana cea mai potrivită pentru a purta negocierile cu Puterile Centrale era 
Alexandru Marghiloman. Regele considera că, datorită poziției sale 
filogermane, fermă de-a lungul timpului, Marghiloman va reuși să încheie o 
pace mai blândă. Alexandru Marghiloman îşi asumă responsabilitatea 
semnării unei păci foarte grele la București, starea de război fiind înlocuită cu 
un regim de ocupaţie. La 24 aprilie 1918, s-a încheiat Pacea de la Bucureşti, 
care cuprindea prevederi umilitoare: Dobrogea era ocupată de Bulgaria, 
Austro-Ungaria lua partea vestică a Carpaţilor, Germania instituia un 
monopol asupra țițeiului pe 90 de ani, a comerțului cu cereale, a exploatării şi 
prelucrării lemnului, iar accesul la Marea Neagră era permis numai de-a 


+2 Joan Scurtu, Istoria Românilor în timpul celor patru regi (1866-1947) vol. Il Ferdinand 1 ..., 

lungul unui drum comercial până la Constanţa. Cu toate presiunile exercitate 
asupra sa, regele Ferdinand a refuzat să semneze Tratatul de Pace, permiţând, 
astfel, supraviețuirea statului român+?. 

Profitând de conjunctura noului context internațional, românii din 
teritoriile aflate sub ocupaţie străină și-au manifestat dorința de unire 
necondiționată cu Patria-Mamă. Pe 27 martie 1918, la Chișinău, Sfatul Ţării a 
hotărât, cu majoritate de voturi, Unirea Basarabiei cu România”. Decizia a 
fost adusă la cunoştinţa primului ministru, Alexandru Marghiloman, care, în 
numele poporului român, a guvernului României și al regelui, a luat act de 
Declaraţie și a primit Unirea“. Era, după cum avea să spună regele 
Ferdinand, „înfăptuirea unui vis care demult zăcea în inimile tuturor 
românilor de dincolo și de dincoace de apele Prutului” 6. Prin Decretul regal 
nr. 842 din 10 aprilie, regele a promulgat actul unirii. Unirea a fost primită cu 
entuziasm și satisfacție de românii de pretutindeni şi a stimulat lupta de 
eliberare a românilor aflaţi sub stăpânire străină. 

Spre sfârşitul anului 1918, soarta era favorabilă României, Astfel, pe 24 
octombrie 1918, regele Ferdinand a proclamat mobilizarea generală și a 
ordonat armatei române să reintre în război de partea Antantei. Totodată, este 
demis guvernul Marghiloman și se formează un cabinet de militari și 
tehnicieni, condus de generalul Constantin Coandă, care a luat, imediat, 
măsura considerării Tratatului de la București ca un act nul şi neavenit. 

În ziua de 11 noiembrie 1918, Puterile Centrale au capitulat, iar 
România s-a situat în tabăra învingătoare. În aceste condiţii, înfăptuirea 
României Mari, ideal secular al poporului român, nu mai părea un vis 
nerealizabil, ci o certitudine, câștigată prin eroism, sacrificiu şi jertfele a sute 
de mii de soldaţi români căzuţi pe front. 

Pe 28 noiembrie 1918, la Cernăuţi, Congresul General al Bucovinei a 
votat în unanimitate „Unirea necondiționată și pentru vecie a Bucovinei în 
vechile ei hotare până la Ceremuș, Colacin și Nistru, cu Regatul României”. 


%3 Florin Constantiniu, op. cit., p. 266. 

%4 loan Scurtu, România și Marile Puteri (1918-1933). Documente, Editura Fundaţiei 
„România de Mâine”, Bucureşti, 1999, p. 17. 

45 Unirile şi unitatea românilor la 90 de ani de la Marea Unire, coord. Victor Crăciun/, 

%6 loan Scurtu, Istoria Românilor în timpul celor patru regi (1866-1947) volumul II: 
Ferdinand 1 ..., p. 67. 


259 


Prin decretul-lege din 31 decembrie 1918, regele Ferdinand a consfințit unirea 
Bucovinei cu România“”. 

Convocată încă din 15 noiembrie prin manifestul Către popoarele lumii, 
Marea Adunare Naţională s-a întrunit pe 1 decembrie 1918, la Alba-lulia, 
participând în jur de 100.000 de oameni din toate colțurile țării. Lucrările au 
fost deschise de Gheorghe Pop de Băseşti, iar Rezoluţia Unirii a fost 
prezentată de Vasile Goldiș. Cei 1228 de delegați aleşi ai românilor „din 
Transilvania, Banat și Ţara Ungurească” au votat Rezoluţia Unirii, care 
„decretează unirea acelor români și a tuturor teritoriilor locuite de dânșii cu 
România”. Prin decretul nr. 3631 din 24 decembrie 1918, regele a ratificat 
unirea Transilvaniei cu România“. 

Astfel, se înfăptuia România Mare, sub conducerea lui Ferdinand 1 
„Întregitorul”, Regele României. Noul stat avea o suprafață de 295.049 km? și 
o populaţie de peste 16 milioane de locuitori. 

În ziua de 14 decembrie, regele și guvernul au întâmpinat delegaţia 
Marelui Sfat Naţional Român din Transilvania, care aducea Rezoluţia Unirii 
de la Alba-Iulia, pentru a fi predată șefului statului. 

La sfârșitul războiului, România a încheiat procesul de realizare a 
statului național, unitar, prin unirea Basarabiei, Bucovinei și Transilvaniei cu 
Vechiul Regat. În ziua de 15 octombrie 1922, la Alba Iulia, Ferdinand I a fost 
încoronat ca rege al României Marii”. 

Între 16 iulie 1889 şi 10 octombrie 1914, Principele moștenitor a avut 
titulatura „Alteța Sa Regală”. Începând cu 11 octombrie 1914 și până la 20 
iulie 1927, a fost Regele României, cu titulatura sau formula de adresare 
„Maiestatea Sa”. 

A fost membru de onoare al Academiei Române din 1890, iar între 1914 
şi 1927 a fost preşedintele de onoare al aceleiași instituții. Regele Ferdinand a 
primit o serie de distincţii naţionale și ale altor ţări, printre care amintim 
ordinele: „Steaua României”, „Coroana României”, „Carol I”, „Mihai 
Viteazul” (fiind fondator al acestuia), „Legiunea de onoare” (Franţa), Cavaler 
al „Ordinului Jartierei” (Marea Britanie), Cavaler al Ordinului „Lânii de Aur” 
(Austro-Ungaria), Cavaler al Ordinului „Vulturul Negru” (Germania), 


47 Constantin C. Giurescu (coordonator), op. cit., p. 311. 

Cavaler al Ordinului „Virtutea Militară” (Polonia), Cavaler al Ordinului 
„Sfântului Gheorghe” (Rusia). 

Ferdinand a murit la Sinaia, la 20 iulie 1927, a fost înmormântat la 
Mănăstirea Curtea de Argeş. Succesorul său la tron a fost principele Mihai, 
care a devenit al doilea rege al României Mari, sub numele de Mihai I, dar 
care, din cauza minoratului, va domni sub regență. 

Aşadar, putem spune că, la sfârșitul războiului, România a încheiat şi 
procesul de realizare a statului național, unitar. Înfăptuirea României Mari, 
ideal secular al poporului român, s-a realizat prin eroism, sacrificiu şi jertfele a 
sute de mii de soldați români căzuţi pe front. 

Cei 13 ani de domnie ai regelui Ferdinand au marcat, în istoria 
României, evenimente importante ca: neutralitatea, intrarea în război, 
succesele inițiale din Transilvania, apoi, retragerea armatei române și 
ocuparea a două treimi din teritoriul naţional de către forțele inamice, 
reorganizarea armatei a dus la victorii, apoi, încheierea păcii de la 
Buftea-Bucureşti, noua mobilizare a armatei din anul 1918. Cel mai important 
eveniment a fost făurirea statutului naţional unitar, prin unirea Basarabiei, 
Bucovinei și Transilvaniei cu România+%. 

Prin reformele ulterioare, a consolidat statul și a reușit să facă o serie de 
transformări profunde, în special prin aplicarea reformei agrare şi a votului 
universal. Politica de consolidare a statului român a făcut obiectul unei ample 
legislații înfăptuite de guvernul Brătianu“. 

A fost singurul monarh care a avut fericirea să domnească peste o „ţară 
mare” și să se intituleze „regele tuturor românilor*?. 


+0 Joan Scurtu, Istoria Românilor în timpul celor patru regi (1866-1947) vol. IL : Ferdinand 
L.. p. 199 

%1 Florin Constantiniu, op. cit., p. 310. 

%2 Vezi: Constantin I. Stan, Regele Ferdinand „„Întregitorul” (1914-1927), Editura Paideia, 
Bucureşti, 2003. 

Contele de Saint-Aulaire (1866-1954), ministrul 
Franţei la București — un adevărat prieten al 
României Mari 


conf. univ. dr. Marian ZIDARU 


Auguste-Felix-Charles de Beaupoil, conte de Saint-Aulaire (născut 
la 13 august 1866 la Angoul&me, a murit la 26 septembrie 1954 în 
Perigord) a fost aristocrat francez, diplomat, autor şi istoric. Singurul 
fiu al lui Auguste de Beaupoil, conte de Saint-Aulaire, şi a lui 
Isabelle-Epremier-Esther, fiica lui Amable-Felix Couturier de Vienne, 
i-a succedat tatălui său ca șef al acestei familii vechi şi nobile provenită 
din Bretania. A fost educat de iezuiţi în Bordeaux înainte de a studia la 
Paris%5. S-a căsătorit, la 16 ianuarie 1899, la Paris, cu 
Marguerit-Henriette, fiica contelui  Leopold-Ferdinand  Balny 
d'Avricourt; împreună cu care au avut două fiice și un fiu, 
Edmond-Marie-Charles (s-a căsătorit cu  Marie-Gisele-Claire-lda 
Robillard de Magnanville), care l-a succedat în calitate de conte de 
Saint-Aulaire. 

Foarte interesant este serviciul său în slujba autorităților 
republicane franceze (cea de a III-a Republică), cu cât rudele sale fie 
fuseseră masacrate în timpul Terorii Revoluţiei Franceze, fie aleseseră 
să lupte împotriva ei, în cadrul armatei ruseşti a țarului Alexandru |. 
Unul dintre reprezentanţii familiei sale, colonel țarist, a ajuns secretar 
domnesc la curtea lui Constantin Ipsilanti. Saint-Aulaire, catolic 
practicant, a făcut o carieră impresionantă în slujba diplomaţiei 
franceze, înainte să ajungă la București fiind ambasador în America de 
Sud (la Lima, Santiago şi Rio de Janiero). Între 1912 şi 1916 a fost 
ministru delegat pe lângă Rezidenţa Generală a Franţei în Maroc, 


*5Viorica Moisuc, Contele de Saint Aulaire. Un mare prieten al poporului român în vremuri 
de restriște, în *** Generaţia Marii Uniri a românilor — 1918. Repere istorice. Studiu 
introductiv şi coordonare: prof. univ. dr. Viorica Moisuc, Editura Fundaţiei România de Mâine 
(Colecţia Centenarul Marii Uniri 4), Bucureşti, 2018, p. 63. 

protectorat francez. În 1916 a fost numit ministru la Bucureşti, 
rămânând în această poziţie până în 1920. Foarte interesant este şi 
parcursul său după această perioadă cunoscută de noi și din memoriile 
oamenilor politici români care l-au întâlnit (de exemplu, cele ale lui I.G. 
Duca+%). 

Saint-Aulaire, a venit în România în tumultoasa vară a anului 
1916, an în care România intra în Primul Război Mondial*%. Numit 
ministru al Franţei la Bucureşti, el primeşte vestea numirii sale în 
România ca pe o mare nenorocire: „În mai 1916, o telegramă de la 
Briand (...) îmi aduce la cunoștință numirea mea ca ministru 
plenipotenţiar al Franţei la București, cu invitația să-mi iau postul în 
primire cât se poate de repede. «Catastrofă cu neputinţă de evitat! am 
exclamat eu întinzându-i telegrama lui Lyautey. Cum să refuzi în timp 
de război să serveşti în acest avanpost al frontului nostru 
diplomatic?» %5); sau: „În schimbul sacrificiilor legate de transfer nu 
întrezăream nici un folos pentru cariera mea. Mă gândeam chiar că 
România îi va fi mormântul. Nu știam despre această ţară decât că făcea 
parte din Tripla Alianţă, sub sceptrul unui Hohenzollern, în mod logic 
incapabil să intre în război în tabăra noastră”. 

La scurt timp după ce îşi ia în primire postul de la Bucureşti, vă 
descrie România şi românii (inclusiv pe „acel” Hohenzollern care a fost 
capabil să intre în război în tabăra franceză) în următorii termeni: 
„Poporul român este un adevărat gentleman colectiv. Când spun popor, 
nu exclud guvernul şi clasele supuse. Dacă a fi gentleman este o 
chestiune de onoare, şi mai ales de a-ţi respecta cuvântul dat, guvernul 
român este un supergentleman, căci s-a ţinut de cuvânt la 28 august 1916, 
şi mai mult decât atât, a rămas singur după ce a fost părăsit de aliaţii 
săi. El aparţine înaltei nobilimi, dacă noblețea constă în a avea mai 
multe obligaţii decât drepturi” +7. 


%4 Memoriile contelui de Saint Aulaire 1916-1920, https://www.historia.ro/sectiune/timp- 
liber/articol/memoriile-contelui-de-saint-aulaire-romania- 1916-1920 

%5 http:/hrri.ro/ro_ro/diplomati_straini in romania contele _de_saint aulaire-2559236 

%6 Contele de Saint-Aulaire, Însemnările unui diplomat de altădată. În România 1916-1920 
Traducere din franceză de Ileana Sturdza, introducere şi note de Mihai Dim. Sturdza, 
Humanitas, București, 2016, p. 28. 

*TIbidem, p. 85. 

Memoriile diplomatului francez dovedesc foarte clar că una dintre 
condiţiile esenţiale și cu bătaie lungă puse de Brătianu pentru intrarea 
României în război de partea Antantei era o ofensivă majoră și sus- 
ținută a frontului aliat de la Salonic. Acest front era condus de unul 
dintre cei mai incompetenţi generali ai Armatei Franceze, Sarrail 
(1856-1929), al cărui singur mare merit era acela de a fi avut conexiuni 
(pile) politice în cadrul partidelor de stânga din Franţa, al căror sprijin 
parlamentar era esenţial pentru susținerea războiului. Se va vedea 
ulterior câtă dreptate a avut Brătianu, pentru că pasivitatea acestui front 
până în anul 1918 - când comanda a fost preluată de un alt mare 
mareşal francez, Franchet d'Esperey —, avea să fie fatală ofensivei 
române din Ardeal. Forţele bulgare, germane şi turce, neavând mare 
lucru de făcut în fața Salonicului, au lansat ofensiva în Dobrogea, care 
avea să deregleze complet mecanismul şi strategia militară română, 
contribuind deplin la înfrângerea din noiembrie-decembrie 1916. După 
ce Sarrail, care s-a amestecat în politica internă a Greciei, a fost 
îndepărtat de la conducerea acestui front, ofensiva aliată din Macedonia 
avea să spargă frontul şi să scoată şi Bulgaria și Turcia din război, 
asigurând legătura cu România (care semnase Pacea de la București — 
neratificată de rege). 

Amintirile contelului de Saint-Aulaire sunt pigmentate și cu 
suficient de multe portrete pertinente, ale principalilor actori ai politicii 
românești din perioada 1916-1920. Pe generalul Berthelot, comandantul 
Misiunii Franceze, l-a întâmpinat la Gara de Nord, la 15 octombrie 1916, 
fiind foarte fericit pentru că românii reproşau pasivitatea Antantei față 
de soarta grea a frontului românesc. De Berthelot, pe Saint-Aulaire îl va 
lega o lungă și trainică prietenie. El îi face un portret cald: „Burgund cu 
temperament sangvin, foarte echilibrat, mai înalt și mai corpolent decât 
Joffre, tot atât de calm, dar mai puţin tăcut, mai jovial, dar tot atât de 
senin, înzestrat cu poftă zdravănă de mâncare, cu un gust ales, sociabil 
și generos, el ținea masă deschisă, îmbelşugată, de prim ordin, şi era 
destul de bine organizat pentru a mă ajuta deseori în această privinţă, 
mulțumită automobilelor misiunii și legăturilor sale cu partea 
neocupată a țării”. 

Diplomatul francez oferă o imagine de ansamblu a dezintegrării 
ruseşti din 1917. Saint-Aulaire nu a nutrit cine știe ce simpatii față de 

marele aliat de la Răsărit, dimpotrivă. Familia sa ar fi investit sume îns- 
emnate în împrumuturile pe care Republica Franceză le-a subscris 
pentru a ajuta Rusia ţaristă, toți acești bani fiind pierduţi odată cu 
revoluţia bolşevică. În afară de acest aspect, Saint-Aulaire are o 
atitudine vădit rusofobă pentru că... este românofil şi condamnă, atitu- 
dinea Rusiei după intrarea României în război de partea Antantei, din 
care făcea parte și Imperiul Rus. Însă viziunea îngustă ţaristă nu vedea 
cu ochi buni o Românie puternică, mai mare, care, în mod clar, ar fi 
barat calea către Istanbul, Bulgaria fiind văzută mai degrabă ca un sate- 
lit cultural al Rusiei. „Lăsaţi în voia lor, dezertorii nu se dedau la niciun 
act de violenţă, nu se gândeau decât să se întoarcă în Rusia sau să se 
organizeze pentru a trăi confortabil în România. Așa se face că la Iași, în 
piaţa mare a orașului, goală de mult din lipsă de aprovizionare, ei 
instalaseră numeroase tarabe încărcate cu alimente, rufărie, cearșafuri, 
blănuri, parfumuri, tutun etc. Toate provenind din nesecatele stocuri ale 
intendenţei ruseşti, jefuită cu conștiința împăcată, potrivit principiului 
etimologic al comunismului: totul aparține tuturor“. 

Relativ puţin cunoscută este misiunea/călătoria întreprinsă de 
diplomatul francez la Odesa la sfârșitul lui octombrie 1917. Dat fiind 
suprafaţa uriașă a Rusiei, valurile bolşevice) au ajuns relativ mai încet 
în ungherele fostului imperiu aflat în plină dezagregare. Dar chiar și 
aşa, „specacolul care mă aștepta la Odesa depășea previziunile mele 
cele mai pesimiste. Imediat am avut impresia că mă aflam într-o lume 
răsturnată cu susul în jos sau într-o imensă casă de nebuni, deseori 
nebuni de legat”. Sovietul local, chipurile pentru a-i asigura 
securitatea personală (mai degrabă pentru a-i cunoaște toate mişcările), 
a delegat două gărzi înarmate pentru a-l însoţi peste tot de-a lungul 
întregii șederi. Un alt obiectiv al vizitei lui Saint-Aulaire era studierea 
posibilităţilor de retragere a Casei Regale a României, armatei şi elitei 
politice în oraş, ca parte a unui plan mai amplu (dar utopic) de 
deplasare fie spre Japonia sau Mesopotamia, unde se aflau forțele im- 
periale britanice, prin Persia: „Am constatat o stare de anarhie 
incomparabilă cu evacuarea armatei române. Nimic nu fusese pregătit 
pentru a o primi şi totul concura la a nu-i lăsa în Rusia altă perspectivă 


433 Ibidem. 

decât să moară de foame și frig“. Datorită intervențiilor sale, sovietul 
bolșevic a acceptat să lase câteva garnituri cu cereale, reținute pe ter- 
men nedefinit în gara locală, să plece spre Moldova înfometată, dar 
demnă: „Regăsind laşiul, chiar în zilele cele mai întunecate, lumină și 
aer curat, m-am crezut pe o altă planetă, într-un salon, într-o tabără 
ordonată”. 

Saint-Aulaire dezvoltă o analiză foarte pertinentă a bolșevismului, 
chiar dacă la o distanță temporală care i-a permis să observe con- 
secințele regimului care se năştea în timp ce el era la post la lași, la o 
aruncătură de băț de Rusia. În plus, el condamnă atitudinea Aliaților 
față de intervenţia trupelor române în Ungaria bolşevizată, unde a 
întreprins și o scurtă vizită. La Budapesta i-a observat pe unguri, „deși 
foarte umiliți că fuseseră eliberați de români, bucuria de a ieși din para- 
disul infernal organizat de Soviete precumpănea asupra oricărui 
sentiment” 4%. Un colaborator de-al lui, având o libertate de mișcare mai 
mare decât Saint-Aulaire, a vizitat şi celulele poliției secrete, camerele 
de tortură. În tot acest timp, în România se refugiau numeroşi ruși care 
scăpaseră de iadul comunist, „despuiaţi de toate bunurile lor și 
plângând moartea groaznică a unora dintre ai lor”4!. 

În mai 1930, Saint-Aulaire și generalul Berthelot au revenit în 
România Mare, la constituirea căreia își aduseseră o contribuţie deloc 
de neglijat (mult mai însemnată decât a multor altor români colabo- 
raționiști rămași la Bucureşti). Saint-Aulaire și Berthelot, oricum grav 
bolnav, nu au avut cum să se mai întâlnească cu mai multe personalități 
române esențiale pentru luptele din 1916-1919 - precum regele 
Ferdinand, Ion I.C. Brătianu, Take Ionescu, morţi între timp. Prezența 
delegaţiei franceze a fost primită cu mult entuziasm și deferență de 
publicul român şi de toate partidele importante. Au avut loc discursuri 
și primirea entuziasmantă a francezilor în cele două Camere reunite ale 
Parlamentului României. Saint-Aulaire a susținut şi o conferință în aula 
Ateneului Român, în franceză. La 5 iunie 1930, Saint-Aulaire a fost 


+9 Viorica Moisuc, op. cit., p. 70. 

40 Saint-Aulaire, un diplomat francez în slujba României Mari, 
https://revista22.ro/70260982/saint-aulaire-un-diplomat-francez-n-slujba-romniei-mari.html 

+1 Memoriile contelui de Saint Aulaire 1916-1920,https://www .historia.ro/sectiune/timp- 
liber/articol/memoriile-contelui-de-saint-aulaire-romania- 1916-1920 

proclamat cetățean de onoare al Iaşiului. Nobilul diplomat francez a 
păstrat o imagine foarte frumoasă României și românilor până la 
sfârşitul lungii sale vieţi, deplângând profund bolşevizarea României 
autentice de după 194542. 

Distingându-se în România, Saint-Aulaire a fost promovat, fiind 
numit ambasadorul Franţei în Marea Britanie, fostă mare aliată, care 
însă nu vedea cu ochi buni hegemonia franceză în Europa (mai mult o 
iluzie). Nu a rămas mult timp în această poziție, pentru că victoria în 
alegerile din Franţa a filosovieticului Eduard Herriot, cel care a avut o 
lungă relaţie de dragoste cu URSS, a dus la un conflict deschis între 
Saint-Aulaire și noul guvern francez de stânga. Care l-a rechemat din 
post, o umilinţă pe care Saint-Aulaire avea s-o ţină bine minte, întregul 
său parcurs intelectual interbelic, dar și postbelic fiind dominat de 
militantismul anticomunist“5. După retragerea din viața diplomatică, 
odată cu încheierea misiunii din Anglia, devine directorul prestigioasei 
„Revue d'histoire diplomatique”, publică articole politice în cotidianul „Le 
Figaro” și scrie biografii dedicate unor mari personalităţi franceze: 
Richelieu, Jules Mazarin, Charles Maurice de Talleyrand-Perigord ş.a*. 

Articolele sale au fost reunite în volume precum Mythologie de la 
Paix (1930), Geneve contre la Paix (1937) şi Renaissance de l'Espagne (1938). 
Este important pentru noi românii pentru ca a contribuit decisiv, 
împreună cu Misiunea Militară Franceză condusă de generalul 
Berthelot, la netezirea relaţiilor României cu Aliaţii şi la reorganizarea 
ţării atât în timpul refugiului la lași împreună cu familia regală, cât şi 
după încheierea războiului. Şi-a pus în mod deosebit amprenta pe 
destinul țării noastre în cursul negocierilor de pace, în urma cărora s-a 
înfăptuit România Mare“. 


+42 Saint-Aulaire, un diplomat francez în slujba României Mari... 

+43 Lansare de carte: "Insemnarile unui diplomat de altadata. In Romania, 1916-1920” a 
contelui Charles de Saint-Aulairehttp:/hwww.humanitas.ro/contele-de-saint-aulaire 

14 https://issuu.com/ioancreta/docs/charles_de_saint aulaire - confesiu 

+5 Lansare de carte: "Insemnarile unui diplomat de altadata. In Romania, 1916-1920"... 

Alexandru Marghiloman 
(1854-1925) 


prof. Corina Alina GÎRIUŢĂ, 
Școala Gimnazială din Largu (jud. Buzău) 


Jurist, om politic, lider al Partidului Conservator, Alexandru 
Marghiloman a fost una dintre marile personalități politice și mondene 
ale începutului secolului XX, şi un simbol al plaiurilor buzoiene. 
Activitatea sa politică, controversată multă vreme, atât în perioada 
interbelică cât şi în ce comunistă, este ilustrată diferit de către 
istoriografia contemporană. Deşi a ocupat diverse funcții politice — 
senator, deputat, ministru al Justiţiei, ministru de Externe, ministru de 
Interne —, numele lui Alexandru Marghiloman se leagă mai ales de 
funcția de preşedinte al unui Consiliu de Miniştri ce a semnat 
Armistițiul cu Puterile Centrale — act considerat de „capitulare”, care îi 
va aduce stigmatul de „trădător”, dar şi de primirea, în calitate de 
prim-ministru al României, al marelui Act de Unire a Basarabiei „cu 
mama sa România”, la 27 martie 1918. 

Alexandru Marghiloman s-a născut la 27 ianuarie/10 februarie 
1854 în orașul Buzău, într-o familie înstărită. Tatăl său, lancu 
Marghiloman, a fost unul dintre reprezentanţii de frunte ai burgheziei 
locale, ce deţinea „numeroase moșii pe tot întinsul Ţării Româneşti”. 
Mama lui Alexandru Marghiloman, Irina Izvoranu — o femeie extrem de 
frumoasă -—, era cu 17 ani mai tânără decât tatăl său şi făcea parte din 
neamul unor boieri originari din județul Olt. 

Alexandru Marghiloman a urmat cursurile Liceului „Sf. Sava” din 
București, beneficiind concomitent și de supravegherea unor profesori 
particulari, iar cursurile universitare și le-a continuat la Paris — unde a 
absolvit Facultatea de Drept al Înaltei Școli de Științe Politice, şi unde 
ulterior și-a luat doctoratul în Drept. După finalizarea studiilor s-a 
reîntors în ţară, unde a urmat cariera de magistrat, fiind mai întâi 

procuror şi apoi judecător la Tribunalul Ilfov, iar începând cu anul 1881 
va deveni avocat. 

În ceea ce privește viața personală, Alexandru Marghiloman, a 
avut două căsnicii. La 3 martie 1907, s-a căsătorit cu Eliza Știrbei, 
nepoata domnitorului Barbu Ştirbei și sora prinţului Barbu Ştirbei. Nu 
au avut copii, iar după 16 ani de căsnicie, au divorțat, Eliza 
recăsătorindu-se cu lonel Brătianu. A doua oară s-a recăsătorit la 65 de 
ani, cu Maria Petrescu „o fată frumoasă și cu gândul numai la toaletă” — 
cum o vedea Constantin Argetoianu. Maria avea 27 de ani şi era fiica lui 
Benedict Petrescu şi a Mariei, născută Creţeanu o îndepărtată urmașă a 
lui Constantin Brâncoveanu. Căsătoria a avut loc la 12 iunie 1919, la 
Biserica „Sf. loan Botezătorul” din Fundeni (jud. Buzău), ctitoria sa din 
1894. Maria Petrescu nu a avut copii, însă a moştenit, prin testament, 
întreaga avere a lui Alexandru Marghiloman . 

Viaţa profesională va fi marcată în prima fază de domeniul juridic 
- domeniu aprofundat în cei 8 ani petrecuţi la studii în străinătate şi 
practicat în România. Astfel, în primii ani după venirea în ţară, 
Alexandru Marghiloman a activat ca procuror de Ilfov, funcţie din care 
va demisiona însă după un timp. Va deveni apoi avocat al poporului. În 
puţinul răstimp cât a pledat la bară diverse cauze a fost apreciat ca unul 
din marii avocaţi ai timpului. I.G. Duca, în memoriile sale, aprecia: „Ca 
să pledeze o cauză era neîntrecut. De altminteri, după întoarcerea de la 
Paris de la studii, a practicat avocatura câţiva ani și succesul său a fost 
fără seamăn. Marghiloman a fost un mare avocat, poate cel mai mare al 
acestei ţări”. 

Însă, tânărul Marghiloman va fi atras din ce în ce mai mult de 
domeniul politic. De altfel interesul pentru acest domeniu i-a fost 
insuflat de mic de către tatăl său — care și-a exprimat deseori public 
visul de a-și vedea fiul ministru. Accesul la viaţa politică şi socială a 
vremii i-a fost favorizat şi de averea impresionantă a tatălui, dar şi de 
participarea familiei Marghiloman la viața mondenă. Este adevărat că 
drumul către înalta societate i-a fost favorizat şi de participarea la 
diversele baluri și la cursele de cai specifice vremii. 

Însă, în afara balurilor pe care le frecventa cu asiduitate, fiind şi un 
foarte bun dansator (în fruntea celebrului „Cotilion” s-a aflat ani buni 
doar el) şi a curselor de cai , Alexandru Marghiloman și-a arătat 

interesul și pentru domeniul culturii, el fiind atras de ideile promovate 
în cadrul Societăţii „Junimea” din lași- care a jucat un rol major, nu 
doar în viața spirituală a capitalei Moldovei, ci în întreaga cultură 
română, cu deosebire în literatură. De altfel, de numele grupării 
junimiste se leagă și începuturile carierei sale politice. În anul 1884 va 
deveni reprezentatul junimiștilor în Reprezentanţa Naţională, iar pe 
data de 6 noiembrie a aceluiași an va fi ales în funcția de deputat în 
Colegiul 1 Buzău. Opțiunile politice ale lui Marghiloman au oscilat între 
timide tatonări între Partidul Naţional-Liberal condus de lon C. 
Brătianu şi ideologia conservatoare — pe care o va îmbrăţişa în cele din 
urmă, dar își vor lega începuturile de Partidul Constituţional (junimist) 
condus de Petre P. Carp, al cărui „ucenic” politic va deveni . 

În această perioadă, Alexandru Marghiloman îşi dovedeşte 
calitățile excelente de politician, fiind cunoscut ca un orator desăvârşit, 
elegant şi un foarte bun organizator de campanii electorale. Pentru 
aceste însușiri de specialist, Alexandru Marghiloman a fost cooptat în 
toate guvernele de concentrare conservator-junimiste. A ocupat, printre 
altele, fotoliile Ministerului de Justiţie, Ministerului Lucrărilor Publice 
și Ministerului de Externe. Contribuţia sa ca ministru al Justiţiei este 
demnă de remarcat. Astfel, el asigură printr-o lege inamovibilitatea în 
magistratură un pas important în crearea unei justiții cu adevărat 
independente. Acesteia i se adaugă legea organizării judiciare şi a 
organizării judecătoriilor de pace. 

Cariera politică a lui Marghiloman se leagă, pe lângă toate aceste 
funcții, şi de activitatea pe care a desfășurat-o în cadrul Partidului 
Conservator, partid pe care de altfel îl va şi conduce începând cu anul 
1914, odată cu retragerea din viața politică a lui Titu Maiorescu. 
Începând cu anul următor, Partidul Conservator va cunoaşte o serie de 
scindări, și fuzionări. De suferit va avea și relaţia lui Marghiloman cu 
mentorul său — Petre P. Carp. 

La declanșarea Primului Război Mondial, Alexandru 
Marghiloman a avut un rol important în adoptarea deciziei de 
neutralitate. A participat alături de alți oameni politici ai vremii la 
Consiliul de Coroană convocat de către regele Carol I la Sinaia pe 21 
iulie /3august 1914. 


2:12 


În celebra sală de muzică a Castelului Peleş, la discuţii au fost 
prezenţi în afara Regelui Carol şi a prințului moştenitor Ferdinand, 
„Theodor Rosetti, ca cel mai vechi dintre preşedinţii de Consiliu, care 
s-a așezat în dreapta Regelui, iar Petre P. Carp în stânga. La dreapta 
Principelui Ferdinand, lon I.C. Brătianu, iar la stânga acestuia 
Alexandru Marghiloman”. Deşi mentorul său, Petre P. Carp, şi-a 
manifestat vehement dorința intrării țării noastre în război contra 
Rusiei, discipolul său, Alexandru Marghiloman, luă cuvântul şi 
„demonstră cu calmul său proverbial de ce România trebuia să fie 
neutră. Tratatele care erau pe masa verde, în faţa regelui stipulau că 
numai în cazul în care Puterile Centrale erau atacate, România avea 
obligaţia de a interveni în conflictul respectiv. Ori cea care dezlănțuise 
prima conflictul fu Austro-Ungaria şi nu Serbia. Deci România nu îşi 
încălca în nici un fel legământul făcut prin tratat față de aliați”. lar 
pentru a fi și mai convingător, liderul Partidului Conservator şi-a 
încheiat discursul astfel: „Să ne armăm spre a ne păzi graniţele și atât 
tot pentru moment”. 

Liderul conservator a avut aceeaşi poziţie fermă şi doi ani mai 
târziu, la Consiliul de Coroană din 14 august 1916, invocând pericolul 
de la est. „Instalarea la Strâmtori a marelui nostru inamic este moartea 
economică a țării. Cred că acesta este cel mai mare păcat ce un român 
poate comite împotriva viitorului ţării. O dată deciziunea luată, vom 
tăcea! Aceasta este tot ce putem face pentru a nu rupe unitatea 
națională”, a spus Marghiloman (citat de lon Mamina, în lucrarea 
Consilii de Coroană). Poziţia lui Marghiloman nu a contat însă în luarea 
unei decizii de către primul ministru liberal, lonel I.C. Brătianu şi regele 
Ferdinand, astfel că s-a decis intrarea României în război, de partea 
Antantei. Ulterior, când Consiliul de Miniștri și Parlamentul au fost 
nevoite să se retragă la lași, în noiembrie 1916, Alexandru Marghiloman 
s-a numărat printre puţinii oficiali rămaşi în Bucureşti pe timpul 
ocupației germane, activând ca şi preşedinte al Crucii Roşii. 

Revine în prim plan într-un moment greu al desfăşurării Primului 
Război Mondial - primăvara anului 1918. La inițiativa lui lon I.C. 
Brătianu, Marghiloman va fi chemat la lași, unde se va întâlni cu regele 
Ferdinand. Regele îl primi cu destulă căldură pe „lordul valah”, 
aducându-și aminte de cuvintele pe care acesta i le spusese la ultima lor 

întâlnire de la Cotroceni: „La zile grele mă veţi găsi”. Și iată că acum, 
regele îl chemase să preia guvernul. Conştient că acceptând să devină 
prim-ministru în acele momente de cumpănă, el îşi putea compromite 
definitiv cariera politică în cazul victoriei Aliaților! Marghiloman nu 
ezită însă nici un moment. Înţelesese că el era ultima soluţie pentru 
salvarea statului român și a dinastiei, în speţă a Regelui Ferdinand. 


Marghiloman era perceput la acea vreme „manta de vreme rea”, 
iar guvernul format de el avea să devină unul de sacrificiu. Guvernul 
Alexandru Marghiloman a fost un Consiliu de Miniștri care a guvernat 
România în perioada 5 martie 1918-23 octombrie 1918. Cele mai 
importante evenimente politice care se leagă de această guvernare sunt 
semnarea Păcii de la București la 24 aprilie 1918 și revenirea Basarabiei 
la Patria-Mamă. 

Pacea de la 24 aprilie va purta în istorie numele de „Pacea de la 
Bucureşti” şi va însemna o etapă de suferințe si de jertfe în viața 
poporului român. Câtă deosebire între aceasta și cea din 1913, care se 
chema tot „Pacea de la Bucureşti”! Ambele au fost încheiate de un 
guvern conservator, dar pe când cea dintâi era fructul izbânzii unei 
politici înțelepte și prevăzătoare, a doua e consacrarea greșelilor și 
neprevederilor altui guvern, care nu a avut curajul de a trage consecinţa 
actelor lui . Deși a încercat să diminueze condiţiile dure, înrobitoare ale 
acestui tratat, semnătura sa pusă pe acel document a însemnat de fapt 
„ghilotina” pentru el ca și om politic. 

Marghiloman a fost conștient de efectele pe care le va avea 
semnarea acestui act, însă și-a asumat decizia. De altfel, în însemnările 
sale politice consemna: „Mă duc, oricând s-o încheia viața mea, cu 
conștiința mea în pace. Am greșit poate mai des decât socotesc, dar 
gândul mi-a fost totdeauna curat şi mi-am iubit ţara (...). Eu am intrat în 
politică bogat şi ies sărac, dar cu mâinile curate”. A considerat la 
vremea respectivă că semnarea unei păci cu Puterile Centrale era 
singura soluţie pentru a salva Coroana României, armata română și 
chiar existența statului. 

De numele lui se leagă însă și prima etapă de formare a statului 
național unitar, pentru că la data de 27 martie 1918, în calitatea sa de 
prim-ministru al României, a primit la Chișinău, din partea Sfatului 

Ţării, Actul Unirii Basarabiei cu Patria-Mamă. De asemenea a înlesnit 
desfășurarea acțiunilor preliminare unioniste în Bucovina. După 
supunerea la vot a Actului Unirii, Alexandru Marghiloman rostește în 
fața membrilor Sfatului Ţării: „În numele poporului român și a regelui 
Ferdinand |, iau act de unirea Basarabiei cu România de aici înainte și în 
veci. Trăiască România Mare”. 

Deși primăvara anului 1918 aducea ţării unul dintre cele mai 
frumoase momente ale existenței sale- începutul procesului de uniune 
națională, pentru Alexandru Marghiloman a adus sfârșitul scurtului 
său mandat de prim-ministru. „La ceasul suprem al vieţii sale, 
premierului Alexandru Marghiloman i-a fost cerută intempestiv 
demisia de către regele Ferdinand I, pe motiv că, miniștrii aliați nu 
acceptau ca omul de la București să prezideze actele Unirii de la 
Cernăuţi și de la Alba-lulia”. Guvernul condus de el a fost astfel 
înlocuit cu cel al lui Constantin Coandă, care a anulat Tratatul de la 
București. 

Nu este de neglijat nici aportul pe care l-a avut Alexandru 
Marghiloman în istoriografia românească. EI este autorul a mai multor 
volume referitoare la doctrina conservatoare, dar şi autorul unor 
însemnări zilnice numite Notele politice. Cele 5 volume ale Notelor 
politice cuprind impresii, trăiri şi judecăţi politice, începând cu anul 
1897 şi până la 15 iunie 1924. Până în anul 1912, exclusiv, însemnările 
sunt destul de sporadice; lipsesc notaţiile pe zile și săptămâni în şir, 
chiar luni de zile, iar anii 1898 și 1902 sunt cu desăvârşire absenți. 
Notele politice capătă un ritm aproape cotidian și se înşiră pe sute de 
pagini, între anii 1912-1919, perioadă istorică eroică ce cuprinde 
războaiele balcanice, neutralitatea şi războiul României pentru 
înfăptuirea Marii Uniri. Marghiloman nu a reușit să-și publice 
însemnările în timpul vieţii, acestea rămânând sub forma de manuscris, 
şi au fost făcute publice prima dată în anul 1927 -— într-o ediţie 
incompletă, ca apoi să fie reeditate de-abia după 1989. 

În ultimii ani de viaţă, Alexandru Marghiloman s-a retras la Vila 
„Albatros” din Buzău - care era situată pe un domeniu se pare câştigat 
de tatăl său lancu Marghiloman la un joc de cărți. Vila — denumită 
„Albatros” după numele calului său de curse —, era reşedinţa preferată 
a fostului prim-ministru, locul unde a organizat diverse baluri și serate 

unde se întâlneau diverse personalități. După o luptă cu o boală grea, 
Alexandru Marghiloman a decedat la data de 10 mai 1925. A doua zi, la 
Vila „Albatros” a fost oficiat un serviciu religios de către Episcopul 
Ghenadie, înconjurat de un sobor de preoţi din oraşul Buzău. Corpul 
neînsuflețit a fost transportat la București într-un vagon mortuar, marți 
12 mai 1925 şi depus în locuinţa sa din strada Mercur 14, urmând ca 
înmormântarea să aibă loc miercuri 13 mai 1925. Deși nu și-a dorit 
funeralii naţionale, populaţia Bucureștiului a fost, într-un număr 
impresionant, în urma carului mortuar. Serviciul religios, de la 
Cimitirul Bellu, a fost oficiat de patriarhul Miron Cristea. Înhumarea se 
făcu în cavoul familiei, acolo unde „odihneau“ deja Iancu Marghiloman 
(1892), Irina Marghiloman (1911) şi fratele mai mic Mişu Marghiloman 
(1923) . 

Domeniul din Buzău al lui Alexandru Marghiloman, compus din 
Vila „Albatros”, parcul şi heleşteul a fost construit în a doua jumătate a 
secolului al XIX-lea și modernizat de către un celebru arhitect. 
Domeniul cuprindea și o frumoasă grădină construită în stil englezesc 
și padocuri pentru caii de curse — de altfel Marghiloman era cunoscut ca 
un mare iubitor al cailor pur-sânge. 

După moartea lui Alexandru Marghiloman, în anul 1925, marea 
parte a averilor, inclusiv terenurile sale, au intrat în posesia soţiei sale, 
Maria Marghiloman. Acesta a lăsat scris că nu se împotriveşte vânzării 
tuturor imobilelor, cu excepţia vilei din Buzău, de care rămăsese atașat 
și pe care o dorea în continuare în proprietatea familiei sale. Caii de 
curse puteau fi de asemenea vânduți, în afara elementelor de prăsilă. 
Maria Marghiloman se mută în Paris, iar în ţară locuieşte la Hotelul 
„Athenee Palace” din Bucureşti. Din pricina proastei administrări, după 
doar trei ani pierde terenul din Buzău în favoarea lui lon Tomescu. 
Maria Marghiloman va ajunge să vândă vila împreună cu grajdurile 
pentru cai, uzina electrică și cea de apă, hipodromul şi caii aflați în 
administraţia familiei, inclusiv cei de prăsilă. Altfel spus, ea a ajuns să 
piardă întreaga avere. 

Domeniul din Buzău se va degrada în perioada postbelică și va 
intra într-un proces de reabilitare de abia în anul 2011 când autoritățile 
locale au decis începerea procesului de restaurare a Vilei „Albatros” şi 
îngrijirea parcului. Astăzi, conacul găzduieşte un centru cultural ce îi 

poartă numele, centru unde sunt organizate diverse activități educative 
și culturale. 

Anul acesta, pe 27 martie, cu ocazia împlinirii a 100 de ani de la 
realizarea Unirii Basarabiei cu Patria-Mamă, în parcul conacului 
Marghiloman autoritățile locale au sărbătorit memoria marelui om 
politic și patriot, născut la Buzău, prin organizarea unor manifestări 
cultural-artistice, organizarea unei expoziţii biografice și prin ridicarea 
unei statui ce îl înfățișează pe această personalitate-simbol a ținuturilor 
buzoiene. 

Personalităţi brăilene 
1.Radu Portocală, un primar vizionar al Brăilei 
interbelice 


Prof. Măciucă luliana Felicia 
Liceul Teoretic „Constantin Angelescu ”, lanca, județul Brăila 


Radu Portocală, în perioada interbelică şi după război, în temniţele 


comuniste Sursa foto: adev.ro/nixmou 

Despre originea familiei Portocală nu se cunosc, din păcate, date 
precise. Există o speculație, din 1934, a generalului Nicolae Portocală, 
precum că primul venit în ţară din familie, în secolul XIX, era un 
oarecare Dimandi, care era „grec, originar din insulele arhipelagului”. 
Părinţi i-au fost Miltiade, căsătorit cu Amalia Djuvara. Despre căsătoria 
celor doi, ziarul bucureștean Telegraful” scria, o săptămână mai târziu, 
menționând faptul că, printre invitaţii la nuntă, au fost Duiliu 
Zamfirescu și diplomatul Trandafir Djuvara. Din această căsătorie, au 
rezultat patru copii: Florica (1887-1978), Radu ( 1888-1852), Mihai 
(1892-1976) şi Alexandru (1895-1974). 

Radu Portocală s-a născut în Brăila, la data de 12 august 1888. A 
urmat cursurile Liceului „Nicolae Bălcescu”, apoi s-a înscris la 
Facultatea de Drept din București, pe care a absolvit-o în 1911. Tot în 
1911 a susținut examenul de intrare în Baroul Brăila, examen pe care l-a 
promovat. Ajunge unul dintre avocaţii respectaţi, lucru dovedit de 
alegerea sa, în 1926, în funcţia de decan al Baroului brăilean . Domeniul 
predilect în care a profesat a fost - cum altfel - dreptul maritim şi fluvial. 
S-a căsătorit, în 1914, cu Maria Olănescu. A participat la cel de-al doilea 
război balcanic (1913) şi Primul Război Mondial, fiind încadrat în 
Regimentul 3 Artilerie. 

După Primul Război Mondial, viaţa economică a Brăilei suferise 
importante modificări. Cantitatea generală de mărfuri exportate şi 
importate scăzuse față de perioada antebelică. De exemplu, în 1911, 
exportul Brăilei reprezenta 22% din exportul general al țării, pentru ca, 
în 1926, să reprezinte doar 13%. Exportul de cereale - principalul articol 
exportat - este în scădere și din cauza concurenţei făcute de portul 
Constanţa. Aceasta din urmă avea avantajul că nu trebuia să plătească 
taxe - care se încasau în aur - Comisiei Europene a Dunării, care asigura 
navigația la gura Sulina. Netrebuind să plătească aceste taxe, 
exportatorii din Constanţa pot oferi și cu o mie de lei mai mult pe 
vagonul de cereale. 

În 1932, Mihail Sebastian scria despre el: „O personalitate politică 
întradevăr distinsă: d. Radu Portocală, un om tânăr, un organizator 
excelent, o minte personală şi deschisă.” („Cuvântul”, 16 iulie 1932) . 
Caracterizarea este elocventă, deoarece, în perioada 1922-1925, Radu 
Portocală a fost primar al Brăilei, un primar care, prin acţiunile sale, a 
fost cu mult înaintea timpului său, realizând, într-un timp scurt, o 
adevărată modernizare a Brăilei şi dovedindu-se prin aceasta un 
adevărat iubitor al acestui oraş. 

Un şir impresionant de acte administrative înfăptuite de primarul 
Radu Portocală: a pavat cu granit străzi ale Brăilei pe o distanță de 12 
kilometri; a construit şcolile primare duble „Spiru Haret”; a construit: 
halele din Piaţa Poporului, noul bazin de la uzina de apă, zidul de 
beton armat al abatorului, un nou cartier orășenesc în spatele 
abatorului, alimentându-l și cu apă; a pavat cartierul CFR-ist din spatele 
Cazărmii Regimentului 3 Artilerie; a creat şi pavat piața din dreptul 

Cimitirului „Sfântul Constantin”; a construit trotuare pavate până în 
Brăilița; a dotat cu aparate dispensarul medical al sindicatelor 
muncitorești; a dotat cu aparate spitalul Brăilei. 

Pe plan social şi cultural, Radu Portocală a creat o brutărie specială 
cu pâine ieftină; a reorganizat și dezvoltat laboratorul comunal de 
analize chimice şi bacteriologice; a creat un cămin pentru elevii săraci 
de la ţară pe lângă Liceul „Nicolae Bălcescu”; a întreținut un cămin la 
Bucureşti al studenţilor brăileni, acordând, în plus, şi burse pentru 
Bucureşti şi lași. A căutat să sprijine cât mai mult dezvoltarea vieții 
culturale a oraşului. Astfel, a înființat revista de cultură regională 
„Analele Brăilei”, omagiată de Academia Română. Nu doar atât: a făcut 
parte din comitetul de redacție al „Analelor Brăilei”. „Analele“, 
împreună cu „Arhivele Olteniei”, „Analele Dobrogei” şi „Milcovia”, au 
contribuit la cunoaşterea trecutului istoric şi au dezvoltat o importantă 
şi variată acţiune culturală. A întemeiat ciclul de conferinţe al „Analelor 
Brăilei”, unde au conferenţiat Octavian Goga, Nicolae Iorga, Mina 
Minovici, Nae lonescu etc. Radu Portocală a făcut și achiziții pentru 
muzeul orașului. 

Urbanistic, primarul vizionar din perioada interbelică a înfăptuit o 
reformă aşteptată de peste 50 de ani: răscumpărarea embaticurilor, 
sistematizarea şi regularizarea comunelor N. Chercea, Piscu, Brăilița și 
Cartierul Comorofca. De asemenea, a împroprietărit peste 5.000 de 
familii; a reorganizat serviciul primăriei, reînființând serviciul tehnic, 
care era inexistent; a înființat un serviciu ştiinţific al arhitecturii; a 
împărţit oraşul în trei sectoare, sub raportul pavajelor şi al salubrităţii; a 
rezolvat problema iluminatului şi al tramvaiului, printr-o 
tranzacție-convenţie, încheiată, în ianuarie 1923, cu societatea 
concesionară. 

„Oraşul cu salcâmi”, acesta a fost renumele Brăilei în perioada 
interbelică, fiindcă salcâmii înmiresmau toate străzile urbei, în serile 
răcoroase de primăvară și fiindcă marele dramaturg brăilean Mihail 
Sebastian a scris un roman care se numea chiar așa: Oraşul cu salcâmi. 

Despre orientarea politică a lui Radu Portocală, ea a urmat tradiția 
familei sale. Tatăl şi bunicul lui, deşi nu făcuseră oficial parte dintr-un 
partid, erau simpatizanți declaraţi ai liberalilor. Bunicul său dinspre 
mamă era Constantin Djuvara, unul dintre membrii fondatori ai 

Partidului Naţional Liberal. Astfel, Radu Portocală intră în rândurile 
liberalilor, ocupând mai multe demnități politice. A fost deputat și 
senator în mai multe legislaturi. Între 1927-1937, se află într-o poziţie de 
dizidenţă în interiorul PNL. 

În 1937 şi 1939, a fost subsecretar de stat la ministerul de Interne, 
sub guvernul Gheorghe Tătărescu; între 1939-1940, a fost ministru 
secretar de stat la președenţia Consiliului de Miniștrii, iar, în 1939, 
membru în Consiliul Superior al Frontului Renaşterii Naţionale. În 
această calitate, a fost însărcinat cu reorganizarea structurilor tuturor 
administraţiilor publice și a redactat Legea funcționarilor publici - o 
mare reformă administrativă, dar şi socială. În 1943-1944, a asigurat o 
parte din legăturile dintre Regele Mihai I și partidele politice, în 
vederea pregătirii acţiunii de la 23 august 1944. În iunie 1945, a fost ales 
preşedinte de onoare al organizaţiei Brăila a Partidului Naţional 
Liberal. Nepotul său, Radu Portocală, declară că a găsit rapoarte de 
ascultări telefonice și de filatură ale Siguranţei între 1943-1944. Între 
1945 şi 1948, a refuzat, de două ori, postul de ministru de Finanţe în 
guvernul Groza. 

Ca o recunoaștere a meritelor sale, trebuie menţionate 
numeroasele distincții pe care le-a primit: „Steaua României”, „Coroana 
României”, „Crucea Comemorativă a Războiului 1916-1918”, „Medalia 
Victoriei”, Ofiţer al „Legiunii de Onoare” (Franţa), Cavaler al Ordinului 
„George 1” (Grecia), Cavaler al Ordinului „Coroana Italiei”. 

Sfârşitul lui Radu Portocală a fost identic cu al multor alte minţi 
luminate pe care noul regim le voia îngenunchiate. În toamna lui 1948, 
ca urmare a faptului că fusese, până la marea naţionalizare din 1948, 
preşedinte al Consiliului de Administraţie al Uzinelor şi Domeniilor 
Reșița, a fost arestat şi implicat într-un proces de sabotaj. Neputând să i 
se dovedească vinovăția, este eliberat după nouă luni de detenţie în 
închisoarea Văcăreşti. Dar, după puţin timp, în noaptea de 5-6 mai 1950, 
numită şi „noaptea demnitarilor”, a fost, din nou, arestat și, de data 
aceasta, încarcerat la Sighet. A fost transportat spre închisoare în aceeași 
dubă cu C.C.Giurescu, Napoleon Creţu (profesor la Liceul „Sfântul 
Sava” din București, subsecretar la Ministerul Educaţiei în guvernarea 
Gigurtu din iulie până în septembrie 1940), Pantelimon Halippa, 
generalul Mihai Racoviţă, Gheorghe Tătărescu, Gheorghe Brătianu. De 

la intrarea în închisoarea din Sighetu Marmaţiei, Radu Portocală a 
numărat 697 de zile de dureri, umilințe, foamete, întuneric şi chin. A 
supraviețuit numai doi ani, măcinat fiind de un cancer la stomac și ucis 
pentru vina de a fi îndrăznit să privească pe fereastră. S-a stins din viață 
la 13 aprilie 1952. A fost înmormântat, la fel ca mulți alți demnitari, 
într-o groapă, fără nici un însemn distinctiv. 


2. Mari personalităţi culturale brăilene 

Fiii Brăilei care au lăsat o amprentă în cultura românească sunt 
mulţi. Domeniile în care ei se afirmă sunt diverse: literatură, artă, 
ştiinţă, învățământ, muzică, sport, teatru etc. Nume ca Haricleea 
Darclee, loan Penescu, George Cavadia, Perpesiciuss, Panait Cerna, 
Fănuş Neagu, Eugen Simion, Ana Aslan, Atanasie Penescu, Camelia 
Potec, Diana Mocanu, Laura Sachelarie și mulți, mulți alții, indiferent 
dacă au adus „obolul” lor în ultimele decenii sau la începutul secolului 
XX, ei pot fi numiţi, cu orgoliu, „brăileni”. A fost dificilă selectarea unor 
nume care să fie reprezentative pentru perioada interbelică, deoarece 
lista este foarte bogată. Sugestive sunt cuvintele lui Perpessicius „Căci 
mai presus de numele atâtor dascăli, artiști şi oameni de știință care 
s-au ridicat din Brăila, fiecare cu fila sa justificativă, ce impresionează 
îndeosebi....este numărul impunător, cohortele de intelectuali brăileni, 
aşa de numeroase că îndoiala te cuprinde și teamă ţi-e să nu fie la mijloc 
vreo confiscare. Dar nu...” 


Literatura - filosofie 

Perpessicius (pseudonimul lui Dumitru Panaitescu) s-a născut la 21 
octombrie 1891, la Brăila, decedează la 29 martie 1971, la București. 
Critic, istoric literar şi poet. Este fiul muncitorului Ștefan Panaitescu, 
urmează Şcoala primară nr. 4. (1898-1902), apoi liceul la „„N.Bălcescu” 
(1902-1910) din Brăila, fiind secretar al Societăţii Avântul, în perioada 
studiilor, bacalaureatul obţinându-l în 1910. Licenţa o va obţine în 
filologie română și romantică, la Universitatea Bucureşti (1914). 

Pseudonimul ales de Perpessicius se potriveşte, după afirmaţia lui 
G. Călinescu, „cu specia sa clasică de tristețe: Perpessicius, adică cel 
deprins cu suferința”. Debutul îl face în revista brăileană „Flori de 

câmp”, în 1911. Participă la Primul Război Mondial, de unde se întoarce 
cu trupul sfârtecat de schije, tot restul vieții rămânând cu o infirmitate 
la mâna dreaptă. A funcționat ca bibliotecar la Biblioteca Academiei 
Române (1915-1918), profesor la Arad (1919), Tg. Mureş (1920), Brăila 
(1921-1922), București (1922-1955), ca inspector general secundar pentru 
învățământ (1944-1947). Datorită eforturilor sale, se întemeiază, în 1955, 
Muzeul Literaturii Române, sub auspiciile căruia apare revista 
„Manuscriptum” (1970). Colaborează cu diferite publicaţii: „Cronica”, 
„Zburătorul”, „Gândirea”, „Cugetul românesc”, „Rampa”, „Universul 
literar “(îl conduce între 1925-1927), ţine cronica literară în „Cuvântul” 
și la Radio București. 

Ca poet, publică propriile volume: în 1926, Scut și targă și, în 1931, 
Itinerar sentimental. Colaborează cu lon Pilat, realizând Antologia 
poeţilor de azi (1925) şi începe, din 1933, munca titanică de editare a 
operelor lui M. Eminescu, publicând, între 1939 şi 1963, un număr de 6 
volume (opera lui a fost finalizată abia în 2000, cuprinzând un total de 
16 volume). 

În critică nu este adeptul unei singure școli literare, îmbrățișând, 
cu căldură, toate direcţiile și toate formulele artistice, din convingerea 
că un critic literar nu trebuie să aibă prejudecăţi sau preferințe. A lăsat 
în urmă pagini substanţiale despre opera lui Arghezi, 1. Barbu, I. Pilat, 1. 
Minulescu, G. Galaction și mulți alții. 

Ca un corolar al activităţii sale, în 1945, devine membru 
corespondent al Academiei, iar, din 1955, membru titular. 

Chiar dacă valurile vieţii l-au purtat departe de Brăila o mare 
parte a vieţii sale, urbea natală a revenit mereu în perspectiva operei 
sale - fie că a fost vorba de paginile cuprinse sub titlul Jurnal de lector, 
fie în unele menţiuni critice sau lecturi intermitente. Oraşul „ce-mi este, 

mai mult ca oricare altul drag și hain” îl preocupă la modul istoric şi 
sociologic. Portretul Brăilei, „cu stilul şi coloritul său în care metalul, 
apa și sălciile bălților îşi comunică și-şi altoiesc tonurile”, își adânceşte 
trăsăturile „cu micile parcuri dispuse din loc în loc, aidoma unor ciclade 
înflorite şi cu gradina publică cu larga perspectivă a portului și a 
Dobrogei în față...”. Despre oamenii Brăilei spunea: „neam de oameni 
cu atributele lor distincte și durabile: independenţă, tărie de caracter și 

stăruință, aplicată în oricare din însărcinările la care îi meneşte 
destinul”. 

Pentru a-i cinsti memoria, în Brăila, din 1977, funcționează, pe 
strada Cetăţii nr. 70, Casa Memorială D.P.Perpessicius, unde a locuit 
până la plecarea la București . 

Panait Istrati s-a născut la 23 august 1884, la Brăila. Urmează 
studiile primare la Şcoala nr. 11 din Brăila (1891-1897). În continuare, a 
fost autodidact. Peregrin, între 1912-1930, prin Egipt, Elveţia, Franţa, 
U.R.S.S., Grecia. Începe să scrie literatură la îndemnul lui R. Rolland, 
care îi prefațează călduros opera Chira Chiralina. Din 1930, se întoarce 
în ţară. Opera lui a fost scrisă integral în limba franceză și tradusă de 
autor în limba română. Cuprinde povestiri cu elemente autobiografice, 
impregnate de atmosfera românească a locurilor natale, el integrând 
„geografiei spirituale a hărții românești un compartiment nou - cel al 
Bărăganului - tot astfel cum regatul bălților Dunării și magnifica lor 
trecere în nemurirea slovei tot lui i se cuvine” (Camil Baltazar). Opere: 
Chira Chiralina (1924), Moș Anghel (1924), Domnița din Snagov (1925), 
Codin (1925), Ciulinii Bărăganului (1928) etc. Contemporanii i-au 
apreciat valoarea, existând în deceniul trei, la Brăila, un cerc cultural 
care îi poartă numele. Retrăgându-se la Brăila în ultimii ani de viaţă și 
fiind un simpatizant al mișcării socialiste, intră în atenţia serviciului de 
poliție, mai ales după inițierea unei campanii în presă pentru eliberarea 
din închisoare a militantului socialist Mihail Gh. Bujor, închis la 
Doftana. 

A iubit Brăila, lucru dovedit atât de clar în 1930, când în 
„Ancheta”, publică un articol, De ce m-am retras la Brăila, unde, cu 
venerație și respect pentru locurile natale, Istrati rezuma, în câteva 
cuvinte, o perioadă de mai mult de patru decenii, accentuând starea 
sufletească în care se găsea atunci, în al 46-lea an al vieţii sale. Scria: 
„Brăila e orașul în care am văzut pentru prima dată lumina zilei. Am 
iubit-o din copilărie, am urât-o în adolescenţă, apoi am pierdut-o. M-am 
dus în lume. N-am mai fost pentru ea decât un musafir....Acum după 
ce am făcut înconjorul mai multor vieţi îmi regăsesc Brăila...cu ce stare 
sufletească o regăsesc n-are să ştie decât foarte târziu şi e păcat”. 

Nae lonescu s-a născut la 4 iunie 1890 la Brăila, a fost filosof și 
logician, „un Socrate al României” (G.Călinescu). A urmat Şcoala nr. 1 

de băieți (1897-1901) din Brăila şi Liceul N.Bălcescu. Studii universitare 
la Bucureşti, cu licenţa în filosofie, doctoratul la Miinchen (1919). A fost 
conferenţiar și profesor la Facultatea de Filosofie și Litere din București 
(1922-1940), formând o elită de intelectuali: Mircea Eliade, Vasile 
Băncilă, C. Noica, Emil Cioran, Mircea Vulcănescu etc. Colaborează cu 
„Ideea Europeană”, „Noua revistă română”, „Revista de Filozofie”, 
„Analele Brăilei” etc. 

Sugestiv este descris de G. Călinescu: „„N.lonescu, ajutat și de nişte 
sprâncene mefistofelice și de un rictus distanțat ironic, se refugiază în 
mitul personalităţii sale, preferând să-și însceneze în penumbră 
filozofia, în faţa unui grup de fanatici, evitând sistematic lumina crudă 
a cărţii .....el vorbea fără nici un sistem în vedere în scopul de a produce 
în ascultător, neliniștea metafizică.” 

P.Andrei s-a născut la 29 iunie 1891 la Brăila, în familia unor mici 
funcționari. A urmat cursurile Liceului „N. Bălcescu”, după care se 
înscrie la Facultatea de Litere şi Filosofie din Iaşi, pe care o termină, în 
1913, cu „Magna cum laude”. Titlul de doctor îl obţine în 1918, cu 
lucrarea Filosofia valorii. Din 1922, cu sprijinul lui G. Ibrăileanu, ocupă 
catedra de Sociologie şi Etică a Universităţii din laşi, rămasă vacantă 
după plecarea lui D. Gusti la București, și rămâne până în 1940. Opere: 
Istoria filosofiei. Epoca  Kantiană (1921), Problema fericirii. 
Fundamentul său etic şi sociologic (1921), Das Problem der Methode in 
der Soziolozie (1927, Leipzig), Sociologie generală (1936), Manualul de 
sociologie (1938) . 

Activitatea lui a fost şi de îndrumător, între 1927-1930, al revistei 
„Minerva”, unde colaborează cu Șt. Zeletin, T. Vianu , M. Ralea, A. 
Oțetea , D.D. Roșca. Între 1938-1940, a fost ministru al Educaţiei 
Naţionale. Sfârşitul vieţii i-a fost dramatic, deoarece s-a sinucis la 4 
octombrie 1940, când au venit legionarii la putere. 

V.Bancilă (1897-1979). Studii primare în comuna Scorțaru Nou 
(Brăila), liceul la „N. Bălcescu” (1907-1917), iar studiile universitare la 
București (1918-1922), devenind licenţiat al Facultăţii de Litere şi 
Filosofie cu „Magna cum laude”. A fost şi profesor în Brăila, la Şcoala 
Normală de Băieți „Șt. O. Iosif” (1921-1931), membru activ al Societăţii 
Avântul şi al Cercului Literar de pe lângă Biblioteca P. Armencea. 

Studiile sale aduc contribuţii în metafizică, logică, etică, estetică, 
sociologie, filosofia culturii și religiei. 

Mihu Dragomir. S-a născut, pe 24 aprilie 1919, la Brăila, poet şi 
prozator. Urmează cursul inferior la Liceul „N. Bălcescu”, iar cel 
superior la Liceul Comercial, în Brăila. Studiile universitare le face la 
București, la Academia Comercială. Redactor la „Viaţă şi suflet”, „Viaţa 
românească”, „Tânărul scriitor” şi redactor șef la „Luceafărul”. Debutul 
literar îl face în 1936, iar, în 1937, înfiinţează, elev fiind, revista 
„Flamuri”. Publică, înainte de 1944, două plachete de versuri: Gânduri 
prăfuite (1936) şi Rugă de ateu (1938). Maturitatea creativă este specifică 
însă anilor următori. Pe lângă activitatea de publicist, poet şi prozator, 
se remarcă şi cea de traducător: a realizat traduceri din A. Pușkin, E. 
Poe, H.G. Wells, ]. Steinbeck . 


Ştiinţa 

Ana Aslan s-a născut la sfârşit de veac, la 1 ianuarie 1897, la Brăila, 
a fost farmacolog şi endocrinolog. A fost elevă particulară a Liceului 
„N. Bălcescu” din Brăila până în 1915 şi devine licenţiată a Facultăţii de 
Medicină din București, în 1922. Doctoratul îl obţine în 1924, cu teza 
Studiul circulaţiei periferice la om. Cadru universitar la Bucureşti și 
Timișoara, activitate de cercetare sub conducerea lui C.I.Parhon şi Gh. 
Marinescu. Între 1958-1988, a fost director al Institutului Naţional de 
Geriatrie și Gerontologie, membru al Academiei Române (din 1974). A 
realizat celebrele produse geriatrice Gerovital și Aslavital16. Numele ei 
este trecut pe Mausoleul Hipocrate de la Larissa din Grecia, iar, tardiv 
ce-i drept, şi Brăila îi acordă titlul de Cetăţean de Onoare al orașului, în 
1997. Pacienţii i-au fost puternicii lumii: Indira Ghandi, Ch. de Gaulle, 
Pablo Neruda etc., iar produsele ei au adus bugetului României 
milioane de dolari. 

C. Sandu Aldea s-a născut la 14 noiembrie 1874, la Tichilești. Fiu de 
țărani. Urmează cursurile gimnaziului real din Brăila, actual 
„N. Bălcescu” (pe care îl termină în 1892) și optează pentru agricultură, 
terminând, în 1896, Școala Centrală de Agricultură de la Herăstrău. 
Bursier al statului, face studii la Paris (1901-1903) şi Berlin (1904-1906), 
întorcându-se în ţară cu diploma de doctor în ştiinţe agricole. Debutul 

literar și-l face în 1896, la 21 de ani, publicând în revista lui Vlahuţă, 
„Viaţa”, și realizând câteva traduceri din Heinrich Heine. 

Profesional, înainte de război, este director al Şcolii Superioare de 
Agricultură de la Herastrău, post pe care revine în 1919 până în anul 
morții sale (1927). Inaugurează cercetări experimentale privind selecţia 
şi hibridizarea cerealelor și încearcă popularizarea cunoştinţelor în 
rândurile țăranilor (Scrisori către plugari, Sfaturile unui plugar luminat, 
Cărticica plugarului). Pe plan literar, scrie nuvele și romane de 
orientare semănătoristă: În urma plugului, Două neamuri, Pe drumul 
Bărăganului, Ape mari. În vara lui 1919, este ales membru corespondent 
al Academiei Române, secţia literară. Colaborează cu revistele „Floare 
albastră”,  „Sămănătorul”, „Epoca”, „România jună”, „Apărarea 
națională” și traduce din H. Ibsen, P. Lotti, W. Thompson, L. Andrev. 
M. Sadoveanul îi defineşte opera astfel: „literatura lui C. Sandu Aldea a 
fost stânjenită de preocupările sale științifice. Între ştiinţă şi artă a stat 
ades în cumpănă şi neliniștea aceasta și-a mărturisit-o și în scris”. Ca 
scriitor, opera lui reprezintă o contribuţie mai mult decât remarcabilă, 
ea depăşeşte, adesea, cadrul propriu zis al curentului semănătorist. 
Ibrăileanu spune despre el că este „expresia vieţii şi a sufletului unei 
regiuni a ţării, câmpia de întinderi necunoscute, care prelungește 
Bărăganul spre răsărit până la schela cea mare a Brăilei”. Criticul 
Pompiliu Constantinescu, referindu-se la imaginea Brăilei în opera sa, 
spunea: ,,...răzbate o iubire caldă aproape fizică pentru locul natal, 
fertil în germinaţia lui primitivă, mângâietor prin jocul metalic al 
undelor dunărene şi prin nostalgia pe care zona toridă a Bărăganului o 
încheagă și o destramă cu amăgiri de Fată Morgana”. 

Mina Minovici s-a născut, la 30 aprilie 1858, la Brăila, medic legist 
şi farmacist. Gimnaziul îl urmează la Brăila (1869-1873), completat 
ulterior cu liceul la Iaşi (bacalaureatul în 1884). Licenţiat al Facultăţii de 
Medicină din laşi (1880-1885). A fost preparator al cursului de Chimie 
ţinut de C. Davila la Școala Superioară de Farmacie, farmacist al Eforiei 
Spitalelor Civile în București. Se specializează în toxicologie, luându-și 
doctoratul la Paris (1885-1888). A fost medic în Brăila (1889-1890), medic 
legist al Capitalei (1891-1892). Datorită eforturilor lui, se înființează 
Morga şi Serviciul Antropometric la Bucureşti, în 189220. Profesor de 
medicină legală al Facultăţii de Medicină din Bucureşti (1892-1932), 

decan al aceleiași facultăţi (1919-1921; 1923-1924; 1926; 1930-1931). 
Fondator și director al Institutului Medico-Legal „Mina Minovici” din 
București (primul de acest tip în lume). Lucrările lui vizează domenii ca 
antropologia, toxicologia, medicina legală, psihologia judiciară. Între 
1928-1930, publică Tratat complet de medicina legală cu legislaţia și 
jurisprudența românească şi străină, în două volume (2.072 pagini și 
460 figuri), lucrare premiată de Academia Română. 

C. Hepites s-a născut, la 17 februarie 1851, la Brăila, fizician și 
meteorolog. Provine dintr-o familie cu tradiţie culturală, face studiile 
primare la Brăila, cele gimnaziale la Bucureşti, continuate cu Școala 
Militară (1861-1865). Studiile superioare le continuă la Bruxellels 
(domeniu militar) şi științe (doctorat în științe matematice și fizice). 
Profesor la Gimnaziul Comunal și Real din Brăila (1875-1881), 
înființează prima stație meteorologică românească (1875). Este 
fondatorul Institutului Meteorologic din Bucureşti, a Serviciului de 
Măsuri şi Greutăţi, a Serviciului Seismologic al României, a 
Observatorului de Magnetism Terestru de la Filaret, întocmeşte harta 
geomagnetică a României. Este membru corespondent al Academiei, 
apoi, membru titular. Moare în 1922, la Brăila. 

Gh. Munteanu Murgoci s-a născut, la 26 iulie 1872, la Brăila, geolog, 
mineralog și pedolog. Studiile secundare la Liceul Real din Brăila 
(1884-1891), iar cele superioare la Facultatea de Ştiinţe a Universităţii 
Bucureşti (1892-1895). Face specializări la Viena și Munchen, devenind, 
în 1901, doctor în petrografie. Profesor la Liceul din Ploieşti, la Liceul 
„Gh. Lazăr”, la Şcoala Naţională de Poduri și Șosele, membru 
corespondent al Academiei Române (1933). În cele peste 200 de lucrări 
publicate, aduce o importantă contribuţie la ştiinţa mineralogiei, 
pedologiei și geologiei. Este primul care va întocmi o hartă a solurilor 
din România, descoperă noi minerale (lotritul) şi zăcăminte utile. 


Teatru - muzică 

Hariclea Darclee. Numele său adevărat era Haricleea Hartulary. S-a 
născut, la 10 ianuarie 1860, la Brăila. A fost unul dintre celebrele nume 
ale operei românești, „simbol al triumfului românesc peste hotare, 
imagine sonoră a frumuseţii, graţiei, a cântecului; ridicată pe scutul 
înflorit al unei epoci unice în istoria lumii, sinteză definitivă a gloriei de 

scenă“ (N.Carandino). Studiile muzicale și de canto le-a făcut la Viena, 
le-a continuat la Paris cu profesoarele M. Sasse și Olangier, apoi cu 
profesorul Duvernois. Debutul şi-l face în 1889, pe scena Operei Mari 
din Paris, în rolul Margaretei din opera Faust şi, respectiv, al Julietei din 
Romeo şi Julieta de Gounod. A îmbinat cu o deosebită măiestrie jocul 
scenic cu o voce excepțională, impunându-se printre cele mai mari 
prezenţe scenice din lume. A încântat cu vocea sa un auditoriu select la 
Nisa, Petersburg, Milano, Buenos Aires, Rio de Janeiro, Montevideo, 
New York, Monte Carlo, Roma. A creat roluri unice în Tosca lui 
Puccini, Condor de Gomez, Wally de Catalony, Amico Fritz, Iris de 
Mascagni. A cântat alături de alte voci celebre ca Titta Ruffo şi Enrico 
Caruso. Însuși Verdi, la interpretarea rolului Violetei, exclama „Prea 
frumoasa, brava mea Violeta”. În 1898, este invitată de regina Italiei, de 
la care primește cele mai calde felicitări pentru modul ireproșabil în 
care a interpretat rolul din opera Iris a lui Mascagni; la Sao Paolo, s-a 
bătut o medalie pentru a aminti memorabilele spectacole susținute de 
artistă; în 1898, este decorată de sultanul Turciei cu ordinul „Osmanie”. 

Jean Andrian s-a născut, în 1887, la Tulcea, dar o mare parte a 
activității sale profesionale a fost legată de Brăila. A beneficiat de o 
instrucţie solidă, urmând cursurile Liceului „Sf. Sava” din București, 
apoi Conservatorul de Muzică și Facultatea de Drept tot din București 
(licenţa în 1914). A fost profesor de muzică la Școala Medie din Brăila 
(1912-1913), la Liceul „N. Bălcescu” (1914-1935), Liceul de Băieți din 
Râmnicu Vâlcea (1935-1938) şi Liceul „A.Vlaicu” tot din București 
(1938-1943). În paralel, a fost dirijor al trupei de operetă Al. Bărcănescu 
din Bucureşti (1917-1918) şi dirijor adjunct al Teatrului de Revistă 
„Cărăbuș” din București (1918). A rămas în memoria brăilenilor ca 
animatorul vieții muzicale, el reînființând Societatea Muzicală „Lyra”, 
pe lângă care creează Conservatorul de Muzică, fondează și dirijează 
Reuniunea Corală Mixtă (1926-1930). În 1937, ca o încununare a 
meritelor sale, este ales membru al Societății Compozitorilor Români. 
Dintre creaţiile sale, menţionăm: Contemplation (vals pentru orchestră), 
Rapsodia brăileană (pentru orchestră), Zburătorii (imn pentru cor şi 
orchestră), Lăudaţi pe Domnul (imn pentru cor bărbătesc). 

George Niculescu Basu s-a născut la Brăila, în 1888, artist liric. 
Talentul îi este descoperit și cultivat de profesorul brăilean 1. R. 

Simionescu, care îl şi foloseşte ca prim-solist în corul comunal. Debutul 
şi-l face la Focșani, într-o trupa de operetă. Studii serioase începe după 
război, în Italia, cântând şi pe scenele din Milano şi Parma. Reputează 
succese de scenă în Spania, Italia și Egipt, iar, în 1922, se întoarce în 
ţară, la Opera Română din Bucureşti. Vocea caldă, puternică, jocul 
scenic foarte bine stabilit îi aduc un enorm succes în rolurile titulare din 
operele Boris Godunov de M.P. Musorgski, Mefistofele de A. Boito, 
Cavalerul Rozelor de R. Strauss, Bărbierul din Sevilla de Rossini, Faust 
de Gounod, Mireasa vândută de Smetana etc. La sfârşitul carierei sale, a 
fost încununat cu titlul de Artist al poporului . 

Petre Ştefănescu Goangă se naşte la Brăila, artist liric. Studiile liceale 
le-a făcut la Liceul „N. Bălcescu” din Brăila și Liceul Internat din lași. 
Pregătirea muzicală și-a făcut-o la Paris (1922-1927) cu Ofelia Litvinne, 
G. Saillard. Debutul artistic şi-l face în 1924, student fiind, pe scenele de 
la Bordeaux, Lille, Toulouse, Lille, Marsilia, Nice, Le Havre, Nantes, 
Rouen. În 1927, este angajat, pentru trei ani, la Theatre Royal din Liege 
(Belgia), dar cântă și în ţară, pe scenele de la București și Cluj. În 1931, 
face studii de canto la Veneţia, în 1932, cântă în Franţa, Olanda, Belgia şi 
Spania, în 1932, este angajat la opera din Cluj, unde stă până în 1934, 
când se transferă la Opera din București, unde rămâne până la 
pensionare, în 1967. A deţinut rolurile titulare din Boris Godunov de 
Musorgski, Maeștri Cântăreţi și Walkiria de Wagner, Tosca de Puccini, 
Rigoletto de Verdi, Cneazul Igor de Borodin etc. Activitatea sa scenică a 
fost completată şi cu cea didactică, din 1950 fiind profesor la 
Conservatorul „Ciprian Porumbescu” din Bucureşti. 

Maria Filotti se naşte la 9 octombrie 1883, în comuna Batogu din 
județul Brăila, actrița N. Carandino, referindu-se la arta sa, o caracteriza 
astfel: „îmbina stilul italian cu hieratismul bizantin şi cu graţia 
franțuzească”. A fost elevă particulară a Liceului „Nicolae Bălcescu” 
din Brăila, licenţa în Litere şi Drept la București. Studii de muzică la 
Conservatorul de Muzică și Artă Dramatică din Bucureşti, cu Aristizza 
Romanescu, C. Nottara (absolventă în 1906). Completează pregătirea cu 
studii de artă dramatică la Paris, iar, în 1921, devine profesoară la 
Conservator pentru aproape trei decenii. Din 1906, este angajata 
Teatrului Naţional din București, pentru cca 30 de ani. Din 1937, a jucat 
la Teatrul Comedia şi Teatrul din Sărindar, pe care îl şi conduce între 

1940-1949. În 1949, se reîntoarce la Teatrul Naţional, unde va rămâne 
până în 1956. 

De-a lungul carierei sale, a interpretat peste 170 de roluri din 
repertoriul clasic şi modern, universal și românesc: regina Elisabeta din 
Maria Stuart de Schiller, Ana Andreevna din Revizorul lui Gogol, Irina 
Nikolaevna Arkadiana din Pescărușul lui Cehov, Zoe din O scrisoare 
pierdută de I.L.Caragiale. În 1926, ca o recunoaştere a activităţii sale, 
este distinsă cu titlul de „societar de onoare” al Naţionalului, titlu pe 
care îl mai primiseră C. |. Nottara, P. Gusty, Aristide Demetriade, N. 
Soreanu. 


Sport 

Radu Corbu se naşte în 1864, în comuna Urleasca, judeţul Brăila. 
Profesor şi animator al vieţii sportive brăilene. Are pregătire militară, 
absolvent fiind, în 1887, al Școlii de Gimnastică şi Arme a Regimentului 
32 Dorobanţi din Brăila, al Şcolii Societății Române de Arme, 
Gimnastică, Dare la Semn şi Nataţie (1891) și al Școlii superioare de 
Ştiinţe de Stat din Bucureşti (1897). Face studii speciale de gimnastică la 
Viena şi Breslau. A fost institutor la şcoli primare din Brăila (1883-1887), 
„maestru de gimnastică” la Liceul N. Bălcescu” (1887-1929), dar și 
secretar (1889-1923) şi subdirector (1923-1932). Numele său este legat de 
promovarea jocului de oină în ţară şi de preocupările pentru 
organizarea unui învățământ sportiv bazat pe norme științifice. Din 
însărcinarea lui Spiru Haret - ministrul Instrucțiunii publice - 
redactează normele jocului de oină, norme care sunt în vigoare până 
azi. Tot el este cel care a realizat Parcul de Sporturi din Grădina 
Monument din Brăila (inaugurat în 1921). 


Presa 

G. T. Marinescu s-a născut, în 1895, în comuna Băneasa, județul 
Ilfov. Urmează, la Brăila, Şcoala de Băieți nr. 3 (1902-1906) şi Liceul „N. 
Bălcescu” (1906-1914). Studiile superioare le face la Şcoala de Poduri şi 
Şosele din Bucureşti, participă la Primul Război Mondial, ca ofiţer în 
Regimentul de Pontonieri. Îşi reia studiile în 1918, obţinând, în 1922, 
diploma de inginer la specialitatea electromecanică. A avut preocupări 
culturale încă din perioada când era elev la „N. Bălcescu”, făcând parte 

din Societatea „Avântul”, revitalizată în perioada studenţiei sale, 
devenind cunoscută pe plan naţional. Tot în perioada studenţiei, a fost 
membru fondator și președinte al Cercului şi Căminului Studenţesc 
brăilean. 

Pe linie profesională a fost inginer al Primăriei Brăila (1922-1924), 
inginer în Bucureşti la diferite întreprinderi (1924-1937), la „Astra 
Română” (1937-1950), este deținut în timpul comuniştilor la Aiud şi 
Gherla, pensionându-se în 1967. 

Este inițiatorul mișcării regionaliste. Este mai ales sufletul 
„Analelor Brăilei”. Edificator pentru creionarea cât mai exactă a 
portretului lui G.I.Marinescu este interviul dat, în anii '80, lui T.Buculei 
și publicat, în semn de omagiu, de „Analele Brăilei” la moment 
aniversar, în 2004. Deci, să-l „lăsăm să vorbească”, spicuind câteva 
momente importante... 

A avut marea șansă de a avea profesori cu dragoste pentru 
meseria lor la „N. Bălcescu” și îi amintește cu nostalgie și respect pe 1. 
R. Simionescu, Vasile Goraş, ]. Andrian, N. Dragomirescu, I. Brătescu, 
R. Corbu, C. Guşăilă, D. Dogaru. Elev fiind, a avut şansa de a audia 
conferințe ale lui N. lorga la Vălenii de Munte şi ale lui V. Pârvan. 
Despre apariția „Analelor”, povestește implicarea lui lorga: văzând 
seriozitatea muncii depuse de cei care lucrau la „Anale”, dar şi 
dificultăţile financiare întâlnite de ei în a scoate revista, orga îl invită la 
Bucureşti pe G. T. Marinescu și pe primarul de atunci al Brăilei, 
obținându-le un fond de 1.000.000 lei, necesari aniversării Centenarului 
eliberării Brăilei de sub turci. Astfel au apărut „Analele” în 1929, 
precum şi Documente privitoare la Brăila și Brăila veche. Stampe, 
planuri, hărți. 

Singura monografie referitoare la Brăila, cea scrisă de profesorul 
C. C. Giurescu, îşi datorează apariţia, în mare parte, tot lui 
G.I.Marinescu: în 1968 se împlineau 600 de ani de la atestarea 
documentară a Brăilei, iar G. T. Marinescu îi propune lui C. C. Giurescu 
să marcheze acest moment prin editarea unei lucrări speciale, în care o 
mare parte din material provenea de la cercetările din jurul „Analelor”. 
C. C. Giurescu acceptă şi, cu sprijinul ministrului Educaţiei - Ștefan 
Bălan, brăilean la origine -, pleacă și studiază la Viena arhivele timp de 

două luni, venind cu un bogat material documentar, pe care îl 
completează cu cel pus la dispoziție de G. T. Marinescu. 

Aceste destăinuiri făcute de G. T. Marinescu la aproape 90 de ani 
lasă însă să răzbată și amărăciunea omului de cultură care nu își vede 
munca continuată de generaţiile de după el: marele său regret era că nu 
a continuat apariţia „Analelor Brăilei”, chiar dacă, în anii '70, 
intervenise pe lângă autorităţile comuniste în acest scop. 

Ca și o reparaţie târzie în memoria celui care a iubit atât de mult 
Brăila, menţionez că. din 2004, „Analele Brăilei” reapar pe lângă 
Muzeul Brăilei, ca o serie nouă, așa cum a dorit-o, şi păstrându-şi 
profilul de publicaţie de regionalism cultural. 

Liviu Rebreanu 


Prof. Petculescu Anca 
Liceul Tehnologic „I.C.Brătianu” din Nicolae Bălcescu 


„Fireşte, nu pot regreta şi nici renega nimic din viaţa mea. Dacă 
însă ar fi să reîncep, nici azi n-aş face decât ceea ce am făcut odinioară. 
Viaţa mea, ca a oricărui om de muncă şi zbuciumare, e un tot, cu umbre 
și lumini, cu lucruri bune și rele, cu înălțări și scăderi.” (Liviu 
Rebreanu) 

„Caracter provine de la cuvântul grec imprimare, gravură. Este 
ceea ce natura a gravat în noi. Putem oare să-l ştergem? Grea întrebare. 
Dacă am nasul strâmb şi doi ochi de pisică pot să le ascund cu o mască. 
Pot, însă făptui mai multe asupra caracterului ce mi-a fost hărăzit? (...) 

Religia și morala stăvilesc pornirile firii; dar nu pot să le distrugă. 
Beţivul aflat într-o mănăstire, silit să se mulțumească doar cu o jumătate 
de clondir de cidru la masă. N-o să se mai îmbete, dar vinul o să-i placă 
în continuare. 

Vârsta domolește caracterul; seamănă cu un pom care nu mai 
produce decât puţine fructe, şi acelea vai de capul lor, dar care îşi 
păstrează aceeaşi natură; pomul este cuprins de noduri si de mușchi, se 
umple de viermi, dar el tot stejar sau păr rămâne. Dacă am putea să 
schimbăm caracterul, să dăm altul, am fi stăpânii naturii. Încercaţi să 
însuflețiți un om delăsător printr-o activitate susținută, să înghețați prin 
apatie sufletul clocotitor al unui impetuos, insuflați gustul pentru 
muzică şi poezie unui om căruia îi lipsește gustul şi urechea muzicală: 
n-o să reușiți mai mult decât dacă aţi încerca să-i redaţi vederea unui 
orb din născare. Îmbunătăţim, îmblânzim sau ascundem ceea ce natura 
a sădit în noi; dar noi înşine nu sădim nimic”. Voltaire defineşte 
caracterul ca o limitare a condiției umane, ca o povară presus lui, de 
care nu se poate elibera. Niciun om nu poate să se sustragă destinului 
ce i-a fost scris. În schimb, se poate revolta, dar societatea îl va renega. 

Destinele unor personaje cu izbucniri lăuntrice al căror atașament 

prezentate în creațiile memorabile ale lui Liviu Rebreanu, apreciat ca 
romancier-demiurg, un scriitor lucid care propune un model prestigios, 
într-o epocă a tiparului balzacian preluat de George Călinescu: „EI 
amalgamează tot, observaţiile fugare și notaţiile pasagere intră în 
retortele laboratorului său nocturn, pregătind geneza, creând lumi”. 
Demiurgul Rebreanu inaugurează romanul românesc realist, obiectiv, 
modern. 

S-a născut la 27 noiembrie 1885, în satul Tirlişiua, județul Bistriţa, 
fiind primul din ce 13 copii ai învățătorului Vasile Rebreanu și ai 
Ludovicăi; a murit la 1 septembrie 1944, în comuna Valea Mare, județul 
Argeş. 

Şcoala primară a făcut-o în comuna Maieru, studiile gimnaziale în 
Năsăud, continuate la Bistrița, Școala militară la Sopron, Academia 
militară „Ludoviceum” din Budapesta, absolvită în 1906. Devine ofițer 
la Gyula, dar demisionează în 1908. Până în 1909, când trece clandestin 
munţii şi se stabileşte la Bucureşti, lucrează ca ajutor de notar şi 
funcționar la primăria din Vărarea. 

Liviu Rebreanu își face debutul cu o serie de nuvele. Îl 
consemnează revista „Luceafărul”, din Sibiu, către sfârșitul anului 1908, 
apoi, în anul următor, revista „Convorbiri literare”, încercând să se 
afirme în viaţa literară românească. Colaborează la „Rampa”, „Ziua”, 
„Universul literar”, „Viaţa românească”, „Adevărul”, iar, după război, 
la „Sburătorul”, inițiind, printre altele, revistele „Mişcarea literară” 
(1924-1925) şi „România literară” (1932-1934). Începe să fie recunoscut ca 
un scriitor de valoare și, în următorii ani, este director al Teatrului 
Naţional din Bucureşti (1928-1930, 1940-1944), din 1925, preşedinte al 
Societăţii Scriitorilor Români şi, din 1934, membru al Academiei 
Române (discursul de recepţie -Laudă ţăranului român). 

Până la apariţia primului său roman „lon” (1920), a publicat 
câteva volume de nuvele: „Frământări” (1912), „Golanii” (1916), 
„Mărturisire” (1916), „Răfuiala” (1919). De dimensiuni restrânse, cu 
oameni blajini, dar cu explozii de mânie sau de brutalitate, în conflicte 
dramatice preponderant- țărănești, specific satului transilvănean, 
primele nuvele au fost remarcate cu destulă reticență de opinia critică a 
vremii. Romanul lon este primul mare succes al lui Rebreanu. Cartea 
primeşte Premiul Academiei Române. Reputația prozatorului se 

consolidează când scoate romanul „Pădurea spânzuraţilor”, în care reia 
motivul din nuvela Catastrofa, dar, inspirat de sfârşitul tragic al fratelui 
său, Emil Rebreanu, sublocotenent în armata austro-ungară, executat 
pentru încercarea de a trece de partea românilor, în Primul Război 
Mondial. 

Alte romane, „Adam şi Eva”, „Ciuleandra”, „Crăişorul”, 
reprezintă investigaţii ale tehnicii scriitoricești. Deosebit rămâne 
romanul „Răscoala” (1932), în care sunt prezentate răscoalele țărănești 
din 1907 şi este o cronică a vieţii sociale, politice a României în preajma 
răscoalei. 

Scrierile care au apărut după acel roman prezintă mai puţină 
importanţă „Jar”, „Amândoi”, „Gorila”, precum şi încercările dramatice 
„Cadrilul”, „Apostolii, „Plicul”. 

Personajele lui Liviu Rebreanu din romanele „Ciuleandra”, 
„Adam şi Eva” trăiesc sentimentul de permanentă neliniște, de 
zbucium sufletesc, de inadaptare. Conflictul interior din romane 
izbucneşte din tragismul luptei sufleteşti. Protagoniștii îşi duc existența 
obsedaţi de problemele marcante ale existenței: dreptatea, iubirea, 
moartea, gelozia. Acestea provoacă mari tensiuni personajului: „Se 
cunoaște din psihologia modernă rolul obstacolului în viața sufletească 
şi în formarea caracterului”. 

Eroii sunt surprinși în mișcarea vieţii, într-o „lume dominată de 
însemnele tragicului, de coordonatele apăsătoare ale morţii, culpei, 
spaimei şi neliniștii” , situaţiile-problemă nu sunt determinate doar de 
factorii sociali, ci și de frustrările indivizilor, care răbufnesc în situații 
tragice, ce nu își găsesc locul. În operele mai importante, tematica 
vizează fie problema pământului, fie problema naţională. Când 
abordează literatura citadină, deși parțial izbutită, scriitorul - 
polivalent, dar inegal - este departe de nivelul marilor sale creații. 

Adrian Marino, în „Dicţionar de idei literare”, volumul |, 
considera că una din normele conştiinţei morale este buna credinţă, 
fidelitatea faţă de sine, consecvenţa, sinceritatea, onestitatea interioară: 
„Fii tu însuţi”, „Fii credincios ţie însuţi!”. 

„Pentru mine arta - zic artă și mă gândesc la literatură - înseamnă 
creație de oameni și de viață. Astfel, arta, întocmai ca și creaţia divină, 
devine cea mai minunată taină. Creând oameni vii, cu viață proprie, 

scriitorul se apropie de misterul eternității. Nu frumosul, o născocire 
omenească, interesează în artă, ci pulsaţia vieţii. Când ai reuşit să 
închizi în cuvinte câteva clipe de viață adevărată, ai realizat o opera mai 
prețioasă decât toate frazele frumoase din lume” (Cred, 1924). 
Momentul pătrunderii în timpul interior al protagonistului declanșează 
o furtună lăuntrică, care îl determină să îşi facă sieși făgăduiala 
satisfacerii tuturor năzuințelor, aspirațiilor. În felul acesta, eroul se 
abate de la o identitate prestabilită și se transformă, paradoxal, în 
victimă nimicită de glasul interior. Eşecul din lumea reală presupune o 
victorie în ordinea sufletească. 

Eroii lui Liviu Rebreanu sunt presus oricărui destin banal. Firile 
cele mai scrupuloase din punct de vedere etic deveneau și cele mai 
susceptibile: „mai ușor de biruit, tocmai datorită neputinței de a se 
adapta, lipsindu-le, de regulă, armele adecvate”. Astfel, personajele se 
retrag în străfundul eului propriu. De aceea, Rebreanu pune în lumină 
destăinuirile interioare, evenimentele exterioare, fiind o cale de a 
descifra elementul lăuntric al eroilor săi: „Rebreanu e înainte de toate 
un logician, un arhitect, un constructor de edificii, nu o dată 
monumentală, atent la problemele de cadraj, de echilibru şi perspectivă, 
la cele de context” . 

Efortul creării unor oameni vii a fost, la Rebreanu, un drum 
anevoios: „ceasuri albe ale nopții, învăluite în fum de ţigară şi biruite 
prin stimulentul cafelii, nenumărate ceasuri albe, când scriitori pe 
atunci tineri şi noctambuli îl găseau după miezul nopţii la masa de 
lucru, înfruntând cu bărbăţie spaima paginii albe, numai acele mii de 
nopți au fost martore dificultăților de tot felul cu care a luptat omul de 
voință neînfrântă, pentru obţinerea rezultatelor sale uimitoare”. O altă 
condiţie a operei literare viza conţinutul uman. Construirea acestuia 
presupune muncă titanică a autorului. Transfigurarea creatoare a 
realității, universal uman, sunt coordonatele creaţiei lui Rebreanu. 

Dimensiunea realistă caracterizează opera rebreniană. Şerban 
Cioculescu afirma că Liviu Rebreanu rămâne reprezentantul cel mai 
acreditat al epicii obiective, cu caracter social. Exemplarele sale 
omeneşti nu se individualizează, ci reprezintă anumite tipare. Fie că e 
vorba de intelectualul ardelean sau de ofițerul patriot, de ţăranul 

năsăudean sau argeşean, de burghezul român, fiecare dintr-înșii 
rezumă o serie de experienţe similare. 

Spre deosebire de viziunea lui Balzac, care dă viață unor fiinţe 
excepţionale, privirea lui Liviu Rebreanu se oprește asupra sufletului 
însetat de adevăr, iubire, patimă. Realismul marelui romancier român 
este oarecum clasic. 

Domeniul propriu al lui Rebreanu este colectivitatea țărănească, 
reprezentată în romanul „Răscoala” sau în reprezentanţii tipici din 
„lon”. 

Particularităţile realismului sunt: autorul îşi propune să ne 
înfăţişeze realitatea cât mai veridic posibil; opera realist trebuie să dea 
impresia autenticităţii, așadar, la nivelul textului, instanța naratorului 
își diminuează prerogativele narative, limitând unicitate de perspectivă, 
relatarea se face preponderant la persoana a III-a. Printre tehnicile şi 
procedeele specifice, amintim: descrierile amănunțite, observaţia, 
detaliul semnificativ, analiza psihologică. Temele scrierilor sunt 
orientate către familie, bani/patima banilor. Naratorul este omniscient, 
reprezentând un „Dumnezeu” al operei; evenimentele se desfăşoară 
cronologic; stilul este sobru, caracterizat de rigoare, precizie, fără 
abundență stilistică. 

Proza realist-obiectivă rebreniană se realizează prin naraţiune la 
persoana a III-a, nonfocalizată (focalizare zero), viziune „dindărăt”, 
presupunând un narator obiectiv, detașat, care nu se implică în faptele 
prezentate, omniscient, deoarece ştie mai mult decât personajele, și 
omniprezent, deoarece controlează evoluţia acestora (perspectiva 
auctorială). 

Înlănţuite temporal și cauzal, faptele sunt credibile, efectul asupra 
cititorului fiind de iluzie a vieţii, de veridicitate. 

Abordarea personajelor ca tipologii este specifică realismului (care 
concepe arta ca mimesis), urmărind prin această generalizare o 
reprezentare cât mai cuprinzătoare a vieții. 

Stilul se caracterizează prin sobrietate, concizie şi precizie, 
scriitorul fiind un „anticalofil”, cum însuşi preciza: „Prefer să fie 
expresia bolovănoasă şi să spun într-adevăr ce vreau decât să fiu șlefuit 
și neprecis. De altfel, cred ca e mult mai ușor a scrie frumos decât a 
exprima exact”. Prezența regionalismelor ardelenești asigură un 

echilibru stilistic, personajele având un limbaj definitoriu pentru mediul 
căruia îi aparţine fiecare. Fraza este sacadată şi armonioasă, cuprinzând 
uneori repetiţii obsesive de cuvinte. Din perspectiva artei narative, 
romanul lui Rebreanu se impune prin dinamizarea acţiunii, izvorâtă 
din acumularea treptată a faptelor semnificative. 

Creaţiile lui Liviu Rebreanu surprind din caracteristicile specifice 
naturalismului, care este un curent literar ce a luat naștere în Franţa, 
între anii 1860-1880, ca o prelungire exagerată a realismului, răspândit, 
ulterior, în toate țările lumii. Numele curentului derivă de la cuvântul 
„natură" şi dezvăluie amprenta biologicului, a eredității, în creionarea 
personajelor literare, deci, a omului în general. 

Spre deosebire de realism, care tratează indivizii în mediul lor 
social, așa cum sunt ei în realitate, naturalismul duce la extrem 
principiile estetice realiste, dezvăluind aspecte sumbre, macabre, 
bolnăvicioase, chiar dezgustătoare ale omului ca ființă biologică, 
condusă de ereditate, de boală, și nu de rațiune. Pe lângă caracterul 
biologic moştenit, naturaliștii consideră că mediul social joacă un rol 
crucial în dezvoltarea personalității umane. Astfel, scriitorii naturaliști 
tratează personajele precum  alcoolicii, criminalii sau persoane 
îmbolnăvite psihic și fizic de un mediu social viciat. 

Naturalismul preia de la realism tehnica descrierii detaliate în 
prezentarea cazurile patologice surprinse în operele literare. Până 
atunci, acest instrument literar fusese utilizat în literatură doar de 
Balzac, Stendhal şi Flaubert. Metoda experimentală are rolul de a 
descoperi relaţiile care leagă un fenomen de cauza lui apropiată. 

Scriitori naturaliști sunt influenţaţi de teoria evoluționistă a lui 
Charles Darwin, din „Originea speciilor”, şi de fiziologia experimentală 
a medicului Claude Bernard, în „Introducere la medicina 
experimentală”. Aceasta tendinţă literară a fost fondată de scriitorul 
francez Emile Zola, care a început să publice scrierile teoretice privind 
„metoda naturalistă" în anul 1866. Acesta a folosit pentru documentare 
dosarele justiției, fiziologia omului, crimele, furturile, adulterele, bolile 
moștenite, originea şi istoria unor familii burgheze dintr-un oraş de 
provincie. 

Cei mai reprezentativi scriitori naturalişti în literatura universală 
sunt: Emile Zola, Guy de Maupassant, A. Daudet, Martin du Gard 
(Franţa), G. Hauptmann (Germania); Theodor Dreiser (America). 

Spre deosebire de operele literare naturaliste universale - care sunt 
construite în jurul acestui curent literar -, scriitori români împletesc alte 
curente literare, precum realismul sau modernismul cu elemente 
naturaliste. 

Așadar, deși nu pot fi consideraţi scriitori naturalişti, regăsim 
tehnici şi caracteristici specifice acestui curent literar în scrierile lui 
Barbu Ştefănescu Delavrancea, I.L.Caragiale, Liviu Rebreanu şi chiar în 
operele lui loan Slavici sau Costache Negruzzi. 

Nicolae Manolescu remarca, în studiul său, că toate romanele lui 
Rebreanu relatează eșecuri. „lon” e cel mai semnificativ. Personajele 
sale ajung într-un final victime. Ana, cel mai tulburător destin, se 
învârte într-un cerc vicios până la sfârşit: „Norocul meu, norocul meu”. 
Acest personaj a lăsat impresia că e doar o pradă neputincioasă, o 
victimă a unor interese necunoscute ei, pe care nu le pricepe și de care 
nu a știut să se protejeze, să se rupă, mai târziu. 

Romanul naturalist pune în lumina acești oameni fără nicio şansă, 
cu un destin fără salvare. 

Așadar, naturalismul nu se regăseşte în literatura română în stare 
pură, niciun scriitor autohton neputând fi numit în totalitate naturalist. 
Totuşi, influenţele acestui curent literar se resimt în operele mai multor 
nume românești. 

La scurt timp de la apariția romanului „lon”, Eugen Lovinescu 
publică, în revista „Sburătorul”, un ciclu de patru foiletoane intitulate 
Liviu Rebreanu, în care fixează locul acestui roman în contextul 
literaturii naţionale: „Pentru modesta noastră literatură «lon»> e cea mai 
puternică creaţiune obiectivă a literaturii române şi cum procesul firesc 
al epicei e spre obiectivare poate fi pus pe treapta ultimă a scării 
evolutive”. Scriitorul, remarca E. Lovinescu, demonstrează spirit de 
invenţie și o mare densitate epică, oferind, în plină epocă de căutare a 
unei formule evolutive, soluţia epicii obiective. Faţă de mediul recreat, 
autorul e obiectiv, indiferent și neutru, fără atitudine comporativă sau 
duioasă. Eugen Lovinescu afirma, în Istoria literaturii, că apariţia lui lon 
rezolvă o problemă și curmă o controversă. În acest sens, Rebreanu a 

demonstrat, printre cei dintâi, că literatura despre ţărani nu trebuie sa 
fie neapărat sămănătoristă. În paralel cu alte opinii critice formulate la 
apariția romanului - dintre acestea detașându-se punctele de vedere ale 
lui T. Vianu: „icoana complexă, vie fără exuberanţă, bogată în 
amănunte de observaţie a vieţii Ardealului” sau ale lui Mihail 
Dragomirescu: „cel mai frumos roman românesc şi unul din cele mai 
tipice opere de acest fel, în literatura universală” -, meritul de a fi impus 
cu adevărat numele lui Liviu Rebreanu și de a-l situa în fruntea 
prozatorilor epocii îi revine, indiscutabil, lui Eugen Lovinescu. 

Dincolo de aprecierea asupra capacității creatoare a 
romancierului, criticul nu putea să neglijeze tendința de revendicare a 
ruralului, a mediului țărănesc şi a valorilor sale, care au constituit, timp 
de secole, factorul determinant al autenticelor valori culturale ale 
poporului român. L. Rebreanu aparține acelor generații care au creat o 
operă fecundă, proprie anilor 1915-1940. Opera sa se situează într-un 
domeniu de creativitate de proporţii notabile: romanul istoric al lui 
Mihail Sadoveanu, romanul psihologic al lui Camil Petrescu, romanul 
cu proiecții proustiene al Hortensiei Papadat-Bengescu. Eugen 
Lovinescu susține că Liviu Rebreanu nu reprezintă nici tendința 
romanului psihologic, nici tendința romanului istoric sau a estetismului 
pur, ci marele roman, o creație epică în care se pot identifica 
posibilităţile de expresie ale unei limbi unitare: „L. Rebreanu a ridicat 
cele mai mari construcţii epice din literatura noastră pe care 
«modernismul liric» nu le putea nici măcar înţelege”. 

„lon” luminează întreaga complexitate a forței ţăranului român, 
răspunzând celor două glasuri ce constituie polifonia acestei construcții 
simfonice, „glasul pământului”, pe de-o parte, cu modul în care ţăranul 
este capabil să-şi imobilizeze toate forțele pentru pământ, întreaga sa 
psihologie, toate instinctele sale ancestrale. Pe de altă parte, „glasul 
iubirii”, ce transpare în planul secund al romanului. În viziunea lui E. 
Lovinescu, „lon” este un roman elaborat minuţios, constituit epopeic 
într-o adevărată frescă arhitectonică. 

Această creaţie se impune cu întreaga sa vigoare într-o epocă în 
care romanul european îşi efectuase ciclul, încheindu-se cu romanul 
psihologic al lui Proust, cu romanul fantastic, al destinului uman, al lui 
Kafka, sau cu romanul, de mari complexități stilistice, al lui Joyce. Toate 


303 


aceste aspecte explică entuziasmul total al lui Eugen Lovinescu în ceea 
ce priveşte construcția sau sensul adânc al acestei epopei. 

Reprezentând epicul pur, Liviu Rebreanu marchează o noua fază a 
realismului românesc: „Niciodată realismul românesc, înaintea lui 
Rebreanu, nu înfiripase o viziune a vieții mai sumbră, înfruntând cu 
mai mult curaj urâtul și dezgustătorul, întocmai ca în varietatea mai 
nouă a realismului european, crudul naturalism francez şi rus” 
(I.Vianu). E. Lovinescu vorbeşte de realismul dur din opera lui 
Rebreanu. Romanul lui Rebreanu fortifică intuiţiile romanului din 
secolul al XIX-lea, restabilind legătura cu tradiția reprezentată de N. 
Filimon şi D. Zamfirescu, dar şi cu proza lui loan Slavici. 

Începuturile sale scriitoricești, nuvelele şi schițele formează o parte 
importantă a operei lui Rebreanu, un exemplu premergător al 
construcției românești. 

Inspirate în general din universul rural („Răfuiala”, „Nevasta”, 
„Proştii”, „Fapt divers”, „Ofilire”) dar neocolind nici mediul citadin 
(„Golanii”, „Ocrotitorul”, „Norocul, „Culcușul”), Minel Ghiţă, în 
prefața romanului „Pădurea spânzuraţilor”, afirmă că nuvelele lui 
Rebreanu sunt circumscrise realismului, notând episoade din viața 
oamenilor de rând, văzută mai ales în latura ei dură, logică; scriitorul 
explorează sufletul omului simplu, accentuând pe pornirile instinctuale, 
subconștiente, dar fără a se pierde în consideraţii psihologizante sau în 
teoretizări descriptive, ci relevându-l prin fapte, întâmplări, printr-o 
acumulare progresivă de evenimente, în a căror derulare epică se 
întrezărește marele scriitor, creator de viață. Adevărata importanţă a 
nuvelisticii rebreniene este totuși sesizată de către critici. Mihail 
Dragomirescu în entuziasta lui prefață la volumul „Golanii”, enunţa, cu 
pertinenţă unele dintre trăsăturile definitorii ce se vor regăsi nu numai 
în comentariile ulterioare despre creația nuvelistică, ci şi în analizele 
romanelor: verismul personajelor și situaţiilor, cadrele naturaliste, 
predilecţia pentru pasiunile puternice și sufletele simple, elementare, 
într-o recenzie favorabilă la acelaşi volum, G. Topârceanu distingea 
pesimismul funciar al autorului, care adoptă forma unui „novrant 
realism”. 

Romancierul de mai târziu a creat, în nuvelistica sa, o lume văzută 
organic, o lume structurată pe câteva dimensiuni esenţiale, „universul 

înfățişat, compus deopotrivă din lumea țărănească, periferică și 
orășenească, din medii, profesiuni și condiţii profesionale deosebite, 
sintetizează toate direcţiile de afirmare ale nuvelei și schiţei de la 
începutul veacului” . 

Putem să adăugăm la toate acestea că opera românească a lui 
Liviu Rebreanu nu a trecut printr-o eclipsă a sensibilităţii publice şi 
fiecare nouă categorie de cititori a selectat aceste cărți, aşezându-le la o 
cotă valorică înaltă, așa cum s-au situat ele încă de la momentul 
apariţiei lor. 

Importanţa activităților extraşcolare pentru 
disciplina Istorie 


Prof. înv. primar Florea Sofia Nicoleta 
Școala Gimnazială Nr. 1 Dorobantu 


Activităţile extraşcolare sunt foarte importante pentru dezvoltarea 
armonioasă a copilului. Studiile de specialitate susțin că acestea ajută 
elevii la formarea unei atitudini pozitive față de învăţare, aceștia au 
performanţe şcolare mai ridicate, li se formează abilități practice 
diversificate, dar şi strategii adecvate de rezolvare de probleme. Pe 
lângă toate acestea, activităţile extraşcolare acționează și asupra stimei 
de sine, iar sentimentul de împlinire este mult mai ridicat. 

Activităţile extraşcolare vizează, de regulă, acele activități cu rol 
complementar orelor clasice de predare-învăţare. Aria de desfăşurare a 
acestora e greu de delimitat. Pot fi serbări școlare, excursii, drumeții, 
vizite la muzee, la diverse instituţii publice, la alte unități de 
învățământ, vizionarea de spectacole de teatru, operă, muzică clasică, 
activități artistice, cluburi tematice, activități sportive, legate de 
protecția mediului etc. 

Este cunoscut faptul că activităţile extraşcolare generează capital 
social şi uman, constituie un mediu formator mai atractiv, în afara 
ajută să se înțeleagă pe ei înșiși, prin observarea și interpretarea 
propriului comportament în comparaţie cu al celorlalți. 

Activităţile extraşcolare reprezintă, totodată, un element prioritar 
în politicile educaţionale, întrucât au un impact pozitiv asupra 
dezvoltării personalităţii elevilor, asupra performanţelor şcolare și a 
integrării sociale. Activităţile extraşcolare ocupă un loc important în 
ansamblul influențelor educative. Participarea la acest tip de activități 
lărgeşte orizontul cultural al elevilor, completând cu noțiuni noi 
volumul de cunoștințe însușite în cadrul orelor de curs. De asemenea, 
constituie un mijloc de formare a competenţelor, contribuie la educarea 

morală, estetică a elevilor, disciplinându-le acţiunile şi extinzându-le 
orizontul cultural-artistic. Activităţile extraşcolare reprezintă un mijloc 
de formare a deprinderilor elevilor de a-şi folosi, în mod raţional, 
timpul liber, sunt propice manifestării spiritului de independenţă şi 
inițiativei. 

O altă particularitate a activităților extraşcolare, de o reală 
importanţă, o constituie legătura acestora cu partea practică. Aplicarea 
cunoştinţelor în cadrul activităţilor extraşcolare are valoarea unui 
exercițiu de dezvoltare a aptitudinilor elevilor. Important în derularea 
acestor activităţi este faptul că elevii pot fi antrenați atât în iniţiere și 
organizare, cât şi în modul de desfășurare a acestora. 

„Oricărui copil, la orice stadiu de dezvoltare, i se poate transmite 
cu succes, într-o formă intelectuală adecvată, orice temă.”- afirma ]. 
Bruner. 

Condiţia primordială pentru receptarea corectă şi coerentă a 
mesajului o reprezintă demersul adoptat de cadrul didactic, metodele, 
procedeele, modul și modalităţile utilizate, precum şi cadrul în care se 
desfăşoară procesul. 

Activităţile extraşcolare dezvoltă gândirea critică şi stimulează 
implicarea generaţiei tinere în actul decizional, realizându-se, astfel, o 
simbioză lucrativă între componenta cognitivă şi cea comportamentală: 

„Să nu-i educăm pe copiii noştri pentru lumea de azi. Această 
lume nu va mai exista când ei vor fi mari şi nimic nu ne permite să știm 
cum va fi vremea lor. Atunci să-i învăţăm să se adapteze.” (Maria 
Montessori) 

Orice serbare școlară este o sărbătoare, atât pentru copii, cât şi 
pentru învățătorii lor şi, nu în ultimul rând, pentru părinţii copiilor. 
Pregătirea unei serbări este un excelent prilej de a pune în valoare 
imaginaţia şi creativitatea fiecăruia - copil sau învăţător. De ce 
organizăm serbări? Verificăm astfel, de câteva ori pe an, că micuţii şi-au 
însușit informaţiile transmise și le dăm posibilitatea de a aplica 
învăţătura din clasă. Cântând, dansând, recitând, interpretând un rol 
dintr-o scenetă, elevul își perfecționează deprinderile artistice. Acestea 
îl vor ajuta să-și dezvolte gustul, dragostea de frumos, aptitudinile 
pentru arte. Serbările contribuie la stabilirea unei legături între 
cunoașterea artei și practicarea ei. În proiectarea scenariului unei 

serbări trebuie să se ia în calcul, pe lângă conţinuturi, care trebuie să fie 
apropiate experienţei de viaţă a copilului, să răspundă nevoilor sale de 
cunoaştere, de nou și de frumos, încă două coordonate majore: 
mișcarea, atmosfera de veselie și destindere, pe de o parte, şi atmosfera 
încărcată de emoții, ce produce o anumită tensiune interioară fiecărui 
copil, pe de altă parte. 

Serbările desfășurate după anumite reguli, ce asigură îmbinarea 
armonioasă a părţilor într-un întreg, decorul neobişnuit, costumaţia 
copiilor, a învăţțătoarei, ţinuta sărbătorească, accesoriile necesare, 
fondul muzical, semnalele sonore, jocul de lumini - reprezintă toate, 
elemente importante ce contribuie la construirea unor valenţe estetice şi 
educative deosebite. 

Serbările şcolare contribuie la acumularea de cunoștințe și la 
lărgirea orizontului de cunoaştere a copiilor. Înţelegând și memorând 
poezii, texte ale scenetelor sau cântece, se dezvoltă memoria şi limbajul. 
Această formă de învăţare este condiţionată de dezvoltarea atenţiei. 

Materialul artistic folosit trebuie să aibă valoare educativă şi să 
cuprindă materiale accesibile particularităţilor individuale şi de vârstă 
ale copiilor. 

Serbările copilăriei, momentele acestea de maximă bucurie, atât 
pentru copii, cât şi pentru părinţi, întăresc și fortifică sufletele viitorilor 
adulți. Toate acestea aduc lumină în suflete, dau aripi imaginaţiei, 
entuziasmului și stimulează gândirea creatoare. În măsura 
posibilităţilor, în cadrul serbărilor şcolare este bine să fie prezentate şi 
creații artistice originale, adaptate evenimentelor și condiţiilor locale. 

o Activităţi didactice extrașcolare: 

o Vizita la muzeu - analiza unor exponate, 

o Depunere de coroane la mormântul eroilor, 

o Serbări școlare în cinstea unor evenimente istorice, 

o Identificarea unor izvoare istorice pe şantiere arheologice, 

o Excursii tematice, 

9 Interviu cu un erou, 

o Vizionarea unor filme istorice. 

o Exemple de activități: 

1. La mulţi ani, România!- proiect educaţional dedicat Zilei 
Naţionale. 

Scopul proiectului: dezvoltarea sentimentului patriotic, 
îmbogățirea cunoştinţelor istorice referitoare la Ziua Naţională a 
României, stimularea creativității şi a expresivităţii prin activități 
artistico-plastice. 


2.24 lanuarie Ziua Unirii 

Activităţi desfășurate: 

Lecturarea unor PPT despre personalitatea lui Cuza, 
Realizarea portretului domnitorului, 

Recitarea unor poezii, 

Realizarea unor pliante, 

Realizarea unor desene-colaje cu tema „Hora Unirii”, 
Dans — „Hora Unirii”. 


3.14 Noiembrie- Ziua Dobrogei 

Scopul 

Scopul acestui proiect este acela de a-i apropia pe copii de 
minunata lume a cântecului și dansului popular, de a-i face să 
îndrăgească tradiţiile dobrogene. 

Obiective: 

1. Cunoaşterea semnificației Zilei de 14 noiembrie, Ziua Dobrogei, 

2. Cunoașştere și prezentarea tradiţiilor dobrogene și portului 
popular, 

3. Interpretarea unor poezii şi cântece dobrogene, 

4. Reprezentarea portului popular dobrogean. 


4. Excursie 

Excursia este una din activităţile extraşcolare frecvent folosită 
pentru cunoaşterea trecutului local, național pe bază de experiență 
directă. 

Deosebit de eficace, excursia cu caracter istoric se poate organiza 
în toate localităţile țării, pentru că nu există palmă de pământ românesc 
care să nu aibă mărturii ale trecutului dintre cele mai semnificative. 

Excursia, temeinic organizată și pregătită, creează o atmosferă 
deosebit de favorabilă instrucției, educației, formării complete a 
personalității elevului. 

Preferința pentru excursie, participarea masivă a copiilor, sunt 
argumente suficiente pentru a demonstra că elevii sunt însetaţi de a 
cunoaște cât mai multe lucruri noi în mod direct, că se simt deosebit de 
satisfăcuţi şi bucuroşi de a-şi petrece timpul în mijlocul frumuseţilor 
naturii, că trăiesc simţiri dintre cele mai intense în contactul direct cu 
tezaurul de valori al înaintaşilor, că, în acest cadru, prieteniile și 
colegialitatea cunosc noi dimensiuni. 

Totodată, excursia dezvoltă încrederea în marile posibilități ale 
omului, formează conștiința răspunderii și demnității umane. 

În cadrul programului Să știi mai multe să fii mai bun!, am 
organizat o excursie cu destinaţia: Muzeul de Istorie Naţională și 
Arheologie Constanţa, Muzeul de Artă Populară Constanţa. 

Lecţia de patriotism 


Prof. Roşioru Mirela 
Școala Gimnazială nr. 29 „Mihai Viteazul” Constanţa 


În cei 20 de ani de predat în învăţământul preuniversitar, la nivel 
gimnazial, am încercat să fac din disciplina Istorie o materie cât se poate 
de atractivă și de facilă pentru elevii cu vârste între 11 și 15 ani. În 
fiecare lună septembrie, aproximativ 100 de elevi de clasa a V-a 
participă, oarecum temători, la primele lecţii de istorie. Pentru unii 
dintre ei istoria este sinonimă cu anii (datele istorice) și li se pare că 
seamănă cu matematica. Alţii nu ştiu sau au uitat cifrele romane. Mai 
trist este când întâlnesc elevi care nu au studiat istoria în clasa a IV-a 
decât sporadic, deoarece în locul orei săptămânale, au făcut de regulă 
română sau matematică. Dinamica populaţiei școlare ne pune în 
situația de a constata din ce în ce mai mult, la început de ciclu, existența 
unor colective eterogene din punctul de vedere al conţinuturilor 
asimilate. Prin urmare, este o adevărată provocare să-i determinăm pe 
elevi să îndrăgească istoria. Acest fapt depinde şi de abilitatea noastră 
didactică, de empatia și de priceperea fiecărui profesor. 

Cel mai dificil lucru pe care încerc să-l formez la elevi este 
gândirea critică. Capacitatea de a analiza faptele istorice, de a stabili 
asemănări şi deosebiri, de a identifica cauze și de a stabili efecte, de a 
argumenta un punct de vedere pornind de la un text istoric, sunt 
adevărate ţinte educaționale care se regăsesc în programele de 
specialitate. Sunt ţinte pe care noi, profesorii trebuie să le atingem 
într-un an şcolar sau într-un ciclu. Mulţumirea finalizării materiei de 
predat la sfârşitul anului școlar ar trebui să fie însoțită de mulțumirea 
formării competenţelor aferente la toți elevii, în mod unitar. Apreciez că 
satisfacția profesională apare dincolo de transmiterea unor conținuturi 
impuse. Ea este evidentă atunci când elevii sunt capabili să-și exprime 
și să-şi susțină argumentat opinii personale, când observă fapte cu 
potenţial istoric în viața cotidiană, când stabilesc conexiuni între 

constatat al unor acţiuni de politică internă sau de politică externă ale 
unor state, când analizează critic anumite fapte contemporane, când se 
transpun în situaţiile istorice prezentate şi încearcă o înțelegere 
profundă a semnificațiilor evenimentelor descrise. 

Satisfacţia supremă se conturează în momentul în care observi, 
simți, vezi că ai „plantat seminţele patriotismului”. Un exemplu în acest 
sens este exprimarea unui punct de vedere față de evenimentul anului 
2018, aniversarea Centenarului Marii Uniri. Varietatea și profunzimea 
răspunsurilor elevilor mei mi-a consolidat opinia față de misiunea de 
bază a profesorului de istorie: formarea patriotismului la elevi. Din 
păcate, această misiune fundamentală nu a fost formulată în clar nici în 
vechea programă pentru gimnaziu şi nici în actuala programă intrată în 
vigoare de la 1 septembrie 2017. Parafrazându-l pe prof. univ. dr. loan 
Scurtu, nădejdea formării patriotismului la elevi este la profesori. Cu 
atât mai mare este satisfacția profesională cu cât constat că elevii mei 
îmi reamintesc în fiecare zi că patriotismul este o stare, o emoție... 

Centenarul pentru mine 

Ce însemnă pentru mine România? Ea este mai mult decât o țară. 
Aceasta este casa mea, locul unde eu m-am născut şi unde mi s-au născut 
strămoşii. 

Dar m-am întrebat adesea cum arăta oare România de acum o sută de 
ani, când această țară se reîntregea în hotarele ei străvechi şi de-abia se năştea 
ca o entitate națională de sine stătătoare. În zilele noastre, atunci când suntem 
supăraţi dintr-un anumit motiv de ordin istoric, economic sau social, şi le 
cerem factorilor de decizie rezolvarea rapidă a solicitării noastre, nu ne gândim 
niciodată cum le-a fost românilor care au fost contemporani cu acele 
evenimente sângeroase, dar şi înălțătoare, care marchează centenarul națiunii 
noastre. Azi mulți oameni nu şi-ar putea închipui viața de zi cu zi fără 
existența maşinilor, a telefonului mobil sau a Internetului, sunt atâți români 
care se înstrăinează de glia strămoşească din nevoia de mai bine şi de progres, 
dar cum rămâne cu dorința de solidaritate, comuniunea cu neamul tău căruia 
îi aparții prin cele mai profunde fibre ale simțirii? 

Din fericire mai trăiesc încă printre noi persoane care au fost 
contemporane cu Marea Unire din anul 1918 şi cu toate celelalte evenimente 
istorice care i-au succedat acestui eveniment, unii dintre aceşti seniori fiind 
chiar mai în vârstă decât acest moment care a conturat formarea țării noastre. 

Unul dintre aceştia este străbunicul meu (născut în localitatea Gârda de Sus, 
județul Alba, în anul 1916) care le-a povestit bunicului şi tatălui meu că, în 
zilele premergătoare evenimentului, toți oamenii din satul lui se bucurau, 
plângeau de fericire şi doreau să se ducă cu toții la Alba-lulia cu trenul, deşi 
unii nici măcar nu văzuseră niciodată cum arăta acesta. Viaţa era grea în acele 
vremuri. Alimentele erau puţine, nu aveau decât o cantitate mică de vreascuri 
să se încălzească în timpul iernilor! Tot el povestea că pe la țară oamenii 
(majoritatea țărani fără pământuri) mâncau o mămăligă „amară” pentru că se 
simțeau robii altor neamuri, deşi trudeau din zori şi până-n noapte pentru a 
căpăta şi a păstra o palmă de pământ pentru copii lor, în ciuda oricăror nevoi. 
Se împlinesc acum o sută de ani de la Marea Unire şi cu uimire, dar şi cu 
neasemuită tristețe, ne dăm seama că iubirea pentru pământul acesta, deşi 
nestinsă din sufletul adevăraților ROMÂNI, pare pentru unii doar o metaforă 
golită de conținut. Și, reflectând mai în urmă, la acele vremuri de restriște și 
zbucium, când Mihai Vodă, Cuza sau Avram lancu încercau să adune poporul 
acesta mândru într-un hotar unic şi să scuture țarina străbună de înrobirea 
atâtor neamuri potrivnice, ca mai apoi într-un 1 Decembrie 1918 să putem 
deveni România Mare, visul de secole al înaintaşilor noştri, ne dăm seama de 
sfânta datorie care ne revine, aceea de a duce mai departe cu asumare şi ambiţie 
fala neamului nostru românesc şi să încercăm să-i asigurăm perenitatea pentru 
„urmaşii urmaşilor noştri în veacul vecilor!” 
Corcheș Radu Daniel, 14 ani 
Acum 100 de ani, unul dintre cele mai importante evenimente istorice ale 
țării noastre a avut loc. Vorbesc desigur despre Marea Unire a României. În 
ziua de 1 decembrie 1918, provinciile locuite de români s-au unit în formarea 
unui singur stat național, România. Un astfel de eveniment a adunat mii de 
oameni care au venit să asiste cum granițele dintre țările lor sunt rupte, pentru 
a forma un stat comun. Noi ne putem doar imagina ce sentimente au avut acei 
oameni când cea mai mare dorință a lor, cea de a se uni, devenise în sfârşit 
realitate. Îmi imaginez că un copil din acele vremuri ar vedea unirea ca un 
moment de sărbătoare, o reuşită a românilor de pretutindeni, din moment ce, 
deşi unii ascundeau din diferite motive acest fapt, românii îşi doreau cu 
ardoare unirea, dorință care cu siguranță ar fi fost exprimată şi de copii 
acestora. Din cauza circulării mai grele a informațiilor în acea perioadă, există 
posibilitatea ca unii români să fi aflat de unire într-o perioadă mai lungă de 
timp. Acest lucru nu cred că a schimbat prea mult bucuria şi mândria pe care o 

aveau toți românii de pretutindeni. Pentru ei, acea zi a fost o adevărată zi de 
sărbătoare, care marca marea reuşită a acestora, cea de a forma statul național 
România. 

Au trecut aproape 100 de ani de la acel eveniment istoric. Tehnologia a 
avansat enorm,iar odată cu ea oamenii şi viața de zi cu zi a acestora s-a 
schimbat. Acum avem mijloace de transport şi mijloace de comunicare mult 
mai rapide şi mai eficiente decât cele din acea vreme. Acum chiar şi cea mai 
neînsemnată ştire poate fi văzută de o întreagă țară. Dezvoltarea tehnologică a 
schimbat în bine modul în care ne sărbătorim ziua națională. Acum putem 
urmări cum serbează diferiți români Marea Unire. Fiind un copil din zilele 
noastre, eu cred că Ziua Naţională este o zi în care trebuie să fim mândri că 
suntem români. Mi se pare uimitor faptul că acum 100 de ani țara în care 
m-am născut nici nu exista aşa cum o cunoaştem acum. Sunt de asemenea 
mândru de ce au putut face românii când au avut cu toții acelaşi scop şi de 
faptul că nu s-au oprit până nu au făcut Marea Unire, un fapt ce părea 
imposibil,o realitate. Acestea fiind spuse, rămân cu părerea că Centenarul 
Unirii, moment ce marchează 100 de ani de la Marea Unire, este un moment 
grandios pentru toată România şi pentru toți românii. 

Ilie Rareş Mihail, 14 ani 


100 de ani... Este atât de mult, şi totuşi atât de puțin. Daca mă gândesc 
bine, este cam cât o viață de om. O viaţă trăită în pace, libertate şi linişte, aşa 
CUM 0 CUNOSC €u, Sau 0 viață de sacrificiu, jertfă şi război, aşa cum au 
cunoscut-o strămoşii mei. 

M-au marcat profund cifrele care redau într-un calcul matematic rece 
numărul soldaților prizonieri, răniți, morți, şi m-au îndurerat cifrele civililor 
morți. Îmi imaginez cu groază cum o fată de vârsta mea a trăit acele vremuri. 
Îmi imaginez, stând comod pe canapea, cum ea alerga îngrozită printre 
dărâmături, strigându-şi în zadar părinții... Ne este atât de uşor, crezând că 
aşa a fost mereu, şi de multe ori nu reuşim să conștientizăm cât de importantă 
este libertatea și pacea . 

Avem datoria să prețuim acele jertfe, să păstrăm veşnic vie amintirea 
acelor oameni care s-au jertfit pentru un vis. Visul romanilor de pretutindeni, 
de a trăi între granițele unui stat românesc unit, liber şi independent. 

Ivăncescu Simina Cristina, 14 ani 

1 Decembrie 2018 - 100 de ani de istorie în care România a cunoscut o 
serie de transformări profunde, de la Regat la Republica Populară şi Republica 
Socialistă (stat comunist) până la statul democratic şi social din ziua de astăzi. 
Este fapta istorică a întregii națiuni române ce reprezintă cea mai mare 
împlinire din întreaga sa istorie. În urma înfăptuirii unirii, dezvoltarea țării 
s-a bazat pe forțe proprii, pe resursele sale naturale şi a potențialului său 
agricol, nemaifiind exploatate de alte state. Impactul dezvoltării economiei a 
avut ca efect dezvoltarea învățământului şi apariția unor personalități care au 
făcut cunoscute lumii întregi cultura şi arta românească: sculpturile lui 
Constantin Brâncuşi, muzica lui George Enescu, istoria religiilor a lui Mircea 
Eliade sau scrierile contemporane ale lui Mircea Cărtărescu. În opinia mea, 
unirea din 1918 a avut consecințe economice pozitive prin aportul de resurse 
naturale, umane şi teritoriale, crescând puterea economica a României Mari. În 
acelaşi timp, potențialul său economic a fost exploatat mai târziu de Germania 
nazistă şi Rusia comunistă, proces care a stopat dezvoltarea economiei. 

Înlăturarea comunismului în 1989 şi reconstrucția democratică ar fi 
trebuit să conducă România către o dezvoltare economică măcar la nivelul 
statelor din vestul Europei. Personal cred că lipsa de responsabilitate a clasei 
politice actuale şi perpetuarea unor mentalități comuniste mențin România la 
un nivel de dezvoltare economică şi socială care nu fac cinste înaintaşilor care 
au înfăptuit Unirea. 

Lupu Ana Maria, 15 ani 

Postfaţă 


Oamenii sunt diferiți. De aceea, poate, pentru unii dintre noi, cel 
mai frumos lucru este muzica sau culoarea care naște cea mai frumoasă 
pictură ori plimbarea în natură sau adrenalina care explodează când 
atingem acel „ceva” pe care credeam că nu îl vom depăşi niciodată. 
Toate acestea înseamnă viaţă, care se transformă în istorie. Istoria le 
cuprinde pe toate cele trăite, încercate şi realizate de om. Tocmai 
dragostea pentru istorie ne-a reunit în Căminul Cultural din Nicolae 
Bălcescu. 

Ideea apariției acestei cărți s-a născut în anul Centenar. Pe 18 mai 
s-a desfăşurat, la Liceul Tehnologic „I.C.Brătianu” din comuna Nicolae 
Bălcescu, judeţul Constanţa, sesiunea de comunicări științifice cu tema 
Făuritori ai României moderne, la care au fost invitaţi să participe 
absolvenţi ai Facultăţii de Istorie din cadrul Universităţii „Ovidius” 
Constanţa, care acum lucrează în diverse domenii, cadre didactice și 
elevi ai liceului. Au trimis articole pentru acest volum cercetători şi 
profesori de istorie din întreaga ţară. 

Pentru apariţia cărții este corect şi necesar să aducem mulțumiri 
următorilor: prof. univ. dr. Stoica Lascu, preşedintele Filialei Constanţa 
a Societăţii de Ştiinţe Istorice din România, pentru sprijinul acordat pe 
toată durata acestui proces, de la ideea în sine până la editare, dr. 
Lavinia Dumitraşcu, muzeograf al Muzeului de Istorie Naţională şi 
Arheologie Constanţa, pentru participare şi ajutor în tipărirea acestui 
volum, profesorului de istorie nemţean Florin Luchian pentru prima 
formă de tehnoredactare; colonel dr. Gabriel Pătrașcu de la Arhivele 
Militare Naţionale Române și Carmen Bem (Miu), Șef Birou Situri 
Arheologice, Compania Naţională de Administrare a 
Infrastructurii Rutiere, pentru disponibilitatea de a participa la 
manifestarea de la Nicolae Bălcescu. 


Prof. Monica Izabela Nedelcu 
Prof. Dragoş Dumitru Dragomir 

